
Prefață y 

Talpiot: rolulstrategicalcreativităţii înTzahalși 
însocietateaisraeliană 

Războiul de Șase Zile, din anul 1967, a reprezentat o campanie 
aproape perfectă pentru Israel. Membrii Tzahal, forțele armate 
israeliene, conduşi de Yitzhak Rabin, în calitate de şef al Statului- 
Major), şi de Moshe Dayan, ministrul apărării, au pulverizat pur şi 
simplu armatele arabe în trei direcţii: în sud, unde au ocupat peninsula 
egipteană Sinai, în nord, unde au cucerit înălțimile Golan de la sirieni, 
şi, mai ales, în est, unde au preluat Orașul Vechi și toată partea de est a 
Ierusalimului de la Iordania, care îl ocupase în urma războiului din 
1948. 

După acest triumf uluitor, armata israeliană a căzut într-un soi 
de amorţțeală provocată de încrederea excesivă în propriile puteri. Din 
1948, de când fusese formată oficial în plin război pentru 
supraviețuire cu statele arabe și milițiile palestiniene, armata 
Israelului izbutise, în numai două decenii, să devină una dintre cele 
mai performante forțe militare ale lumii. Aviația israeliană reușise, în 
1967, să distrugă, în circa cinci ore, flota aeriană a statelor din jur: 
Egipt, Siria, Iordania, Irak. La începutul anilor 1970, toate aceste ţări 
erau surclasate sub aspect politic și îngenuncheate din punct de 
vedere militar de Israel. Ce ar fi putut să meargă prost? 

Apoi, pe neașteptate, în octombrie 1973, în ziua sfântă de Yom 
Kippur, când întregul Israel se adâncea în reculegere, lucrurile chiar au 
început să meargă prost: Egiptul şi Siria au atacat concomitent Israelul, 
dinspre sud şi dinspre nord, fără ca performantul serviciu de spionaj 
militar al Tzahal, Aman, să atragă în timp util atenţia cu privire la 
producerea invaziei. În aceste condiţii, sute de mii de rezervişti - pe 
care se bazează în proporţie de 75% sistemul defensiv israelian - au 
început să curgă cu întârziere spre câmpul de luptă. Aici îi așteptau noi 
surprize: piloţii militari israelieni, poate cei mai buni din lume, nu 

izbuteau să pătrundă în zona aeriană critică de deasupra Canalului 
Suez (unde egiptenii realizau o traversare spectaculoasă) deoarece 
erau întâmpinați de cele mai moderne rachete sol-aer sovietice. Cu 
abilitate, preşedintele egiptean Muhammad Anwar Al-Sadat le ceruse 
militarilor săi să nu facă niciun pas în afara umbrelei antiaeriene 
asigurate de tehnologia URSS. Ca şi cum asta nu era de ajuns, și cel de- 
al doilea mare as din mâneca Tzahal se dovedea a fi nefuncțional: 
tancurile israeliene, care, în 1967, cuceriseră Sinaiul cu o viteză 
ameţitoare, erau acum spulberate printr-o manevră militară simplă, 
dar pe care nimeni nu o anticipase, fiind vânate nu de alte blindate, ci 
doar de infanteriști curajoși și bine pregătiți, dotați cu arme portabile 
Sagger. 

Primele trei zile ale Războiului de Yom Kippur au constituit un 
coşmar din care Israelul nu-şi va reveni niciodată. Faptul că nu 
funcționa niciunul dintre lucrurile pe care israelienii le prețuiau în cea 
mai mare măsură (aviația, tancurile, spionajul) a generat un şoc care 
va schimba societatea în ansamblu. Deși făcuseră progrese incredibile 
din anii cumpliți ai Holocaustului până în 1973, israelienii înțelegeau 
dintr-odată că, pentru siguranța lor, până și „progresele incredibile” 
pot să însemne prea puţin. Era nevoie de o clasă politică nouă, mult 
mai fermă; acesta va fi momentul în care dreapta va prelua puterea în 
Israel după decenii de dominație totală a stângii. Era nevoie de o 
armată mult mai puternică și mai bine dotată decât excelenta forță 
care învinsese în războiul din 1967. În plus, la nivel tehnologic, Tzahal 
trebuia să se dovedească mai avansat nu doar în raport cu Egiptul sau 
Siria, ci şi cu a doua mare putere militară a lumii, URSS, care livra 
aliaților arabi cele mai performante arme ale sale pentru a fi testate 
împotriva Israelului. 

În acest context s-a născut și proiectul Talpiot. După Războiul de 
Yom Kippur, Shaul Yatziv şi Felix Dothan, doi specialiști în fizică şi 
inginerie cu aplicaţii militare, profesori la Universitatea Ebraică din 
Ierusalim, au avut o idee. Ei au conceput un sistem educațional menit 
să asigure Israelului „crearea unor arme absolut noi, care nu se află în 
posesia altor țări”. Elementul original al proiectului Talpiot îl 
constituia faptul că se miza pe creativitatea tinerilor care abia 
împliniseră 20 de ani. Aflaţi în momentul lor de maximă fecunditate 
intelectuală, cei mai promiţători studenți israelieni urmau să fie 

„bombardațţi” în câțiva ani atât cu un bagaj teoretic sofisticat (fizică, 
matematică, chimie), cât şi cu experienţe cât mai diversificate, în cât 
mai multe domenii militare, de la aviaţie și marină la intelligence şi 
artilerie. La sfârşitul acestui proces, ei trebuiau să ofere soluţii 
originale la problemele identificate pe câmpul de luptă. Shaul Yatziv şi 
Felix Dothan arătau că obiectivul de a face din Israel un lider al 
inovației tehnologice „poate fi atins numai prin intermediul 
creativității umane, creativitate care ajunge în punctul culminant în 
jurul vârstei biologice de 20 de ani. [...]. Una dintre căile pe care le 
propunem pentru atingerea acestui scop constă într-un efort 
sistematic, concentrat de concepere și dezvoltare a unor arme noi, 
eficiente, prin «armă nouă» înțelegând o armă care nu este folosită de 
alte armate, nici măcar de armatele marilor puteri”. 

Programul lor, numit Talpiot (după un cuvânt ales din Biblie, 
care desemnează turnurile sau fortărețele), a fost aprobat abia în anul 
1978, când legendarul comandant Rafael Eitan, participant la un mai 
puţin de trei războaie, în cursul cărora a fost rănit de trei ori, o dată 
grav, a devenit şeful Statului-Major al Tzahal în regimul Menachem 
Begin. Talpiot a fost pus în subordinea Forţelor Aeriene Israeliene, 
care reprezentau în acel moment (şi reprezintă şi astăzi) un important 
rezervor de cadre superioare pentru armata națională. Recrutarea 
celor care aveau să participe la program era extrem de restrictivă: 
„Avem nevoie de candidaţi cu un coeficient de inteligență ridicat. Îi 
căutăm pe cei mai buni 5% în ceea ce priveşte inteligența, capacitatea 
de creație, puterea de concentrare, personalitatea stabilă, agreabilă, 
[...] care are credință față de patrie și o dorință puternică de a rămâne 
în această imitate”. 

În ciuda aparențelor, lansarea programului Talpiot nu a fost 
lipsită de dificultăți. Tinerii cei mai promițători trebuiau să facă față 
unei concurențe acerbe atât din partea membrilor de elită ai aviației 
militare (piloții israelieni de F-15, F-16 şi F-35 sunt considerați cei mai 
influenți militari din Tzahal), cât şi din partea unui alt proiect de 
avangardă lansat în paralel de Israel şi numit Unitatea 8200. În cadrul 
acestuia din urmă erau recrutați tinerii cei mai inteligenţi, cărora avea 
să li se încredinţeze apărarea informatică a ţării - ca să nu mai 
amintim de nevoia Mossadului de a identifica analiști şi agenţi de teren 
(katsa) supradotați. 


Cartea lui Jason Gewirtz urmăreşte pregătirea absolvenților 
programului Talpiot încă din liceu, când încep să se contureze 
aptitudinile lor deosebite, până la momentul realizării unor invenții 
revoluționare, care să servească intereselor Tzahal. Studiul de față 
analizează destinele a zeci de talpioţi, anii lor de specializare militară 
şi ştiinţifică, proiectele de cercetare asupra cărora s-au aplecat, totul 
fiind subsumat unui singur obiectiv, dezvoltarea sistematică a 
creativităţii: „O dată la câțiva ani, generalul Ben-lIsrael ia o pauză de la 
activitatea sa didactică (predă seminarul de știință și securitate 
tehnologică la Universitatea Tel Aviv) și coordonează, timp de o 
săptămână, un program de dezvoltare a creativităţii destinat foştilor şi 
actualilor talpioţi, în timpul căruia aceștia se pot împrieteni, își pot 
povesti diverse lucruri şi îşi pot transmite informaţii, perfecționându- 
şi abilităţile creatoare. În timpul unui asemenea program, câţiva tineri 
şi tinere care făceau parte din mai multe promoţii ale Talpiot (unii încă 
activi, alții în rezervă) au fost duşi în Deşertul Negev și lăsaţi la o veche 
tabără a aviaţiei militare. Au fost împărțiți în grupuri și li s-a spus să se 
gândească la un lucru pe care ar vrea să-l creeze și care să poată fi 
realizat într-o săptămână. Materialele necesare aveau să le fie 
furnizate. O echipă a creat un deodorant auto care miroase ca o maşină 
nouă. Echipa a reușit să determine compoziția chimică a acelui «miros 
de maşină nouă» și să o reproducă într-un spray”. 

Ce sens are, vă puteţi întreba, o asemenea risipă de timp și 
resurse pentru o invenţie inutilă? Ei bine, tocmai în cultivarea efortului 
„gratuit” al imaginaţiei stă cheia programului Talpiot. Marile 
descoperiri nu aparțin minţilor pragmatice şi robotizate, care devin 
captive în tipare standardizate, ci acelei gândiri proaspete, originale, 
ludice, care îi caracterizează mai degrabă pe cei abia ieșiți din 
adolescenţă. 

Gewirtz face, de asemenea, un bilanţ al proiectului Talpiot după 
ce primele generaţii de absolvenţi au ajuns la maturitate. Triumful 
gândirii novatoare a conducătorilor israelieni în sfera tehnologiei se 
reflectă azi în poziția de frunte pe care țara o ocupă în domeniul 
producţiei de drone, rachete și sisteme antirachetă, sateliți și blindate. 
Israelul este, și cu ajutorul absolvenţilor programului Talpiot care şi- 
au continuat activitatea de cercetare în sectorul civil ori au intrat în 
afaceri, lider mondial în producţia de sisteme informatice sau de 

aparatură medicală. În aprilie 2019, Israelul a ratat ocazia de a deveni 
a patra ţară din lume, după SUA, URSS și China, care are o sondă 
spaţială, numită Bereshit, adică Geneza, pe suprafaţa Lunii. 

Pe de altă parte, tot în anul 2019, Israelul a ajuns să dețină 20 
dintre companiile high-tech cu o valoare de piață de peste un miliard 
de dolari, fiind devansat din acest punct de vedere numai de Statele 
Unite ale Americii, China și Marea Britanie (deşi diferența de populaţie 
şi suprafaţă în raport cu acestea este copleșitoare). 

Studiul lui Jason Gewirtz se adresează nu doar celor pasionați 
de istoria Orientului Mijlociu sau de problemele tehnologiei militare. 
El trebuie citit de orice întreprinzător care își doreşte să construiască 
o companie capabilă să promoveze inovaţia și creativitatea. Autorul, 
ziarist şi producător la postul american de televiziune CNBC, este 
specializat în problemele economice şi științifice cu care se confruntă 
Orientul Mijlociu, verdictele şi chiar previziunile sale cu privire la 
tehnologia militară a Israelului sau dependenţa de petrolul din Golful 
Persic fiind printre cele mai consistente și mai respectate. 


Ovidiu Raeţchi 

Această carteestededicată: 

Tatăluimeu, ceamaidistinsăpersoanăpecareamcunoscut- 
ovreodată. 

Mameimele, ceamaialtruistăpersoanăpecareamcunoscut- 
ovreodată. 

Frateluimeu, ceamaidârzăpersoanăpecareamcunoscut- 
ovreodată. 

Soției mele, ceamaigrijulieși 


ceamaiminunatăpersoanăpecareamcunoscut-ovreodată. 

Celordouăfetealemele; sădeveniţi oricevădoriți, darsăfiţi buneși 
săfaceți bine. 

Tuturorfoștilor si viitorilorabsolvenţi  aiTalpiot,  precumși 
tuturorbărbaților și femeilorcareauslujitinarmataisraeliană; voinupăziţi 
doargraniţele uneițări, ciprotejaţi unpopor. 

Introducere 

În fiecare an, 50.000 de israelieni împlinesc vârsta recrutării, în 
fiecare an, angajaţii birourilor de personal ale Forțelor de Apărare ale 
Israelului încep să-i îndrume pe tineri și tinere în diferite direcţii. 


La tancuri. La infanterie. La aviaţie. La marină. La artilerie. La 
unitățile speciale destinate pregătirii celor defavorizați. La geniu, la 
informaţii, iar lista poate continua. Bărbaţii fac cel puţin trei ani de 
armată; femeile, cel puţin un an şi opt luni. 

Israelul are nevoie de o forță combatantă puternică poate mai 
mult decât orice altă ţară din lume, iar armata este idolatrizată de 
tineri. În anii premergători încorporării, adolescenţii foarte hotărâți 
concurează pentru diverse posturi, îmbunătățindu-și rezultatele 
şcolare şi pregătindu-se pentru testele de încorporare în armată. 
Sperând să primească invitaţia de a se înrola în armele pe care au pus 
ochii, mii de tineri israelieni participă chiar la antrenamente şi ședințe 
de instruire premilitară în particular spre a fi cât mai bine pregătiți 
pentru riguroasele examene fizice ale armatei în urma cărora se va 
decide destinaţia fiecăruia. 

Înainte, aviația era prima alegere a acestor tineri capabili. Acolo 
era nevoie de cei mai străluciți şi mai bine pregătiţi fizic dintre aceştia, 
în stare să piloteze complexele avioane de luptă, uriaşele avioane de 
transport și silenţioasele elicoptere de atac, care constituie forța de 
temut a aviaţiei militare israeliene. Foarte rar se întâmpla ca cineva să 
refuze aviația. Asemenea băieților americani care visau să devină 
staruri ale baseballului, mulți băieţi israelieni sperau să se facă mari și 
să-şi slujească țara pilotând un avion F-16. 

Dacă nu te interesa aviația sau dacă nu aveai o vedere perfectă, 
puteai râvni la un loc în faimoasele unităţi de elită ale armatei 
israeliene, de pildă în Sayeret Matkal1 sau la parașutiști, cu bocancii 
lor maro care simbolizează dârzenia şi credinţa față de ţară. 

Dar, în 1979, a început să se schimbe ceva. Deşi aviația şi 
principalele unităţi terestre erau încă, şi vor fi mereu, extrem de 
importante pentru Israel, o altă unitate - una secretă - a devenit 
prioritatea absolută a armatei. 

Soldaţii aleși pentru această unitate nu trebuie să lupte ca 
soldaţii obișnuiți. În schimb, trebuie să înveţe. Sunt aleşi pentru un 
program extrem de competitiv, epuizant, intensiv, menit să le ofere cea 
mai bună pregătire teoretică și practică în domeniul militar. 


1 Unitate de comando a armatei siraeliene, creată în 1957 de Avraham Arnan (n. 
red.). 


Profesorii lor sunt unii dintre cei mai străluciți savanți din lume 
în domeniile matematicii, fizicii şi informaticii, precum și unii dintre 
strategii de frunte ai forțelor terestre, marinei și aviației militare 
israeliene. Scopul programului este să producă soldați cu deosebite 
cunoștințe militare și științifice, pregătiți să se folosească de ele ca 
nimeni altcineva din lumea asta. 

Aceștia nu sunt înrolați ca alți soldaţi, pentru trei ani sau un an 
şi opt luni. Sunt angajaţi pentru un deceniu întreg. Programul fiind atât 
de intensiv, un sfert dintre cei aleşi la început nu rezistă până la capăt. 

Absolvenţii acumulează un volum uriaș de cunoștințe, pe care 
trebuie să le folosească pentru a-i descuraja pe duşmanii Israelului, 
pentru a ajuta serviciile de informații ale ţării şi pentru a ajuta forțele 
terestre, marina şi aviația să devină mai puternice în orice conflict. 

De la micul grup se aşteaptă o schimbare a felului în care luptă 
Israelul. Țara se bazează pe ei pentru a oferi Forţelor de Apărare ale 
Israelului un avantaj permanent asupra dușmanilor săi prin 
dezvoltarea armamentului și a mijloacelor de luptă ale viitorului. 

De când acest program a devenit parte integrantă a armatei, 
niciun alt grup de soldați nu a avut un impact atât de mare asupra 
Israelului - asupra doctrinei de apărare a ţării, asupra modului de 
dezvoltare și utilizare a armelor. 

Avantajul militar pe care aceşti absolvenţi speciali îl oferă 
Israelului nu dispare în momentul în care își termină stagiul militar. 
Cei care părăsesc armata aplică adesea în economia israeliană ceea ce 
făceau pentru armată, generând venituri de sute de miliarde de dolari 
şi creând zeci de mii de locuri de muncă în Israel şi peste hotare. Ei au 
ajutat într-o măsură semnificativă Israelul să obțină un avantaj pe 
câmpul de luptă şi în afacerile internaţionale. 

Aceasta este povestea lor, povestea programului Talpiot. 

Capitolul 1 

Unfactorhotărâtoralschimbării 

Octombrie 1973: „sursa” îi spune superiorului său din Mossad 
de la Londra că războiul dintre Israel şi vecinii săi arabi este iminent 
Mai greşise înainte, dar, cu toate semnalele primite din Siria şi Egipt, se 
pare că, de data aceasta, ar putea fi adevărat Agenţi răspândiţi din 
Marea Britanie până în Israel dau întruna telefoane, ajungând la 
directorul Mossadului, Zvi Zamir. Acesta ia imediat avionul spre 

Londra pentru a se întâlni cu „sursa” - un om despre care se crede că 
ar fi Ashraf Marwan, ginerele fostului preşedinte egiptean Gamal Abdel 
Nasser2. Mossadul şi celelalte agenţii de spionaj ale Israelului aveau 
îndoieli cu privire la „sursă”, bănuind că ar fi agent dublu. Adevărul nu 
a fost descoperit nici până astăzi. 

Zamir consideră că informaţiile sunt credibile și speră că roțile 
mașinăriei de război a Israelului se vor pune în mișcare. Reușește să-i 
convingă pe premierul israelian Golda Meir şi pe ministrul apărării 
Moshe Dayan de iminenţa unui atac. 

În ciuda faptului că posedă aceste informaţii cruciale, 
conducerea ţării decide să nu acţioneze, temându-se că Israelul va fi 
acuzat că a tras primul și va pierde astfel sprijinul esenţial al SUA. 
Secretarul de stat Henry Kissinger îi avertizase pe liderii israelieni - 
inclusiv pe premierul Meir - că, dacă trebuie să izbucnească războiul, 
Israelul ar face bine să nu înceapă el lupta. 

La 5 octombrie, la prânz, în rapoartele serviciilor israeliene de 
informaţii militare se specifică faptul că „probabilitatea ca egiptenii să 
intenționeze să reia lupta este redusă. Nu a apărut nicio schimbare în 
estimările noastre cu privire la intenţiile sirienilor”. 

6 octombrie 1973 - Yom Kippur, a zecea zi a lunii tishrei din 
calendarul evreiesc, anul 5734. La ora 14, Egiptul atacă Israelul. Siria 
procedează la fel câteva minute mai târziu. 

Israelul este luat prin surprindere în momentul în care Egiptul 
începe atacul, traversând Canalul Suez, care separa forțele egiptene de 
cele israeliene din 1967. Ritmul înaintării egiptenilor de-a lungul 
canalului se accelerează în timp ce, pe partea egipteană a acestuia, se 
aud în megafoane strigăte de Allahuakbar! Allahuakbar! (Allah e mare! 
Allah e mare!). Soldaţii israelieni staționați de-a lungul Liniei Bar Lev - 
creată ca „un sistem de apărare impenetrabil” împotriva Egiptului 
după războiul din 1967 - se pregătesc să-şi apere viața şi țara 
împotriva atacului violent. Pentru mulți israelieni surprinși pe Linia 
Bar Lev, aceasta va fi ultima lor zi. 

La nord, tancurile siriene se revarsă peste graniţa care, cu șase 
ani în urmă, marcase linia de încetare a focului. Trupele siriene de 
comando sunt duse cu elicopterul pe Muntele Hermon, cucerit de 


2 Gamal Abdel Nasser Hussein (1918-1970), preşedinte al Egiptului între 1954 şi 
1970 (n. red.). 

Israel în 1967. Avioanele de luptă și bombardierele siriene îndeplinesc 
misiune după misiune, atacând obiective de pe teritoriul Israelului. 

Confuzia domneşte de la înălțimile Golan, în nord, până în 
Deşertul Sinai, în sud. Comandanții militari încearcă disperaţi să 
oprească înaintarea simultană a armatelor dușmane de la nord și de la 
sud. 

Liderii guvernamentali de la Ierusalim sunt încremeniţți în 
tăcere şi, mai rău, în imobilitate, în timp ce liderii militari de la 

Tel Aviv resping la început toate informaţiile cu privire la 
atacuri, considerându-le exagerări. Nu pot să creadă că duşmanii lor 
arabi sunt capabili să lanseze astfel de incursiuni rapide şi eficiente. 
Oare nu aceiași ofițeri israelieni zdrobiseră şase armate arabe doar în 
urmă cu câţiva ani? Ministrul apărării, Moshe Dayan, cel mai înalt 
reprezentant al armatei naționale, îi determină pe propriii consilieri să 
creadă că nu este nicio problemă; situația este sub control, iar Forţele 
de Apărare ale Israelului vor schimba repede cursul evenimentelor. 

Sirenele răsună în Israel în această sfântă zi din calendarul 
evreiesc. Aproape toți israelienii, fie că sunt, fie că nu sunt evlavioși, 
sărbătoresc Yom Kippur abținându-se de la muncă, mergând la 
sinagogă, postind, rugându-se şi meditând. Uluiţi, israelienii ies din 
case şi din sinagogi. Se adună în jurul aparatelor de radio, așteptând 
veşti, ascultând plini de neliniște codurile care le indică rezerviștilor 
unde trebuie să se adune. 

(Conducătorii militari israelieni au susținut mereu că va fi 
nevoie de 48 de ore pentru mobilizarea rezerviștilor, temelia armatei 
israeliene. În plus, agenţiile de informaţii au afirmat mereu că nu le va 
fi greu să emită o înştiinţare cu 48 de ore înainte. Total greşit.) 

Rezerviștii și voluntarii israelieni rechiziționează maşini și 
autobuze, fac autostopul. Cetăţenii care nu mai pot fi mobilizați își 
folosesc mașinile pentru a-i duce pe soldați în locurile în care sute de 
unități au primit mesaj să se adune și să aştepte ordine. 

Pe măsură ce confuzia sporeşte, traficul se intensifică. Israelul 
este pe punctul de a fi cuprins de panică, în timp ce Egiptul și Siria sunt 
pe punctul de a-și atinge scopurile stabilite pentru prima zi în lunile de 
planificare premergătoare „Războiului din Octombrie”, cum i s-a spus 
în arabă. 


Trec 48 de ore de la începerea conflictului. Israelul suferă 
pierderi fără precedent pe câmpul de luptă, iar conducerii politice îi 
este foarte greu să accepte situația. Lui Dayan îi parvin informații 
detaliate despre pierderile grele suferite și despre prăbușirea unor 
poziţii israeliene. Încrederea lui Dayan dispare. 

Acum, Egiptul are sute de tancuri și mii de soldați pe partea 
israeliană a Canalului Suez - un scenariu de neînchipuit în urmă cu 
doar câteva zile. La nord, înaintarea sirienilor continuă. Tancurile lor 
se apropie de o câmpie de la marginea căreia se văd Haifa şi restul 
coastei israeliene. 

Când îşi dă seama în sfârşit de pericolul care paşte țara, Dayan 
le prezintă apropiaților şi altor membri de rang înalt ai guvernului 
evaluări înfricoşătoare ale situaţiei. În remarcabila sa carte intitulată 
TheYomkKippurWar, Abraham Rabinovich scrie despre o întâlnire 
neoficială desfășurată între Dayan şi redactorii-şefi ai ziarelor 
israeliene în încercarea sa de a fi onest cu națiunea. Sursele i-au spus 
lui Rabinovich că Dayan a afirmat că „Israelul ar putea fi obligat să se 
retragă adânc în Sinai... Lumea a văzut că nu suntem mai puternici 
decât egiptenii. Aura, ca și avantajul politic și militar determinat de 
faptul că se știa că Israelul este mai puternic decât arabii și că i-ar 
învinge dacă ar începe un război nu au fost dovedite de 
realitate” (pagina 270). 

Şocat, Dayan este hotărât să transmită naţiunii, în acea seară, un 
mesaj similar. Unul dintre redactorii-șefi se teme însă că acesta va 
slăbi şi mai mult moralul şi va alarma pe toată lumea din țară. O 
contactează pe premierul Meir şi o sfătuieşte să aleagă un alt ofițer de 
rang înalt care să se adreseze națiunii. 

Cum s-a întâmplat acest fiasco? La 6 octombrie, când a început 
atacul egiptenilor, doar aproximativ 12 tancuri israeliene apărau 
drumul care ducea din Peninsula Sinai direct la Tel Aviv. Cum a putut 
Israelul - puternicul Israel, care și-a pus pe fugă dușmanii în Războiul 
de Şase Zile din 1967 - să ajungă într-o asemenea stare după numai 
şase ani? 

În perioada dintre Războiul de Șase Zile și Războiul de Yom 
Kippur, Israelul a fost angajat într-un conflict de uzură cu Egiptul și 
Siria. Zilnic, de dincolo de liniile arabe, erau bombardate trupele 


israeliene aflate la frontiera fixată în 1967 şi aşezările din apropierea 
acelor linii, mai ales în nordul Israelului. 

Multe țări care, în trecut, furnizaseră arme Israelului au oprit 
livrările din cauza amenințărilor proferate de arabi. Asta s-a întâmplat 
mai ales cu Franţa, principalul furnizor de armament al Israelului 
înainte de 1967. Arabii le-au spus francezilor că, dacă aprovizionau 
Israelul cu arme, nu le vor mai livra petrol. SUA au rezolvat parțial 
problema, așa că Israelul a rămas fără un furnizor important de 
armament. 

În același timp, țările arabe - mai ales Egiptul şi Siria - erau 
pline cu arme din Uniunea Sovietică, pentru că URSS încerca să-şi 
consolideze poziția în această complicată, bogată în resurse energetice 
şi importantă parte a lumii. Pe lângă faptul că au reuşit să-şi 
reînzestreze cu armament propriile armate, Egiptul și Siria au făcut 
pași uriași în pregătirea trupelor în vederea folosirii noilor arme și 
progrese rapide în procesul de elaborare a strategiei. 

Toate acestea s-au întâmplat pe fondul automulțumirii 
israelienilor. Țara stătea în continuare liniştită, mulțumită după uriașa 
victorie obținută în 1967; cetățenii, ofițerii şi guvernul credeau că 
Israelul nu putea să fie înfrânt. 

Această suficiență de sine a luat brusc sfârșit când a izbucnit 
războiul din 1973. În primele zile, Israelul a pierdut 49 de avioane 
(comparativ cu 46 de avioane în tot Războiul de Şase Zile). Până la 
terminarea Războiului de Yom Kippur, la sfârșitul lui octombrie, 
Israelul a pierdut aproape o cincime din totalul avioanelor. Aproape 
toate acele avioane pierdute de aviația israeliană au fost doborâte de 
rachete sovietice sol-aer. SAM-urile sovietice erau atât de eficiente, 
încât piloţii israelieni le-au numit „stâlpi de telegraf zburători”, aluzie 
la firele de care se putea agăța un avion de luptă care zbura la joasă 
înălțime - fire care erau imposibil de evitat la altitudine mică. 

Acele SAM-uri sovietice erau atât de moderne şi de sofisticate, 
încât niciun avion din lume nu se putea feri de ele. Armata israeliană a 
ajuns la şocanta concluzie că aviația sa nu mai controla pe deplin 
spaţiul aerian. Doctrina de apărare a Israelului fusese clădită pe 
tancuri şi pe avioane, iar ambele arme erau surclasate de noua tehnică 
deținută de arabi. 


Apărarea aeriană nu era singurul domeniu în care ţările arabe 
îşi îmbunătăţiseră tehnica de luptă. Infanteriştii arabi au înfrânt 
coloanele de tancuri israeliene cu ajutorul noilor rachete antitanc 
ghidate prin fir AT-3 Sagger. (Rușii le numesc rachete 9K11 Maliutka.) 
Acestea erau transportate în Deșertul Sinai de soldaţii egipteni în 
containere de mărimea unei valize. Înainte de a începe lupta la 6 
octombrie, forțele speciale egiptene au trecut Canalul Suez în partea 
ocupată de israelieni cu noua lor încărcătura mortală. 

Înaltul Comandament al armatei israeliene ştia ceva despre 
Sagger de la soldații americani care luptau în Vietnam. Ofițerii 
israelieni de rang înalt nu credeau însă că luptătorii arabi erau 
suficient de puternici şi de curajoşi ca să înfrunte tancurile israeliene. 
Ştiau că, în lupta corp la corp, echipajul unui tanc israelian era de 
regulă superior unui echipaj egiptean sau sirian. Echipajele tancurilor 
israeliene erau în general mai bine pregătite din punct de vedere 
teoretic și practic decât echipajele arabe; mai mult, tancurile israeliene 
erau mai precise şi puteau trage de la o distanță mai mare. 

Nu au luat însă în considerare capacitatea armatei egiptene de a 
folosi sofisticatele rachete Sagger, iar tanchiștii israelieni au fost luați 
cu totul pe nepregătite. După ce au trecut pe nesimţite canalul, 
egiptenii s-au instalat după niște dune și au pregătit o serie de capcane 
pentru formidabilele unități de tancuri israeliene. 

Experții militari au confirmat ulterior că „unui soldat care lansa 
rachete Sagger îi era mult mai ușor să lovească un tanc decât invers, 
cam de la aceeași distanță” (Rabinovich, pagina 36). Uriaşele tancuri 
israeliene erau ținte atrăgătoare pentru cei care ştiau să folosească 
racheta Sagger: specialiştii egipteni ţinteau blindatele israeliene de la 
peste 1, 5 km depărtare, trăgeau și distrugeau tanc după tanc cu o 
acuratețe extraordinară. În schimb, israelienii care căutau lansatoarele 
Sagger în vastele întinderi ale deșertului rareori reușeau să le 
localizeze. Acest nou element al războiului terestru avea să coste 
Israelul zeci de tancuri la începutul luptei. 

În primele zile ale conflictului, cele mai importante de altfel, a 
devenit limpede faptul că trupele israeliene nu vor putea contraataca 
şi nici nu vor putea primi întăriri. Tancurile care puteau fi trimise în 
sprijinul lor, aflate la circa 15 km distanță de canal, erau o pradă 
ușoară pentru luptătorii ascunși care lansau rachete Sagger. Când 

tancurile din rezervă au încercat să avanseze spre poziţiile israeliene 
situate de-a lungul canalului, au fost distruse unul câte unul. 

Și comunicațiile au căzut. La mai puțin de 48 de ore de la 
începerea luptelor, în condiţiile în care martorii oculari relatau că Siria 
şi Egiptul foloseau mitraliere pentru a ucide zeci de soldați israelieni 
capturați în primele ore ale conflictului, ministrul apărării, Dayan, s-a 
trezit că nu reuşeşte să ia legătura cu unităţile de pe teren. 

În acelaşi timp, aviația plănuia o operaţiune de distrugere a 
bateriilor egiptene antiaeriene de proveniență sovietică. Cu câteva 
minute înainte de începerea misiunii, Dayan l-a contactat pe Benny 
Peled, comandantul Forțelor Aeriene Israeliene, şi a anulat-o, 
îndreptând toate avioanele spre nord pentru a opri înaintarea siriană. 
Logica sa era că, în sud, în Sinai, între Israel și tancurile egiptene era 
doar nisip. La nord, localitățile israeliene erau aproape în bătaia 
armelor sirienilor: fără aviaţie, acele localităţi, inclusiv Haifa, erau 
condamnate. 

În timpul discuţiei avute cu Peled la ora 5, în dimineaţa zilei de 7 
octombrie, Dayan a spus: „Dacă avioanele noastre nu atacă până la 
prânz, sirienii vor ajunge în Valea Iordanului”. Apoi, pentru prima 
oară, Dayan a rostit fraza pe care o va repeta în zilele următoare spre 
disperarea tuturor celor care îl auzeau. „Al Treilea Templu”, i-a spus el 
lui Peled, „este în pericol”(Rabinovich, pagina 175). 

„Al Treilea Templu” era, şi încă este, pentru mulţi simbolul 
Israelului modern. Primele două temple sfinte din Ierusalim au fost 
distruse în vremuri străvechi, primul de către babilonieni în anul 586 
î.Hr., al doilea de către romani în anul 70 d.Hr. Pentru mulţi israelieni 
nereligioşi, ca şi pentru evreii din toată lumea, Israelul de astăzi este 
„al Treilea Templu”. 

Eşecurile serviciilor de spionaj care au creat probleme Israelului 
la începutul Războiului de Yom Kippur au fost evidente, făcându-se şi 
astăzi referire la ele, după mai bine de 40 de ani de la acel eveniment. 
Războiul nu a fost însă o surpriză pentru toţi israelienii. Unii ofițeri de 
informații au observat semne care indicau faptul că războiul era 
iminent. Consilierii și diplomaţii sovietici își scoseseră familiile din 
țară înainte de 6 octombrie. Atât în Egipt, cât și în Siria aveau loc 
mobilizări importante de trupe; soldaţii arabi se mișcau în masă. 


Existau de asemenea vagi dovezi că unităţile egiptene și siriene 
masate în apropierea liniei frontului primeau instrucțiuni să 
desfășoare manevre „de antrenament”. Ideea era ca trupele să fie 
mutate pe poziţii, dar să li se dea spionilor israelieni și celor care 
interceptau comunicațiile impresia că manevrele respective erau doar 
de antrenament, nu de război. Totuși o cercetare mai atentă le-ar fi 
permis israelienilor să vadă că acele trupe nu făceau de fapt deloc 
exerciții: se pregăteau pur și simplu pentru o invazie. Și dacă toate 
acestea nu erau suficiente, a existat şi un avertisment direct adresat de 
Hussein, regele Iordaniei, premierului Meir în persoană în timpul unei 
întâlniri secrete. 

În războiul modern, partea care trage prima este adesea în 
avantaj. A aștepta să fii atacat este un lucru deosebit de periculos 
pentru o ţară mică precum Israelul, cu o lățime maximă de sub 100 km. 
În zona cea mai îngustă, Israelul are circa 15 km lăţime. Chiar şi un 
atac de intensitate moderată din partea dușmanului putea tăia ţara în 
două în primele ore ale unui conflict. 

Desigur că premierul Meir știa toate acestea, dar a hotărât să 
aştepte şi să spere că va fi bine în loc să riște repercusiuni diplomatice, 
mai ales din partea SUA. Consilierii militari, inclusiv respectatul 
ministru al apărării, Dayan, au asigurat-o mereu că, dacă va izbucni un 
război, Israelul va fi în stare să-și zdrobească dușmanii aşa cum a 
făcut-o în 1967. 

Trei săptămâni mai târziu, când nu s-a mai tras şi s-au semnat 
acorduri de încetare a focului, cetățenii, guvernul și armata israeliană 
şi-au dat seama de o realitate dureroasă. Nu erau invincibili. 

Fuseseră ucişi 2 656 de soldaţi israelieni. Aproape 9.000 erau 
răniţi. Coloana vertebrală a armatei - formidabila sa unitate de tancuri 
- pierduse 200 dintre cele 300 de tancuri în Sinai în primele 24 de ore 
ale războiului. Fuseseră distruse zeci de avioane de luptă israeliene. 

Armatele arabe nu doar ajunseseră din urmă, ci și depăşiseră 
Israelul în tehnologie, viclenie, strategie şi capacitate operativă. 
Israelul a înregistrat de asemenea o înfrângere inadmisibilă: a pierdut 
războiul informaţiilor. 

Trauma produsă de Războiul de Yom Kippur și teama reală că 
un alt război ar putea duce la dispariţia Israelului au persistat. După 
război, întreaga conducere militară şi politică a ţării a fost obligată să 

demisioneze. Premierul și ministrul apărării, Dayan, au plecat amândoi 
după opt luni de la terminarea războiului. Factori importanţi din sfera 
serviciilor de informații şi din armată au fost demiși. 

Faptul că o națiune născută din cenuşa Holocaustului a fost 
amenințată într-un asemenea mod are un efect profund, înfricoșător şi 
de durată asupra fiecărui aspect al vieții publice. O țară de această 
dimensiune, înconjurată de atât de mulți dușmani cu armate mult mai 
numeroase și cu furnizori ca Uniunea Sovietică pur şi simplu nu-și 
poate permite să rişte un alt război ca acesta. Ani la rând, Israelul s-a 
aflat într-o stare de tensiune mocnită și nimeni nu a ştiut de fapt cum 
să recreeze sentimentul de siguranță pe care marea majoritate a 
populaţiei l-a simţit imediat după Războiul de Şase Zile. 

Toată lumea ştia că Israelul nu va avea niciodată cifre ca Egiptul, 
Siria, Irakul, Iordania, Libanul, Arabia Saudită, Iranul, Algeria, Libia sau 
Sudanul. Cum, din punct de vedere cantitativ, situaţia va fi întotdeauna 
potrivnică Israelului, a devenit mai limpede ca oricând că țara avea 
nevoie de un avantaj calitativ. 

Nu după mult timp de la devastatorul Război de Yom Kippur, 
doi profesori de la Universitatea Ebraică au avut ideea de a oferi 
Israelului avantajul calitativ de care avea nevoie cu atâta disperare (şi 
are nevoie şi astăzi) pentru a supravieţui. Scopul lor era să dea din nou 
țării oameni întreprinzători, o armă pe care nicio armată nu ar putea s- 
o învingă sau s-o suprime. Acei oameni aveau să furnizeze Israelului 
mijloace de luptă avansate înaintea oricui altcuiva din această lume. 

Ideea profesorilor nu se limita însă la arme. Acei tineri trebuiau 
pregătiți în așa fel încât să creeze mijloace noi, mai eficiente de 
urmărire şi păcălire a adversarului. 

Inspirata propunere nu urma doar să ajute la pregătirea țării în 
vederea următorului război. Inovaţiile lor i-au oferit Israelului avansul 
pe care îl are și astăzi, după patru decenii de la Războiul de Yom 
Kippur, avantaj pe care Israelul îl va avea asupra duşmanilor săi și în 
deceniile următoare. 

Capitolul 2 

CreatoriiprogramuluiTalpiot 

La 6 octombrie 1973, când a început să sune alarma antiaeriană, 
Shaul Yatziv, profesor de fizică la Universitatea Ebraică, ştia că 


guvernul nu va cere niciodată să se dea o alarmă falsă de Yom Kippur. 
Fără doar şi poate, se întâmpla ceva îngrozitor, de neimaginat. 

Majoritatea israelienilor  auziseră vorbindu-se despre 
amenințări venite dinspre Egipt și Siria, dar, asemenea guvernului și 
armatei, civilii din oraşele, satele și kibbutzurile țării ştiau puține 
lucruri cu privire la intenţiile arabilor. Dar când liniștea de Yom Kippur 
a fost destrămată de sunetele sirenelor, iar crainicii de la radio au 
început să citească, pe un ton calm, dar autoritar, codurile de 
mobilizare a rezerviștilor, nu putea fi vorba decât de un singur lucru, 
război. 

Conflictul armat nu era ceva nou pentru Yatziv. Născut în 
Palestina în 1927, a cunoscut războiul și pericolul violenţelor 
intempestive din ziua în care s-a născut. După ce Israelul şi-a declarat 
independenţa în mai 1948, a slujit în prima armată evreiască formată 
în ultimele două milenii. 

Yatziv era profesor la Universitatea Ebraică, la Facultatea de 
Științe Naturale; în 1973, coordona cercetările în domeniul laserelor și 
spectroscopiei, studiind modul în care materia reacționează la energia 
radiată și invers. 

Ca toată lumea din Israel, Yatziv a fost şocat de Războiul de Yom 
Kippur şi de implicaţiile acestuia. La 46 de ani, era prea bătrân să mai 
schimbe lucrurile ca soldat, dar a avut o altă idee, care avea să-i ofere 
Israelului, pe viitor, un avantaj real. Știa că va trebui să-și dezvolte 
ideea și să colaboreze cu alţii pentru a o transpune în realitate. S-a 
gândit la profesorul Felix Dothan, un coleg de la Universitatea Ebraică 
cu care făcuse cercetare în ultimii cinci ani. Preocupările lor privind 
laserele şi potenţialele aplicaţii viitoare ale acestora fuseseră 
promițătoare. 

În 1973 însă, de Yom Kippur, profesorul Felix Dothan era 
departe de frământările din Israel. împrumutat Universităţii 
California-lrvine de Universitatea Ebraică, el însuși era în siguranţă, 
dar era foarte agitat. Patria sa era atacată și își făcea griji în privința 
familiei şi a prietenilor. 

În majoritatea ţărilor, când sunt atacați, locuitorii fug de lupte. 
În Israel însă, când izbucnește războiul, israelienii care locuiesc în 
străinătate aleargă adesea la luptă. Se întorc de oriunde trăiesc, 
lucrează sau îşi petrec concediul. În 1973, când a izbucnit războiul, 

liniile aeriene internaţionale au anulat toate cursele către Orientul 
Mijlociu, dar avioanele El Al erau pline cu israelieni care se grăbeau să 
se întoarcă acasă în dorința de a ajuta, de a servi şi de a lupta. 

Profesorul Dothan avea aproape 50 de ani în 1973. Țara nu avea 
nevoie de el în armată; era mai important să ia avionul spre casă 
rezerviștii care aveau vârsta de încorporare. El avea să stea deoparte 
în acest război, abandonat în California de Sud, lăsat să urmărească 
agitat evoluţia lucrurilor citind ziarele și uitându-se la știrile de seară. 
Trebuia să aștepte răbdător veşti despre soarta celor dragi, inclusiv a 
fiului său Yoav, care intrase în armată la vârsta de 17 ani, cu numai 
două luni înainte de izbucnirea războiului. De obicei, tinerii nu pot fi 
înrolați înainte de a împlini 18 ani, dar, datorită priceperii deosebite a 
lui Yoav și cu consimțământul scris al tatălui său, i s-a permis să se 
înroleze mai devreme. 

Era mândru de patriotismul fiului său, dovada unui israelian 
adevărat. Spre deosebire de Shaul Yatziv, Felix Dothan nu era născut în 
Israel. Se născuse la Zagreb, în lugoslavia, în 1924 și se numise Felix 
Deutsch. 

În tinereţe, văzuse partea întunecată a vieţii ca evreu european. 
La scurt timp după ce Iugoslavia a fost ocupată de germani, lui Felix şi 
colegilor săi de şcoală li s-a spus că, a doua zi, trebuiau să se adune în 
pădure, în loc să se prezinte la şcoală. Tatăl lui Felix nu l-a lăsat, așa că 
a stat acasă. Ulterior, au aflat că naziștii și colaboratorii lor iugoslavi au 
împuşcat mortal 400 dintre colegii săi de şcoală. 

Nu a fost singura oară când Felix a scăpat de la moarte ca prin 
urechile acului. Mai târziu, a fost arestat de naziști împreună cu 
familia, dar nu a mai fost deportat la Auschwitz datorită relaţiilor pe 
care familia le avea cu mai mulți oameni bogați. Ascuns de neevrei 
până la sfârşitul războiului, a terminat liceul și a intrat la Universitatea 
din Zagreb, studiind electrotehnica. 

Un nou val de antisemitism născut în lugoslavia și riscul real de 
a rămâne pentru totdeauna în spatele Cortinei de Fier au determinat 
familia să se mute în Palestina cât încă mai putea. A ajuns acolo în 
1948. 

Războiul de Independenţă dus împotriva celor șapte ţări arabe 
făcea ravagii. Efectul profund produs de faptul că scăpase de mai multe 
ori la limită din mâinile antisemiţilor a trezit în el o puternică loialitate 

față de națiunea evreiască în curs de a se naște. Deutsch s-a înrolat și a 
urcat treptele ierarhiei până la gradul de locotenent-colonel. După 
încetarea focului în 1949, a încercat să trăiască din pescuit şi şi-a 
continuat studiile de mecanică și fizică la institutul Technion din Haifa, 
pe care l-a absolvit în 1951. (Technion este versiunea israeliană a 
Institutului de Tehnologie Massachusetts din SUA.) 

A obținut imediat un post la Ierusalim, la precursoarea de acum 
faimoasei companii israeliene Rafael Advanced Defense Sistems. 
Natura exactă a activității sale rămâne un secret bine păzit, dar viza 
dezvoltarea producţiei, testarea şi fabricarea de arme noi. 

Cu experiența căpătată, a ocupat un nou post, predând și făcând 
muncă de cercetare la Universitatea Ebraică din Ierusalim. 
Universitatea Ebraică este un loc propice pentru un cercetător; unul 
dintre fondatorii săi este celebrul fizician Albert Einstein, iar printre 
susținători s-au numărat filosoful Martin Buber3, psihanalistul 
Sigmund Freud şi primul preşedinte al Israelului, Chaim Weizmann4-. 
Alături de Technion, aceasta a devenit coloana vertebrală a sistemului 
de învățământ din Palestina la scurt timp după ce şi-a deschis porțile 
în 1925. 

Bucurându-se de o carieră plină de satisfacţii, și-a continuat 
cercetările în Elveţia, întorcându-se mai târziu cu tânăra sa familie la 
Ierusalim şi la noul laborator de fizică al Universităţii Ebraice. Acolo a 
lucrat cu gaz și plasmă electrizată, care are multiple aplicaţii civile și 
militare. După finalizarea doctoratului în 1965, a pornit din nou la 
drum, acceptând un post de profesor invitat la Institutul European de 
Cercetări Nucleare de la Geneva5. Acolo s-a specializat în calcule cu 
privire la câmpurile magnetice, în proiectare şi în lasere. 

La un an după crucialul Război de Șase Zile din 1967, a devenit 
conferenţiar la Institutul de Fizică „Racah” din cadrul Universităţii 
Ebraice și și-a schimbat numele din Deutsch, care are o rezonanţă 
europeană, în Dothan, o versiune ebraică a acestuia. 


3 Martin Buber (1878-1965), filosof, teolog şi traducător evreu de texte religioase, 
născut în Austria. A promovat o formă de existenţialism bazat pe dialog (n. red.). 
+ Chaim Weizmann (1874-1952) a fost preşedinte al Israelului între 1949 şi 1952 
(n. red.). 

5 Este vorba, probabil, de Conseil Européen pour la Recherche Nucléaire, 
cunoscut sub acronimul CERN (n. red.). 


După ce şi-a îndeplinit rolul de profesor invitat la Universitatea 
Irvine din California în 1973, profesorul Dothan s-a întors acasă, la 
Universitatea Ebraică. La sosire, a fost şocat să descopere că țara 
încrezătoare, fericită pe care a lăsat-o în 1968 era în mijlocul unei 
crize. Israelienii își pierduseră încrederea în guvern și în armată. 
Națiunea sa cândva optimistă devenise în mod indiscutabil pesimistă. 

Profesorul Dothan dorea să-și ajute iubita sa patrie să-și revină; 
întrebarea era ce putea face el pentru poporul său. Știa că răspunsul 
avea legătură cu cercetarea şi cu învățământul, nu cu armata, însă 
chiar dacă ar fi putut veni cu un plan viabil, cum i-ar fi determinat să-l 
asculte pe nişte militari obişnuiţi să poarte război cu tancuri și soldaţi? 

Era timpul să reia colaborarea cu profesorul Yatziv. împreună, 
s-au pus pe treabă. Au elaborat pentru început un raport pe care l-au 
înaintat ofițerilor din fruntea armatei. În acesta se spuneau 
următoarele: „Preocuparea pentru soarta Israelului și dorința de a face 
tot posibilul pentru a reduce numărul victimelor produse de viitoarele 
conflicte militare ne-au determinat să avansăm o propunere care 
cuprinde trei puncte importante de pornire pe care nu le regăsim în 
instituţiile de cercetare existente”. 

Punctul lor de pornire era următorul: „Recunoașterea fermă a 
faptului că statul Israel trebuie să facă un efort pentru a dezvolta arme 
absolut noi, pe care nu le au alte ţări. Acest scop poate fi atins numai 
prin intermediul creativității umane, creativitate care ajunge în 
punctul culminant în jurul vârstei biologice de 20 de ani. Inventivitatea 
reclamă imaginaţie creatoare, cunoştinţe vaste şi înţelegere profundă, 
dar poate fi stimulată în mod semnificativ prin propunerea spre 
rezolvare a unor probleme şi crearea unei atmosfere propice, 
dinamice, în care orice efort şi orice contribuţie vor fi încurajate de cei 
din jur. Una dintre căile pe care le propunem pentru atingerea acestui 
scop constă într-un efort sistematic, concentrat de concepere şi 
dezvoltare a unor arme noi, eficiente, prin «armă nouă» înțelegând o 
armă care nu este folosită de alte armate, nici măcar de armatele 
marilor puteri. Este esențial ca nucleul acestui program să fie 
reprezentat de cei mai talentați și mai devotați oameni, care au, de 


asemenea, pregătirea necesară în domeniul științelor naturale și al 
tehnicii militare.” 6 

La al doilea punct, au propus ca Forțele de Apărare ale 
Israelului, mai precis aviația, să răspundă direct de acest program și de 
oamenii implicați în el. 

Aşa cum am spus mai înainte, aviația era arma cea mai venerată. 
În aviație ajungeau doar cei mai buni recruți, oameni cărora li se putea 
încredința armamentul cel mai scump din arsenalul Israelului. 
Trebuiau să aibă foarte bune cunoștințe de matematică, capacitatea de 
a asimila cunoștințe de fizică avansată şi aeronautică, note foarte bune 
la teste și capacitatea de a gândi rapid. 

Dothan și Yatziv mai propuneau să fie schimbată această 
doctrină, să fie aduși în noul program cei mai străluciți și mai hotărâți 
dintre soldaţi. 

În Israel, majoritatea studenților nu termină facultatea înainte 
de a împlini 25 de ani din cauza celor trei ani de stagiu militar pe care 
trebuie să-l facă după liceu. Dacă un student era acceptat în Talpiot şi 
apoi trebuia să servească patria timp de opt ani (așa cum prevedea 
planul lor), ar fi rămas cu mult în urma colegilor lor, ceea ce i-ar fi 
dezavantajat în carieră. 

Prin urmare punctul al treilea din propunerea inițială cu privire 
la Talpiot le permitea cadeţilor să obțină o diplomă de licenţă în fizică 
şi matematică (iar mai târziu şi în informatică), discipline necesare 
inginerilor care proiectau arme avansate. 

Conform propunerii iniţiale, cadeții trebuiau să obțină diploma 
de licență în trei ani, nu în patru, ca studenții obișnuiți. După ce-și 
finalizau studiile, urmau să servească în armată încă cinci ani și 
jumătate. 

Începutul însă nu a fost ușor. Dothan şi Yatziv trebuiau să atragă 
de partea lor conducerea armatei, nu doar Ministerul Apărării. Aveau 
nevoie de sprijinul generalilor din forţele terestre și aviaţie, al altor 
ofițeri de rang înalt din diferite arme și al membrilor foarte importanţi 
ai Statului-Major General. 

Să te întâlneşti cu generalii cei mai de seamă, chiar și într-o țară 
mică precum Israelul, nu este lucru simplu. În anii 1970, armata era 


6 Arhivele Armatei Israeliene. 


cea mai importantă instituţie a Israelului, iar mulți ofițeri de rang înalt 
nu erau dispuși să primească sfaturi de la profesori sau civili. 

Timp de trei ani, Dothan și Yatziv s-au întâlnit cu membri ai 
conducerii armatei, fiind respinşi de fiecare dată. Acest lucru era foarte 
descurajator pentru Dothan, care avea legături cu doi dintre cei mai 
importanţi generali ai Israelului. Atât generalul Haim Bar-Lev7, cât şi 
generalul David Elazar8 veneau de la Zagreb. Amândoi se distinseseră 
în războaiele anterioare, Elazar fiind ofițerul cu rangul cel mai înalt din 
țară, şeful Statului-Major, în timpul Războiului de Yom Kippur. Totuși 
nostalgia orașului natal nu a fost suficientă pentru a-l ajuta pe Dothan 
să le treacă pragul. 

Adevărul este că, după Războiul de Yom Kippur, Elazar şi toți 
ofițerii din fruntea armatei aveau propriile probleme care-i preocupau. 
Ancheta referitoare la bâjbâiala de care a dat dovadă armata în timpul 
războiului a fost efectuată de o comisie specială condusă de 
preşedintele Curţii Supreme de Justiţie, Shimon Agranat. 

Raportul final al comisiei a fost emis în ianuarie 1975, iar efectul 
produs asupra conducerii politice și militare a Israelului a fost 
devastator. În afară de Golda Meir, mulți ofițeri de rang înalt, inclusiv 
Elazar, au fost obligaţi să părăsească armata, împreună cu câţiva dintre 
adjuncţii lor. 

A fost numită o nouă conducere, dar refacerea infrastructurii 
armatei avea să dureze. În timp ce conducerea se schimba, armata s-a 
concentrat asupra înlocuirii rapide a armamentului, tancurilor și 
avioanelor de luptă pierdute în război. În starea de confuzie existentă, 
probabil că nimeni din armată nu avea timp sau nu voia să se 
concentreze asupra unui raport întocmit de doi nespecialişti. 

În aprilie 1977, în condiţiile în care ţara era debusolată încă în 
urma Războiului de Yom Kippur, Partidul Muncii a fost înlăturat de la 
putere pentru prima oară de la fondarea statului modern în 1948. 


7 Haim Bar-Lev (1924-1994) s-a născut la Viena, mutându-se ulterior, în anii 
1930, la Zagreb, unde a urmat şcoala elementară şi liceul. Din 1939 a trăit în 
Palestina. A ocupat diverse funcţii în armata israeliană, între 1968 şi 1971 fiind 
şeful Statului-Major General al armatei israeliene (n. red.). 
3 David Elazar (1925-1976) s-a născut la Sarajevo, în Bosnia. La 14 ani, este 
trimis să înveţe la Zagreb, iar, în 1940, emigrează în Palestina. Participă la 
Războiul de Independenţă a Israelului din 1948-1949. A îndeplinit funcţia de şef al 
Statului-Major General al armatei israeliene între 1972 şi 1974 (n. red.). 

Menachem Begin, din Partidul Likud, condusese opoziția decenii la 
rând, iar acum îi venise rândul să conducă ţara. 

Begin a preluat funcția de premier cu gândul de a face 
schimbări. La mai puţin de un an de la preluarea funcţiei, ministrul 
apărării din cabinetul Begin, Ezer Weizman, l-a numit pe Rafael Eitan 
şef al Statului-Major, acesta devenind astfel ofițerul cu cel mai înalt 
rang din Israel. Generalul Eitan era unul dintre ofiţerii israelieni 
creditați cu oprirea înaintării armatei siriene în primele zile ale 
Războiului de Yom Kippur. Pierduse mulți soldaţi în luptă, dar scăpase 
cu bine din război din punct de vedere profesional. 

Provenea dintr-un mediu economic dezavantajat, dar avea un 
respect deosebit pentru educaţie, considerând-o esențială pentru 
îmbunătăţirea perspectivelor tinerilor israelieni mai puţin avantajaţi. 
Când Eitan a ajuns şef al Statului-Major, inițiativa lui Dothan şi Yatziv 
de a forma, în armată, o unitate educată de elită a prins din nou viață. 

Ideea lor a ajuns în cele din urmă pe biroul generalului Eitan, 
cunoscut pentru faptul că susținea educaţia. lar pentru că structura 
armatei era în curs de schimbare, avea un motiv suplimentar să 
încerce programe noi care aveau să dea roade în anii, deceniile şi 
generațiile următoare. 

Într-o zi a anului 1978, după mai mulți ani în care au încercat să 
treacă de obstacolele ridicate de armată, Dothan și Yatziv au fost în 
sfârşit chemați să-i prezinte propunerea direct lui Eitan. Au sosit cu 
proiectul în mână şi au petrecut câteva minute cu măruntul, dar 
impozantul general. Apoi, au fost rugați să aștepte într-un alt birou. 

Generalul Eitan i-a cerut secretarului să-l cheme imediat pe 
colonelul de aviaţie Benjamin Machnes. Pilot în primele zile ale 
existenţei statului Israel, foarte capabilul Machnes urcase treptele 
ierarhiei. După ce nu a mai pilotat avioane, a condus o școală în care se 
predau personalului din aviaţie cunoștințe de fizică avansată şi 
aeronautică. Era subordonat direct șefului Forţelor Aeriene Israeliene, 
generalul Benny Peled. 

Eitan cunoștea realizările lui Machnes de la școala aviaţiei. Cu 
permisiunea comandantului său, Benny Peled, Machnes s-a prezentat 
imediat la generalul Eitan. lată cum a descris întâlnirea lor: „Am 
deschis uşa, iar Rafiil (porecla lui Raphael Eitan) aștepta împreună cu 
generalul Israel Tal. Tal comanda unităţile de tancuri; el a inventat 

Merkava*... Am spus: «Vă salut, domnule general Eitan, simt Benji 
Machnes.» Eitan a răspuns: «Bineînţeles că vă cunosc.» Nici măcar nu 
m-a rugat să mă aşez. A spus: «în celălalt birou sunt doi profesori. Cred 
că au o idee interesantă. Mergeţi și aplicaţi-o. Asta-i tot.»”. 

În timp ce colonelul Machnes accepta postul de prim 
reprezentant al armatei în acest nou proiect realizat în colaborare cu 
lumea academică din Israel, Yatziv şi Dothan așteptau nerăbdători. 
Machnes a ieşit din birou și s-a prezentat celor doi profesori. Apoi, le-a 
spus: „Proiectul dumneavoastră a fost acceptat. Să trecem la treabă”. 
Yatziv şi Dothan l-au privit neîncrezători. „Asta-i tot?” Machnes a spus 
că da, iar planificarea programului Talpiot a început chiar acolo, la uşa 
biroului șefului Statului-Major. 

După puţin timp, generalul Ariel Sharon a fost numit ministru al 
apărării. A fost imediat informat despre proiect. I-a spus lui Machnes: 
„Benji, faci o treabă foarte bună”. După cum povestește Machnes, nici 
Sharon, nici Eitan nu erau interesaţi să se implice în program, dar 
amândoi erau dispuşi să mizeze pe el. 

Profesorii Dothan și Yatziv trebuiau să lanseze inovatorul 
program în doar câteva luni. Erau foarte multe lucruri despre care nu 
se discutase niciodată, se întrezăreau foarte multe probleme pentru 
care era nevoie de prevedere, creativitate, pragmatism și curaj. Știau 
că vor trebui să se dea peste cap pentru a se încadra într-un termen 
atât de scurt, dar măcar erau pe drumul cel bun. 

Principalul tanc de luptă folosit de armata israeliană (n. red.). 

Capitolul 3 

Identificareasupersoldaţilor 

Primul lucru pe care cei doi profesori şi colonelul Machnes au 
trebuit să-l facă a fost să dea programului im nume. Dothan s-a gândit 
mai mulți ani la un nume corespunzător şi a propus Talpiot. Talpiot are 
mai multe sensuri în ebraică, dar cele mai cunoscute sunt „bastioane 
solide” sau „turnuri înalte”. În „Cântarea Cântărilor”, talpiot apare ca o- 
metaforă pentru conducere. (Deşi nu erau neapărat religioşi, mulți 
dintre primii lideri ai Israelului erau conștienți de importanţa pe care 
țara lor o avusese în istorie şi se mândreau cu legătura dintre noul lor 
stat şi Biblie. Până astăzi, referirile biblice sunt des întâlnite în locurile 
publice din Israel.) Ceilalți au fost de acord cu această titulatură 
militară îndrăzneață. 


Pentru a lansa proiectul în câteva luni, trebuiau să elaboreze 
repede un program viabil, o programă, să găsească un sediu, un 
partener universitar, spații corespunzătoare, o modalitate de a recruta 
studenți și o metodă de a-i testa pe potenţialii solicitanți. 

Dothan şi Yatziv lucraseră ei înşişi, o vreme, la Universitatea 
Ebraică. Armata a avut întruniri cu reprezentanții câtorva universități 
de frunte din Israel, printre care Universitatea Ebraică, Universitatea 
Tel Aviv şi Technion din Haifa. 

La început, s-a lovit de un refuz categoric. Niciuna dintre cele 
trei universități nu voia soldați în campusul propriu. Unul dintre primii 
conducători ai programului a început să creadă că acesta nu va 
beneficia niciodată de susținerea unei universităţi. Într-o zi, în timp ce 
vorbea cu o prietenă care era secretară la Universitatea Ebraică, 
aceasta l-a întrebat ce probleme avea. El i-a spus toată povestea, iar ea 
a exclamat: „Nu ai discutat cu cine trebuie!” Două minute mai târziu, s- 
a întors cu unul dintre vicepreşedinţii Universităţii Ebraice, profesorul 
Yoash Vedyah, care a ascultat planul. A fost atât de încântat de acesta, 
încât s-a apucat să-i convingă pe membrii conducerii să lărgească 
profilul Universității Ebraice, în așa fel încât aceasta să găzduiască 
noul, misteriosul şi ultrasecretul program al armatei. Nu era nici 
prima, nici ultima oară când o secretară israeliană ştia mai bine decât 
„experţii” cum se fac legăturile potrivite. Acest lucru pare să facă parte 
din cultura israeliană. 

Şedinţele care au avut loc ulterior la Universitatea Ebraică s-au 
transformat adesea în certuri cu privire la conţinutul programului și la 
rigurozitatea academică a acestuia. Universitatea nu dorea să elibereze 
diplome candidaţilor care, după părerea profesorilor, nu le meritau. 

Mai mulţi generali, inclusiv unii din Statul-Major General, 
doreau să înăbușe în faşă programul Talpiot. Ei credeau că va costa 
mult prea mult şi că era prea elitist. 

Una dintre multele calități ale armatei israeliene este aceea de a 
fi marele factor egalizator al naţiunii. Nu contează dacă eşti deştept sau 
prost, bogat sau sărac, eşti în armata ţării, cu oameni cu care, în mod 
normal, poate că nu ai fi intrat niciodată în contact. Armata israeliană 
este cu adevărat o armată a poporului, un loc în care este nevoie de 
oricine. Generalii nemulțumiți considerau că un program ca Talpiot va 


răsturna cu totul această concepţie și erau foarte vehemențţi în opoziţia 
lor. 

Colonelul Machnes a apărat mereu programul: „Am fost 
întotdeauna cinstit cu oamenii din armată care spuneau că 

Talpiot nu e necesar. Îmi expuneam mereu părerea, indiferent 
cine era de cealaltă parte. Le spuneam că suntem importanți şi că 
statul are nevoie de Talpiot. În primii ani, m-am tot luptat cu ofițeri de 
rang înalt, care încercau să ne termine bugetul. Au fost o mulțime de 
certuri”. 

Multor generali, gândul că Talpiot putea deveni prioritatea 
armatei li s-a părut oribil. Ei aveau nevoie de luptători. Aveau nevoie 
de tineri dornici să piloteze avioane şi să conducă tancuri; aveau 
nevoie de soldaţi la sol și trebuiau să apere țara dinspre mare. 

Recrutorii programului Talpiot au fost nevoiţi să dea din coate 
pentru a-și atinge scopul, concurând cu alți ofițeri care reprezentau 
alte domenii de elită ale armatei. Erau lupte interne. Se foloseau 
subterfugii.  Potenţialilor recruți li se dădeau informaţii 
necorespunzătoare sau contradictorii. 

Din fericire, primul comandant al Talpiot a fost o persoană 
îndărătnică, Dan Sharon. Războiul îl învățase că era nevoie de un 
asemenea program cu mult înainte ca ideea să prindă contur, în prima 
zi a Războiului de Yom Kippur, avioane de luptă egiptene au tras 
asupra bazei sale cu rachete KSR-2 produse în URSS. Acestea erau 
precursoarele rachetelor de croazieră din zilele noastre și aveau o 
precizie deosebită. Maiorul Sharon a văzut câțiva rezervişti aflați la 
baza sa încercând să păcălească rachetele sovietice cu ajutorul 
radarelor proprii, care funcționau pe o frecvență similară. „M-am 
întrebat: de ce sunt oamenii ăştia aici? Trebuia să fie la Ministerul 
Apărării. În acel moment, am ştiut că ne iroseam resursele și că trebuia 
să le gestionăm mai bine”. 

Sharon era prieten vechi cu Felix Dothan. (în trecut, se întâlneau 
vinerea la un pahar de coniac.) Era foarte nerăbdător să-l ajute pe 
Dothan, aşa încât, atunci când programul Talpiot a fost în sfârșit 
acceptat în 1978, Dothan l-a rugat să-l coordoneze, iar Sharon a 
acceptat. Tocmai îşi susținuse, la Universitatea 

Ebraică, teza de doctorat despre „dezvoltarea gândirii şi cum îşi 
poate îmbunătăți cineva gândirea”. 


Pentru a putea ocupa funcția de la Talpiot, armata trebuia să-l 
reactiveze. A făcut asta imediat, dându-i gradul superior de locotenent- 
colonel (sganaluf, comandant de brigadă). 

Sharon a căutat în multe locuri ajutor și sfat; nu mai crease 
niciodată până atunci o unitate militară. Benny Peled, fost șef al 
aviației militare israeliene și arhitectul înfrângerii uimitoare 
administrate de aceasta forțelor aeriene egiptene și siriene în Războiul 
de Șase Zile, şi-a oferit serviciile. Sharon își amintește că „Peled era 
mereu foarte optimist, dar critic și precaut în același timp. Avea o 
minte foarte ascuţită. Mi-a spus: «Ascultă, când construieşti un pod, 
laşi întotdeauna un punct slab, în care să poţi pune o singură bucată de 
dinamită pentru a distruge podul dacă e nevoie. Poate că greşim, aşa că 
nu uita: în caz că acest program nu va avea succes, ai nevoie deo 
ieşire.y. 

Sharon şi-a dat seama repede că vor fi obstacole pe parcurs, mai 
ales în ceea ce priveşte găsirea supersoldaţilor de care avea nevoie 
pentru Talpiot. A constatat că era la concurenţă cu o unitate de elită 
mai veche, care se ocupa cu interceptarea telecomunicațţiilor și 
pirateria informatică - Unitatea 8200. Recrutorii acesteia acționau 
exact acolo unde Talpiot spera să afle candidați. 

„Când am mers pe teren, ne-a fost limpede faptul că băieţii de la 
8200 erau deja acolo și făcuseră deja recrutări... A apărut o situaţie 
neplăcută, iar eu am hotărât să rezolv această problemă. Era un 
colonel de informaţii care răspundea de pregătirea lor, Sasson Sahaik. 
La început, nu a vrut să se întâlnească cu mine pentru a discuta despre 
această problemă, dar, până la urmă, a acceptat. Ne-am dus la 
cafeneaua Harley Café din Tel Aviv. L-am privit fix în ochi şi i-am spus 
că aici este vorba despre existența noastră. Atunci a zis: «Spuneţi-mi, e 
bine ca noi să ne luptăm unul cu celălalt? Vă propun să facem un 
compromis, îi vom găsi împreună și vom întreba fiecare student ce 
dorește. Asta e. Dacă unu-doi vor fi exact pe gusturile voastre, luaţi-i. 
Dar, până la urmă, lăsaţi-i pe candidaţi să facă ce vor.»” Ca multe alte 
lucruri din Israel, acest acord neoficial a fost pecetluit printr-o 
strângere de mână și armistițiul a fost respectat. 

În primele zile, generalii de frunte şi-au pus de asemenea 
problema dacă nu cumva recruţii ar trebui să studieze într-o sală de 
clasă. Colonelul Machnes s-a asigurat însă că aceştia aveau să fie 


1 


formaţi în primul rând ca luptători. Le-a spus în mod repetat 
detractorilor programului Talpiot că „recruţii noștri purtau uniforme 
ale aviaţiei israeliene şi am insistat ca ei să formeze o unitate militară, 
nu să fie studenți în armată. Am condus-o ca pe o unitate de luptă”. 

Dothan, Yatziv şi colonelul Machnes au stabilit standarde foarte 
înalte pentru admitere şi recrutare. În una dintre primele note cu 
privire la organizare, au scris următoarele: 

Avem nevoie de candidați cu un coeficient de inteligenţă ridicat. 
Îi căutăm pe cei mai buni 5% în ceea ce priveşte inteligenţa, 
capacitatea de creaţie, puterea de concentrare, personalitatea stabilă, 
agreabilă; acești oameni vor trebui să fie în contact permanent cu 
angajați ai Departamentului de cercetare-dezvoltare al Ministerului 
Apărării, ofițeri combatanți, specialiști, savanţi din instituţii de 
învățământ superior, ingineri și tehnicieni din instituţia în care vor 
lucra... [Candidații trebuie să aibă] credință față de patrie și o dorință 
puternică de a rămâne în această unitate.* 

În mod evident, nu era uşor de atras oamenii, mai ales când 
noua unitate trebuia să concureze cu unităţi ale forțelor speciale 

Arhivele Armatei Israeliene. 

şi cu aviația israeliană, care aveau cerințe similare. Amândouă 
aveau două avantaje uriașe față de Talpiot. În primul rând, fiecare 
potențial recrut auzise de ele, iar cei mai deştepţi și mai capabili se 
străduiau de multă vreme să se alăture lor. Toţi ştiau că pregătirea, 
relaţiile şi prestigiul oferit de calitatea de membru al acelor unităţi le 
vor fi de folos ulterior în carieră, după ce vor părăsi armata. Nimeni nu 
auzise de Talpiot, nici măcar unii dintre ofițerii de frunte ai armatei, ce 
să mai vorbim de recruți. 

Unităţile existente aveau în plus avantajul imaginii publice. 
Serviciul militar în Israel era considerat (şi încă este considerat, chiar 
dacă într-o măsură mai mică) drept un proces de maturizare, pe 
parcursul căruia băieții se transformă în bărbați, iar fetele devin femei. 
Majoritatea băieţilor de 17 - 18 ani nu vor să se înscrie la studii. Vor să 
lupte. Vor să impresioneze fetele cu beretele și însemnele speciale. Vor 
să fie considerați drept bărbaţi care apără poporul. Pentru mulți, a sta 
într-o sală de clasă este totuna cu a sta pe tușă. Vor să participe la joc. 

Totuşi mulţi dintre cei mai buni recruți israelieni își dădeau 
repede seama că nu puteau să aleagă direcția pe care aveau s-o 

urmeze. Şeful Statului-Major, Eitan, dorea ca Talpiot să fie o prioritate 
şi avea de gând să implice în program cât mai mulţi generali pentru ca 
acest lucru să devină realitate - chiar dacă recruţii nu auziseră 
niciodată de Talpiot. 

După câţiva ani de la crearea programului, ofiţerii superiori din 
armată ştiau că unitatea Talpiot va primi dreptul de prim refuz cu 
privire la toți recruții. Dacă erai acceptat în programul de pregătire a 
piloților, dar comandanții Talpiot puneau ochii pe tine, mergeai la 
Talpiot. Puteai ajunge pilot mai târziu, dar mai întâi mergeai la Talpiot. 

Creatorii programului se bazau pe teoria - susținută de 
rezultatele unor cercetări - potrivit căreia puteau apela doar la tineri 
(şi, mai târziu, la tinere) fiindcă atât creativitatea, cât şi înclinația de a 
crede că „orice este posibil” ating apogeul imediat după vârsta de 20 
de ani. Dacă tinerii recruți voiau să facă ceva în armată, pe lângă 
Talpiot, nu era o problemă. Dar Talpiot trebuia să fie pe primul loc. 

În acei ani de început, recrutarea se făcea într-un mod 
rudimentar. Cei care se ocupau de resursele umane ale armatei 
strângeau informaţii despre potenţialii candidaţi de la alți recrutori, 
apelând în acest scop la o uriașă baze de date. Dar întrucât 
responsabilii Talpiot nu ştiau foarte bine ce criterii să folosească, nu 
era lucru ușor. 

Recrutorii Talpiot mergeau de asemenea în şcoli, mai ales la Tel 
Aviv, lerusalim și Haifa, pentru a vorbi cu directorii acestora şi a le 
spune câte ceva despre program, în speranța că le vor putea 
recomanda candidaţii potriviți dintre elevii care urmau să absolve 
liceul şi să se înroleze. Era departe de a fi un proces științific, iar mulți 
elevi şi candidați capabili care nu locuiau în cele trei mari orașe ale 
Israelului erau lăsați pe dinafară. A fost nevoie de mai mulţi ani pentru 
ca armata să descopere cum să facă recrutarea și să acopere zonele cu 
un număr mai mic de locuitori şi cu o situaţie economică mai puţin 
înfloritoare. 

Cu toate acestea găsirea unor recruți potriviți era o problemă. 
Dothan şi Yatziv au început să elaboreze criteriile în așa fel încât să 
atragă şi să fie acceptaţi candidaţii corespunzători, în primii ani, au 
vrut să aibă candidaţi în stare să asimileze un volum mare de 
cunoștințe de fizică şi matematică într-un timp foarte scurt, să le 
înțeleagă în așa măsură, încât să le poată folosi în proiecte concrete, să 

obțină o diplomă de licență și să își însușească în doar trei ani 
cunoștințe pe care, de obicei, studenţii excepționali le asimilează în 
patru ani. 

Primele teste pentru admiterea în Talpiot verificau atât funcția 
cognitivă, cât și creativitatea. (Mai târziu, a fost adăugată o 
componentă menită să testeze randamentul în condiţiile muncii în 
echipă.) Testele de admitere erau concepute de experți în matematică 
şi fizică. În plus, au fost concepute teste psihometrice cu ajutorul 
cărora se evaluau inteligența, capacitatea de a învăţa lucruri noi și, 
desigur, trăsăturile de personalitate. 

Candidaţii care au dat testele în primii ani erau adesea 
nedumeriți. Nu mai fuseseră niciodată în această postură. Erau 
întrebări personale, nu cele la care se așteptau: Ce părere ai despre 
tine? Ce simți atunci când nu rezolvi o problemă atât de bine cum te 
aşteptai? Ai emoții când te adresezi unui grup de persoane? 

După primele teste, din câteva sute de candidaţi mai rămâneau 
doar câteva zeci. Acum lucrurile deveneau cu adevărat interesante. Cu 
câteva luni înainte de data înrolării, candidaţii trebuiau să se prezinte 
la un interviu personal. Unul câte unul, erau chemaţi într-o încăpere. 
Liceenii de 17 ani stăteau în fața unei comisii formate din opt-zece 
persoane, dintre care multe erau ofițeri de rang înalt, șefi militari din 
cadrul Departamentului de cercetare-dezvoltare al Ministerului 
Apărării, MAFAT. (La sfârșitul acestui capitol, vor fi prezentate mai 
multe informații despre MAFAT, care se ocupă de supravegherea 
programului Talpiot împreună cu Forţele Aeriene Israeliene. Mai 
important este faptul că reprezentanţii MAFAT joacă în ultima vreme 
un rol foarte important în evaluarea absolvenţilor Talpiot, ajutându-i 
să aleagă arma în care vor servi după ce vor termina cei trei ani de 
cursuri intensive.) 

Interviul personal dura de obicei aproximativ 30 de minute. 
Comisia analiza felul în care candidatul se comporta sub constrângere, 
cât de echilibrat și de pregătit era, cum făcea față întrebărilor şi cum 
comunica cu persoane mai în vârstă, cu mai multă autoritate și mai 
experimentate. 

Comisia de evaluare personală a fost numită ulterior Comisia de 
acceptare a caracterului. „Interviul” se desfășura pe mai multe niveluri, 
dar cel de bază includea întrebări referitoare la matematică și fizică, 

evaluatorii vrând să afle în ce măsură înțelegeau potenţialii candidați 
noile cunoștințe. În unele cazuri, li se dădea să citească un text, apoi 
erau chestionați. Li se puneau întrebări aparent simple cu scopul de a 
afla cât de mult le plăcea să citească texte ştiinţifice și cât de curioşi 
erau. Întrebările puteau fi de genul „cum zboară un avion?” sau „cum 
funcționează frigiderul?” 

Haggai Scolnicov, un absolvent al Talpiot, se gândea cu groază la 
faza testării, în special la comisia de evaluare. I se părea că membrii 
comisiei căutau lideri, candidaţi în stare să facă față unor sarcini 
dificile, de fapt să aibă inițiativă în domeniul tehnologiei. De exemplu: 
„Îţi cer să explici fenomene fizice care probabil că nu se studiază în 
şcoală şi să te străduieşti să răspunzi la o întrebare al cărei răspuns 
nu-l cunoşti de fapt. Vor să știe dacă persoana din faţa lor poate privi 
lucrurile dintr-o altă perspectivă. Sunt binevoitori, dar și riguroşi în 
această privinţă. Ştii că nu e de glumă când... eşti înconjurat de 
profesori şi ofițeri de rang înalt”. 

Într-unul dintre cazurile intrate în legendă, după ce a fost 
întrebat ce pasiuni are, un candidat a vorbit despre dragostea sa 
pentru muzică. A comparat plăcerea de a compune melodii cu 
pasiunea şi interesul pentru fizică. Apoi a fost întrebat cum ar putea 
folosi ambele pasiuni pentru a crea sunetul perfect. Tânărul şi-a 
descris chitara în cele mai mici amănunte, apoi a explicat cum ar putea 
folosi o serie de conexiuni pentru a amplifica sunetul. După ce 
candidatul a ieşit din sală, unul dintre comandanți s-a lovit cu palma 
peste cap şi le-a spus celorlalți membri ai comisiei: „Tot încerc să-i fac 
fiului meu o chitară electrică. El tocmai mi-a spus ce îi lipseşte!'9 

Interviul unui alt candidat nu a avut un final fericit. Băiatul a 
fost întrebat dacă e sionist. A răspuns: „lubesc Israelul, dar probabil că 
voi folosi ceea ce voi învăța în acest program într-o carieră 
profesională în străinătate”. Băiatul nu a trecut testul. Când a aflat tatăl 
său, l-a dus înapoi în fața câtorva membri ai comisiei de evaluare şi le- 
a spus că adolescentul său nu știe ce vorbește, că este, bineînţeles, 
sionist şi că vrea să-și ajute țara totdeauna. Surprinşi, membrii 
comisiei i-au spus părintelui în cauză că lor chiar le-a plăcut răspunsul. 


% Al XXX-lea anuar al Talpiot, publicat în ebraică. 


Copilul fusese cinstit. Erau însă alte motive, susțineau ei, pentru care 
nu a fost acceptat. 

Mai mulți absolvenţi ai Talpiot au afirmat de asemenea că li s-a 
pus, sub diferite forme, următoarea întrebare: „Câte benzinării sunt în 
Israel?” Majoritatea au spus că au aproximat populaţia, apoi au 
împărți-o la numărul estimativ al maşinilor care circulă pe drumurile 
din Israel şi au încercat să găsească un fel de ecuație logică și 
matematică. Mai târziu, au râs toţi de treaba asta, spunând că, acum, își 
dau seama că pe membrii comisiei nu îi interesa un răspuns exact. 
Voiau pur şi simplu să vadă ce făceau potenţialii recruți în condiţii de 
stres și cum se gândeau să rezolve diverse probleme. 

Când o tânără a spus comisiei că vorbește italiana, membrii ei 
au fost foarte impresionați, pentru că nu mulți israelieni învaţă această 
limbă. Auzind asta, unul dintre ei a întrebat-o: „Câţi oameni au văzut 
statuia lui David, sculptată de Michelangelo și aflată la Galleria 
dell'Academia din Florenţa?” 

Un alt candidat, care, în cele din urmă, a fost admis în Talpiot, a 
spus: „Mi-au zis: «Spune-mi numele savantului pe care-l admiri cel mai 
mult şi cu care ai vrea să semeni.» M-am gândit: nu alege Einstein, nu 
alege Einstein, nu alege Einstein... dar am intrat în panică și Einstein a 
ieşit. Apoi, am continuat să însăilez un răspuns, dar esenţial era ca 
acesta să pară că vine de la cineva încrezător și competent. Probabil că 
toţi au râs de mine după ce am părăsit încăperea”. 

Un alt candidat care a fost acceptat considera că aceste „jocuri 
ale minții” erau foarte stresante. L-au întrebat ce este o gaură neagră și 
cum funcționează. „Să fiu sincer, chiar am avut impresia că nici ei nu 
ştiau foarte bine răspunsul”, își aminteşte el. 

În timp ce unii liceeni care candidează pentru un loc în Talpiot 
consideră că aceste teste psihologice și de personalitate sunt 
interesante, iar alții le consideră stresante, interviul personal, „elevul 
față în față cu membrii comisiei”, rămâne și astăzi o componentă 
extrem de importantă a evaluării. Este un adevărat rit de trecere și 
continuă să fie piatra unghiulară a selecţiilor pentru programul 
Talpiot. 

Se pare însă că, în primii ani, s-a pus un accent prea mare pe 
tăria psihică și pe discuţiile pur teoretice. Recrutorii au fost criticați că 
nu au găsit jucători de echipă. 


Unul dintre cei mai celebri absolvenţi ai Talpiot este Eli Mintz. 
El îi caracterizează pe primii participanţi la program drept „foarte 
ciudaţi. Erau 20 de tocilari excentrici strânși de niște ofițeri care 
adesea nu aveau nicio idee la ce lucram noi sau ce făceam și care le-au 
spus să se descurce”. 

Treaba cu „descurcatul” s-a dovedit a fi o provocare formidabilă 
pentru mulți dintre acei adolescenţi extraordinar de deştepţi. Mintz 
mărturiseşte că, „asemenea multor participanţi la program, şi eu 
veneam dintr-un mediu în care mă considerasem a fi mereu cel mai 
deştept. Prin urmare era un lucru grozav că ajungeai în sfârşit într-un 
loc în care îţi ziceai: «Uau, nu sunt cel mai deştept tip din cameră.» Era 
o nouă provocare. Nu toţi erau însă pregătiți să gândească așa, ceea ce 
a provocat probleme de personalitate”. După părerea lui, faptul că a 
învăţat să lucreze cu alții mai deștepţi decât el a fost cel mai important 
lucru pe care l-a deprins la Talpiot. 

Acele probleme legate de personalitate aveau să se rezolve în 
curând. După câțiva ani, recrutorii au adăugat o nouă fază esențială 
procesului de selecție. Voiau să vadă ce candidați reușeau să 
colaboreze în condiţii dificile. Până în prezent, noii recruți sunt 
evaluați din acest punct de vedere de foşti absolvenţi ai Talpiot. 

În mod concret, aceste teste pot consta în elaborarea, în echipă, 
a unei propuneri cu privire la diversele modalități de folosire a unei 
biciclete sau a unui pantof care se pot imagina. Altora li se poate cere 
să conceapă ceva în echipă. Unele teste prevăd folosirea unor cuburi 
pentru a construi ceva. Toate acestea se petrec într-un interval de timp 
bine stabilit, uneori în camere în care este foarte cald. Pentru a spori 
încordarea, foşti absolvenţi ai Talpiot urmăresc ce se-ntâmplă din 
spate, înregistrând fiecare mişcare şi fiecare cuvânt - sau cel puţin 
candidații simt făcuţi să creadă că asta se petrece. 

La seria a şasea sau a şaptea, procesul de recrutare s-a 
formalizat şi mai mult. Profesorii Yatziv și Dothan știau ce candidați să 
aleagă şi cum să-i găsească. În plus, acum existau absolvenţi ai Talpiot 
al căror cuvânt cântărea mai mult în cadrul programului. Acest lucru 
era extrem de important pentru că, pe baza experienţei lor directe, s- 
au adus modificări utile procesului de selecție. 

De fapt, în primii ani s-au făcut multe schimbări atât în viziune, 
cât și în dezvoltarea programului, creatorii lui lovindu-se de probleme 

practice neprevăzute. În primele faze, profesorii Yatziv și Dothan nu 
ştiau foarte bine încotro trebuia să se îndrepte programul, după cum 
susține Amir Schlachet, absolvent al Talpiot. „Îşi imaginau un centru de 
cercetări similar celui creat de Xerox la Palo Alto. Voiau să ducă tinerii 
într-un institut de cercetări și să-i pună să creeze arme noi, punând 
accentul pe tehnologiile avansate. [La început, au vrut] ca absolvenții 
să stea tot timpul împreună la centrul de cercetări. Dar, în primul an, 
comandanții şi-au dat seama că ideea respectivă nu putea fi aplicată 
pentru că, pur şi simplu, nu existau suficiente resurse pentru a face 
acest lucru într-o țară atât de mică precum Israelul. Nu poți crea 
laboratoare și grupuri consultative de experţi în Israel; nu avem 
resursele necesare. Așa că și-au spus: «îi vom antrena și-i vom trimite 
acolo unde infrastructura de cercetare-dezvoltare există deja, adică în 
armată, în aviația militară şi în marina militară, precum şi la furnizorii 
armatei israeliene.»” Pentru ca Talpiot să funcționeze, era nevoie de 
inventivitate, dăruire și dorința de a revizui planul original. lar 
creatorii programului nu aveau niciuna dintre aceste calități, mai ales 
Felix Dothan, după spusele lui Amir Peleg, din a cincea promoţie a 
Talpiot. Acesta consideră că profesorul era adevărata forță motrice a 
programului. „Dothan se mândrea foarte mult cu faptul că era unul 
dintre primii care spuseseră că trebuia făcut ceva pentru a crea un 
program ca acesta. Era un tip foarte relaxat și binevoitor. Nu din cale- 
afară de categoric, dar mereu sincer. Chiar ţinea la Talpiot, la armată și 
la Israel; a făcut tot ce a putut pentru a-și transpune ideea în realitate”. 

Profesorul Dothan nu ar fi putut fauri Talpiot fără susținerea şi 
cooperarea hotărâtă a MAFAT. Întrucât între Talpiot şi MAFAT există o 
legătură indisolubilă, este important să se înțeleagă natura acestei 
fațete a activității armatei israeliene. Mai înainte, când a fost creat 
statul, premierul David Ben-Gurion a vrut ca militarii să fie separați de 
cei care administrau banii și bugetul. Ştia că armata va juca un rol 
important în formarea și dezvoltarea naţiunii, dar voia să separe 
armele de bani pentru a menţine un echilibru între puteri şi pentru a 
împiedica orice general să controleze pe viitor atât armata, cât şi 
bugetul în acelaşi timp. În Israel, Ministerul Apărării este condus, în 
general, de civili, care administrează bugetul, iar armata este condusă 
de generali. 


MAFAT este acronimul în limba ebraică de la Administraţia 
pentru Dezvoltarea Armelor și  Infrastructurii  Tehnologice. 
Departamentul special care a existat înaintea MAFAT se afla abia la 
începutul colaborării cu furnizorii din industria de apărare când a 
izbucnit Războiul de Yom Kippur. Acel nou departament de cercetare- 
dezvoltare avea o foarte mică legătură cu războiul efectiv. 
Responsabilul cu  cercetarea-dezvoltarea, Uzi  Eilam, preluase 
conducerea acestei unități cruciale cu doar câteva săptămâni înainte 
de a începe luptele şi, ca majoritatea israelienilor, nu avea habar că se 
apropia războiul. În timpul acestuia, și-a trimis oamenii la diferite 
unități militare pentru a le ajuta aşa cum puteau, dar a oprit o echipă 
pentru situaţia în care ar fi primit vreo misiune. 

MAFAT a fost creată în mod oficial la începutul anilor 1980 de 
ministrul apărării de la acea vreme, Ariel Sharon; el şi-a închipuit-o ca 
pe o organizaţie care avea să se ocupe de întreaga activitate de 
cercetare-dezvoltare din armata israeliană. Noul departament avea de 
asemenea o unitate de relaţii internaţionale care a primit sarcina de a 
cumpăra şi de a vinde arme în străinătate. 

Obiectivul principal al MAFAT era și este încă să dezvolte 
industria israeliană de apărare - formată din toți furnizorii israelieni 
mari sau mici - şi să-i ajute să colaboreze mai strâns cu Ministerul 
Apărării. 

După crearea Talpiot, MAFAT a preluat în scurtă vreme 
conducerea și administrarea programului. Dispunând de cei mai 
străluciți specialişti în tehnică şi administrație militară din tot Israelul, 
MAFAT are ultimul cuvânt în ceea ce priveşte admiterea candidaţilor 
în program. Deşi aviația este direct răspunzătoare de pregătirea de 
fiecare zi a cadeţilor, MAFAT se implică la fiecare pas în instruirea 
studenţilor, asumându-și răspunderea pentru antrenamente și 
activitatea de la clasă. 

În cadrul organizaţiei există o echipă specială, așa-numitul 
comitet director, care coordonează programul din afară. Condus de 
persoana care ocupă funcția de adjunct al directorului științific al 
MAFAT, acest comitet se reunește de câteva ori pe an pentru a evalua 
şi a rezolva problemele constatate, schimbând sau actualizând 
cursurile dacă este nevoie. Comandantul Talpiot și un reprezentant al 
Universității Ebraice fac şi ei parte din comitetul director. Uneori, 

câțiva absolvenţi ai Talpiot sunt şi ei invitaţi, ca și reprezentanți ai 
furnizorilor armatei israeliene sau ofițeri de rang înalt din forțele 
terestre, marina şi aviația militară a Israelului. De asemenea, comitetul 
este răspunzător de stabilirea strategiei de repartizare a fiecărui 
soldat după absolvire. 

De la începuturile sale, una dintre multele misiuni ale MAFAT a 
fost să dea Israelului un număr nesfârșit de soldaţi foarte bine 
instruiți, foarte hotărâți, având aceleași păreri, care să înarmeze şi să 
apere mai bine Israelul. Asumându-și un rol vital în dezvoltarea și 
administrarea Talpiot, MAFAT îndeplineşte acea misiune. 

Capitolul 4 

Îmbunătăţirea programului 

Unul dintre numeroşii factori ai succesului copleșitor al 
programului Talpiot sunt vederile largi ale ofițerilor care îl 
administrează. Da, există birocraţie. Dar, când trebuie, armata știe să 
facă treabă bună. Flexibilitatea și toleranța față de greșeli sunt 
esenţiale în șlefuirea unui program care constă în pregătire de nivel 
universitar, dar şi în instrucție militară și care este parţial răspunzător 
de crearea armelor şi a instrumentelor folosite de spionii viitorului. De 
la bun început, fondatorii programului Talpiot au fost oameni de 
ştiinţă; ştiau că greşelile erau parte integrantă a progresului. În plus, 
armata și-a dat seama repede că ofiţerii și soldaţii din Talpiot aveau 
nevoie de flexibilitate pentru a încerca lucruri noi. Uneori aveau 
succes, alteori nu, dar era limpede că nimeni nu trebuia să se teamă de 
eşec. De la bun început, studenților-soldați li s-a insuflat sentimentul 
că pot să facă greșeli atâta vreme cât învață din ele. Acest gen de 
libertate intelectuală este premisa adevăratei creativităţi, iar 
creativitatea este cheia inovației. 

Când programul a intrat în cel de-al şaselea an al existenţei, a 
devenit clar că studenții erau uneori mult mai erudiţi în anumite 
domenii decât instructorii şi ofițerii superiori. Ministerul Apărării a 
început să caute un responsabil care să-i înțeleagă mai bine pe cădeți. 
Pentru a găsi persoana potrivită, a căutat în interior. 

Ophir Shoham, un absolvent remarcabil din promoţia a doua a 
programului, a sugerat conducerii armatei şi Ministerului Apărării să 
pună în fruntea acestuia un fost membru al Talpiot. L-au întrebat dacă 


s-a gândit la cineva. El l-a recomandat imediat pe prietenul și colegul 
său Opher Yaron. 

Yaron este din Kiryat Bialik, o localitate aflată la nord de Haifa. 
După ce s-a înscris în Talpiot şi a absolvit Universitatea Ebraică, Yaron 
a activat cinci ani în unităţile de telecomunicaţii, îmbunătățind rețelele 
existente ale Israelului, făcându-le mai flexibile, mai eficiente și mai 
sigure. Când erau întrebaţi, chiar şi după trei decenii, despre munca lui 
Yaron, reprezentanţii Ministerului israelian al Apărării spuneau 
întotdeauna că aceasta era „revoluţionară... dar încă secretă”. 

În ciuda progreselor realizate în domeniul telecomunicaţiilor, 
Yaron nu ştia care avea să fie următorul său pas. Voia să rămână în 
armată și să-şi slujească mai departe ţara, dar căuta o nouă provocare. 
Când Shoham i-a propus să conducă Talpiot, Yaron s-a gândit: „Este o 
ocazie interesantă; vreau să mă ocup și de altceva în afară de tehnică. 
Vreau să pot lucra cu oameni, nu doar cu lucruri”. 

În plus, era întru totul de acord cu Shoham că Talpiot avea să fie 
condus mai bine de un absolvent care cunoștea programul și calitățile 
recruților. „Mi-am dat seama că puteam să-i înțeleg. Erau foarte 
deştepţi, foarte încrezători în ei înșiși. Cred că ştiu totul și că metoda 
lor este cea corectă; de aceea, uneori, le e greu să accepte autoritatea 
altora. Și eu eram așa la 18 ani și am avut aceleași experienţe. Așa că 
m-am gândit că ar fi bine ca recruțţii să poată discuta cu un absolvent”. 

A preluat conducerea programului în al șaptelea an, în 1985. 
După ce a studiat alte programe educaţionale de succes, s-a inspirat de 
la universitățile americane de elită care nu aveau doar programe de 
studii extraordinare, ci şi o tradiţie deosebită. Deşi un program ajuns la 
a șaptea promoţie nu are o tradiție adevărată, Yaron ştia că Talpiot 
putea să-și facă o tradiție care să fie invidiată de alte unităţi ale 
armatei şi de alte programe universitare din Israel. După părerea lui, 
promovarea unei astfel de tradiţii era esențială, pentru că 
„entuziasmul de la începutul programului începea să se estompeze. 
Exista q plafonare a resurselor de care dispunea Talpiot. Când am 
venit eu, am vrut să revigorez programul, să creez o nouă tradiţie, în 
aşa fel încât Talpiot să fie cunoscut drept o imitate, o parte a armatei 
care inova în mod constant”. 

Yaron nu voia să facă schimbări rapide și substanţiale doar de 
dragul schimbării. El consideră că aceasta este o greșeală făcută adesea 

de managerii aflaţi la început de carieră. În schimb, voia să pornească 
de la lucrurile care existau deja și să le îmbunătăţească. 

În anul dinaintea sosirii lui Yaron, Talpiot a început să recruteze 
femei. Şase femei au fost recrutate în 1984, niciuna în 1985 şi trei în 
seria a opta. În calitate de comandant al Talpiot, Yaron nu a încercat 
niciodată să recruteze femei altfel decât o făcea pentru a recruta 
bărbați. „Pur şi simplu, căutam cei mai buni oameni”. Femeile recrutate 
voiau să participe la programul integral, deși, în mod obişnuit, 
liceenele nu vor să activeze în armată zece ani. „Am aflat foarte repede 
că aceasta nu era o problemă pentru femeile care ne interesau pe noi”, 
își aminteşte el. 

În cazul majorităţii programelor de pregătire din armata 
israeliană, bărbații și femeile sunt separați, fiind alcătuite, de obicei, 
unităţi fie de bărbaţi, fie de femei. În Talpiot însă, bărbaţii și femeile 
din același an participă la instrucție în mod egal și împreună. Aceasta 
presupune alergări pe distanțe lungi, marșuri grele, exerciţii de 
tragere, lecţii de paraşutism, curse cu obstacole și multe altele. 

Marina Gandlin, din a douăzeci și şasea promoţie a Talpiot, 
recunoaşte că „cel mai mult mă temeam de tabăra de instrucție. Mi-am 
spus însă că, dacă alte fete o pot face, și eu pot. Talpiot este un program 
lung, desigur, şi mulți nu reușesc să-l termine. Nu eram sigură că voi 
putea să-l termin decât după șase-opt luni. În acel moment căpătasem 
destulă încredere. Treisprezece studenți din promoția mea au 
renunțat. Aceştia erau în stare să rezolve probleme grele de fizică, dar 
Talpiot s-a dovedit a fi prea dificil pentru ei”. 

În condiţiile în care rata abandonului era atât de mare, femeile 
erau şi mai greu de păstrat. Yaron îşi amintea de o femeie nehotărâtă: 
„Voiam să ni se alăture, dar încercam să nu o presez. Totuşi s-a înscris. 
Era singura femeie din an şi, până la urmă, a renunţat. Mi-a părut 
foarte rău”. 

Yaron a rămas la conducerea Talpiot timp de doi ani, după care 
a predat frâiele unui alt absolvent. De fapt, începând cu Yaron - cu o 
singură excepţie, pentru o scurtă perioadă - doar absolvenți ai Talpiot 
au condus programul. Decizia sa îndrăzneață de a accepta această 
funcție a creat un precedent durabil. 

Doi dintre comandanții cei mai inventivi ai Talpiot au fost 
locotenentul-colonel Avi Poleg, succesorul lui Yaron, și maiorul Amir 

Schlachet (un om care avea să aibă o carieră de succes la cea mai mare 
bancă din Israel, Bank Hapoalim). 

Poleg a crescut în Haifa în anii 1970. În adolescenţă, era tăcut, 
curios și studios. Avea un talent muzical deosebit, cânta la violoncel. O 
dată pe săptămână, făcea naveta două ore la Tel Aviv ca să ia lecţii de 
violoncel. Îşi aminteşte foarte bine şocul avut în momentul izbucnirii 
Războiului de Yom Kippur şi a vrut mereu să-și ajute țara. Din cauza 
unor probleme de sănătate, știa însă că nu va putea lupta niciodată. 

Când i s-a cerut să solicite înscrierea în Talpiot, în 1981, nu mai 
auzise de acest program până atunci, la fel ca majoritatea celor înrolați 
în acei ani. Programului nu i se făcuse publicitate, fiind considerat 
secret militar. În Israel, secretele militare sunt bine păzite, inclusiv în 
familie şi în cercul de prieteni; oamenii știu că nu trebuie să nu pună 
prea multe întrebări. Cum, la începutul anului 1981, încă nu absolvise 
nimeni, nu era cine să spună ce se întâmplă în interior. A trebuit să se 
bizuie pe instinct. 

A fost acceptat în Talpiot, făcând parte din a treia generaţie de 
studenţi, și nu a mai privit niciodată înapoi. După absolvirea 
programului, a fost ales de marină să dezvolte dispozitive 
electrooptice pentru nave, ocupându-se la început de dispozitivele 
destinate să păcălească radarele şi rachetele dușmane, apoi de 
camerele cu inffaroșu în stare să detecteze nave, arme, rachete şi orice 
tip de amenințare imaginabilă. 

La un deceniu după ce a intrat în Talpiot, Poleg a devenit 
conducătorul acestuia, răspunzând de activităţile cotidiene. Munca din 
marină l-a ajutat să obțină funcția pe care o râvnise de ceva timp. Un 
fost superior din Ministerul Apărării spunea despre el: „Era funcţia 
perfectă pentru Avi. În primul rând, este un patriot adevărat. În plus, 
ştie cu adevărat fizică. Şi poate cel mai important a fost interesul său 
pentru educaţie”. 

În anii 1990, tehnica militară a Israelului progresa într-un ritm 
rapid, iar studenții și absolvenţii programului Talpiot jucau un rol 
deosebit de important în dezvoltarea ei. Multe dintre tehnologii, 
inclusiv cea a telefoanelor mobile şi cea a criptării datelor, au avut în 
scurtă vreme importante întrebuinţări în scop civil. 

Pe măsură ce nevoile armatei se schimbau, ofițerii care 
răspundeau de Talpiot erau obligați să modifice lista calităților pe care 

trebuiau să le aibă candidaţii. Munca în echipă a căpătat o pondere tot 
mai mare din cauza diferitelor tipuri de sisteme care trebuiau 
integrate în diferite unități. În fiecare an, alegerea celor mai potriviţi 
20 - 25 de oameni a devenit din ce în ce mai importantă. 

„Dintr-odată, a trebuit să căutăm o nouă combinaţie de calităţi”, 
spunea Poleg. Pe lângă o capacitate cognitivă ridicată şi raționament 
ştiinţific, erau căutaţi oameni în stare să conducă; verificarea calităților 
ofițereşti şi testele de personalitate au devenit esenţiale. Poleg a 
revizuit două părți ale examenului, testul de grup și interviul. 

„Voiam să verific determinarea, valoarea morală și, desigur, 
personalitatea. Făceam simulări în care candidatul era pus într-o 
poziție de conducere și se afla sub o presiune foarte mare. Cum încerci 
să-ți stimulezi colegii care ar putea rămâne în urmă? Ce faci cu cei care 
refuză să participe la un anumit proiect sau la o anumită activitate? 
Scopul meu era să văd cum se descurcau candidaţii cu problemele 
sociale şi cu problemele de conducere, să văd că acordau atenție 
tuturor. Trebuia să fiu sigur că aceia pe care îi alegeam aveau să fie 
originali, inteligenţi, inventivi, să aibă capacitatea de a trece de la un 
domeniu la altul şi de a prelua conducerea unui grup din care făceau 
parte deja. Era de asemenea esenţial să-mi dau seama cum aveau să se 
poarte cadeţii când urmau să aibă de-a face cu cineva superior sau 
inferior lor. În sfârşit, trebuia să aflu care erau valorile lor morale şi cât 
de dispuși erau să contribuie la propășirea ţării și a societăţii. Am avut 
mereu încredere că îi pot ajuta pe studenții potriviţi să progreseze, dar 
trebuia ca aceştia să aibă deja rădăcini. Secretul era să-ţi dai seama 
cine avea şi cine nu avea”. 

La interviu, Poleg putea spune cam așa: „Zi-mi un lucru 
interesant pe care l-ai văzut pentru prima oară luna trecută, zi-mi ce ai 
învăţat din el şi cum ţi-a sporit bagajul de cunoștințe. Poate fi un 
instrument interesant, o emisiune interesantă de știință pe care ai 
văzut-o la televizor, un articol interesant despre știință pe care l-ai 
citit”. Acesta era punctul de plecare, pe care îl folosea ca să-şi dea 
seama cât de curios era candidatul şi cât de departe putea merge 
acesta pentru a-și satisface curiozitatea. 

„Voiam să văd dacă respectivul candidat se străduia cu adevărat 
să afle mai multe”. 


De asemenea, Poleg a îmbunătăţit procesul de evaluare a 
capacității de gândire a candidatului. Se știe că îi dădea acestuia un 
articol complicat dintr-o publicaţie ştiinţifică despre ceva ce ştia că 
recrutul nu înțelegea şi nu studiase. Acesta citea repede articolul și, 
apoi, i se puneau o serie de întrebări despre el. Scopul nu era să i se 
testeze cunoştinţele, ci să se observe cum gândea. 

Poleg considera că o discuţie directă oferea o imagine mult mai 
bună a candidatului decât rezultatele testelor. Astfel, la un moment 
dat, un candidat nu a obţinut rezultate prea bune la teste, dar Poleg a 
simulat cu el o situaţie. „A început să se exprime cu înflăcărare... era 
foarte entuziasmat, se însuflețise realmente. «Voi face așa şi aşa...» 
Parcă se afla brusc la pupitrul unei orchestre; parcă prinsese grai chiar 
acolo, în fața comisiei. Era exact răspunsul pe care-l căutam. El îl avea! 
După părerea mea, comisia era și un fel de antrenor care scoate ceva 
dintr-un candidat. Am folosit metode similare în calitate de comandant 
şi de educator după ce potenţialii recruți intrau în program”. 

Bineînțeles că nu există o metodă infailibilă de alegere a celor 
mai buni candidaţi. Așa cum a prevăzut Poleg, testarea abilităților 
sociale a crescut tot mai mult în importanţă la sfârșitul anilor 1990 şi 
în primii ani ai secolului al XXI-lea. 

Este general acceptat faptul că niciun conducător al 
programului Talpiot nu ar trebui să rămână în funcție prea mult timp. 
În 2003, era momentul cel mai potrivit pentru idei noi și pentru o 
conducere nouă, iar Amir Schlachet a devenit noul comandant al 
Talpiot. 

În momentul în care Schlachet își plănuia cariera militară la 
vârsta de 16 ani, vălul secretului începea să se ridice de pe Talpiot, iar 
programul devenise cunoscut în întreaga ţară. Curând, a devenit 
prioritatea oricărui tânăr israelian interesat de fizică, ştiinţe şi 
matematică, în stare să atingă un nivel academic ridicat. Din multe 
puncte de vedere, elevii care își propun să intre în Talpiot seamănă cu 
cei din SUA care vor să meargă la Harvard, MIT, Princeton sau Yale. 

La vârsta de 17 ani, Schlachet nu își dorea neapărat să se 
înroleze în Talpiot. Dar, pe măsură ce avansa în labirintul examenelor, 
a devenit din ce în ce mai interesat de acest lucru, sperând tot mai mult 
că va reuși să treacă de selecţie. „Voiam să fac lucruri extraordinare; 
cunoșteam ingineri şi fizicieni. Nu ştiam exact despre ce fel de 


1 


activitate de cercetare-dezvoltare era vorba, dar îmi plăcea ideea de a 
combina știința cu apărarea”. 

După trei ani de cursuri, şi-a luat licenţa în ştiinţe și fizică la 
Universitatea Ebraică. A fost repartizat de comandanții Talpiot și 
Ministerul Apărării într-un departament de cercetare-dezvoltare al 
aviației militare şi a lucrat într-o imitate specială care se ocupa cu 
dezvoltarea sistemelor electronice aeropurtate (folosite în 
telecomunicații, de radare şi la detectarea țintelor pentru rachetele 
aer-aer şi aer-sol). 

La încheierea stagiului din Talpiot, era pregătit să facă o 
specializare postuniversitară și apoi să intre în afaceri. Dar Eviatar 
Matania, o legendă a Ministerului Apărării (şi absolvent al 
programului), care va fi numit mai târziu „mâna dreaptă a Talpiot”, i-a 
cerut lui Schlachet să rămână. Matania a observat ceva cu totul 
deosebit la Amir Schlachet: a văzut un om care înțelegea nevoia 
Israelului de a fi înaintea tuturor ţărilor în domeniul tehnologiei, a 
văzut un extraordinar manager de proiect și un ofițer care îi putea 
mobiliza pe toţi în vederea atingerii unui scop comun. Matania i-a 
oferit şansa de a se ocupa de activitatea curentă a programului și de a-l 
revitaliza. 

Schlachet a acceptat imediat, renunțând, pentru o perioadă 
nedefinită, la cariera în afaceri. Cu o onestitate absolută, a evaluat 
fiecare caracteristică a Talpiot, „privind de sus întregul program. Dacă 
ceva îi sporea valoarea, voiam să consolidăm acel lucru. Dacă nu 
corespundea, voiam să renunțăm la el. Am schimbat softul care 
prelucrează toate datele. Talpiot continuă să evolueze în mare măsură; 
la fel şi procesul de selecție. Unul dintre principalele atuuri ale 
programului Talpiot este acela că noi facem propria selecție, aşa încât 
am vrut să îmbunătăţim și să accentuăm acest aspect. Am reorganizat 
întregul proces. Nu avem niciodată mâinile legate, iar ăsta este un atu 
uriaş”. 

Dând un suflu nou programului, Schlachet a îmbunătățit poziția 
de ofițer superior atribuită unui absolvent al Talpiot și i-a dat mai 
multe responsabilități - acesta rămâne câţiva ani în program, nu doar 
un singur an, înainte de a se apuca de altceva sau de a ieşi din armată. 
„Nu voiam ca viitorii conducători să beneficieze de pregătire 
suplimentară, iar aceştia să plece după doar un an”, spune Schlachet. 


Pe când se afla încă la conducerea Talpiot, Schlachet a convins 
un fost șef de an să rămână după ce își termina stagiul militar. Dror 
Ben Eliezer a îndeplinit, vreme de trei ani, funcția de responsabil cu 
desfăşurarea admiterii în mandatul lui Schlachet. Dror este unul dintre 
puţinii absolvenţi ai Talpiot care au avut în program un frate. Al său se 
numea Barak. Crescuseră între zidurile Orașului Vechi al lerusalimului, 
jucând fotbal american cu elevii americani ai şcolilor religioase. Barak 
va folosi mai târziu multe dintre tehnicile de management pe care le-a 
învăţat în Talpiot şi le va aplica în poliția israeliană. 

Schlachet este un om foarte modest, cum sunt majoritatea 
absolvenţilor Talpiot. Recunoaşte cu greu că unii colegi și alți 
absolvenţi ai Talpiot s-ar putea să aibă dreptate atunci când spun că 
„Amir a dat o viață nouă programului, l-a restructurat și l-a făcut mai 
bun”. Dar cel mai mândru este de faptul că a revoluţionat procesul de 
selecție, care, în acel moment, era într-o fază de tranziţie. Cum testarea 
punea tot mai mult accentul pe factorii sociali şi de personalitate, el a 
venit practic cu un mod mai bun de a afla cine este potrivit și cine nu 
este potrivit pentru program. „Testele secrete'(candidaţii nu ştiu 
pentru ce sunt testaţi și nici măcar că sunt supuși unor teste) s-au 
dovedit a fi o soluţie eficientă, grație consilierilor psihometrici. Aceștia 
sunt studenţi ai Talpiot în anul trei (aleși pe baza recomandărilor 
făcute de comandanții lor) și absolvenţi ai Talpiot care au trecut 
printr-un proces special de certificare. 

Marina Gandlin a devenit supraveghetoare la testele sociale 
date potenţialilor cădeţi ai Talpiot. lată cum descrie ea testele de grup 
care se dau pe parcursul a două zile: „Îi împărţim în echipe și le cerem 
să construiască ceva din hârtie sau din cuburi pentru a vedea cum 
interacționează cu alte persoane. Nu vreau ca cineva să le spună 
celorlalți ce să facă şi ce să nu facă. Nu vreau persoane nepoliticoase 
sau prea insistente. Fără violență şi fără strigăte. Acestea sunt cu 
siguranță semne că nu eşti potrivit pentru Talpiot. Știu că pare ciudat, 
dar îți poți da seama cu ușurință cine este bun și se simte în largul lui 
şi cine are idei despre finalizarea unui proiect, precum și cine-i poate 
atrage pe ceilalţi de partea sa pentru a finaliza acel proiect. Îi urmărim 
lucrând la proiectele lor chiar de față cu ei. Nu există oglinzi false sau 
altceva de genul ăsta, ci 10 - 12 persoane care lucrează într-o cameră 


şi doi-trei absolvenţi ai Talpiot care le urmăresc pentru a vedea cum se 
comportă”. 

Când este întrebat de ce programul Talpiot este unic în 
comparație cu programele din domeniul ingineriei sau fizicii ale altor 
armate, Schlachet oferă trei motive: 1) procesul de selecție bine pus la 
punct; 2) pregătirea deosebită, atât militară, cât și academică, cu 
accent pe imaginea de ansamblu; 3) găsirea postului perfect pentru 
fiecare absolvent. 

Acest ultim factor este esenţial atât pentru absolvenţii Talpiot, 
cât şi pentru ţară. Ofițerii Talpiot lucrează la elaborarea fișelor 
aferente unor posturi din domeniul cercetării-dezvoltării prioritare 
pentru forțele terestre, marina militară şi aviația militară. „Vrem ca ei 
să fie interesaţi de lucrurile pe care le vor face după absolvire”, spune 
Schlachet, „pentru că sperăm ca ei să ocupe posturile respective cel 
puţin cinci ani. Dacă sunt interesați, vor fi și mai determinaţi. Soluţiile 
la care lucrăm pentru armata israeliană nu sunt banale, pentru că 
unele dintre aceste realizări vor face diferența dintre viaţă şi moarte. 
Ne străduim să repartizăm în posturi fiecare absolvent pe întreaga 
perioadă de trei ani a studiilor. Scopul nostru este să punem fiecare 
absolvent al Talpiot într-un post în care acesta să dea randament 
maxim”. 

Schlachet evidențiază faptul că unul dintre punctele forte ale 
programului Talpiot este munca în echipă. „Nu există concurență. De 
fapt, este unul dintre cele mai puțin competitive locuri în care am 
lucrat vreodată. Oamenii se ajută unii pe alții chiar dacă asta înseamnă 
să obțină o notă mai mică sau să se ocupe mai puțin de altceva. Este 
fantastic. Se creează legături foarte strânse, care se păstrează pentru 
totdeauna”. 

În ciuda faptului că absolvenții Talpiot au preluat răspunderea 
activităților de fiecare zi ale programului, încă sunt oameni deasupra 
lor din Ministerul israelian al Apărării, mai ales din MAFAT, 
departamentul de cercetare-dezvoltare al armatei israeliene. Prin 
procesul de selecție, administrare a programului şi plasare a 
absolvenților, aceşti ofițeri de carieră se asigură că Talpiot primeşte 
ceea ce îi trebuie și că Talpiot oferă la rândul său armatei ceea ce îi 
trebuie. 


Un responsabil de rang înalt din Ministerul Apărării (care nu a 
acceptat să i se menţioneze numele) a subliniat că „unicitatea 
programului constă în faptul că acesta se transformă în permanență, să 
menţine înaintea vremurilor și se îmbunătățește. 

În parte, asta se întâmplă pentru că absolvenţii simt foarte 
interesați; într-un fel, sunt capabili să lase mereu în urmă ceva și mai 
bun. Ar fi extraordinar ca şi restul israelienilor să fie la fel”! 

Capitolul 5 

Totulîncepeînliceu 

Odată demarat programul Talpiot și puse la punct procedurile 
de selecție, a început să devină cunoscut ca unitate de elită. Astăzi, la 
36 de ani de la începerea programului10, site-ul armatei israeliene 
descrie astfel caracterul exclusiv al acestuia: „Programul acceptă 50 de 
studenţi excepționali, selectaţi dintre liceenii cu rezultate deosebite în 
domeniul științelor”. Concurența în vederea admiterii în program este 
acerbă. 

Ron Berman este un student eminent care, pe lângă faptul că a 
fost acceptat în Talpiot, făcând parte din a XIX-a serie, a studiat în 
Danemarca, la Universitatea Tel Aviv, la Wharton School din cadrul 
Universității Pennsylvania, iar în prezent îşi dă doctoratul la 
Universitatea California din Berkeley. Acest student de excepţie le 
spune tuturor celor care încearcă să intre în Talpiot: „Totul începe în 
liceu”. 

Multe licee israeliene îşi propun de fapt să-i ajute pe elevi să 
intre în unități de elită din domeniul tehnologiei și al „gândirii” ca 
Talpiot. La Ierusalim a luat naștere o inițiativă concepută special cu 
gândul la Talpiot. Centrul Israelian pentru Excelenţă prin Educaţie este 
condus de un fost comandant al Talpiot, Avi Poleg. Acesta foloseşte în 
şcolile de stat din Israel multe dintre tehnicile pe care le-a perfecționat 
la Talpiot. Centrul joacă un 

Cartea a apărut în anul 2016 (n. red.). 

rol important în stabilirea programei și participă la 
administrarea uneia dintre puţinele instituții de învățământ cu 
internat din Israel, Academia de Științe şi Arte. Școala respectivă se 
află în același complex cu centrul amintit. 


1 Supranumit şi „cel Bătrân”, Hillel este unul dintre cei mai influenţi lideri spirituali 
din istoria evreilor. A trăit cu aproximaţie între anii 110 î.H. 

Elevii admiși în acest program de elită sunt deja extrem de 
talentaţi. Școala este menită să-i ajute să se concentreze asupra 
matematicii, chimiei, fizicii şi informaticii mai mult decât o fac elevii 
celorlalte școli de stat din Israel. Unii elevi fac naveta din zona 
Ierusalimului, dar majoritatea trăiesc, dorm şi mănâncă în cămine. 
Adolescenţii din această şcoală provin din peste o sută de comunități 
din Israel. Vin din oraşe mari și mici, din kibbutzuri şi comunităţi 
agricole, iar programul este deschis atât evreilor, cât şi arabilor 
israelieni. 

Academia de Ştiinţe și Arte din Israel şi Centrul Israelian pentru 
Excelență prin Educaţie le oferă elevilor instrumentele de care au 
nevoie pentru a învăța mai bine şi mai repede, la fel ca studenții din 
programul Talpiot. Metodele de predare ale lui Poleg sunt aceleași ca 
la Talpiot. „Nu îi îndrumăm pe elevi într-o anumită direcție; vrem să le 
creăm abilităţile, valorile şi priceperea de a face față mai târziu 
provocărilor. Filosofia Talpiot despre cum se promovează gândirea 
independentă, curiozitatea şi determinarea joacă un rol important 
aici”. 

Când este întrebat „cum insufli unui elev curiozitatea și dorința 
de a învăța?”, Poleg răspunde: „Ceri să ți se spună Tora în timp ce tu 
stai într-un picior, cum a zis cândva rabinul Hillel*11”. [Faimosul 
înțelept a fost întrebat la un moment dat dacă poate rezuma Tora în 
timp ce ascultătorul „stă într-un picior.” ]„Pe scurt, se creează unități de 
studiu care îi vor atrage pe elevi într-o aventură. Nu începem prin a 
spune: astăzi vom învăţa despre asta sau asta. Începem cu o legendă 
sau o poveste. Încercăm să-l punem pe elev într-o situaţie 
asemănătoare cu cea reală. Îi spunem: «De această dată, tu vei fi 
istoric, savant, detectiv.» Elevii ar trebui să înveţe interpretând diferite 
roluri pentru a-și menţine interesul. Este o manieră adecvată de a da 
sarcini,  încredințându-le elevilor înşişi mare parte din 
responsabilitate. Profesorii nu trebuie să fie sursa cunoştinţelor, ci, 
mai degrabă, trebuie să faciliteze procesul de învățare. Asta înseamnă 
că ei simt acolo pentru a-i ghida și a-i instrui într-o mică măsură pe 
elevi, lăsându-i pe ei să ajungă la propriile concluzii și să greșească, 
fără a-i corecta prea devreme. Profesorii trebuie să pună multe 


şi 10 d.H. (n. red.). 


întrebări şi să dea puţine răspunsuri. Răspunsurile trebuie să vină de 
la elevi”. 

Există diferenţe clare între o școală cu internat și o bază 
militară. Deşi scopul final este același, modul de aplicare diferă. 
Regulile și metodele Talpiot sunt însă valabile. Poleg consideră că este 
responsabilitatea lui să „consolideze abilităţile independente și 
respectul de sine. Cred cu tărie că, după ce înveţi un elev, vei culege 
rezultatele mai târziu”. 

Unii ar putea considera că Academia de Științe și Arte din Israel 
este o şcoală pregătitoare pentru Talpiot. Admiterea în Talpiot este 
întotdeauna scopul elevilor şi profesorilor de aici, iar ei au contribuit 
în mare măsură la succesul programului. 

Nachshon, un program similar destinat liceenilor, a devenit 
cunoscut mai târziu. A fost fondat de Eviatar Matania, din a șasea 
promoţie a Talpiot. Programul poartă numele curajosului personaj 
biblic Nachshon ben Aminadav, primul israelit care a sărit în Marea 
Roşie înainte să se despartă apele. Deşi elevii de la Nachshon nu 
candidează neapărat la admiterea în Talpiot, câţiva cădeţi provin din 
acest prestigios program. 

În Israel, multe dintre liceele de frunte colaborează cu 
universități de prestigiu fie în mod oficial, fie în mod neoficial. Unul 
dintre primele licee care a dat candidaţi pentru Talpiot a fost o şcoală 
numită Handassaeem. Handassa înseamnă „inginerie, geometrie” în 
ebraică. Avea legături strânse cu Universitatea Tel Aviv și a trimis la 
Talpiot câțiva dintre cei mai buni absolvenți, dintre care a făcut parte 
şi Eli Mintz. Acesta îşi amintește: „Am fost recrutat în Talpiot după ce 
armata a primit o recomandare de la directorul liceului meu, 
Handassaeem. Cinci elevi din promoţia mea au mers la Talpiot. În total, 
Handassaeem a trimis un procent ridicat”. 

Un alt absolvent proeminent care a continuat la Talpiot este 
Ophir Kra-Oz. La acea vreme, director al liceului era Yohannan Eilat, 
care „l-a transformat într-un centru al tehnologiei. Lua o hartă a zonei 
Silicon Valley, o punea peste harta zonei Haifa şi le spunea tuturor: 
«Priviţi, se potriveşte perfect.» Asta era în 1988, cu mult înainte ca 
Silicon Valley să devină cunoscută în toată lumea. Era un adevărat 
vizionar”. 


Pe când Kra-Oz era la liceu, el şi mulţi alţi viitori studenţi ai 
Talpiot erau cu mult mai avansați decât profesorii lor în informatică, 
încât, în cele din urmă, au ajuns să țină ei orele. În timp ce lumea se 
obișnuia cu existenţa calculatoarelor, profesorilor le-a fost greu la 
început să țină pasul. În scurt timp, a devenit limpede că situaţia se 
schimba pe tot Globul din moment ce elevii începuseră să-i înveţe pe 
profesori. 

Totuși, în acei ani, Handassaeem a beneficiat de un mare 
avantaj. Mulţi imigranţi ruși foarte bine pregătiți nu-și puteau găsi un 
loc de muncă la nivelul lor în Israel; astfel, mulți au devenit profesori la 
Handassaeem. 

De atunci, şcoala s-a mutat, iar acum este amplasată în orașul 
Herzliyah, la nord de Tel Aviv. Director este Orit Rozen. Handassaeem 
furnizează foarte mulţi recruți pentru unitățile tehnologice de vârf ale 
armatei „datorită multitudinii de proiecte pe care le oferă școala, 
proiecte care nu au pereche nici în țară, nici în străinătate. Activitatea 
ştiinţifică este foarte diversă și de înalt nivel, incluzând diferite 
discipline - informatică, tehnologie, științe medicale și multe altele”. 
Astăzi, în categoria „multe altele” intră robotica şi facilitățile pentru 
elevii care manifestă înclinație pentru tehnica sateliților, tehnica 
aerospațială şi biotehnologie. 

La Haifa, nu departe de Technion, este un liceu numit „Leo 
Baeck”. Sunt admişi elevi din toate straturile societăţii israeliene. Mulţi 
plătesc taxe, dar circa 10% beneficiază de bursă. Există și diferite 
forme de ajutorare a altor elevi. 

Misiunea școlii este să asigure educaţia pluralistă a elevilor care 
vin aici din jumătatea de nord a țării. Sunt aproximativ 1.000 de elevi 
şi 150 de profesori, proporţie pe care aproape orice şcoală din lume ar 
invidia-o. „Leo Baeck” a stabilit un record în 2005, când a trimis cinci 
absolvenți la Talpiot, inclusiv pe Marina Gandlin, care a devenit mai 
târziu unul dintre pionierii apărării bazate pe rachete cu rază scurtă de 
acțiune şi ai Domului de Fier12. 

La lerusalim, un beeu pubbe cunoscut pentru faptul că dă 
programului Talpiot numeroși cădeţi se numeşte pur și simplu l'yada, 


12 Iron Dome în engleză. Sistem mobil de apărare aeriană creat de două 
companii israeliene (n. red.). 


care se traduce „lângă”. Denumirea provine de la faptul că se află 
„lângă” Universitatea Ebraică. 

Israelul este o țară în care copiii trebuie să se maturizeze repede 
pentru a putea contribui la securitatea și bunăstarea statului cât mai 
devreme. Învățământul liceal israelian este, de fapt, atât de important, 
încât stă la originea unor campanii de strângere de fonduri în 
străinătate prin intermediul unor programe ca „Prietenii liceelor 
israeliene de știință şi tehnologie”. 73 de licee fac parte din această 
categorie specială, în care se pune accentul pe robotică, inginerie, 
nanotehnologie, inginerie  biomedicală, tehnică aerospațială şi 
informatică. Pe lângă faptul că aceste școli au pregătit zeci de cădeți ai 
Talpiot, sute de alți absolvenţi ai lor au oferit importante soluţii de 
securitate şi au devenit lideri în domeniul afacerilor de înaltă 
tehnologie din Israel. 

Societatea israeliană este pătrunsă de im puternic sentiment al 
restituirii. Mulţi dintre managerii marilor corporaţii israeliene au găsit 
diverse modalități de a ajuta țara, pe elevii săi și pe viitorii săi lideri. 
Fostul președinte israelian Shimon Peres a inițiat un astfel de proiect. 
În ultimii ani, cunoscutul om de stat i-a ajutat pe conducătorii firmelor 
de înaltă tehnologie din Israel să-i cunoască și să-i consilieze pe cei mai 
promiţători elevi de liceu prin intermediul unui program la fondarea 
căruia a contribuit împreună cu Fundaţia Rashi (care îşi propune să-i 
încurajeze pe inventatorii adolescenți din Israel). El a apelat la ajutorul 
şi la sprijinul multora dintre liderii celor mai mari corporații 
israeliene, printre care se numără Sammy Segol, care conduce Keter 
Plastic, una dintre cele mai mari companii și unul dintre cei mai mari 
exportatori israelieni. În plus, Segol își încurajează angajaţii să se 
implice în îndrumarea viitorilor lideri. 

Unul dintre acei angajaţi este Barak Ben-Eliezer, un om dedicat 
dezvoltării statului Israel. (Selectat pentru programul Talpiot în 1992, 
a făcut parte din celebra promoţie a XIV-a, ai cărei membri au fondat 
compania XIV, care producea tehnologie de stocare a datelor, şi au 
vândut-o IBM cu 300 de milioane de dolari.) Două dintre cunoștințele 
lui Ben-Eliezer de la Talpiot s-au dedicat, de asemenea, în mare 
măsură ajutorării tinerilor întreprinzători. Un Rokni creează algoritmi 
pentru o companie israeliană numită Mobileye. (Lucrează la 
îmbunătăţirea siguranţei rutiere introducând sisteme antitamponare 

de înaltă tehnologie în maşinile pe care le conducem. Compania a fost 
listată la Bursa de Valori Nasdaq în august 2014, iar acțiunile au 
crescut cu repeziciune, devenind foarte căutate de investitori.) în 
timpul liber, face pregătire gratuită la matematică în liceele din Israel. 

Un Barenholz a absolvit Talpiot împreună cu Ben-Eliezer. A 
trecut de la stocarea datelor la cercetări în domeniul bioingineriei, 
lucrând la renumitul Institut Weizmann din Rehovot, Israel. De 
plăcere, predă fizica la un liceu din Holon, o suburbie a orașului Tel 
Aviv. 

Asemenea absolvenţilor pasionaţi de tehnologie ai liceelor de 
specialitate, unii dintre elevii cărora le predă vor urma studii 
universitare avansate. Mulţi vor vrea să intre în programul Talpiot, 
fiindcă ştiu că aceasta este trambulina către cea mai bună educaţie de 
nivel universitar, cele mai înalte distincţii militare și un viitor 
promițător. 

Capitolul 6 

Celmairapidprocesdeînvăţare 

De la bun început, armata israeliană şi fondatorii Talpiot erau 
conștienți că trebuiau să externalizeze unele aspecte educaționale ale 
programului de la Universitatea Ebraică. 

Cei mai mulți israelieni nu încep studiile superioare înainte de a 
împlini 22 de ani, cu patru sau cinci ani mai târziu decât majoritatea 
studenților din SUA. După ce fac armata, cei mai mulți israelieni merg 
să vadă lumea. Se duc în India. Străbat Nepalul. Fug în Thailanda. De 
fapt, în unele părți ale acestor țări sunt atât de mulți israelieni, încât 
numele străzilor, magazinelor şi hotelurilor simt scrise în ebraică. Un 
negustor din India a fost șocat să afle că există doar aproximativ 
6.500.000 de israelieni. Cum orașul său era permanent invadat de 
bărbaţi și femei din Israel, el credea că sunt sute de milioane. Alţi tineri 
israelieni merg în America de Sud unde stau luni întregi, făcând 
drumeţii în Anzi. Mulţi se duc atât în Asia, cât și în America de Sud. 

Când se întorc în Israel, se înscriu la una dintre cele nouă 
universități, multe fiind renumite pe plan internațional, cum ar fi 
Universitatea Tel Aviv, Universitatea Ben-Gurion din Negev, institutul 
Technion din Haifa și, bineînţeles, Universitatea Ebraică din lerusalim. 
Alţii se duc la unul dintre zecile de colegii din Israel. 


Cum însă cadețţii Talpiot activează cel puţin nouă ani în armată, 
ei încep imediat studiile universitare la vârsta de 18 ani, când se 
înrolează. Când termină cursurile la Universitatea Ebraică, obțin 
licenţa în matematică, fizică sau informatică. Acest lucru le oferă liniște 
sufletească, ştiind că nu vor trebui să-şi înceapă studiile după ce 
termină stagiul militar. 

Oricum, când armata îţi plăteşte studiile, nu îți permiţi luxul de 
a rămâne în urmă. În Talpiot, dacă rămâi în urmă, ești dat afară. 

Viteza a fost întotdeauna o caracteristică importantă a 
programului. Pentru că studenții Talpiot beneficiază de o perioadă de 
studiu mai mică decât a studenților din universităţi, procesul de 
învăţare este mai rapid. Unul dintre motive este pur și simplu acela că 
respectivii cădeți simt de fapt militari și au alte lucruri de făcut. Un alt 
motiv este că armata îi pregăteşte dinadins pe cădeți să gândească mai 
repede. 

Nu este nimic misterios în a face un student să învețe mai 
repede. Pentru aceasta se pune accentul pe învățarea în grup. Ideea 
este că, dacă stai împreună cu alți cădeţi într-un mediu milităresc 24 
de ore din 24, şapte zile pe săptămână, te atașezi de ei. Când o parte a 
grupului progresează mai repede, restul grupului va ţine pasul cu 
ceilalți. 

Ritmul studiilor este mult mai alert decât la o universitate 
obișnuită. Cadeţii se instruiesc şi învață împreună, ca o singură clasă. 
Concurența nu face parte din program, iar în Talpiot nu se trişează. 
Mulţi profesori le permit studenților să-şi arate unii altora lucrările, 
încurajându-i pe cădeţi să se ajute unii pe alții. Ideea este că, având o 
pregătire diferită şi puncte forte diferite, este încurajată integrarea. 
Munca în echipă ajută la crearea unor materiale didactice de nivel 
superior şi la asimilarea mai rapidă a acestora. 

Uneori însă, viteza poate fi o problemă, iar rata abandonului de 
25% confirmă acest lucru. Chiar şi unii dintre cei mai buni recruți 
Talpiot care au devenit unii dintre cei mai renumiţi israelieni din toate 
timpurile s-au plâns că ritmul cursurilor este prea alert. 

Marius Nacht este unul dintre fondatorii companiei Check Point 
Software Technologies, cu sediul în Israel. Softul creat de aceasta apără 
aproape toate marile companii americane de atacurile on-line. Nacht 
face parte din generaţia a doua de absolvenţi ai Talpiot. S-a născut în 

România în timp ce părinţii lui așteptau cu nerăbdare ca statul român 
să le acorde viza de ieşire din ţară. În anii 1960, România îi ţinea 
ostatici pe propriii cetățeni evrei. Dacă voiau să plece, Federaţia 
Evreiască din America de Nord trebuia să plătească drept 
răscumpărare 5.000 de dolari pentru fiecare viză de ieșire. Părinţii săi 
au început formalitățile de emigrare cu un deceniu înainte să le 
parvină documentele. 

Nacht avea pe atunci trei ani şi nu-și amintește primele zile 
petrecute în Israel. Îşi aminteşte însă că a crescut în condiţii aspre, 
într-o zonă industrializată a orașului de coastă Ashkelon. Spune că 
situația famihei sale s-a îmbunătăţit treptat, ajungând să ducă o 
existență specifică clasei de mijloc. Pe atunci, testele standardizate nu 
erau ceva obișnuit, aşa că famiha nu și-a dat seama că Marius avea o 
înclinație specială spre învățătură, şi nici Marius. 

Tatăl său a insistat ca el să urmeze un liceu din rețeaua de 
învățământ profesional, unde putea învăţa o meserie. Marius a urmat 
ORI, unul dintre multele programe finanțate de comunitatea evreiască 
internaţională. „Nu eram interesat”, spune el. „Făceam ce mi s-a spus 
să fac. Am studiat multe lucruri, inclusiv electronică”. 

În 1980, un recrutor a venit să caute cei mai străluciți elevi. Se 
întâmpla foarte rar ca armata să caute în alte unități de învățământ 
decât renumitele licee din localitățile cu populație numeroasă, 
Ierusalim, Tel Aviv şi Haifa. Se întâmpla și mai rar ca, în acele zile de 
început, programul Talpiot să recruteze pe cineva din afara acestor 
zone. Din clasa lui Marius însă, au fost selectați pentru testele Talpiot 
doi elevi. 

Marius a fost încântat de examene. Admiterea în Talpiot a 
însemnat pentru el mai mult decât o ocazie de a face parte din această 
nouă și foarte interesantă componentă a armatei israeliene. Aceasta 
dovedea că a fost acceptat de ţara în care se mutase de copil; că 
inteligența îi fusese recunoscută, deși provenea din deprimantul 
Ashkelon, un oraș ignorat adeseori de elita recunoscută a Israelului de 
la Ierusalim, Tel Aviv şi Haifa. 

Dar, după ce a intrat în program, a vrut să iasă. „Ceilalţi băieți 
erau foarte, foarte buni la matematică sau fizică, iar eu nu eram printre 
primii din clasă, așa cum eram în liceu. În plus, concurenţa era mult 
mai mare decât mă așteptasem. Cei mai buni cinci băieţi îi necăjeau pe 

ceilalți: «Hai, mă, de ce pui întrebarea asta prostească? Profesorul 
tocmai a spus asta acum cinci minute, de ce întrebi din nou?» Știam că 
prima promoţie, cea dinaintea noastră, a început cu 30 de studenți, 
dar, după un an, mai erau doar 20. Prin urmare eram sigur că urma să 
fiu dat afară. Am terminat primul semestru cu o medie jenantă de 65 
de puncte. Pentru mine, era dovada faptului că trebuia să renunţ - și 
am vrut să fac asta. De ce să continui? Nu făceam decât să-mi 
prelungesc stagiul militar, în loc să fac lucrurile pe care voiam cu 
adevărat să le fac. Așa că am mers la Hanoch Tzadik, tipul cu care 
trebuia să discuți dacă voiai să ieşi din program. Era psiholog. l-am 
explicat că nu fac față. Primeam o mulțime de teme pentru acasă și nu 
reuşeam să fac nici măcar jumătate din ele până dimineaţa”. 

Tzadik (care a devenit mai târziu unul dintre cei mai cunoscuți 
profesori de psihologie din Israel și unul dintre cei mai buni instructori 
motivaționali de manageri) l-a convins să nu renunțe. l-a spus lui 
Nacht că este prea încordat și prea stresat și de aceea nu se poate 
concentra. L-a făcut să promită că, la fiecare două zile, va alerga prin 
campus între opt şi zece kilometri, de cel puţin trei ori pe săptămână. 
„Pentru că am fost mai relaxat şi nu m-am mai stresat, media mea a 
crescut de la 65 la 85 de puncte”, își amintește Nacht. „M-am gândit că, 
dacă așa stau lucrurile, puteam chiar să termin cu o medie rezonabilă - 
şi am rămas. Hanoch Tzadik a fost o persoană foarte importantă în 
viața mea și, evident, a avut o influență uriaşă asupra mea”. 

Tzadik este un nume potrivit pentru un psiholog care i-a ajutat 
pe foarte mulți oameni ce aveau să devină ulterior extrem de 
importanţi pentru securitatea Israelului. Cuvântul tzadik înseamnă în 
ebraică „drept'. Este adesea un titlu atribuit unor personaje biblice. Pe 
scurt, un tzadik este o persoană care trăiește potrivit credinţei sale. 

Hanoch Tzadik remarcă faptul că, pentru cei mai mulţi studenţi 
ai Talpiot, era prima oară în viața lor când aveau nevoie de ajutor, iar, 
pentru unii, ăsta era un adevărat moment de răscruce. „Problema lor 
principală era să facă față greutăților, nu activităţii didactice”. 

„Era treaba mea să-i ajut”, afirmă el, dar nu exista o soluţie 
generală pentru fiecare cadet care avea o problemă. „La început, nu le 
spuneam absolut nimic, doar îi ascultam. Trebuia să-i fac să creadă că 
vor depăși problemele, ceea ce este o treabă foarte personală. Chiar 
credeam că majoritatea le puteau depăși. Cei care au plecat s-au 

descurcat în general foarte bine mai târziu, dar atunci nu a fost 
momentul potrivit pentru ei. Nu erau niște ratați. Pur şi simplu, nu 
erau pregătiți pentru aşa ceva”. 

Să termini programul Talpiot nu a fost niciodată lucru uşor, nici 
chiar pentru cei care au făcut față cu brio provocării. O astfel de 
persoană este doctorul Aviv Tuttnauer, unul dintre puţinii absolvenţi 
ai Talpiot care au urmat medicina după terminarea stagiului militar. 
Este anestezist specializat în chirurgie pediatrică şi a acceptat să avem 
o discuţie într-o zi în care era foarte ocupat. Ne-am întâlnit în holul 
spitalului Centrului Medical Hadassah și am discutat în vestiar, în timp 
ce se pregătea să intre în sala de operaţie. Ca să nu-l uite niciodată, 
Tuttnauer folosește ca cifru la încuietoarea dulapului numărul 
reprezentând un anumit izotop de uraniu care poate susține o reacție 
de fisiune în lanţ. (Pentru el, este un număr care nu poate fi uitat!) 

Îmi explică ce urmează să se întâmple în timpul operaţiei, care 
sunt scopul operaţiei și rolul său. Urmează a fi operat un băiat de doi 
ani cu o valvă artificială la inimă care trebuie reparată. Sarcina dr. 
Tuttnauer va fi să-l anestezieze pe copil. 

În jurul nostru sunt medici care ascultă ceea ce discutăm. 
Chirurgul se opreşte o clipă din pregătirile preoperatorii şi se uită la 
dr. Tuttnauer. Întreabă în ebraică: „Cine e persoana cu care discuţi și 
care e scopul discuţiei?” Tuttnauer răspunde: „Are legătură cu Talpiot”. 
Chirurgul întreabă atunci alarmat: „Subiectul ăsta nu este strict 
secret?” Tuttnauer chicoteşte și discuția continuă. 

Îmi spune că, pe lângă faptul că a absolvit programul, a fost 
comandantul celei de-a XV-a promoții a Talpiot. Când era cadet, nu şi-a 
dat seama de faptul că instruirea recruţilor încă de pe băncile liceului 
avea o serie de avantaje, dar, în calitate de comandant, a înţeles 
imediat. „La vârsta aceea, nu ai responsabilitatea unei familii, nici 
copii, nici serviciu. Poţi studia până la unu sau două dimineaţa dacă e 
nevoie, și, adesea, e nevoie. Armata primeşte o generație de studenți 
care sunt liberi și capabili să învețe”. 

În schimb, fiind adolescenţi, sunt mereu nemulţumiţi. Când era 
cadet, Tuttnauer se plângea de aceleași lucruri de care avea să se 
ocupe mai târziu în calitate de comandant. „Ne plângeam că profesorii 
predau prea repede și nu era corect, fiindcă noi trebuia să asimilăm 
mai multă materie decât studenţii din universităţi. Cu 30% mai multă. 

lar răspunsul era mereu acela că profesorul va preda atât de repede 
cât îi va permite clasa; dacă voi veţi înțelege tot, el va trece mai 
departe. Ne plângeam de diverse lucruri. Eram foarte cinici”. 

Până la promoţia a şasea, comandanții Talpiot nu erau 
absolvenţi ai programului şi nu înțelegeau comportamentul acestei noi 
rase de supersoldaţi intelectuali. Dar și după ce comandanții au 
început să provină din rândurile talpioţilor, cum a fost și cazul lui 
Tuttnauer, au mai existat tensiuni între adolescenţi și adulţi, între 
studenţi şi profesori. „În calitate de comandant, am avut momente 
dificile cu studenţii mei, dar mie mi-a fost mult mai ușor decât 
comandanților dinaintea mea. Pur și simplu, înţelegi cum stau lucrurile 
pentru că ai fost martor la ele. Ei se vor plânge zilnic, săptămânal în 
privința cursurilor, materiei de învățat, planului extracurricular, 
calității mâncării, calității camerelor, curățeniei camerelor, sarcinii 
împovărătoare de a păzi clădirea, neajunsurilor legate de securitatea 
clădirii ș.a.m.d. În calitate de comandant, ştii că acestea sunt teme 
recurente. Așa stau lucrurile; așa a fost mereu”. 

Ca toți adolescenții, cadeţii puneau întrebări agasante. „De ce 
păzim noi clădirea?” Tuttnauer le răspundea plictisit: „Pentru că 
suntem soldați şi asta fac soldații. Aveţi două ore de gardă pe 
săptămână. Asta nu vă împiedică să studiaţi. Am încheiat discuţia”. În 
timp ce terminam de vorbit, Tuttnauer s-a spălat, s-a dezinfectat, apoi 
a intrat cu paşi mari în sala de operaţie. îl aștepta un pacient mic a 
cărui viață era în mâinile sale. 

Descrierea făcută de doctor felului în care se desfăşoară 
pregătirea la Talpiot reflectă obiectivele stabilite pentru fiecare dintre 
cei trei ani ai programului. Dumneavoastră aţi fi în stare să faceţi față 
rigorilor? lată ce așteptări au responsabilii programului Talpiot de la 
cadeţii lor: 

Anull. Obiectiv: formarea bazelor necesare rezolvării 
problemelor prin asimilarea unor cunoștințe de matematică, fizică şi 
informatică avansată. 

11 - 12 săptămâni de instrucție de bază, urmate de două 
semestre de studii care durează până la 34 de săptămâni. 

Cinci-şase săptămâni suplimentare de orientare militară, 
vizitarea diferitelor unităţi şi compartimente ale armatei israeliene. 

Finalizarea unui curs pentru ofiţeri. 


Anulalll-lea. Obiectiv: atingerea unui nivel ridicat de cunoaştere 
a matematicii, fizicii şi informaticii. (Aproape o treime dintre 
absolvenții Talpiot obţin licenţa în informatică.) 

36 de săptămâni de studii. 

Până la trei luni de stagiu în diferite compartimente ale armatei 
israeliene pentru a afla mai multe despre problemele acestora și 
despre soluțiile de care au nevoie. 

Instrucție riguroasă în parașutism. 

Anulaillil-lea. Obiectiv: unificarea pregătirii teoretice şi a 
instruirii practice; perfecționarea abilităților de conducere și de 
învățare. Aici intră o gamă largă de cursuri în domenii precum 
electronica, aerodinamica și autentificarea sistemelor, ca și cursuri de 
tehnologie militară. 

Dobândirea unor cunoștințe temeinice despre tehnica militară, 
radar, antene și telecomunicaţiile militare. 

Participarea la cursuri aprofundate de ştiinţe umaniste şi 
sociale (istorie, istoria artei, filosofie, gândire evreiască şi studii arabe) 
susținute la Universitatea Ebraică. 

Alegerea unei discipline şi a unei specializări. 

Interviu și probe pentru posturi în Forțele Israeliene de 
Apărare. 

„Proiectul” se întinde pe toţi cei trei ani ai programului Talpiot. 
De câteva ori pe an, cadeţilor li se cere să conceapă şi apoi să prezinte 
un proiect care rezolvă o problemă din domeniul apărării naţionale. În 
principiu, este un exercițiu pregătitor, menit să-i înveţe pe toţi rigorile 
şi etapele pe care vor trebui ulterior să le respecte când vor încerca să 
rezolve probleme reale din viața armatei. 

Pentru „proiect”, ei propun o idee care rezolvă o problemă a 
armatei, creează un buget pentru ea şi apoi aplică soluţia. Prezintă 
problema și modul în care au rezolvat-o unui grup de ofiţeri puși să 
evalueze și să discute proiectele. În câteva rânduri, ofiţerii au fost atât 
de impresionați de un anumit proiect, încât au decis să-l pună în 
practică. În plus, uneori, realizarea unui proiect îi facilitează unui 
absolvent al Talpiot obținerea unui post după efectuarea stagiului 
militar. 

De-a lungul anilor, a devenit un obicei ca studenții din anul al 
doilea să se prezinte conducerii superioare a armatei israeliene cu 

soluţii la problemele acesteia. Dintre proiectele din trecut, despre care 
se va discuta mai târziu, amintim im prim model al scutului denumit 
Domul de Fier, care s-a dovedit a fi deosebit de eficient în doborârea 
rachetelor înainte ca acestea să atingă ţinte de pe teritoriul Israelului. 
O altă inovaţie, denumită Trofeul - un dispozitiv montat pe un tanc 
care execută foc automat asupra unui proiectil care vine spre acesta 
pentru a proteja echipajul din interior - își are originea în programul 
Talpiot. 

Toate clasele au consilieri meniţi să-i ajute pe cădeţi pe 
parcursul programului de la început până la sfârșit. Este sarcina 
consilierului să fie persoana de contact şi de legătură dintre studenți, 
armată şi profesorii universitari. La începuturile programului, 
fondatorul Felix Dothan a servit drept consilier, rol îndeplinit mai 
târziu de diverși profesori de la Universitatea Ebraică. Şefii catedrelor 
de matematică, fizică și informatică de la Universitatea Ebraică au și ei 
un rol deosebit de important în sfătuirea cadeţilor şi servesc drept 
intermediari între aceștia și armată. Decanii şi rectorii Universităţii 
Ebraice au fost, de asemenea, parte integrantă a programului încă de la 
început. La sfârşitul celor trei ani, cadetul este avansat în grad, dar 
primeşte şi mult-râvnita licență în fizică, matematică, informatică sau 
în toate cele trei domenii. După absolvire, majoritatea talpioţilor își 
continuă pregătirea universitară. Mulţi continuă să studieze la 
Universitatea Ebraică în timp ce-și satisfac stagiul militar în următorii 
şase ani. Institutul de Ştiinţe Weizmann este o altă destinaţie preferată. 
Talpioţii care simt acceptați acolo își dau adesea masteratul sau 
doctoratul în biologie şi fizică complexă. La unul dintre etajele 
Institutului Weizmann, studenții Talpiot au ocupat mai multe cabinete 
în care studiază și fac experimente în domeniile biotehnologiei, 
geneticii şi preparatelor biofarmaceutice. A treia variantă aleasă de 
mulți studenţi ai Talpiot este Universitatea Tel Aviv, la care studiază 
ingineria avansată și administrarea afacerilor. 

Armata israeliană s-a mândrit întotdeauna cu faptul că oferă 
oportunități egale de angajare atât bărbaţilor, cât şi femeilor. Așa cum 
am arătat într-unul dintre capitolele anterioare, Talpiot a fost una 
dintre puţinele excepţii în momentul în care programul a început şi, în 
primii ani, nu au fost recrutate femei. Dar, în 2003, când s-a format a 
XXIV-a serie, situaţia era clară - femeile recrutate se integraseră pe 

deplin în cel mai prestigios program militar al Israelului. În acel an, 11 
tinere au fost acceptate în program. Au existat chiar și câteva căsătorii 
între studenții Talpiot. Mazaltov!” 

Urare în limba ebraică, a cărei traducere literală este „noroc 
bun” (n. red.). 

Capitolul 7 

Formareaunuimoddegândireneconvenţional 

Tatăl lui Matan Arazi era un diplomat israelian, iar Matan și-a 
petrecut mare parte din tinereţe în Japonia. Avea relații apropiate cu 
alți occidentali care mergeau la „Şcoala Americană din Japonia” în anii 
1980. 

În acest moment, mulţi dintre părinţii elevilor care mergeau la 
„Şcoala Americană” lucrau pentru marile bănci și firme de brokeraj 
americane din Tokio. Se zvonea că Matan era foarte priceput la 
calculatoare. Într-o zi, a fost sunat de tatăl unuia dintre prietenii săi, 
care lucra la Morgan Stanley. Avea nevoie de ajutor pentru a realiza un 
sistem care să poată transfera fonduri și ordine de bursă cu ajutorul 
liniilor telefonice. Folosind liniile de comunicaţie sigure ale companiei 
Morgan Stanley, Matan a reușit să pună la punct un soft care putea 
transfera bani şi ordine de bursă în mod instantaneu în toată lumea 
spre alte birouri ale companiei. Acum, toate firmele de brokeraj din 
Occident posedă această tehnologie, dar Matan a fost cu aproape 15 
ani înaintea restului lumii. În momentul respectiv, avea doar 14 ani. 
Ulterior, a lucrat în calitate de consultat la filiala Goldman Sachs din 
Tokio. 

Armata israeliană şi-a dat seama că Matan are o experiență 
enormă în domenii care prezintă un interes deosebit pentru ea. A fost 
repede acceptat în Talpiot și instruit să fie de folos armatei. 

„Cel mai grozav lucru la Talpiot’, spune Matan, „este că 
instrumentele pe care înveţi să le foloseşti te pot ajuta cu adevărat să 
obţii acea diferență de 1% pe câmpul de luptă. Gândiţi-vă la asta. O 
diferență de 1%. Un infanterist nu poate face o diferență de 1%. Poate 
un pilot plecat într-o misiune împotriva unei ținte importante poate 
face acest gen de diferenţă, dar talpioţii fac asta în mod constant, zi de 
zi, în cadrul a numeroase proiecte. Din multe puncte de vedere, noi 
putem fi diferența dintre viață și moarte pentru sute, chiar mii de 
oameni”. 


Ca să faci asta, trebuie să fii mai întâi sigur că poți - şi că este un 
lucru posibil, chiar dacă unele sarcini par imposibile. „Poţi face orice” 
este ideea care li se insuflă recruţilor Talpiot. „lar dacă nu poți face un 
lucru”, chicotește Matan, „știi că un alt absolvent al Talpiot fie l-a făcut, 
fie este aproape să-l facă. Nimic nu este imposibil”. 

Talpioţii sunt învățați din prima zi că pot face orice își propun. 
Cum reuşeşte programul să le insufle cadeţilor o asemenea încredere? 

Raanan Geffen a făcut parte din a treia promoţie a Talpiot, fiind 
încorporat în 1981. „Talpiot îți dă o încredere pe care nu o vei găsi în 
altă parte, dar tot trebuie să te defineşti”, spune el. „Parţial, asta se face 
prin activitate practică efectivă, dar bazele se pun când rezolvi 
probleme teoretice grele, dar importante. Chiar dacă nu înţelegi asta 
imediat, materia este predată într-o manieră practică, astfel încât să o 
înțeleagă chiar şi codașii - poate puțin mai greu, dar tot înţeleg, iar 
asta îți dă un sentiment puternic de încredere”. 

În primele luni de activitate în domeniul cercetării-devoltării, 
absolvenților li se dau uneori bugete de câteva milioane de dolari 
pentru a spori și a îmbunătăţi arsenalul armatei israeliene. 

Această uriașă responsabilitate și ajutorul pe care-l primesc de 
la proiectanți şi programatori mai experimentați îi pun adesea în 
situația de a avea oarece succes, dacă nu unul deplin. Și, cu cât au mai 
mult succes, cu atât cred mai mult în ei înșiși. Sunt, de asemenea, 
învăţaţi din prima zi că, dacă nu au răspunsul, faptul că fac parte din 
Talpiot le oferă un avantaj deosebit. Se află foarte aproape de a găsi un 
alt absolvent al programului care știe răspunsul la problema de care se 
ocupă ei sau cel puțin are răspunsuri care ar putea duce la aflarea 
soluţiei. 

Talpiot nu a fost conceput ca o mașinărie menită să producă 
oameni care gândesc la fel. Fondatorii au imaginat un program care să 
le ofere cadeţilor baza pentru a face orice doresc. Programul a fost 
menit să dezvolte creativitatea, nu conformitatea. Nu există doi 
absolvenţi la fel. Programul are o influență durabilă asupra 
absolvenților care, ulterior, ajung să facă lucruri diferite, dar la fel de 
uluitoare. 

De asemenea, programul este în aşa fel făcut, încât să-i ajute pe 
recruți să lucreze şi să gândească atât în interiorul unui sistem, cât şi în 
afara lui. În plus, instructorii se străduiesc să le dezvolte cadeţilor 

aptitudini de conducători, întrucât mulți absolvenţi vor conduce și vor 
conlucra cu unii dintre cei mai inventivi ingineri, experți în avionică, 
programatori şi analiști ai serviciilor de informaţii din Israel. 

Un student poate fi învăţat să gândească nelăsându-l să se 
folosească de atuurile sale, spune un cunoscător al programului. „Nu-l 
lăsa să se bizuie pe metode de învăţare sau de rezolvare a problemelor 
cu care este obișnuit deja. Dacă obligi acea persoană să învețe metode 
noi, o obligi să gândească într-un mod diferit”. 

Instrumentele folosite pentru descoperirea potenţialului ascuns 
al unui student se bazează pe foarte mult exercițiu. De asemenea, 
studenţii sunt obligați să lucreze și să studieze împreună, să facă 
pereche cu foşti şi actuali comandanți de an. Alţi factori care determină 
în viitor succesul absolvenților (în cadrul și în afara complexului 
industrial-militar israelian) sunt capacitatea lor de a-și folosi bine 
timpul, care se formează în afara cursurilor, şi abilitatea lor de a 
deosebi ceea ce este important de ceea ce nu este important pentru a 
atinge un obiectiv dat. 

Talpioţii au acces la ceva ce majoritatea soldaţilor nu posedă 
decât după o anumită vârstă și după ce dobândesc mai multă 
experienţă: informaţii despre felul în care merg lucrurile. În armată, 
soldatul este soldat, iar acesta are numai informaţiile care îi sunt 
necesare. Obiectivul Talpiot este să extindă orizontul de cunoaștere al 
studenților, în așa fel încât aceștia să ştie mai multe despre ceea ce se 
întâmplă în spatele cortinei care îi desparte pe comandanți de bărbaţii 
şi femeile aflați mai jos în ierarhie decât ei. 

De dezvoltarea acestui excelent fundament s-a ocupat în mare 
parte generalul Yitzhak Ben-lsrael, care a condus la un moment dat 
MAFAT. S-a născut în Israel în 1949, spre sfârşitul Războiului de 
Independenţă. Dacă ar fi avut posibilitatea să aleagă Talpiot când avea 
18 ani, ar fi fost un candidat perfect. Generalul Ben-lsrael are mintea 
unui geniu, forța unui comandant al forțelor speciale și încrederea 
unui adevărat lider militar. 

Studiile sale s-au axat pe matematică şi fizică (şi, pentru propria 
sa plăcere, pe filosofie). În principiu, a fost un talpiot înainte să existe 
Talpiot. Biografia sa este cea a unui adevărat erou necunoscut, 
petrecându-și întreaga viață în armată fără a fi remarcat de publicul 
larg. 


Ben-lIsrael s-a înrolat în aviația militară israeliană imediat după 
Războiul de Şase Zile din 1967. Înainte de a prelua conducerea MAFAT, 
a deţinut funcţii înalte în unități de spionaj și dezvoltare a 
armamentului aparținând aviaţiei militare. A condus departamentul de 
cercetare operațională al acesteia. A primit de două ori prestigiosul 
Premiu pentru securitate acordat de statul Israel pentru dezvoltarea 
unor sisteme de securitate considerate și astăzi secrete. Yitzhak Ben- 
Israel a primit acest premiu pentru prima oară în 1972, când avea doar 
23 de ani, devenind astfel unul dintre cei mai tineri laureați ai acestuia 
din toate timpurile. Cei care ştiu pentru ce i-a fost acordat acest 
premiu prima oară spun că a fost vorba despre crearea unui sistem 
mai eficient de livrare a armelor pentru flota de avioane de luptă a 
Israelului. A doua oară s-a întâmplat în 2001. Acest premiu este şi mai 
învăluit în mister decât primul, dar se spune că are legătură cu 
participarea sa la un proiect important în care este vorba despre 
modul de desfășurare a războaielor viitoare. Un reprezentant al 
Ministerului israelian al Apărării (al cărui nume nu poate fi menționat 
din motive de securitate) spunea: „Ceea ce a creat generalul Ben-lIsrael 
este în continuare unul dintre principalele secrete pe care le avem în 
arsenalul nostru”. 

A mai condus Departamentul de analiză și evaluare al serviciilor 
de informaţii ale aviaţiei militare israeliene. În această funcţie, s-a 
ocupat cu analiza felului în care gândeau inamicii. Pentru a face asta, a 
încercat să gândească la fel ca ei, punându-se în locul conducerii 
siriene, egiptene, iordaniene, irakiene, libaneze (şi, mai târziu, 
iraniene). 

A folosit adesea aceste metode în momentul în care s-a aflat la 
conducerea MAFAT. în acea perioadă se ocupa și de programul Talpiot. 
Generalul Ben-lIsrael s-a referit adesea la activitatea desfăşurată de el 
în domeniul spionajului în încercarea de a-i face pe cadeţii Talpiot să 
gândească mai repede decât duşmanii din afară, ca și decât omologii 
lor din alte unităţi ale armatei. Cursurile, planificarea lecţiilor, lecturile 
speciale şi serviciul militar au fost reorganizate în acest scop. 

Pentru a putea realiza cât a realizat Yitzhak Ben-lIsrael, trebuie 
să gândești puţin altfel decât cei asemenea ţie şi cu totul altfel decât 
cetățeanul obișnuit iar generalul Ben-lIsrael s-a străduit neîncetat să-i 
ajute pe cadeţii Talpiot să pătrundă într-un ungher al minţii sale 

pentru a afla ce mod de gândire a propulsat Forţele de Apărare cu mult 
înaintea dușmanilor ţării în ceea ce privește tehnologia de război. 

O dată la câţiva ani, generalul Ben-lsrael ia o pauză de la 
activitatea sa didactică (predă seminarul de știință și securitate 
tehnologică la Universitatea Tel Aviv) și coordonează, timp de o 
săptămână, un program de dezvoltare a creativităţii destinat foştilor și 
actualilor talpioţi, în timpul căruia aceștia se pot împrieteni, își pot 
povesti diverse lucruri şi îşi pot transmite informații, perfecționându- 
şi abilitățile creatoare. 

În timpul unui asemenea program, tineri şi tinere care făceau 
parte din mai multe promoţii ale Talpiot (unii încă activi, alții în 
rezervă) au fost duși în Deşertul Negev și lăsaţi la o veche tabără a 
aviației militare. Au fost împărțiți în grupuri şi li s-a spus să se 
gândească la un lucru pe care ar vrea să-l creeze și care să poată fi 
realizat într-o săptămână. Materialele necesare aveau să le fie 
furnizate. 

O echipă a creat un deodorant auto care miroase ca o mașină 
nouă. Echipa a reuşit să determine compoziția chimică a acelui „miros 
de maşină nouă” și să o reproducă într-un spray. O altă echipă a 
inventat o tehnică de realizare a unei cutiuţe care putea fi aruncată în 
rezervorul toaletei ca să nu se mai audă sunetul produs de tragerea 
apei. Generalul Ben-lsrael, cu statura lui impresionantă, a urmărit 
demonstraţia acestei invenții. l-a întrebat pe tinerii talpioţi de ce și-au 
pierdut timpul cu aşa ceva, iar ei au răspuns că, uneori, își sună 
prietenii din baie - dar aceştia nu trebuie să ştie acest lucru! 

Generalul este mulțumit când tinerii cu care lucrează abordează 
problemele dintr-o perspectivă cu totul nouă. „Desfășurăm o mulțime 
de activități ca acestea pentru a-i încuraja pe cei din Talpiot să 
gândească într-un mod creativ, original”, spune el. 

Generalul Ben-lsrael şi-a petrecut întreaga carieră în armată 
gândind într-un mod original. După Războiul de Yom Kippur, a 
participat la reanalizarea informaţiilor esenţiale. Folosește încă 
lucrurile învăţate pentru a-i învăţa pe alţii și pentru a le arăta modul 
său diferit de gândire. 

De exemplu, înainte de Războiul de Yom Kippur, comunitatea de 
informaţii a căutat mai întâi dovezi care să susțină ipoteza conform 
căreia armatele siriană și egipteană efectuau doar manevre de 

antrenament - asta dorea armata arabă să creadă israelienii. Ben- 
Israel îşi amintește: „Din când în când însă, apăreau informaţii care 
contraziceau această ipoteză. De exemplu, cu câteva zile înainte de 
război, Uniunea Sovietică a urcat în avion familiile consilierilor 
sovietici din Egipt și Siria şi le-a dus pe toate înapoi la Moscova. Nu faci 
asta dacă armata doar se antrenează. Șeful spionajului israelian a spus 
însă: «Bine, am foarte multe informaţii care susțin ipoteza exerciţiului 
militar și am doar câteva care o neagă; în consecinţă cred că cel mai 
probabilă este teoria exerciţiului.» Eu nu caut dovezi care susțin o 
teorie. Eu caut probe care o contrazic. Dacă ar fi adoptat metoda mea, 
ar fi văzut două posibile scenarii aici, exercițiu sau război. Am avut 
dovezi solide împotriva ipotezei exerciţiului, familiile ruse părăsind în 
masă posibilul teatru de război. Acest lucru ar fi trebuit să dea serios 
de gândit. 

Dacă, în 1973, comunitatea de informaţii, mai ales Mossadul, s- 
ar fi gândit mai mult la informaţiile care dovedeau contrariul, le-ar fi 
urmărit pur şi simplu pentru a vedea dacă armatele arabe făcuseră 
într-adevăr exerciţiile pe care şi le-au propus. Ar fi aflat imediat că nici 
Egiptul, nici Siria nu au efectuat de fapt acele exerciţii. Totul făcuse 
parte dintr-o campanie de dezinformare. Egiptenii și-au trimis 
telegrame în care se spunea că o unitate va face un anumit exercițiu, o 
altă unitate, altul, ştiind că noi le interceptam comunicațiile. Dar noi nu 
am verificat niciodată să vedem că armata, de fapt, ignora telegramele. 
A fost o greșeală fatală. 

Pe lângă acceptarea ipotezei conform căreia aceștia se 
pregăteau de război, putea la fel de bine să existe şi o a treia variantă, 
un soi de conflict, dar nu un război în adevăratul sens al cuvântului. 
Nimeni nu s-a gândit nici la asta”. Ben-lsrael a folosit „modelul 
dovezilor contrare”, care s-a arătat a fi corect. „Aceleași fapte, 
perspective diferite”, a conchis el. 

Deşi foştii ofițeri de informaţii au adesea idei învechite, modul 
de gândire original, legendar al generalului Ben-lsrael determină 
agențiile de informaţii israeliene să apeleze la el, în mod neoficial, 
chiar și astăzi. La sfârșitul anului 2011, acesta a analizat fenomenul 
Primăverii Arabe. 

„Am adunat o mulţime de informaţii despre ce se întâmpla în 
jurul nostru. Uneori, ştiam faptele, alteori credeam că le ştim și apoi 

descopeream opinii contrare. Uneori, aveam ceea ce noi credeam că 
sunt fapte, care, ulterior, se dovedeau false. Care este relaţia dintre 
ceea ce ştii sau crezi că ştii şi deciziile pe care trebuie să le iei? 

Pentru a lua o decizie, trebuie să estimezi efectul pe care îl va 
produce aceasta. Să luăm, de exemplu, Primăvara Arabă. Citeşti multe 
despre ea. Vezi reportaje la televiziune. Trimiţi agenți în țările care se 
află în mijlocul revoluției sau în țări în care ea ar putea izbucni. O 
urmărești. Aduni o mulțime de informaţii. Dar ce ar trebui să facem în 
legătură cu ea? 

Pentru a răspunde la această întrebare, trebuie să afli cam ce s- 
ar putea întâmpla cu Primăvara Arabă. Vei avea o democraţie? Poate 
că puterea va fi preluată de Frăția Musulmană. Oare, după un an, doi de 
revoluție, țările respective se vor întoarce la starea dinainte? Trebuie 
să cântăreșşti toate variantele posibile cu privire la evoluţia situației. 
Unii cred că, dacă o studiezi suficient de mult, poţi calcula ce se va 
întâmpla, dar eu nu cred asta. Nu există nicio metodă care să-ţi spună 
ce se va întâmpla în viitor. Este o problemă logică. 

lată un exemplu simplu. Vezi o lebădă albă, apoi a doua, a treia, 
a patra, a cincea şi a șasea. Totuși nu poți trage concluzia că toate 
lebedele simt albe. Din punct de vedere logic, este imposibil. Când îţi 
dai seama că este ilogic, ce faci? Psihologic vorbind, suntem construiți 
în aşa fel încât să avem încredere în experienţele trăite în situații 
similare, dar dacă nu putem face asta, ce ar trebui să facem? 

Cred că există o soluție, deşi nu este proprie firii noastre. Avem, 
de la natură, o gândire inductivă, facem generalizări bazate pe 
experienţe trecute. Dacă îţi bagi mâna în foc și simţi căldura, nu vei mai 
băga niciodată mâna în foc. Dar poate că durerea pe care ai simţit-o nu 
a fost cauzată de foc. Dacă ai fi om de știință, ai putea verifica acest 
lucru punând mâna în foc sub diverse unghiuri sau băgând cealaltă 
mână în foc. Ai face tot felul de teste. Acest mod standard de gândire 
ştiinţifică poate avea un efect limitativ, distrugător, ba chiar mortal în 
lumea spionajului. Pentru recruţii Talpiot care activează în unități de 
cercetare-dezvoltare sau de informații, aşa cum s-a întâmplat cu mulți 
dintre ei, este esenţial să renunțe la acest mod de gândire”. 

Gândirea neconvenţională nu exclude posibilitatea de a învăța 
din greşelile trecutului, iar această calitate îi face cinste generalului 
Ben-lsrael. Cât a condus MAFAT şi a fost şef de facto al Talpiot, a 

insistat foarte mult asupra acestui aspect. Chiar și astăzi, când ţine 
cursuri la Talpiot, spune povești despre greşelile din trecut și încearcă 
să-i facă pe cădeţi să înțeleagă felul în care gândește el, astfel încât să 
învețe să gândească altfel decât sunt programaţi de natură să 
gândească cei mai mulți dintre noi. 

Acest lucru este esențial atât pentru pregătirea cuiva care 
participă la un program, cât şi în vederea pregătirii tinerilor pentru 
viaţă. 

Amir Schlachet, care, după ce a părăsit Talpiot, a ocupat funcţii 
importante în lumea bancară, folosește modul de gândire al lui Ben- 
Israel pentru a rezolva probleme din meseria sa. Chiar dacă nu este un 
lucru obișnuit pentru majoritatea oamenilor, Schlachet bănuiește că un 
absolvent al Talpiot are ceva care îl ajută să gândească altfel. „Unul 
dintre punctele forte ale recruţilor Talpiot este acela că, prin firea lor, 
sunt persoane multidisciplinare - ah, și suntem permanent curioşi”. 
Aşa cum ar spune orice profesor, cel mai bun elev este adesea cel 
curios. 

Capitolul 8 

Întoarcerealarealitate 

Dacă studiile sunt coloana vertebrală a programului Talpiot, 
sistemul său nervos central îl constituie experiența pe care cadeții o 
dobândesc trecând de la o unitate la alta. În fiecare stagiu petrecut 
într-o nouă imitate, scopul îl constituie aplicarea cunoștințelor 
teoretice însușite la Universitatea Ebraică în cadrul unor exerciţii 
practice și situaţii de luptă. 

Când a început programul Talpiot, armata a fost fermă cu 
privire la un aspect: studenții trebuiau să facă parte din Forţele de 
Apărare ale Israelului. Primii săi lideri ştiau că, pentru ca programul să 
aibă succes, cadeţii trebuiau să vadă cu ce probleme se confruntau 
camarazii lor din armată, astfel încât să-i poată ajuta şi să aducă 
îmbunătățiri felului în care armata lucrează și luptă, la toate nivelurile. 

Studenţii care au fost acceptaţi în program au început în scurtă 
vreme să viziteze diferitele unități ale forțelor terestre, marinei și 
aviației militare pentru a-și face o idee despre ce se întâmplă pe teren. 
Dar întrucât programul Talpiot era încă secret, iar între diferiții 
conducători militari existau rivalități şi suspiciuni, studenții Talpiot 
erau greu de integrat în armată. 


La început, vizitele de la o unitate la alta erau întâmplătoare și 
dezorganizate. Cum nu trecuse prea mult timp între momentul 
aprobării programului și cel al începerii acestuia, erau foarte mici 
şanse ca informaţiile cu privire la existența lui să ajungă la 
comandanții de pe teren, al căror ajutor era esenţial. De multe ori, 
studenții au fost urcați repede în autobuze, după care au trebuit să 
aştepte la punctele de control. Oriunde ajungeau studenții Talpiot, 
cazarea şi masa erau aranjate în ultima clipă. Până și achiziționarea 
muniției pentru diferitele ședințe de instruire ale membrilor Talpiot 
era dificilă. Deşi existau şi excepții, de obicei, studenţii nu se simțeau 
prea bine primiţi. 

Unităţile de informații și tehnologie ale marinei erau însă foarte 
diferite. Ofițerii de acolo aveau adesea o pregătire mai vastă. În plus, 
deşi era o armă importantă, marina nu avea istoria și gloria unităţilor 
de tancuri, a parașutiștilor și a aviaţiei militare. Mulţi dintre primii 
recruți ai Talpiot au avut acces la problemele cu care se confruntau 
ofițerii marinei israeliene și li s-a dat posibilitatea de a încerca să-i 
ajute. Câţiva recruți din primele trei promoții au activat ulterior mai 
mulţi ani în marină. 

Ophir Shoham a făcut parte din a doua serie, fiind recrutat în 
1980. Era un student și un soldat intransigent, foarte serios. Era 
preferatul colegilor săi, care considerau că acesta avea capacitatea de a 
asigura coeziunea grupului. 

A devenit repede o legendă în timpul instrucției de bază 
efectuate împreună cu colegii săi de grupă. Un recrut dintr-o unitate de 
parașutişti îi făcea zile fripte unui student al Talpiot. După câteva 
minute, mult mai scundul Shoham s-a dus la bătăușul de 18 ani şi i-a 
spus: „Cară-te - varsă-ţi nervii pe altcineva”. Recrutul a refuzat și l-a 
împins. Shoham excela însă în artele marțiale, iar bătăușul a fost văzut 
de toți zburând prin aer. Acesta şi-a rupt un picior şi, ulterior, a fost 
dat afară de la parașutiști pentru că nu a putut termina pregătirea. 

De fapt, în acele prime zile, mulţi talpioți se simțeau intimidați şi 
abuzaţi nu doar de alți soldaţi, dar şi de comandanții de pe teren. Mai 
târziu, o comisie specială trimisă de Ministerul Apărării să ancheteze 
situaţia a confirmat acest lucru. 

Când programul a atins faza de maturitate, la nord de Israel, în 
Liban, se ducea un război crâncen. Atacurile teroriste săvârşite, vreme 

de mai mulţi ani, împotriva israebenilor de Organizaţia pentru 
Eliberarea Palestinei și alte grupări teroriste au înfuriat guvernul 
israelian, condus în acel moment de Menachem Begin. (Aceste grupări 
ocupaseră efectiv Beirutul și alte regiuni ale Libanului în urma unei 
acțiuni de forță desfăşurate în timpul războiul civil din Liban, care a 
început în 1975.) 

Două dintre atacuri au fost atât de cumphte, încât guvernul 
israelian a considerat că nu are încotro și trebuie să reacționeze. 
Primul a fost deturnarea unui autobuz de către teroriști care se 
infiltraseră în nordul Israelului din Liban. Atacul s-a soldat cu moartea 
a 38 de civili israelieni, dintre care 13 copii. Apoi a fost tentativa de 
asasinare a ambasadorului israeban la Londra, Shlomo Argov. În urma 
împușcăturilor, ambasadorul a stat în comă luni de zile. Deşi a 
supraviețuit, a rămas paralizat, iar mai târziu şi-a pierdut vederea. 

Războiul din Liban a devenit repede subiect de controversă în 
Israel, mulţi cetățeni considerând că Israelul intrase într-un război în 
toată regula care putea fi evitat. Mulți susțineau că existau alte metode 
de respingere a valului de teroare care se revărsa din Liban. 

De bine, de rău, războiul duce adesea la inovaţii, iar, în acest caz, 
străluciții studenţi ai Talpiot şi unitatea de cercetare-dezvoltare a 
armatei israeliene au profitat de şansa oferită de război. Libanul a 
devenit un teren de antrenament pentru câţiva dintre primii membri 
ai Talpiot. Aceştia au putut urmări războiul din linia întâi - au văzut ce 
arme se foloseau, care făceau probleme, ce sisteme trebuiau regândite. 
Maşinăria militară israeliană trebuia să găsească noi modalități de 
luptă, iar Talpiot era acolo să ajute. 

Unul dintre sistemele apărute în timpul războiului avea să 
devină cunoscut mai târziu cu numele de „Trofeul” Este un dispozitiv 
antirachetă montat pe un tanc. Dispozitivul este folosit în prezent de 
flota de tancuri Merkava. Acesta trage automat un proiectil spre o 
rachetă antitanc care se apropie de țintă, dezactivând-o și deviind-o, 
salvând astfel viața echipajului acelui tanc. Studenţii Talpiot și câţiva 
dintre instructorii lor au jucat un rol esenţial în realizarea acestui 
dispozitiv. 

Pe măsură ce controversatul război s-a transformat într-o 
controversată ocupaţie israeliană a sudului Libanului, programul de 
trecere de la o unitate la alta a studenților Talpiot a început să prindă 

forme tot mai concrete și mai instituționalizate. Conducerile forțelor 
terestre, aviaţiei şi marinei militare au început să înțeleagă faptul că 
programul Talpiot avea să fie o permanenţă, că nu era pentru tocilari 
răsfățați și că studenţii Talpiot erau într-adevăr acolo ca să-i ajute pe ei 
şi pe viitorii luptători israelieni. Au devenit din ce în ce mai sinceri în 
expunerea problemelor lor, a succeselor și a eşecurilor, arătând mai 
ales cum puteau fi ajutaţi şi unde aveau nevoie de ajutor. 

Cooperarea şi antrenamentele speciale ale cadeţilor Talpiot au 
fost tot mai mult încurajate și acceptate. În cele din urmă, a fost 
conceput un program menit să-i ajute pe cădeţi să vadă ce se întâmplă 
într-un avion de luptă care zboară deasupra Israelului, în hangarele în 
care sunt alimentate și reparate avioanele, în tranșee alături de 
infanteriști, într-un tanc, în transportoarele blindate, în avioanele care 
îi duc pe parașutiști la destinație, pe navele aflate pe mare și, uneori, 
chiar în zonele în care este război efectiv. 

Antrenamentele cu unitățile de luptă au contribuit la stabilirea 
unor legături între Talpiot şi acele unităţi. Cadeţii chiar făceau unele 
lucruri în locul soldaţilor. Nu doar învățau să schimbe plăcile șenilelor 
la tancuri, ci chiar le schimbau. Nu doar învățau despre armele cu care 
sunt înzestrate tancurile, ci chiar intrau în tancuri, le conduceau, 
depăşind obstacolele, identificau ţintele şi trăgeau. Făceau 
antrenament în simulatoare de zbor, trăgeau cu mitraliere și tunuri, 
puneau explozivi împreună cu echipele de geniști, săreau din avion 
împreună cu parașutiștii. Navigau pe mare alături de comandanții 
marinei şi se scufundau cu submarinele israeliene. 

După puțin timp, soldaţii şi ofițerii acelor unităţi au început să 
facă antrenamente de evaluare cu colegii lor din Talpiot: voiau să le 
explice problemele lor în speranţa că aceştia din urmă, prin cercetările 
pe care le făceau, aveau să-i ajute în viitor pe ei şi unităţile lor. 

Ophir Kra-Oz a stat o vreme în SUA, în timp ce tatăl său lucra în 
Georgia. A fost primit în Talpiot în 1991, în a XIII-a serie, la scurt timp 
după ce Irakul a atacat Israelul cu rachete SCUD. 

El crede că trecerea de la o unitate la alta îi ajută pe talpioţi să se 
apropie de restul militarilor israebeni. „După ce ridici un obuz de 45 kg 
şi îl ţii în mâini, şi îl muţi încoace și încolo, poţi spune «ăsta e foarte 
greu»”, afirmă el. „Apoi spui «hai să încercăm să le facem mai ușoare, 
dar să aibă aceeași putere». Este bine să vezi problemele pe teren. Deși 

ai doar 18 ani, vezi atât de multe compartimente ale armatei, încât 
posezi cu adevărat mai multe informaţii decât majoritatea generalilor: 
ei reuşesc să vadă doar ce este sub comanda lor. Cei mai mulți generali 
pot fi experți într-un singur lucru și pot avea propriul departament, 
dar nu au niciodată o asemenea perspectivă asupra armatei”. 

Faptul că petrec timp în atât de multe unități le permite mai 
târziu absolvenţilor Talpiot să gândească mai uşor, observă Kra-Oz. 
„Aproape toate proiectele sunt integrate, iar ăsta este un mare avantaj. 
Comparaţi treaba asta cu cineva care a studiat ceva la universitate și 
merge într-o firmă cu un obiect de activitate foarte specializat. Aceștia 
se specializează pe măsură ce capătă experienţă. Deşi noi [cadeții 
Talpiot] suntem specializați în matematică, fizică şi informatică, 
trebuie să vedem cum putem aplica teoria pentru a realiza sistemele 
reale și produsele reale care să-l ajute pe utilizatorul final, în acest caz 
pe soldat, dar într-un mod integrat. 

Să luăm, de exemplu, Domul de Fier, un sistem îndreptat 
împotriva rachetelor de mărime medie, cu rază scurtă de acțiune. A 
fost creat parțial de absolvenţi ai Talpiot pornind de la o idee a unui 
cadet. Ai nevoie repede de tehnologie noul Aceasta este o combinație 
de cel puțin cinci până la zece tehnologii diferite. Ai rachetele și 
balistica, dar îţi trebuie im soft pentru a fi sigur că aceste rachete nu 
vor lovi zone populate. Toate acele lucruri pe care le-am văzut în 
armată ne-au ajutat cu adevărat să înțelegem cum se leagă totul și ce 
legături există între ele”. 

Saar Cohen, absolventă a celei de-a XV-a serii a Talpiot, în 1996, 
consideră și ea că a fost util să vadă diferitele nevoi ale mașinăriei 
militare și diferitele tehnologii care o fac să funcționeze. „Exact asta 
era ceea ce mă interesa cel mai mult încă de la început. Voiam să aflu 
cât mai multe despre tehnologia militară - și au fost foarte deschişi în 
această privință, sperând că noi vom avea idei pentru a crea tehnologii 
mai bune, mai sofisticate, mai eficiente şi mai ușor de folosit. Cât timp 
am fost în Talpiot, ne-au încurajat să facem multe lucruri”. 

Cohen a fost atrasă şi de camaraderia existentă în diferite 
unități. „Toate unităţile au un fel de cod al lor, iar asta mă fascina. Şi 
mai important, te face să te gândeşti de ce trebuie să munceşti din 
răsputeri. Sunt oameni adevărați acolo; iar, până la un punct, așa cum 
noi ne bizuim pe faptul că ei vor lovi țintele, tot așa ei se bizuie pe 

faptul că noi vom descifra codul dușmanului, le vom furniza informaţii 
mai bune, vom reconfigura armele şi vom folosi cunoştinţele de fizică 
pentru a le oferi un avantaj mai mare pe teren. Când eşti acolo, îţi dai 
seama de asta. Eşti pus în situaţii de viață și de moarte, afli secrete 
militare de la o vârstă fragedă. Te dezmeticești când vezi lucrurile la 
acest nivel la doar 18 - 19 ani. Îţi dai seama imediat că eşti o 
componentă foarte importantă a mașinăriei”. 

Munca în echipă este un alt lucru pe care Cohen l-a învățat în 
armată. Despre realizarea unor programe informatice în armată, ea 
spune următoarele: „În cele mai multe cazuri, lucrezi într-o echipă. Nu 
se uită nimeni peste umărul tău când scrii coduri. Dar sunt şefi mai 
mari şi mai mici, ca oriunde în altă parte. Deşi este mai puțină 
supraveghere decât într-o firmă, într-un asemenea mediu te afli sub o 
presiune foarte mare. Dar întotdeauna ai la cine să ceri un sfat, iar cel 
mai important este că ai în echipă oameni care vor mereu să ajute. Este 
o misiune. Tot ceea ce faci, orice program la care lucrezi, este o 
misiune. Toţi privim lucrurile astfel”. 

Astăzi, durata stagiilor de pregătire în diverse unități variază de 
la două zile la două săptămâni, în funcție de domeniu, de 
complexitatea activității desfăşurate de unitate și de ajutorul de care 
ar putea avea nevoie unitatea în viitor, potrivit specialiștilor în 
cercetare-dezvoltare de la Ministerul Apărării. Aproape fiecare 
compartiment al armatei israeliene găzduieşte studenți ai Talpiot în 
săptămânile în care aceștia nu studiază. Pentru Talpiot nu există 
vacanță de vară. Majoritatea cadeţilor sunt de părere că trecerea pe la 
diverse unități este una dintre activităţile preferate de ei din cadrul 
programului Talpiot. 

Capitolul 9 

Atacdelatastatură în iulie 2013, în plin război civil sirian - în 
timp ce obuzele cădeau în nordul Israelului, în timp ce Iranul continua 
producţia de material nuclear, în timp ce tulburările politice din Egipt 
ajutau organizația Hamas să se înarmeze - cei doi principali 
conducători militari ai Israelului se îndreptau spre o clădire oarecare, 
ascunsă după nişte copaci, în regiunea centrală a Israelului. Singurii 
soldați înarmaţi din zonă erau paznicii de la porțile şi ușile 
complexului. 


Pentru prima oară în istoria Israelului, șeful Statului-Major 
General, generalul Benny Gantz (ofițerul cu gradul cel mai înalt) și 
ministrul apărării, Moshe „Bogie” Yaalon (fost şef al Statului-Major), 
participau la o ceremonie specială, dedicată bărbaţilor şi femeilor 
dintr-o unitate cunoscută în Israel drept „Unitatea 8200”. În 
majoritatea armatelor, nu se întâmplă în fiecare zi ca liderii armatei să 
viziteze o unitate în care mintea este mai importantă decât braţul, iar 
apăsarea unei taste este la fel de importantă ca trasul cu arma pe 
câmpul de luptă. 

Unitatea 8200 cuprinde mulți soldaţi de elită care lucrează la 
computere toată ziua. Ei pot intra în aproape orice rețea militară din 
lume. Se zvonește că Unitatea 8200 poate pătrunde în sistemele 
electronice ale duşmanilor de departe sau de aproape, poate scoate din 
funcțiune centrale electrice, stații radar şi echipamente electronice ale 
duşmanilor și aliaţilor deopotrivă. Unitatea 8200 a devenit la fel de 
importantă pentru Israel ca tanchiștii şi piloții avioanelor de luptă. 
Cineva care cunoaște bine activitatea armatei israeliene spunea: 
„Unitatea 8200 este acum implicată în aproape tot ceea ce facem”. 

Motivul exact pentru care generalii Gantz şi Yaalon au felicitat 
Unitatea 8200 rămâne secret, dar este clar că ea a făcut ceva deosebit 
de important. Când generalul Gantz s-a adresat membrilor unităţii, s-a 
referit mai ales la rolul jucat de ei în spionaj: „Informaţiile transmise în 
timp real permit armatei noastre să-şi formeze, în orice moment, o 
imagine clară şi corectă care îi dă avânt... spre a întreprinde acțiuni 
precise şi rapide, care se dovedesc foarte importante pe câmpul de 
luptă”. În discursul său, ministrul apărării a adăugat: „Capacitatea 
voastră de a identifica amenințările în timp util are efect preventiv. 
Această unitate este un model cu privire la felul în care trebuie 
abordate schimbările frecvente care au loc în lumea tehnologică din 
jurul nostru. Noi ameninţări creează noi câmpuri de luptă”. 

Deşi zeci de elevi ai celor mai bune beee de informatică din 
Israel sunt recrutaţi în fiecare an pentru Unitatea 8200, absolvenții 
Talpiot sunt cei care joacă un rol extrem de important în conducerea și 
crearea de programe pentru această unitate. 

În responsabilitatea ei se află un uriaş complex a cărui 
aparatură este în stare să intercepteze informații din toată lumea. Deși 
poate acționa oriunde în lume, Unitatea 8200 are ca principală sarcină 

ascultarea a ceea ce se întâmplă aproape de graniţele Israelului, în 
Gaza și în teritoriile disputate din Cisiordania. Această unitate are 
meritul de a fi dejucat zeci de atacuri teroriste şi de a fi ajutat forțele 
israeliene de securitate să facă arestări preventive. 

Potrivit unor informaţii încă neconfirmate de autorităţile 
israeliene, în septembrie 2007, opt avioane de luptă israebene au 
decolat de la o bază aeriană din Negev. Misiunea lor era să distrugă un 
reactor nuclear sirian aflat în construcție în partea estică a ţării, nu 
departe de graniţa cu Irak. Avioanele au reușit să treacă granițele mai 
multor ţări, inclusiv ale Turciei, păcălind sistemele radar. Potrivit unor 
informaţii din exteriorul Israelului, Unitatea 8200 a jucat și ea un rol, 
perturbând funcționarea sistemului radar al Siriei şi limitându-i 
capacitatea de a detecta avioanele israeliene care se apropiau. 
Avioanele au lansat cu succes rachetele și bombele înainte de a se 
întoarce în siguranţă la baza din Israel. 

La scurt timp, potrivit informaţiilor din afara Israelului, 
programatorii Unităţii 8200 au repurtat o altă victorie importantă, de 
această dată împotriva programului nuclear iranian. De la biroul 
premierului s-a cerut, se pare că în cooperare cu Mossadul, să se 
dezvolte un fel de virus care să infecteze, să perturbe și să spioneze 
computerele din Iran folosite în programul nuclear al Republicii 
Islamice. Răspunsul lor a fost Stuxnet. 

Stuxnet este un vierme informatic care infecta computerele din 
Iran şi le oferea celor din exterior controlul asupra centrifugelor 
iraniene (sau cel puţin făceau Iranul să piardă controlul asupra acelor 
centrifuge), care purificau materialul nuclear pentru a putea fi folosit 
la fabricarea unor bombe sau rachete. Se pare, de asemenea, că SUA au 
avut un rol important în crearea Stuxnet, care corespunde strategiei 
sale de a perturba și de a întârzia împlinirea visului nuclear al Iranului 
fără a ataca în mod fizic vreo centrală nucleară. 

Meir Dagan, fost șef al Mossadului, a fost întrebat despre 
Stuxnet în timpul unui interviu acordat emisiunii 60Minutes în 2012. 
Dacă ar fi făcut comentarii oficiale despre rolul jucat de Israel în astfel 
de acțiuni, ar fi însemnat să comită o trădare, așa că doar a zâmbit, 
făcându-i pe mulţi să creadă că a fost vorba despre o confirmare. 

Cum nimeni nu şi-a asumat meritul, nu putem şti dacă Stuxnet a 
fost cu adevărat un succes. Deşi măcar a încetinit programul nuclear 

iranian, poate că softul a fost conceput să producă mai multe pagube 
sau să spioneze programul pe termen mai lung. Prin urmare, succesul 
său general rămâne să fie apreciat în viitor. 

Stuxnet nu a reprezentat singurul atac lansat asupra 
computerelor din centralele nucleare iraniene. Un virus denumit ACDC 
a lovit centralele nucleare iraniene de la Natanz și Fordo în primăvara 
anului 2012. O victimă din Iran care știa de acest malware a fost citată 
într-un mesaj postat pe internet spunând următoarele: „În plus, la 
miezul nopții, pe câteva calculatoare începea să cânte o melodie, cu 
volumul dat la maximum. Cred că era «Thunderstruck» a celor de la 
AC/DC”. Într-un reportaj despre incident al agenţiei de presă UPI se 
susținea că mesajul nu a putut fi verificat, dar se credea că ar fi fost 
postat de lucrători ai Organizaţiei pentru Energie Atomică din Iran. 

Ophir Kra-Oz, cu care am făcut cunoștință în capitolul 5, plecase 
de mult din armată când a avut loc infectarea computerelor din Iran cu 
acest spyware sofisticat. Dar cu mult înainte să fie lansat programul 
Stuxnet, Kra-Oz, din a XIII-a promoţie a Talpiot, a jucat un rol 
important în Unitatea 8200. Ca student în Talpiot, Kra-Oz era 
nerăbdător să înveţe tot ce putea despre armată. A profitat din plin de 
stagiile făcute în cadrul diverselor unităţi, învățând despre artilerie, 
blindate, marină, agenţia spaţială israeliană, infanterie, avioane de 
luptă, sisteme radar și sisteme de tragere. 

A fost însă atras întotdeauna de tehnologie. După ce a absolvit 
programul Talpiot, Kra-Oz a trecut la Unitatea 8200, lucrând la 
dezvoltarea de software care culegea date stocate în serverele tehnicii 
militare israeliene. A descris acest software ca fiind „un motor de 
căutare de tip Google” pentru armată. Extrăgea mari cantități de 
informaţii pentru agenţiile de spionaj şi alte compartimente ale 
armatei cu ajutorul unor algoritmi special concepuțţi. Sistemul putea 
găsi extrem de repede informaţii foarte concrete, fiind conceput astfel 
încât mulți oameni cu pregătire în diferite domenii să poată înţelege 
cum să-l folosească. 

Kra-Oz a început ca programator la Unitatea 8200, apoi a 
devenit șef de echipă, iar, ulterior, unul dintre cei mai tineri şefi de 
secție din istoria celebrei unităţi de elită. Mai târziu, în cariera sa, când 
discuta cu diverşi investitori despre experienţa sa, Kra-Oz sublinia că 
8200 este o unitate mare, dar că funcționează ca o serie de mici start- 

upuri cu echipe diferite, care se ocupă cu promptitudine de diferite 
proiecte, dar care sunt mereu în legătură și se coordonează unele cu 
altele. 

Deși rigurosul program Talpiot l-a ajutat să se pregătească 
pentru Unitatea 8200, presiunea era mare. „În 8200, armata este, fizic 
vorbind, foarte aproape de tine, are pretenţii foarte mari și are mereu 
opinii clare despre un proiect Putem primi termen de câteva zile ca să 
facem un lucru pentru care, în viaţa civilă, am fi primit un an. Dacă am 
pierde informaţiile, am putea avea mari probleme; viața cuiva ar putea 
fi în pericol. Când ştii că un individ duce o rachetă Qassam și este pe 
cale să tragă, lucrurile sunt grave. Am putut contribui la conceperea 
unor programe care au permis armatei să se apere în fața unor astfel 
de ameninţări. 

În perioada petrecută în armată, am învăţat, de asemenea, o 
lecție prețioasă de care m-am folosit mai târziu în viața civilă: trebuie 
să delegi. Nu ai cum să satisfaci un client militar pentru că problema nu 
are sfârşit. Aduni permanent informaţii și date din toată lumea, în 
multe limbi, în timp real, cu resurse limitate. Pe de altă parte, ei nu au 
pârghii financiare pe care să le întrebuinţeze, cum se întâmplă în 
lumea afacerilor. Plăţile pot fi respinse în viaţa civilă. În armată, nu 
puteau decât să țipe la mine şi să-mi spună că nu sunt mulțumiți”. 

Mulţi alți absolvenţi ai Talpiot desfășurau activități de spionaj. 
Născut în Argentina, Adam Kariv se simţea adesea ca un străin după ce 
familia lui s-a mutat în Israel. Neavând relațiile şi cunoştinţele pe care 
le aveau alte familii, era convins că nu va putea avea niciodată succes, 
pentru că Israelul părea să fie un loc în care relațiile simt vitale. Când a 
văzut la televizor un reportaj despre Talpiot, i-a fost clar. Aici era locul 
în care voia să meargă. Adam nu credea că va fi acceptat, dar a trecut 
testele cele mai grele și a făcut parte din seria a XVIII-a a Talpiot, din 
1997. 

După absolvire, a fost trimis imediat la o unitate tehnologică a 
Corpului de Informaţii. În următorii nouă ani, a lucrat ca inginer- 
programator şi, apoi, ca şef de unitate. Obiectul muncii sale este în 
continuare strict secret, dar datoria lui era să conceapă noi 
instruumente cu ajutorul cărora armata să urmărească evenimentele 
din jurul Israelului și să identifice persoanele pe care Israelul trebuia 


să le urmărească - de la ofițeri de rang înalt la teroriști bănuiți că pun 
la cale atacuri. 

Salariul pe care-l primea era de aproximativ 400 de shekeli pe 
lună, adică aproximativ 125 de dolari. „Compară această sumă cu cei 
30.000 - 40.000 de shekeli pe lună pe care i-ai primi în sectorul 
privat”, râde Kariv. „Dar lucrezi cât de bine poţi pentru că, dacă nu faci 
ceva, cineva ar putea avea foarte mult de suferit, poate un soldat 
israelian din prima linie care încearcă să te apere pe tine şi pe familia 
ta. Este o responsabilitate foarte mare și, de aceea, în fiecare zi, am 
făcut tot ce mi-a stat în putință. Fiecare atingere a tastaturii însemna 
ceva. Este nevoie de timp ca să devii conştient de faptul că munca ta 
poate însemna viață sau moarte. Și chiar dacă nu e vorba în fiecare 
minut de o problemă de viață și de moarte, chiar şi atunci când 
problema nu esteoirgentă sau vitală, tot este foarte importantă”. 

Un alt absolvent al Talpiot care a lucrat în spionajul militar este 
Haggai Scolnicov. „Am ajuns într-o unitate în care lucrează foarte mulți 
oameni pricepuţi la matematică și ştiinţe”, îşi amintește el. „Este un 
locșor în care e nevoie de matematicieni. Am avut un şoc când am 
ajuns acolo. Sunt foarte multe de învăţat. Este un grup de oameni 
uimitori; M-am ocupat cu analiza datelor şi cu algoritmii. Unitatea mea 
avea un domeniu foarte restrâns, foarte concret, care se dezvolta de 
câțiva ani. Unii membri ai spionajului israelian o cunosc foarte bine, 
dar nu este un lucru care să atragă prea mult atenţia celor din exterior, 
iar asta e firesc. Baza noastră se găsește la nord de Tel Aviv și 
găzduieşte multe unități similare care nu au aproape nicio legătură 
între ele pentru că nu trebuie să știm întotdeauna ce fac celelalte 
unități”. 

Scolnicov este foarte mândru de ceea ce a făcut în acea unitate, 
dar nu poate povesti totul. Zice: „Ne pricepem să vorbim despre ceea 
ce am făcut iară să vă spunem nimic din ceea ce nu avem voie. Știm să 
ocolim detaliile”. Şi continuă: „Nu erau două proiecte la fel. E foarte 
interesant. Nu e totuna cu a lucra pentru un client de undeva; faci ceva 
pentru țara ta. lar efectul asupra securităţii şi asupra succesului 
armatei israeliene este imediat și, uneori, foarte evident. Trebuia să ne 
ocupăm de foarte multe lucruri importante. Am fost implicat timp de 
zece ani în probleme care erau considerate în general de nerezolvat. 
Am rezolvat mare parte dintre chestiunile nerezolvabile. Nu uitaţi, în 

Talpiot eşti învăţat că nimic nu este imposibil. Nu era chiar așa, pentru 
că, desigur, unele lucruri sunt imposibile. Dar ne-au pregătit să gândim 
în acest mod. Dacă priveşti altfel lucrurile sau găsești chichița, poți 
merge mai departe într-o chestiune care pare de nesoluționat”. 

După Talpiot, Un Barkai a lucrat şi el într-o unitate de elită a 
spionajului israelian care îndeplinea un rol esenţial pentru armată. A 
intrat în program ca expert în software. Deşi munca sa era foarte 
importantă pentru activitatea de culegere a informațiilor, nu a știut 
niciodată pe deplin la ce anume folosea. Ea rămâne și astăzi 
confidențială. 

Barak Peleg (din a XXI-a promoţie a Talpiot, din 1999) s-a 
ocupat cu prelucrarea semnalelor. A fost însărcinat să creeze software 
care să detecteze „amprentele” lăsate pe radar, prin radio, pe 
calculator şi prin alte mijloace de comunicare de oameni care 
prezentau interes pentru armata israeliană. În această categorie intrau 
armatele din Orientul Mijlociu și organizaţii teroriste precum Hamas, 
Jihadul Islamic și Hezbollah. Toate acestea adoptau strategii tot mai 
sofisticate sub aspectul modului în care foloseau dispozitivele 
electronice pentru a comunica între ele și cu guvernele care le ajutau 
din punct de vedere financiar şi al instruirii. Lista este lungă şi include 
Iranul, Siria, Libanul şi multe alte ţări din Orientul Mijlociu care au 
legături strânse cu terorismul. 

„Prelucrarea semnalului presupune obţinerea semnalului, 
digitalizarea şi analiza lui pentru a vedea ce s-a întâmplat cu el. Dacă 
este o transmisie, cum a afectat-o mediul și cum pot fi eliminate 
efectele mediului asupra acesteia. Asta se întâmplă pentru semnalele 
recepționate şi pentru cele emise. Datele sunt apoi analizate, iar, după 
aceea, analizate mai îndeaproape de serviciul de informaţii militare, 
Aman. Acestea le pot oferi cu adevărat posibilitatea de a înțelege ce se 
întâmplă în locuri foarte îndepărtate de granițele noastre”. 

Privind în urmă la experienţa trăită în Talpiot, Peleg afirmă: „Cel 
mai important lucru legat de Talpiot - la care mulți absolvenţi nu se 
gândesc şi pe care publicul nu-l ştie - este faptul că ne face neînfricați. 
E foarte greu să te mai sperie ceva. Poţi face faţă la orice”. 

În 2010, sarcina de a înfrunta necunoscutul a revenit 
generalului Yitzhak  Ben-lsrael, care fusese șef al MAFAT și 
conferenţiar la Talpiot. În acest moment, era foarte clar că războaiele 

dintre țări se duceau on-line și că supremaţia on-line va fi, în viitor, un 
element esenţial al oricărei campanii militare. China şi SUA duceau 
deja războaie on-line. China fusese acuzată că a spart rețeaua de 
computere a unor companii americane și a furat informaţii, ba chiar a 
obținut informaţii militare strict secrete. 

Și Iranul se specializa în războiul cibernetic și în spionajul cu 
ajutorul calculatoarelor. Hackerii din Republica Islamică au pătruns în 
sistemul informatic al companiei petroliere Saudi Aramco și au şters 
informaţii esenţiale. Utilizatori de computere din lran au fost, de 
asemenea, acuzați că au pătruns în sistemul financiar al SUA şi au 
determinat blocarea sau încetinirea site-urilor băncilor americane. 
Ţările trebuie să fie capabile să-şi protejeze infrastructura financiară şi 
materială de duşmani care folosesc computere la mii de kilometri 
distanţă. 

Generalul Ben-lsrael a fost numit consilier în domeniul 
cibernetic al premierului Benjamin Netanyahu. Una dintre primele 
măsuri ale lui Ben-lsrael a fost să creeze Biroul Naţional Israehan 
pentru Securitate Cibernetică (BNSC) la 7 august 2011 şi să-l 
numească în fruntea acestuia pe Eviatar Matania, absolvent al Talpiot. 
Scopul BNSC este să-i dea premierului sfaturi despre ce trebuie să facă 
pe acest nou şi crucial front, unde este nevoie atât de apărare, cât și de 
atac pentru îndeplinirea misiunilor. De asemenea, biroul trebuie să 
asigure desfășurarea unei „vieți normale” în cazul în care ţara ar fi 
supusă unui atac cibernetic, tot așa cum trebuie să procedeze 
Comandamentul Frontului Intern dacă Israelul ar fi supus unui atac 
fizic. 

Crearea BNSC a fost determinată şi de mărirea avansului deţinut 
de Israel față de inamicii săi din Orientul Mijlociu în domeniul 
războiului cibernetic. În timp ce duşmanii Israelului își dezvoltă 
propriile capacități cibernetice, BNSC a fost creat pentru a păstra 
avantajul calitativ atât de important pentru supraviețuirea Israelului. 

Matania a fost invitat la o reuniune a guvernului israelian în 
noiembrie 2011, la scurt timp după ce a preluat conducerea BNSC. Le-a 
spus membrilor guvernului că atacurile cibernetice sunt „o mare 
amenințare la adresa societății umane. Este o problemă pentru stat, 
dar şi o oportunitate economică. Cu cât investim mai mult în 
învățământul superior şi în domeniu, cu atât vom avea beneficii mai 

mari, atât din perspectivă economică, cât şi din perspectiva 
securității”. Premierul Netanyahu a luat cuvântul după Matania, 
explicând guvernului că „Israelul este o forță importantă în 
cyberspaţiu... Așa cum am creat inegalabilul sistem denumit Domul de 
Fier, care interceptează cu succes rachete, creăm un fel de «Dom de 
Fier digital» pentru a apăra ţara de atacurile lansate asupra sistemelor 
noastre informatice. BNSC este conceput înainte de toate pentru a 
organiza capacități defensive bazate pe cooperarea dintre aceste trei 
elemente-cheie: capacitatea de securitate, comunitatea de afaceri și 
lumea academică”. 

În 2012, Matania a creat o cameră pentru determinarea situației 
naţionale în domeniul securităţii cibernetice, în care să se evalueze 
atacurile lansate împotriva Israelului de pe computere aflate în alte 
țări. Scopul este să existe un loc în care liderii politici ai Israelului să 
poată vedea imaginea de ansamblu a pericolelor la adresa statului şi a 
măsurilor care se iau pentru a-l proteja. Este, de asemenea, un loc în 
care ofițeri de rang înalt, reprezentanţi ai guvernului și lideri ai 
comunității de afaceri pot veni pentru a afla și a furniza celorlalți 
diverse informaţii. 

Biroul Național Israelian pentru Securitate  Cibernetică 
conlucrează cu firmele israeliene de software pentru a proteja ţara de 
pericolul tot mai mare al hackerilor care lucrează pentru guverne 
ostile, grupări teroriste sau pe cont propriu pe internet. 

Un alt obiectiv pe care Matania l-a avut în vedere la început a 
fost crearea unor legături clare şi directe între birou și informaticienii 
care lucrează în industria israeliană și la universităţile israeliene de 
frunte, şi anume Universitatea Ebraică, Universitatea Tel Aviv şi 
Technion. Acest management de proiect  multisistem şi 
multiorganizațional a fost pus la punct de Matania la Talpiot, unde 
transmiterea informaţiilor și cooperarea sunt foarte preţuite. De 
asemenea, el a instituit fonduri de premiere destinate specialiștilor și 
programelor promițătoare din domeniul cibernetic. În 2013, 
20.000.000 de dolari au fost oferiţi unor persoane, companii și 
universități cu idei valoroase în domeniul securităţii cibernetice. 

Eviatar Matania a folosit cu înțelepciune biroul pe care-l 
conducea pentru a promova experiența dobândită de Israel în 
securitatea cibernetică globală, creând mii de locuri de muncă și 

producând venituri de miliarde de shekeli. Biroul contribuie, de 
asemenea, la cooperarea cu ţări prietene și furnizează informații 
despre pericole și dușmani, așa cum fac şi agenţiile de informații ale 
Israelului. BNSC este folosit și ca poartă de intrare a investiţiilor 
străine în sectorul tehnologiei din Israel. 

La sfârşitul lui 2012, BNSC a mai făcut un pas: a înființat un 
departament de cercetare-dezvoltare. A fost asemănător pasului făcut 
de Ministerul Apărării cu decenii în urmă, când a investit masiv în 
dezvoltarea industriei israeliene de armament. Departamentul de 
cercetare-dezvoltare al BNSC este cunoscut sub acronimul MASAD și 
realizează proiecte atât pentru armată, cât şi pentru sectorul privat. 
Companii israeliene aflate la început de drum, programatori din 
companii de software cunoscute, profesori universitari, membri ai 
guvernului şi ai conducerii armatei au fost chemaţi să contribuie la 
acest efort. 

În timp ce era anunțată înființarea MASAD, directorul MAFAT, 
Ophir Shoham (alt absolvent al Talpiot), a emis o declaraţie în care 
afirma: „Planul este un alt element al pregătirilor pe care Ministerul 
Apărării le face pentru a face față provocărilor cibernetice cu care se 
confruntă în prezent statul Israel. Planul MASAD urmează să facă 
legătura dintre vectorii tehnologici bazați pe know-how-ul și 
capacitățile companiilor și mediului universitar, pe de o parte, și 
apărarea comună și nevoile civile, pe de altă parte”. 

Astăzi, prin intermediul BNSC și al MASAD, Israelul este mereu 
în fruntea dezvoltării cibernetice. Felul în care se poartă războaiele s-a 
schimbat considerabil de la Războiul de Independenţă din 1948, când 
un tun construit cu stângăcie, lipsit de precizie, denumit Davidka, 
putea schimba soarta bătăliilor speriindu-l pur și simplu pe dușman cu 
scrâșnetul său asurzitor și cu bubuitul exploziei. Inteligentul său 
inventator a înţeles că, atunci când o armată este depășită numeric, 
ingeniozitatea ar putea compensa lipsa trupelor. Din acest punct de 
vedere, minţile creatoare şi iscoditoare de la Unitatea 8200 şi de la 
BNSC duc mai departe tradiția militară a Israelului în ceea ce priveşte 
inventivitatea. 

Capitolul 10 

Efectesemnificative 


Din Forțele de Apărare ale Israelului, piloţii și parașutiștii sunt 
considerați cei mai importanţi pentru apărarea naţiunii. Tancurile 
constituie coloana vertebrală a armatei. Foarte vizibila marină 
israeliană păzeşte coasta Mării Roșii, iar, din Gaza până la granița cu 
Libanul, coasta mediteraneană. În ceea ce priveşte spionajul, Mossadul 
este temut în străinătate și venerat acasă. Reporterii stau de vorbă cu 
soldaţii care deservesc bateriile din sistemul denumit „Domul de Fier”. 
Îi filmează pe soldaţii din brigăzile Givati și Golani, cu mitraliera 
atârnând pe umeri, ducând în spate raniţa grea și muniţia. Mass-media 
înregistrează ceea ce spun piloţii de pe elicoptere și de pe avioanele F- 
16, care își descriu misiunile ascunzându-și faţa pentru a-și proteja 
identitatea. 

Membrii Talpiot sunt rareori intervievaţi de presa internă sau 
externă, iar influența uriașă a programului asupra tuturor acelor 
apărători ai Israelului este invizibilă marelui public. Cu toate acestea, 
absolvenții Talpiot sunt cei care, pe parcursul atâtor ani, au grijă ca 
armata şi arsenalul său impresionant să fie foarte eficiente atât în 
vreme de război, cât și în perioadele calme dintre conflicte. De fapt, 
absolvenții Talpiot au avut atât de multe idei, proiecte şi propuneri de 
modernizare a armamentului şi arsenalului tehnologic al Israelului, 
încât Ministerul Apărării nici măcar nu a ținut o evidenţă oficială a 
acestora. 

Contribuţia Talpiot la apărarea Israelului a întrecut orice 
imaginaţie, mai ales în trei domenii: cercetarea-dezvoltarea, 
programul spaţial israelian și războiul electronic. 

Programul spaţial israelian s-a dezvoltat odată cu Talpiot. 
Absolvenţii săi au contribuit în mod direct la acesta prin crearea de 
vehicule spaţiale, sisteme electrice, sisteme de comunicaţii și 
colaborând la realizarea aparatelor fotografice de pe sateliții israelieni. 

Israelul consideră că nu este suficient să fie înaintea armatelor 
țărilor arabe. Tehnologiile lui trebuie să fie și înaintea celor mai 
avansate tehnologii ale celor mai importante ţări care furnizează arme 
țărilor care reprezintă o ameninţare constantă la adresa Israelului. 

În primele etape, când proiectul Talpiot se afla abia la început, 
marina era principalul beneficiar ale acestuia, mai ales datorită 
faptului că a fost mai receptivă decât alte arme la necesitatea 


existenţei lui. Chiar înainte de formarea Talpiot, marina făcuse eforturi 
impresionante de a selecta personal de calitate. 

La patru luni de la uriașa victorie obținută în Războiul de Şase 
Zile, marina suferise o pierdere îngrozitoare: o rachetă sovietică de 
nouă generaţie, lansată din Egipt, lovise nava israeliană Eilat în timp ce 
patrula în ape internaționale în Marea Mediterană. În timp ce echipajul 
aştepta să fie evacuat și salvat de alte nave israeliene, Egiptul a tras din 
nou asupra vasului Eilat, scufundându-l. 47 de marinari israelieni au 
fost uciși şi alți 41, răniţi. Israelul a fost şocat, implicându-se, din acel 
moment, mult mai serios în apărarea flotei sale. 

În cei şase ani scurşi între acest atac mortal și Războiul de Yom 
Kippur din 1973, marina israeliană a avut foarte mult de lucru. 
Marinarii s-au instruit. Tehnica s-a îmbunătăţit. Ofițerii au studiat 
succesele navale ale aliaților din străinătate. 

Toate acestea au meritat efortul. Marina militară era unul dintre 
puținele compartimente ale armatei israeliene cu rezultate 
excepționale în timpul Războiului de Yom Kippur. Deşi Statul-Major 
General începea să înțeleagă cât de valoroasă putea fi marina, acesteia 
i-a fost alocată doar o mică parte din buget. 

Când primele serii de studenți ai Talpiot au absolvit cursurile 
Universității Ebraice, mulți au început să se îndrepte spre marină. Eli 
Mintz s-a specializat în extragerea de date în timpul stagiului militar 
de după absolvirea programului Talpiot. A fost unul dintre cei dintâi 
care au creat programe pentru marina israeliană folosind algoritmi cu 
scopul de a îmbunătăți sistemele radar. „Marina israeliană era o armă 
foarte mică în anii 1980, dar foarte complexă”, spune el. „În marină, am 
fost foarte determinat să învăţ să aplic ce studiasem”. Pentru Mintz, 
acest lucru presupunea o relaţie de reciprocitate. Voia să ajute marina 
în efortul său de a se înnoi, dar voia și să afle la ce lucrau oamenii care 
se aflau deja acolo și cum creau aparatură și programe de ultimă 
generație. „Unul dintre cele mai bune lucruri legate de Talpiot”, îşi 
aminteşte Mintz, „era acela că, după absolvire, aveai posibilitatea să-ți 
alegi postul, presupunând că erai acceptat acolo unde voiai să mergi. 
Nimeni altcineva din armată nu are şansa să facă asta. Așa că am ales 
un proiect din marină, unde m-am ocupat foarte mult de 
managementul proiectelor. Am început cu algoritmi, dar am trecut la 


abordarea anumitor aspecte ale unui proiect din perspectivă tehnică. 
Am putut să fac şi muncă tehnică, și management de proiect”. 

Proiectul de care s-a ocupat Mintz este și acum considerat 
secret. „În armată, nu creezi i-Pod-uri. Creezi arme. Am creat o armă 
care a fost îmbunătățită ulterior de alți specialiști în cercetare- 
dezvoltare”. Arma la care a lucrat el a fost instalată, dar nu a fost încă 
folosită, întrucât Israelul nu a dus până acum genul de luptă navală în 
care să fie nevoie de o astfel de armă. 

„Dacă arma va fi folosită, efectul va fi uriaş și imediat”, adaugă el 
încrezător. 

Gilad Lederer este unul dintre cei mai interesanți și mai 
excentrici absolvenţi ai Talpiot. S-a înrolat și el în marină, devenind 
unul dintre primii ofițeri combatanți ai Talpiot care au activat pe o 
navă cu rachete. (După ce a terminat armata, a ajuns în Africa şi în 
multe țări aflate în plin război civil. Mai multe informaţii despre 
uimitoarele sale călătorii de afaceri făcute după armată vă vor fi oferite 
într-un capitol ulterior.) 

Gilad a crescut în anii 1970 şi a învățat de mic să navigheze. l-a 
plăcut mereu marea, deși nu era ceva caracteristic unui băiat obișnuit 
din Israel. După ce a absolvit Talpiot, a intrat în marină. A servit pe o 
navă Saar 4, un vas rapid cu rachete, având aproximativ 4001 şi 58 m 
lungime. A avansat până la rangul de comandant de punte înainte de a 
se întoarce în cercetare-dezvoltare. Cunoştinţele operaționale 
dobândite pe mare, combinate cu cele învățate la Talpiot l-au făcut 
extrem de valoros pentru marina israeliană. 

Lederer a contribuit la crearea şi îmbunătăţirea sistemelor de 
război electronic pentru marină. Mai exact, s-a ocupat de „războiul 
electronic pasiv, de sistemele de apărare destinate supravegherii 
comunicațiilor altor nave”. Lederer s-a mai ocupat de aparatura 
electronică menită să ajute navele israeliene să detecteze și să evite 
rachetele trase de pe mare, de pe țărm sau din aer. „Dacă le poți 
deregla sistemul de localizare, nu te pot lovi”, spune el vesel. A mai 
lucrat la proiectarea navelor, făcându-le să fie mai greu de detectat cu 
radarul și mai greu de lovit cu rachete. 

Ziv Belsky este în prezent unul dintre liderii și inovatorii din 
industria farmaceutică și a dispozitivelor medicale, care cunoaște în 
Israel o dezvoltare accelerată. În timpul stagiului militar însă, a fost un 

adevărat inovator. A fost, de asemenea, unul dintre primii cădeţi ai 
Talpiot care a devenit ofițer combatant. 

De la Talpiot, s-a dus şi el la marina militară. Sarcina lui a fost să 
servească la bordul unei nave cu rachete din clasa Saar 4.5, cea mai 
avansată navă israeliană. „Avea chiar și două rampe pentru elicopter”, 
se laudă Belsky. 

După ce a slujit pe mare, a fost transferat înapoi pe uscat, la 
compartimentul de cercetare-dezvoltare al marinei militare israeliene. 
În această perioadă, a reuşit să studieze electrotehnica şi a obţinut un 
master. S-a ocupat apoi cu realizarea şi îmbunătățirea sistemelor 
electronice de luptă pe mare. EI şi colegii lui au inventat noi tehnologii 
menite să contracareze, cu mijloace electronice, atacurile cu rachete 
lansate împotriva navelor israeliene. „Dacă ai o rachetă rapidă și o poți 
dobori, e perfect. Rachetă pentru rachetă. Dar dacă ai un sistem care 
deviază şi păcăleşte rachetele, este și mai bine, și mult mai eficient. Ai 
nevoie de trucuri”, spune el. 

Absolventul Talpiot Raanan Gefen a ajuns să lucreze în 
compartimentul de cercetare-dezvoltare al Ministerului Apărării tot 
după ce a trecut prin marina militară. După Talpiot, a servit ca ofiţer 
maritim, apoi a început să creeze noi tehnologii radar şi sisteme 
antirachetă. Pentru a-şi promova ideile în beneficiul forțelor navale ale 
Israelului şi SUA, le-a împărtășit unor furnizori ai armatei din SUA. 
Gefen spune următoarele despre munca sa: „O navă trebuie să se poată 
apăra de toate pericolele. Radarul servește navigaţiei, ajută la 
detectarea pericolelor din apă, la observarea altor nave aflate dincolo 
de raza vizuală. Ai nevoie de radare de suprafață pentru a te apăra de 
avioane şi drone. Fără radar, nava este singură în întuneric”. 

Nu este însă suficient să ai un sistem bun, subliniază Gefen. 
Echipajul trebuie să-l poată folosi cum trebuie. În al Doilea Război din 
Liban, din vara anului 2006, Hezbollah a lansat o rachetă sol-mare 
(probabil fabricată în China). Aceasta a lovit nava israeliană Hanit, care 
patrula în apele internaţionale ale 

Mediteranei din apropiere de Beirut. Patru marinari israelieni 
au fost uciși, dar echipajul a reuşit să aducă nava înapoi în Israel 
pentru reparații. 

În acest caz, problema a fost simplă. Ofițerii de la bordul vasului 
nu au activat radarul și sistemul antirachetă, gândindu-se că Hezbollah 

nu avea tehnologia care să-i permită să lovească nava - în ciuda 
avertizărilor primite de la serviciul de informații al marinei, conform 
cărora Hezbollah avea capacitatea de a lansa rachete sol-mare. Și 
astăzi, Gefen este consternat de decizia de a nu folosi sistemul 
antirachetă pentru a evita astfel de atacuri. 

Talpiot a avut, de asemenea, un impact extraordinar asupra 
domeniului telecomunicaţiilor din armata israeliană. Întrucât regiunea 
din care face parte Israelul este restrânsă, transmisiunile unităților 
militare pot fi interceptate chiar și cu aparatură rudimentară din 
Liban, Siria, lordania, Egipt și Arabia Saudită. Prin urmare, găsirea 
unor soluții de criptare și de secretizare a acestora este o prioritate. 

Unul dintre pionierii acestui domeniu este Boaz Rippin, 
absolvent al celei de-a doua serii a Talpiot. La mijlocul anilor 1980, pe 
când se afla în armată, el şi-a propus să facă ceva pentru ca semnalele 
radio să nu poată fi interceptate de inamic. Pe atunci, Israelul era în 
război cu Libanul, luptând cu OEP-ul lui Yasser Arafat, apoi cu Amal și 
Hezbollah, grupări sprijinite de şiiţi. 

Rippin nu auzise niciodată de Talpiot înainte de a fi ales pentru 
acest program în 1980. Recunoaşte că, atunci când s-a înrolat în 
această unitate, nu era sigur că va face față. „A fost un pariu. Nimeni nu 
ştia ce puteau face absolvenţii cu ceea ce învățau. Aveam impresia că 
particip la un experiment. Programul se schimba continuu”. 

Născut la Tel Aviv, Rippin avea 11 ani când a izbucnit Războiul 
de Yom Kippur. „În Tel Aviv a sunat alarma în timp ce rachetele erau 
lansate spre oraş. Şoferii trebuiau să stingă luminile mașinilor. 
Oamenii trebuiau să stingă lumina în locuinţe pentru ca orașul să nu 
poată fi văzut de piloții bombardierelor care zburau deasupra lui. M- 
am uitat mult la televizor. Erau reportaje despre oameni care mureau. 
Îmi făceam griji pentru tatăl meu, care era chirurg. Aștepta într-un 
spital de teren din apropiere de Tel Aviv. Știam că sunt în pericol. 
Teama de a pierde războiul era palpabilă. Oamenii vorbeau despre ce 
avea să se întâmple dacă eram înfrânți și ocupați. Deşi un singur lucru 
nu îți poate influența caracterul, războiul m-a influențat în mare 
măsură atunci când am intrat în armată. Voiam să fac tot ce îmi stătea 
în putere pentru a ajuta. De aceea, am hotărât să mai stau câtva timp în 
armată. Am vrut să am contribuția mea”. 


David Kutasov avea nouă ani când s-a mutat din Lituania în 
Israel şi nu ştia niciun cuvânt în ebraică. „Este uimitor cât de repede 
poate învăța un copil de nouă ani”, îşi amintește el acum. 

Kutasov ține minte că se antrena cu parașutiștii în partea arabă 
a Cisiordaniei și că făcea un exerciţiu în care el şi ceilalți membri ai 
plutonului său trebuiau să se strecoare în regiune noaptea. „Sătenii s- 
au trezit dimineaţă și au ieșit din casele lor. Ne-au observat imediat şi 
au început să râdă de noi. Trebuie să știți că am crescut în Holon [o 
localitate aflată la sud de Tel Aviv], complet ferit de ceea ce se întâmpla 
în teritorii şi de arabi. Am fost învăţaţi să-i ignorăm pe arabi; nu să-i 
discriminăm, ci doar să ne prefacem că nu există. lar acum eram în 
Cisiordania și, dintr-odată, s-a dovedit nu doar că arabii există, ci şi că 
nu le plăcem prea mult. A fost un şoc foarte mare”. 

Şi în prezent îi este recunoscut meritul de a fi schimbat modul în 
care operează forțele terestre israeliene. „Proiectele la care am lucrat 
au vizat creşterea capacității de luptă a tancurilor şi infanteriei, 
folosind tot felul de tehnologii avansate. Nu mai sunt în armată de 20 
de ani, dar problemele pe care m-am străduit să le rezolv apar acum în 
Liban şi Gaza. Unul dintre cei care au participat la program cu mine și a 
rămas în armată mi-a spus de curând că una dintre realizările mele 
este considerată acum esențială pentru cei care activează în unităţile 
de tancuri - dar nu cred că pot spune mai multe”. 

Kutasov şi-a dat seama că pentru absolvenţii Talpiot nu există 
exerciții. Totul este real. Ţi se dau probleme tehnice ca să scrii 
programe sau să construieşti ceva esenţial pentru securitatea țării. 
Acest lucru sporeşte tensiunea şi dorința de a face treabă repede și 
bine. 

Mor Amitai este o legendă printre legendele din Talpiot. Mulţi 
dintre colegii şi camarazii săi spun că poate rezolva orice problemă. 
După ce a terminat cursurile, s-a concentrat pe proiectarea unor 
sisteme de telecomunicaţii. 

Un membru al echipei lui Amitai din cadrul unui proiect 
destinat armatei a povestit că, la un moment dat, armata trebuia să știe 
dacă răspunsul la o anumită întrebare era „da” sau „nu'. În funcţie de 
acel răspuns, armata trebuia să facă lucrurile într-un mod cu totul 
diferit Trebuia să ştie dacă ceva anume era posibil. „Dacă răspunsul 
este afirmativ, de obicei, este mai uşor de dovedit. Există ceva. Dacă 

răspunsul este negativ, uneori, este mai greu de dovedit. În acest caz, 
eram undeva la mijloc. Ne-am bătut atât de mult capul cu problema 
respectivă, încât am crezut toţi că nu putea fi rezolvată. Uneori, când te 
străduieşti prea mult să faci ceva și nu reușești, eşti foarte aproape să 
dovedeşti că acel lucru este imposibil”. 

Proiectul este considerat secret şi acum, iar divulgarea unor 
detalii ar putea provoca o catastrofe pentru oamenii de pe teren. 
„Trebuia să realizăm un sistem complicat care să funcționeze în 
diferite condiţii”, mai spune colegul lui Amitai. În armată, nu tu 
stăpâneşti mediul. Unui soldat de pe teren i se poate întâmpla orice, 
chiar dacă este foarte bine antrenat. Se poate împiedica, poate cădea 
sau poate scăpa arma. Problema noastră era similară acesteia în multe 
privinţe. Era o problemă serioasă pentru armată. Va funcționa sistemul 
destul de bine în condiţii extreme? Nu poţi testa aceste condiţii decât 
dacă...” Râde și spune: „Chiar nu vă pot spune mai multe”. Nu a putut 
adăuga decât că „armata n-ar putea funcționa bine fără acesta. E un 
lucru de care ea are nevoie tot timpul Armata foloseşte foarte mult 
acest sistem”. 

În cei cinci ani de serviciu militar, Amitai a răspuns de 
componente complexe ale sistemelor de telecomunicaţii. Uneori, 
realiza proiecte de la zero. Uneori, trebuia să modifice un lucru care 
deja exista. Alteori, trebuia să combine sisteme de diferite tipuri. De 
multe ori, identifica eventualele deficiențe şi vedea cum putea fi 
actualizat sistemul în viitor, căci specificațiile diferitelor sisteme 
trebuie să fie actualizate pentru a putea fi folosite pe teren. 

La fel ca în exemplul de mai înainte, munca lui Amitai în 
domeniul telecomunicaţiilor militare trebuia să ţină seama de 
neprevăzut. Un coleg familiarizat cu munca acestuia spune: „E ca o 
mașină. Maşina e un lucru pe care îl poţi testa. Merge bine, aerul 
condiționat funcţionează bine, totul e bine. Dar o mașină trebuie să 
funcționeze şi în condiţii asupra cărora nu ai nicio influență. De aceea, 
fabricanţii investesc în simulatoare de impact ca să vadă ce se 
întâmplă când un alt șofer face o greșeală. Nici în armată nu poți 
stăpâni mediul. Duşmanul este acolo; e mai rău decât atunci când 
conduci o maşină. Cineva nu face o greșeală; cineva încearcă să te facă 
să greşeşti, ca să te ucidă pe tine şi pe prietenii tăi. Este ca și cum ai 
construi o mașină care să reziste încercărilor celorlalţi şoferi de a te 

scoate de pe şosea. Deci, când proiectezi o asemenea mașină, nu ai o 
imagine completă: trebuie să te gândești ce ar putea face ceilalți șoferi 
sau cum te-ar putea influenţa vremea. De cele mai multe ori, analizăm 
ceea ce construim ca să ne dăm seama dacă acel lucru va rezista celor 
mai cumplite condiţii”. 

Problemele de viață și de moarte te determină cu siguranţă să 
faci ceva, iar pe unii îi pot intimida. Dar lui Mor şi echipei sale li s-a 
spus mereu: „Faceţi parte dintr-un grup restrâns de oameni care se 
pricep să rezolve problemele. Armata a investit foarte mult în voi. 
Talpiot este cel mai lung program al armatei, durează chiar mai mult 
decât pregătirea piloților şi serviciul militar al acestora. Noi am 
investit în voi. Acum, mergeţi şi arătaţi că suntem competenți şi să nu 
daţi greş”. 

Capitolul 11 

Experimentatoriaitehnologieidevârf 

Spionajul este domeniul asupra căruia programul Talpiot a avut 
un impact semnificativ. După analiza detaliată făcută de Comisia 
Agranat eşecurilor înregistrate de spionajul israelian în Războiul de 
Yom Kippur, a fost creat Corpul de Informaţii al Israelului. Acesta 
cuprinde faimoasa Unitate 8200 (despre care am vorbit în capitolul 9), 
care creează programe informatice, sisteme de căutare și sisteme de 
protecție pe internet cu scopul de a respinge atacurile invadatorilor 
cibernetici. 

Corpul de Informaţii se ocupă, de asemenea, cu interceptarea 
telecomunicațţiilor, care include supravegherea frecvenţelor radio, 
interceptarea apelurilor telefonice, precum și a altor semnale 
electronice. În plus, unitatea urmăreşte şi analizează aşa-numitele 
„informaţii din sursă deschisă”. Asta presupune și urmărirea mass- 
mediei din străinătate, inclusiv a ziarelor, a posturilor de radio şi de 
televiziune. În multe țări cu regim autoritar, guvernul folosește presa 
de stat pentru a-și ține sub control cetățenii și, uneori, transmite 
Occidentului mesaje prin intermediul mass-mediei. 

Una dintre primele misiuni în domeniul spionajului încredințată 
unui absolvent al Talpiot s-a desfășurat în 1982. Opher Kinrot 
(recrutat în seria a doua a Talpiot în 1980) a fost cooptat între noii 
membri ai unităților de spionaj, a căror activitate era în plină 
expansiune. „Israelul se retrăgea din Sinai la vremea aceea. Înainte de 


1 


asta, când aveau baze și aparatură în Sinai, puteau asculta şi urmări 
armata egipteană. Acum, armata trebuia să obţină aceleaşi informații, 
dar de la o distanță mai mare. M-am ocupat de transpunerea în 
realitate a acestui plan”. 

Un alt absolvent al Talpiot cu o contribuţie determinantă a 
devenit un fel de spirit israelian universal al timpurilor moderne. Din 
motive de securitate, numele său nu poate fi destăinuit. Îi stă în fire să 
experimenteze şi, din copilărie, i-a plăcut să construiască diverse 
lucruri. După absolvirea cursurilor Talpiot la Universitatea Ebraică, şi- 
a exprimat dorinţa de a face parte dintre „soldaţii adevăraţi”. Înzestrat 
cu armament individual, a primit această șansă, luptând ca distrugător 
de tancuri. A devenit primul comandant al Talpiot din divizia de 
blindate, dând un strălucit exemplu celor care i-au urmat. 

Timp de patru ani, misiunea lui a fost să găsească, împreună cu 
câțiva soldaţi, tancuri inamice și să le elimine, fără să fie protejați de 
blindaj și fără să beneficieze de întăriri. Avansând în ierarhie, i s-a 
oferit şansa să urmeze cursurile de comandant de batalion. A părăsit 
armata în 1997. Voia să activeze ca vânător de tancuri în rezervă şi să 
se întoarcă la tehnologia care ajută Israelul să fie cu un pas înaintea 
duşmanilor săi. 

Următoarea sa destinație a fost o unitate care se ocupa cu 
tehnologia folosită în spionaj. Totul a început la o discuţie cu şeful 
departamentului de electrooptică. „Îmi amintesc că m-a întrebat: «Aţi 
terminat Talpiot acum patru ani; acum ce vreţi să faceți?» Am spus că 
nu știu. Ştiam că voiam să mă întorc în activitatea de cercetare- 
dezvoltare din domeniul tehnologiei. A luat un aparat de fotografiat 
foarte mic și a spus: «Nu găseşti nimic interesant aici?» «Oh, îmi plac 
aparatele de fotografiat», am răspuns. «În unitatea mea antitanc, 
lucram de fapt cu asemenea aparate. Ne ocupam de prelucrarea 
semnalului, electrooptică și aparate de fotografiat.»”. 

A corespuns la perfecție. Avea cunoștințele teoretice şi 
experiența militară necesare realizării acelor lucruri de care aveau 
nevoie alte trupe combatante. Așa trebuie, de fapt, să funcționeze 
programul Talpiot. Un soldat promițător şi hotărât primeşte de tânăr o 
educație excelentă. Apoi, merge pe teren. După aceea, combină cele 
două experienţe pentru a ajuta Israelul să obțină arme mai eficiente, 


mai distrugătoare, astfel încât armata ţării să devină mai bună și mai 
puternică. 

„Am început prin a proiecta un dispozitiv mic, cu un aparat de 
fotografiat și o mutate de prelucrare a semnalului și a imaginii, apoi 
am trecut la componente mai mari, aparate și sisteme optice mai 
mari”, continuă el. „Dispozitivul la care lucram urma să fie folosit în 
misiuni speciale. Era pentru comunitatea de informaţii, nu neapărat 
pentru armată”, spune el cu viclenie. Deși nu a vrut să confirme acest 
lucru, e posibil ca dispozitivul la care a lucrat să fi ajutat diversele 
agenții de securitate ale Israelului care urmăresc populaţia arabă din 
orașele situate la est de centrele cele mai populate ale ţării. 

„Făceam dispozitive foarte, foarte mici. Le puneau acolo unde 
era cea mai mare nevoie de ele. Acest gen de dispozitive îi ajută pe 
mulți să-și facă treaba. Despre multe dintre aceste misiuni nu va auzi 
niciodată nimeni”. 

Una dintre cele mai presante probleme ale Israelului vine din 
Gaza. Deşi locuitorii de aici nu sunt o amenințare pentru securitatea 
națională în ansamblu, Hamas, Jihadul Islamic și alte grupări teroriste 
au tras din Gaza sute de rachete spre comunităţile civile israeliene. 
Teroriştii au atacat și au încercat să pătrundă în Israel de zeci de ori, 
iar, la un moment dat, în 2006, au ucis doi membri ai unei unităţi de 
tancuri și au luat ostatic un alt soldat, pe nume Gilad Schalit. 

Pentru a descuraja actele de terorism transfrontalier, armata 
israeliană a creat un inel format din staţii de supraveghere cu scopul 
de a proteja comunităţile din apropiere de Gaza fără a trebui să atace 
pe cineva care pare să se apropie de graniță într-o manieră 
amenințătoare. Generalul de brigadă Eli Polak, șeful unității de 
informaţii de teren, a declarat următoarele pentru Aviation Week: 
„Datoria noastră este să asigurăm supravegherea de-a lungul 
graniţelor Israelului. Pentru asta, folosim diverse sisteme de spionaj, 
supraveghere şi recunoaștere, care ne ajută să descoperim inamicul și 
să sprijinim forțele terestre să-i localizeze pe cei care încearcă să se 
infiltreze”. Și în acest caz, absolvenţii Talpiot au jucat un rol 
extraordinar, contribuind la realizarea şi instalarea sofisticatelor 
dispozitive de supraveghere. 

Ofir Zohar, din a XTV-a promoţie a Talpiot, a activat într-o 
unitate tehnologică a armatei „Cunoșştinţele cele mai avansate din 

domeniul nostru erau puse în slujba creării unei tehnologii mai bune 
pentru spionajul militar. Era datoria noastră să venim cu soluții la 
probleme pe care armata le considera imposibil de rezolvat”. 

Creată de o echipă care își propunea să realizeze componente 
noi pentru unitățile de tancuri, tehnologia revoluționară denumită 
„Trofeu” rezolvă o astfel de problemă „de nerezolvat”. Ea este 
concepută să protejeze tancurile împotriva grenadelor lansate cu 
ajutorul rachetelor, precum și împotriva altor arme antitanc mai 
precise și mai distrugătoare. Rafael, un furnizor al armatei israeliene, 
în colaborare cu Elta Group Division din cadrul companiei Israel 
Aerospace Industries, a echipat cu ea tancurile israeliene Merkava şi 
câteva transportoare blindate. 

Ideea realizării „Trofeului” a aparținut profesorului Azriel 
Lorber, care i-a învăţat pe sute de talpioţi arta tehnologiei militare în 
cei 19 ani în care a participat la program. Profesorul Lorber a activat în 
arma blindate în anii 1950, ajungând maior. A obținut un master în 
mecanică la Universitatea din Pittsburgh și, apoi, un doctorat în 
inginerie aerospațială la Virginia Tech. După studii, s-a întors în Israel 
şi a continuat să lucreze pentru doi importanţi furnizori ai armatei 
israeliene, Israel Aircraft Industries (care şi-a schimbat mai târziu 
numele în Israel Aerospace Industries) și producătorul de armament 
Israel Military Industries. 

Deşi a fost respinsă la început, ideea de realizare a sistemului 
„Trofeul” a fost adoptată mai târziu, fiind modificată şi, în cele din 
urmă, valorificată de firma Rafael. Deşi, iniţial, armata a ezitat să 
instaleze sistemul din cauza costurilor, al Doilea Război din Liban, din 
2006, i-a demonstrat că trebuia să se perfecționeze. 52 de tancuri 
Merkava au fost lovite de rachetele antitanc trase de Hezbollah. Liderii 
militari israelieni au ajuns să creadă că următorul război avea să se 
ducă împotriva unei armate mai tenace, mai puternice și mai 
numeroase, care avea să-i pună tancurile într-un pericol şi mai mare. 
Dacă asta putea face Hezbollah, nu voiau să știe ce se putea întâmpla 
dacă, dintr-odată, armata lor trebuia să se lupte în același timp cu 
Hezbollah, Forțele Armate Libaneze, Siria, Hamas și chiar cu luptători 
de pe alte fronturi. 

Conform planului original conceput de Lorber încă din anii 
1980, tancul are la bord un sistem de avertizare și detecție care se 

activează atunci când proiectilele se apropie. Acele proiectile sunt 
identificate, după care un mecanism asemănător unei puşti trage un 
proiectil defensiv sub formă de alice mari. Scopul este ca proiectilul 
defensiv să se împrăștie, să se atașeze de proiectilul care se apropie şi, 
apoi, să-l forțeze să explodeze înainte de a atinge blindajul tancului. 

În iunie 2012, JerusalemPost a relatat că Micha Lindenstrauss, 
revizor de stat13, i-a criticat în termeni duri pe ministrul apărării şi pe 
reprezentanţii armatei pentru că nu au extins sistemul respectiv mai 
repede pentru a proteja mai multe tancuri, vehicule blindate şi mai 
ales transportorul blindat Namer. 

În timpul Operațiunii „Limita Protectoare” din iulie-august 
2014, „Trofeul' a fost testat pentru prima oară în luptă. A distrus o 
rachetă Hamas antitanc, salvând astfel atât tancul, cât şi echipajul din 
interior. Deşi armata a fost discretă în privinţa folosirii cu succes în 
luptă a sistemului, un purtător de cuvânt al acesteia a spus cu deplină 
siguranţă: „S-a dovedit acum că este eficient în luptă”. 

Compania Israel Military Industries (ÎMI) a realizat „Pumnul de 
Fier”, care are la bază tehnologia folosită la „Trofeu”. Este mai eficient 
decât acesta în sensul că poate să devieze obuze mai mari trase de 
tancuri, nu doar de arme antitanc de mână, ca în cazul „Trofeului”. Deşi 
Ministerul Apărării a aprobat folosirea „Pumnului de Fier” în 2009, 
decizia a fost anulată ulterior; în prezent, tehnologia și know-how-ul 
care a stat la baza ei sunt „puse la păstrare”. 

Deși sistemele „Pumnul de Fier” și „Trofeul” sunt concepute 
pentru a-i proteja pe soldaţii israelieni aflați pe câmpul de luptă, de 
obicei, nu departe de centrele populate, brațul lung al Israelului îl 
constituie aviația militară. Aceasta poate lovi oricând, oriunde în 
Orientul Mijlociu, ca și în Africa. În ultimii ani, presa occidentală a 
susținut că piloţii israelieni au fost puşi să lovească ţinte care 
transportau arme iraniene în Africa, Siria şi Liban, ca și fabrici de 
armament aflate în locuri foarte îndepărtate, cum ar fi Khartoum din 
Sudan - la 1 700 km distanţă de bazele aeriene din sudul Israelului. 


13 State Comptroller în engleză, Mevaker HaMedina în ebraică (în traducere 
literală: „critic al statului”). Principala sa funcţie este să verifice legalitatea, 
eficienţa şi comportamentul etic al instituţiilor publice (n. red.). 


După ce a absolvit cu succes programul Talpiot la Universitatea 
Ebraică, Marius Nacht a lucrat în domeniul aerospațial. A ajutat la 
proiectarea şi fabricarea unor dispozitive pentru avionul de luptă Lavi. 

La vremea respectivă, avionul Lavi, fabricat în Israel, rivaliza cu 
F-16 şi MIG. Existau însă unele probleme. În primul rând, era foarte 
scump. Oare chiar trebuia ca o țară cu doar șase milioane de locuitori 
să cheltuie sute de milioane de dolari pe fabricarea unui avion de 
luptă? Sau era mult mai eficient să folosească banii pe care Israelul îi 
primeşte de la SUA (după semnarea acordurilor de pace cu Egiptul și 
lordania, care primesc de asemenea bani de la SUA pentru apărare 
pentru că au semnat acele tratate) şi să cumpere avioane americane 
sigure, verificate în luptă şi în zbor? 

O a doua problemă importantă era presiunea exercitată de 
guvernul american care se opunea proiectului. SUA nu voiau să 
concureze cu Lavi pe foarte profitabila piață internaţională a tehnicii 
militare sau chiar deloc dacă era posibil. 

Israelienii au fost mereu neliniștiți de faptul că apărarea lor 
depindea de alte ţări. După Războiul de Şase Zile, Franța - principalul 
furnizor al Israelului de avioane de luptă - a decis brusc că ar fi mai 
bine să se alieze cu arabii decât cu Israelul. Franța aprovizionase 
Israelul cu avioane Mirage făcute de firma Dassault. Când Charles de 
Gaulle şi Franţa au întors spatele Israelului, acesta s-a trezit cu o gravă 
problemă de securitate. Unde avea să găsească avioane? Din fericire, 
SUA au umplut repede golul lăsat de Franța, președintele Lyndon 
Johnson văzând în Israel un aliat care putea împiedica agresiunea 
sovietică din Orientul Mijlociu. 

Ca urmare a traumei provocate de Franţa, dar și datorită 
experienței Israelului în domeniul aerospațial, s-a decis să se meargă 
mai departe cu proiectul Lavi. Israel Aerospace Industries a. produs 
câteva avioane Lavi. Primul zbor de probă a avut loc la 31 decembrie 
1986. Conform rapoartelor întocmite, avionul răspundea foarte bine 
comenzilor și era ușor manevrabil în aer, zburând repede şi fără 
probleme. În cele din urmă însă, guvernul israelian a considerat că 
fabricarea unor avioane de luptă proprii nu era eficientă nici din punct 
de vedere economic, nici din punct de vedere politic, așa că, în ciuda 
succesului, proiectul a fost oprit. 


„Când am aflat că s-a renunţat la proiectul Lavi, am fost 
supărat”, spune Nacht. „Era un avion de luptă fenomenal, care putea 
schimba în mod fundamental situația pentru Israel. Totuși multe 
dintre sistemele folosite în prezent au la bază sistemele create pentru 
Lavi la vremea respectivă. La un avion de luptă, totul trebuie să fie 
interconectat. Au fost multe idei avansate în ceea ce privește interfaţa. 
Acum acestea sunt ceva obișnuit, dar atunci erau noutăţi. Dacă ar fi 
trebuit să intrăm în război, am fi avut un atu uriaş”. 

Munca lui Nacht în cadrul proiectului Lavi s-a concentrat asupra 
sistemului antirachetă de la bordul avionului. „Era un mod foarte 
original și ingenios de a proteja avioanele de rachete. Din câte ştiu eu, 
nu s-a aplicat nici în prezent. Departamentul Apărării din SUA știe 
acum totul despre el, dar cred că sistemul este în continuare superior 
celor existente deja. Poate că există un motiv pentru care nu se aplică 
acum; trebuie să fie un motiv întemeiat, dar nu-l cunosc”. 

Multe dintre lucrurile de care s-a ocupat Nacht, inclusiv 
sistemele aeropurtate de apărare împotriva rachetelor, au fost 
adaptate ulterior pentru a fi folosite pe avioanele F-15 şi F-16 aflate în 
dotarea armatei ţării. Israelul are un contract special cu producătorii 
americani de avioane de luptă şi bombardiere, în principiu, Israelul 
poate să instaleze pe aceste avioane aparatură proprie de comunicaţii, 
sisteme de apărare antirachetă şi radar de fabricație proprie. Potrivit 
datelor estimative ale serviciilor de informaţii, Israelul are 
aproximativ 75 de aparate F-15 fabricate de Boeing și circa 330 de 
aparate F-16 fabricate de General Dynamics. Toate au sisteme 
electronice de luptă proiectate şi fabricate în Israel, care au fost 
îmbunătăţite semnificativ cât timp ingineri ca Marius Nacht s-au 
ocupat de proiectul Lavi și după aceea. 

Acorduri similare au fost încheiate între Israel, SUA și firma 
Lockheed Martin, care construiește avionul F-35. Toate avioanele F-35 
care au sosit în 2015 și mai târziu au sisteme electronice de luptă 
performante, realizate în Israel. În plus, Lockheed Martin a acceptat să 
cumpere, de aproape 4 miliarde de dolari, aparatură de la furnizorii 
israelieni pentru a o instala pe noile avioane de luptă şi bombardiere. 

Un alt absolvent al Talpiot, Amir Peleg, a lucrat la mecanismele 
de țintire ale avioanelor israeliene F-15 și F-16, dar s-a ocupat în 
primul rând de camerele performante de luat vederi care puteau să fie 

montate pe drone şi să distingă diferite tipuri de ţinte. „Mai exact, 
spune Peleg, am realizat dispozitive computerizate care permiteau 
recunoaşterea automată a țintei. Îți doreşti o armă care poate deosebi 
un tanc de o mașină. Ne-am ocupat de lucruri care sunt încă folosite în 
acest domeniu”. 

Zvika Diament este o raritate pentru Talpiot. Poartă kipa14și 
respectă tradiţiile religioase. Este unul dintre puţinii studenţi care a 
venit în program de la o școală religioasă, nu de la un liceu laic 
obişnuit. 

La examenul de admitere în seria a șasea a programului Talpiot, 
pe care l-a susținut în 1984, Zvika a fost întrebat: „Cum funcționează 
un avion?” A răspuns zâmbind mânzește: „Pe asta o știam”. Întrebarea 
fusese anticipată. După ce a terminat cursurile teoretice la echivalentul 
celor trei materii principale - fizica, informatica și matematica - Zvika 
s-a ocupat de asamblarea și integrarea componentelor electronice de 
fabricaţie israeliană care aveau să fie montate pe noile avioane F-15 şi 
F-16 cumpărate de Israel. 

A fost reprezentantul aviaţiei militare israeliene în cadrul unei 
firme numite Elisra (astăzi, unitate a marii companii israeliene Elbit, 
care are contracte cu armata). În cei cinci ani în care a lucrat acolo 
îndeplinindu-și obligațiile asumate față de armată, Zvika a fost implicat 
în toate aspectele procesului de creare a unor sisteme noi. Avea doar 
21 de ani când a început munca, iar la Elisra erau o mulțime de ingineri 
mai bătrâni ca el care nu erau mereu de acord cu ceea ce dorea Zvika 
sau aviația militară. „Era foarte greu, neplăcut uneori”, observă Zvika. 
„Ei erau dintr-o perioadă anterioară existenţei programului Talpiot și 
lucrau altfel. Știau în general diverse lucruri despre Talpiot din 
articolele apărute în presă, dar nu lucraseră efectiv cu absolvenţi ai 
Talpiot. Unii erau cumsecade. Alţii erau răutăcioși și încercau să scape 
de mine. 

Am fost repartizat la birourile firmei. Trebuia să definesc testele 
de acceptare a sistemelor, iar, în fiecare etapă, să mă asigur că lucrurile 
mergeau cum trebuie. Participam la toate ședințele, încercând să le 
ofer soluții când existau dezacorduri. Și erau multe neînţelegeri: ei 


14 Tichie pe care evreii ortodocşi o poartă tot timpul, iar cei neortodocşi> de 
obicei, doar atunci când participă la rugăciune sau la alte ritualuri religioase (n. 
red.). 


voiau să livreze ceea ce aveau pentru a-și putea lua banii de la armată, 
dar, uneori, ceea ce voiau să livreze nu era ceea ce doream noi. De-a 
lungul anilor, s-au obişnuit cu ideea că am fost trimis de aviația 
militară și au fost nevoiți să mă accepte. Aviația m-a sprijinit în fiecare 
moment, mereu, aşa că s-au obișnuit cu asta”. 

Când componentele electronice erau gata să plece, Zvika se 
ocupa de testarea lor. Lucra adesea cu piloţi care studiaseră și ei 
ingineria. Astfel, ei erau în același timp piloți și ingineri, putându-și da 
seama, în timpul testelor de zbor, ce funcționa, ce nu funcționa şi de ce. 

Unii piloți din aviația militară israeliană își satisfac stagiul 
militar, care durează aproape cinci ani, apoi părăsesc armata, dar, mai 
târziu, servesc ca rezerviști. Colaboratorii lui Zvika erau unii dintre cei 
mai experimentați piloţi israelieni; mulți aveau o vechime de cel puţin 
15 ani în domeniu. Acest lucru era deosebit de util pentru că oamenii 
respectivi puteau privi o problemă atât din perspectivă macro, cât și 
din perspectivă micro. Zvika explică: „Să zicem că era vorba despre un 
experiment cu o rachetă care vine dintr-o parte, dar noi voiam 
imaginea de ansamblu. lei avionul şi îl întorci la 180 de grade, apoi la 
360 de grade, ca să vezi nivelul semnalului pe toate părțile - unde e 
puternic, unde e slab și unde nu e identificabil. Pilotul trebuie să aibă o 
cunoaştere mai profundă a situaţiei pentru a face acest test la 
perfecție. Trebuie să facă și alte lucruri decât ceea ce făcea înainte 
pentru a scăpa de un avion inamic sau de o rachetă sol-aer care se 
apropie de el în luptă. Trebuie să știe foarte bine ce funcționează și ce 
nu. Acest lucru va salva vieți mai târziu, într-o luptă reală. 

Pe noi ne interesa prelucrarea semnalului. Primeşti semnalul 
radar în receptor, apoi analizezi semnalul pentru a identifica tipul de 
rachetă care te ameninţă, cum ar fi SĂ-6 sau Patriot. Pentru fiecare tip 
de rachetă, reacționezi diferit. Pentru unele, transmiți un zgomot 
electronic puternic pentru ca racheta să nu te lovească. Pentru altele, 
lansezi câteva rachete de semnalizare pentru a păcăli rachetele care 
detectează căldura. Trebuie să identifici racheta care te ameninţă în 
câteva secunde ca să ai timp să reacționezi. Dacă e lansată dintr-un alt 
avion, pilotul trebuie să reacționeze în câteva secunde; uneori, după 20 
de secunde, lupta este încheiată. În timpul testelor, simulăm semnalul; 
nu lansăm cu adevărat rachete. Uneori, poţi simula lupta cu un alt 
avion”. 


La sfârşitul anilor 1980 şi începutul anilor 1990, în timp ce 
Zvika lucra la Elisra, comenzile veneau una după alta și Israelul 
cumpăra din ce în ce mai multe avioane americane F-15 și F-16. Lui 
Zvika i s-a cerut, de asemenea, să meargă în SUA pentru a se asigura că 
acele componente electronice ale sistemului de luptă realizate de 
Elisra erau compatibile cu F-15 și F-16. 

Asta nu era de ici, de colo. „Cei de la General Dynamics 
(producătorul avioanelor F-16) nu ne dădeau garanţii decât dacă 
testam sistemele Elisra pentru a fi siguri că erau compatibile”, își 
aminteşte Zvika. „Sistemele aveau 60 cm pe 60 cm şi erau necesare 
mai multe pentru fiecare avion; sunt în locuri diferite ale avionului. Le- 
au testat ca pe o cutie neagră, pentru a se asigura că partea electronică 
nu avea nevoie de mai mult curent electric, ceea ce putea afecta alte 
lucruri, că nu se emiteau unde electromagnetice dăunătoare pentru 
alte sisteme sau că nu se putea produce o electrocutare. Nu îi interesa 
dacă sistemul nostru nu îl avertiza pe pilot de apropierea rachetelor. Îi 
interesa doar ca sistemul nostru să nu strice avionul și să afecteze 
garanția”. 

Culegerea informaţiilor despre inamic şi industria aerospațială 
simt două componente fundamentale ale doctrinei militare a 
Israelului. Dacă una merge prost, se pierd vieţi, pentru că întotdeauna 
există un duşman care așteaptă să lovească. Absolvenţii Talpiot 
continuă să joace un rol important pe ambele fronturi, datorită, în 
mare măsură, pregătirii lor. Abordarea multidisciplinară a unor 
probleme complexe şi abilitatea lor de a realiza proiecte care necesită 
muncă în echipă și coordonare sunt calități esenţiale în activitatea de 
proiectare a avioanelor de luptă și de realizare a sistemelor de 
culegere a informațiilor. 

Capitolul 12 Talpioți înspațiu 

După ce Marina Gandlin a absolvit cursurile Talpiot, s-a 
îndreptat spre activitatea de cercetare-dezvoltare din industria 
aerospațială a Israelului. Când atacurile cu rachete din Gaza au 
escaladat din nou în decembrie 2008, a primit sarcina de a îmbunătăți 
sistemul de avertizare timpurie astfel încât populaţia din comunitățile 
israeliene aflate în apropierea graniței cu Gaza să aibă timp să 
găsească un adăpost înainte ca rachetele să lovească. Era esenţial să se 
găsească soluţii în așa fel încât sistemul de avertizare să funcționeze 

mai repede: dacă alarma se dădea cu numai 30 de secunde înainte și 
era nevoie de patru-cinci secunde pentru a detecta lansarea unei 
rachete şi pentru a determina direcția acesteia, o detectare mai rapidă 
cu două-trei secunde putea salva viața cuiva. 

„Unitatea mea răspundea de supravegherea spaţiului aerian al 
Israelului - avioane, controlul traficului aerian, tot ceea ce trece pe 
deasupra ţării”, spune Marina. „Cum avem radar pentru avioane, avem 
radar şi pentru rachete. M-am ocupat mult de lansări și de ţintele 
lovite, ceea ce este foarte important, pentru că poți afla ce populaţie 
trebuie să alarmezi înainte ca racheta să lovească. Încercam să ajutăm 
armata să descopere unde se duceau proiectilele. Eu trebuia să aflu 
unde aveau să lovească rachetele și apoi să transmit repede 
coordonatele. Era datoria mea să stabilesc câte regiuni şi câte sectoare 
trebuiau alertate după o lansare”. 

După o serie de lansări, Marina lua datele cu privire la acestea și 
la locurile în care aterizaseră rachetele și le introducea într-un 
program special conceput pentru armată. Acest lucru putea ajuta la 
determinarea, în viitor, a zonelor vizate de atacurile cu rachetă. 

După ce, la 18 ianuarie 2009, a intrat în vigoare un nou acord de 
încetare a focului, Marina a început să se gândească la pasul următor. 
Voia să lucreze în domeniul sateliților. În 1988, Israelul lansase primul 
său satelit, Ofek („orizont” în ebraică). Acel eveniment a făcut ca 
Israelul să devină a opta ţară care are capacitatea să lanseze sateliți. De 
atunci, nouă sateliți Ofek au fost lansați în spaţiu. Se crede că aceștia 
înconjoară Pământul de circa şase ori pe zi. Israelul folosește, de 
asemenea, sateliți Amos, lansați de pe teritoriul altor ţări, adeseori, 
foste republici ale Uniunii Sovietice. Sateliții Amos sunt folosiți de 
regulă în comunicații. Ofek nu. 

Scopul său este să facă fotografii de înaltă rezoluţie ale oricărui 
loc de pe Pământ. Armata israeliană și alte agenţii de informaţii sunt, 
de regulă, beneficiarele imaginilor pe care sateliții Ofek le trimit din 
spaţiul cosmic. 

În cadrul programului Ofek, Gandlin are sarcina să analizeze tot 
ceea ce transmit sateliții. Ea elaborează algoritmi care prelucrează 
mulțimea datelor și imaginilor prețioase primite. „Să nu credeţi că mă 
uit la numerele de înmatriculare sau la chipuri”, râde Marina. „În 
industria sateliților, oamenii fac haz de ideea că pot să vadă oameni și 

numere de înmatriculare. E ca în filmul ăla cu Will Smith, «Inamicul 
statului». Ai imagini în timp real; îl urmăresc cu sateliții, poţi vedea 
dacă stă jos, în picioare sau zâmbeşte. De fapt, nu poți face așa ceva cu 
sateliții”. 

Deși programul Israelului în domeniul sateliților nu se ridică la 
nivelul fanteziilor hollywoodiene, Marina spune că lucrează la 
programe care vor ajuta armata şi agenţiile de informații să găsească 
în orice moment tot ceea ce le interesează. 

Dacă visul Marinei a fost să lucreze în industria aerospațială, 
Kobi Kaminitz nu știa ce-l interesa cu adevărat, până când o excursie 
şcolară obișnuită i-a schimbat cu totul viața. Fiind o persoană liniștită 
şi meditativă, comandanții lui Kobi din Talpiot şi-au pus mari speranţe 
în el din clipa în care a fost admis în a XVI-a serie de studenți. Credeau 
că va avea un rol important în viitorul ţării. 

Kaminitz avea însă alte planuri. Voia să intre în armată pentru a 
deveni luptător, comandant de trupe. Era pregătit să le spună 
superiorilor din Talpiot - care investiseră foarte mult în instruirea sa - 
că dorea să se înscrie la un curs de comandanți militari. Nu se știe cum 
ar fi reacționat aceștia, dar nici nu contează. Discuţia nu a mai avut loc. 

Într-o zi, grupa lui a mers să vadă la faţa locului câteva aspecte 
legate de programul spaţial israelian. Când a intrat într-un hangar, a 
văzut satelitul Ofek-4. „A fost cu adevărat ceva magic pentru mine”, 
spune el. „Îmi aminteam perfect cum am urmărit lansarea lui Ofek-3 la 
televizor. Apoi, am putut vedea eu însumi lansarea unei alte rachete 
israeliene. Am ştiut imediat că asta este ceea ce vreau să fac. Am fost 
fascinat. Acum o vezi la sol, după care, câteva minute mai târziu, este la 
400 km deasupra pământului. Am ştiut că vreau să iau parte la așa 
ceva”. 

După cursurile din anul al treilea, s-a ocupat, în următorii şase 
ani, de aparatul de fotografiat care avea să fie montat pe Ofek-5. La 
doar 21 de ani, lucra la un proiect crucial pentru apărarea țării, în 
valoare de 100 de milioane de dolari. Întrebat cum a obținut acest post 
atât de important, Kobi a fost extrem de modest, spunând: „Cineva, 
undeva, s-a gândit că mă pricep să fac mai multe lucruri deodată și că 
se lucrează uşor cu mine”. Desigur, ambele calități simt extrem de 
prețioase, dar Kobi avea mult mai mult de atât: o determinare 


extraordinară de a-şi ajuta țara, o dorință de a munci din greu și 
cunoștințe de nivel mondial în domeniul tehnologiei militare. 

La 28 mai 2002, corespondentul Associated Press din Ierusalim 
relata: „Satelitul de recunoaştere Ofek-5 a fost lansat cu succes și va 
începe curând să furnizeze Israelului imagini de înaltă rezoluţie ale 
Orientului Mijlociu. Ministrul apărării, Binyamin Ben-Eliezer, a spus că 
satelitul și racheta cu care a fost lansat, create integral de Israel, 
constituie «o realizare extraordinară pentru armata israeliană». 
Satelitul Ofek-5, construit de Israel Aircraft Industries (IAI), a fost 
trimis în spaţiu cu o rachetă Shavit la ora 18.25, de la baza aeriană 
Palmachim. Motoarele rachetei au lăsat în urmă o uriașă dâră albă de 
condensare în timp ce racheta s-a îndreptat cu viteză spre vest, peste 
Mediterana. Câteva minute mai târziu, racheta şi satelitul au dispărut 
dincolo de orizont”. 

Privind în urmă, spune Kobi, „îmi amintesc cronometrul care 
măsura timpul rămas: la început nouă ore, apoi câteva minute, apoi 
câteva secunde. Testam aparatul de fotografiat pentru a fi sigur că 
totul era în regulă pe monitorul la care mă uitam. Sunt, de asemenea, o 
mulțime de configurații diferite cu care poţi lucra. Timpul de expunere, 
obturatorul; exact ca la aparatul de fotografiat pe care-l aveţi acasă. 
Aparatul de pe Ofek este foarte complex. Îi poţi cere să facă fotografii 
ale unui anumit loc de pe Pământ. Schimbi și testezi pentru a te asigura 
că poţi vedea toate inputurile - care sunt de ordinul zecilor - în așa fel 
încât să obţii perspective diferite. Era cu adevărat extraordinar să 
participi la așa ceva. Când a sosit prima imagine de la satelit, a fost 
ceva deosebit”. 

După lansare, a colaborat cu agenţiile israeliene de informații, 
furnizându-le ceea ce solicitau. După puţin timp, dându-și seama ce le 
trebuia, Kaminitz le-a putut oferi imagini fără să-i fie cerute. Adeseori, 
ofițerii de informații îi aduceau fotografii ale altor ţinte, cerându-i să 
obțină imagini noi ale acestora, indiferent că era vorba despre 
armament, mişcări de trupe sau amplasamentul tancurilor şi al 
lansatoarelor de rachetă în Orientul Mijlocia Echipele de informaţii 
aveau, de asemenea, solicitări de optimizare a imaginilor pe care 
doreau să le vadă, precum şi cerinţe foarte concrete cu privire la 
dimensiunea şi luminozitatea lor, aşa încât să poată fi absolut sigure de 
ceea ce se întâmpla la sol. 


După ce s-a ocupat de aparatul de fotografiat al satelitului Ofek- 
5, Kobi a părăsit armata spunând că îi va fi greu să găsească ceva la fel 
de interesant la care să lucreze. (Nu după multă vreme, bizuindu-se pe 
abilităţile dobândite, a început să lucreze în sectorul privat, ocupându- 
se de o tehnologie foarte similară, destinată bolnavilor care riscau să-și 
piardă vederea.) 

Programul spaţial al Israelului şi electrooptica sunt specialitatea 
lui Tal Dekel, din promoţia a XVII-a a Talpiot (1995). Dekel este, în 
prezent, cercetător la Departamentul „Yuval Neeman” pentru știință, 
tehnologie și securitate al Universităţii Tel Aviv, care a fost creat de 
generalul Yitzhak Ben-lIsrael (pe care l-am cunoscut în capitolul 7). 
Departamentul se concentrează asupra unei game largi de probleme 
de securitate văzute prin prisma ştiinţei. Pe lista preocupărilor sale se 
află securitatea cibernetică, politica israeliană în domeniul spațiului 
cosmic, armele teleghidate, rachetele balistice, energia nucleară și 
robotica, pentru a aminti doar câteva. În ceea ce priveşte spaţiul 
cosmic, programul se concentrează asupra folosirii sateliților în 
vederea îmbunătăţirii procesului de culegere a informaţiilor. Dacă 
motivele și intenţiile unui lider străin sunt discutabile, fotografiile 
realizate cu ajutorul sateliților oferă o imagine clară despre ceea ce se 
întâmplă la sol. 

În virtutea activității desfăşurate la „Neeman”, lui Dekel i s-a 
cerut să analizeze progresele făcute în domeniul spaţiului cosmic de 
țările din vecinătatea Israelului, inclusiv de Egipt, o ţară despre care 
multe persoane - chiar din sfera securităţii naționale - nu știau că avea 
un program spațial. 

Dekel nu este impresionat. 

Egiptul spune că programul său din domeniul sateliților are 
destinație științifică, dar mulți experţi cred că o ţară ca Egiptul - cu o 
economie problematică și o armată puternică - nu ar cheltui atâția 
bani doar în scopuri civile. Dekel crede că, la fel ca în majoritatea 
țărilor, programul egiptean are o dublă destinaţie, militară şi civilă. 

În 2007, Dekel a ajutat la monitorizarea lansării satelitului 
Egyptăat-l. Egiptul a reușit să ajungă în spaţiu cu ajutorul generos al 
savanților şi experților din Ucraina. În 2010 însă, s-a pierdut legătura 
cu Egyptăat-l, iar zeci de egipteni care au lucrat la program au fost 
concediați. Dekel spune că guvernul egiptean a ascuns luni de zile 

acest lucru. De asemenea, Dekel reprezintă adeseori Israelul la 
conferințele internaționale și la cele ale ONU cu privire la spaţiul 
cosmic. În primăvara lui 2011, s-a aflat la Geneva, unde a propus o 
serie de reguli internaţionale cu privire la folosirea spațiului cosmic, 
pe care ar trebui să le respecte toate țările pentru a preveni conflictele 
dintre ele dincolo de atmosfera terestră. 

De exemplu, este nevoie de reguli în legătură cu bruierea 
semnalelor. Multe țări au capacitatea de a bloca recepţia unor semnale 
pe teritoriul lor. (Dekel remarcă faptul că Iranul este lider mondial în 
domeniul tehnologiei bruiajului şi că nu există nicio posibilitate de a-l 
împiedica. El crede că se poate reacționa bruind semnalele transmise 
de iranieni, dar, în cele din urmă, în acest caz, nu are nimeni de câștigat 
de fapt: toți banii cheltuiţi cu lansarea sateliților și transmiterea 
semnalelor se pierd.) în afară de bruiaj, este posibilă și „orbirea” 
sateliților cu anumite tipuri de lasere - un alt domeniu în care este 
mare nevoie de reglementări internaţionale. 

Când Dekel și-a prezentat propunerea la Geneva, s-a petrecut 
ceva remarcabil. Aproape întotdeauna, reprezentanții Iranului - şi cei 
ai multor țări arabe - boicotează discursurile ţinute de experții 
israelieni la conferințele internaţionale, inclusiv la cele organizate de 
ONU. Din câte îşi aminteşte Dekel însă, în momentul în care a vorbit el, 
a fost pentru prima oară când reprezentanții Iranului nu au ieșit din 
sală. 

Capitolul 13 

Sistemeleantirachetă 

L-am întâlnit pentru prima oară pe Ophir Shoham în capitolul 8, 
când cadetul Talpiot l-a azvârlit pe un parașutist de 1, 80 m și 90 kg 
pentru că s-a luat de unul dintre colegii săi. De atunci, Shoham a 
devenit absolventul Talpiot cel mai înalt în grad şi cel mai prolific din 
armată. 

A urcat treptele ierarhiei în forţele terestre, în marina militară 
(unde a fost comandantul unui vas cu rachete) și în Ministerul 
Apărării, ajungând general de brigadă în rezervă şi șef al MAFAT, 
Administrația pentru Dezvoltarea Armelor și  Infrastructurii 
Tehnologice. Generalul Shoham deține, de asemenea, un loc în 
atotputernicul Stat-Major General. 


În această calitate, răspunde de dezvoltarea tehnicii folosite 
împotriva atacurilor cu rachete. Israelul are acum o apărare capabilă 
să doboare trei tipuri de rachete. 

„Domul de Fier” distruge rachete cu rază scurtă de acțiune. A 
fost inaugurat în 2011, dar a devenit faimos în timpul Operațiunii 
„Stâlpul apărării” din 2012. 

„Praştia lui David”, care nu este complet funcțională încă, dar 
este pregătită să intre în funcțiune.15 Este concepută pentru a dobori 
rachete trase de la 30 - 300 km distanţă. În Israel, „Praştia lui David” 
este numită uneori „Bagheta Magică”. 

Sistemul „Săgeata”, cel mai complex și, poate, cel mai important, 
a fost creat pentru a distruge rachete balistice cu rază lungă de acțiune 
care ar putea fi lansate din Iran. 

Shoham și absolvenţii Talpiot au jucat un rol esenţial în crearea 
tehnologiei care a stat la baza fiecăruia dintre aceste sisteme. Era un 
proiect perfect pentru un absolvent al Talpiot, iar mulți talpioți au 
înclinat spre acest domeniu al apărării. 

Apărarea antirachetă este un proiect complex, care necesită o 
abordare multidisciplinară. Cei care se ocupă de el trebuie să aibă 
cunoştinţe foarte avansate de matematică și fizică, să cunoască 
detecția cu ajutorul radarului, propulsia, încărcăturile explozive, 
vehiculul în sine și, în plus, să aibă cunoştinţe în domeniul 
telecomunicațţiilor - ca să amintim doar câteva dintre disciplinele care 
contribuie la o apărare antirachetă eficientă. Apoi, trebuie determinate 
zonele de amplasament, unde bateria antirachetă va avea un impact 
maxim. lar oamenii care lucrează în toate acele domenii trebuie să se 
înțeleagă destul de bine pentru ca proiectul să avanseze cu 
repeziciune. Potrivit afirmațiilor unui profesor implicat în proiectele 
realizate de studenții Talpiot, ideea Domului de Fier a aparţinut unui 
grup de cădeţi din anii 1990, când Hamas a început să lanseze rachete 
artizanale cu rază scurtă de acțiune și să tragă cu mortiere spre 
comunitățile israeliene din Fâșia Gaza. Atacurile cu proiectile asupra 
unor comunități precum Gush Katif și Dugit au devenit din ce în ce mai 
frecvente. 


15 Oficial, Praştia lui David a fost declarată funcţională la 2 aprilie 2017 (n. red.). 

Rachetele erau foarte primitive, semănau mai mult cu nişte 
obuze, şi, deşi nu produceau foarte multe pagube, efectul psihologic 
asupra populaţiei era semnificativ. Colonelul în rezervă Shaul Shay, 
fost adjunct al șefului Consiliului Securității Naţionale din Israel, spune 
următoarele: „Guvernul nu considera aceste atacuri o ameninţare 
serioasă, dar dacă locuiai în Gaza și casa îţi era atacată, voiai să 
înceteze”. Întrebarea era cum. 

Rachetele organizației Hamas, numite mai târziu Qassam (după 
Izz ad-Din al-Qassam, care şi-a făcut un renume din a-i ataca pe evreii 
care trăiau în zona Haifa în anii 1930), au devenit, cu timpul, tot mai 
sofisticate și mai periculoase. De la cele din anii 1990, care semănau cu 
obuzele, s-a ajuns la rachete mai mari, mai aerodinamice, realizate 
uneori din recipiente metalice lungi, găsite în interiorul semafoarelor, 
umplute cu explozibili, cuie şi bile de rulmenţi. După ce rachetele erau 
trase, lansatoarele puteau fi ascunse uşor şi repede. 

Armata israeliană nu știa cum să oprească atacurile. Nu putea 
acoperi suficient de bine Fâșia Gaza din aer sau de la sol pentru a-i 
prinde asupra faptului pe cei care lansau rachetele. După ce trăgeau o 
rachetă, teroriștii se amestecau cel mai adesea printre localnici şi își 
ascundeau lansatoarele, uneori, în case, şcoli sau moschei, iar, în 
ultima vreme, în buncăre subterane complicat construite. 

Era un joc de-a şoarecele și pisica între soldaţii israelieni 
staționaţi în Gaza şi micile grupuri de teroriști Hamas care cunoșteau 
topografia şi oraşele mai bine decât aceștia. Israelul nu voia să trimită 
soldaţi care să atace aceste mici cuiburi de teroriști de fiecare dată 
când era lansată o rachetă. În primul rând, nu era o metodă eficientă. 
În al doilea rând, deoseori, trebuiau să joace după regulile celor din 
Hamas şi pe teritoriul acestora. Dar lucrul cel mai important era că 
armata israeliană pierdea oameni, în Israel, ziarele iau foc în 
momentul în care un soldat este rănit; aceasta este ştirea principală a 
emisiunilor informative transmise de mai toate posturile de radio și 
televiziune din oră în oră. Toată lumea află repede amănuntele şi 
tuturor le pasă de ce se întâmplă cu el. 

Cei din Hamas aveau și alte metode de a-i ataca pe israelieni. 
Lăsau bombe pe marginea drumului; periodic, lansau atacuri armate, 
iar, de la începutul anilor 1990, au reușit să-i îngrozească pe cetățenii 
israelieni cu atentate cu bombă comise de atacatori sinucigași Aceste 

atacuri au devenit o mare problemă pentru israelieni în 1994, când au 
fost vizate aproape exclusiv autobuze civile, cluburi de noapte, 
cafenele, baruri şi restaurante, într-un singur atentat murind zeci de 
israelieni și fiind răniți mult mai mulți Pentru prima oară după mulți 
ani, israelienii erau speriați și se uitau mereu cu suspiciune. 

După ce a asistat la escaladarea atacurilor cu rachete timp de 
câteva luni, un grup de cădeți ai Talpiot a decis ca proiectul din anul al 
doilea de studiu să se axeze pe o soluţie destul de ieftină menită să 
oprească rachetele Hamas. A fost o prezentare inteligentă, care a 
captat atenţia unora dintre ofițerii superiori din domeniul cercetării- 
dezvoltării. Dar ideea nu a ajuns prea departe în prima fază. Armata nu 
era pregătită să aplice un astfel de sistem. Ideea și prototipul pe care l- 
au creat talpioţii au fost însă im început. 

În 2002, Ophir Shoham a fost numit şef al planificării în armata 
israeliană. împreună cu șeful unității de cercetare-dezvoltare MAFAT, 
generalul Daniel Gold (omul considerat în general autorul variantei 
moderne a Domului de Fier), Shoham a propus sistemul de apărare 
antirachetă drept soluţie la problema atacurilor cu rachete cu rază 
scurtă de acțiune. Apoi, inginerii din Ministerul Apărării au început să 
ia în considerare cu mai multă seriozitate ideea care a stat la baza 
creării Domului de Fier, crezând că ar putea fi o soluţie realistă la o 
problemă care, după cum apreciau pe bună dreptate, avea să se 
agraveze în anii următori. 

Planurile lor s-au lovit de obstacole majore din partea armatei. 
Mulţi generali au afirmat sus și tare că treaba armatei era să împingă 
războiul spre inamic, să fie în ofensivă, nu să cheltuie bani cu măsuri 
defensive neverificate. Lupta trebuia dusă pe teritoriul inamicului, au 
subliniat ei, nu în Israel. 

În 2005 însă, premierul Ariel Sharon i-a şocat pe mulţi 
israelieni. Omul cunoscut pentru faptul că „rupea oasele” arabilor care 
amenințau Israelul a dezrădăcinat 8.000 de evrei din Gaza și i-a forțat 
să se mute în interiorul granițelor recunoscute ale Israelului, în ludeea 
şi Samaria, zone cunoscute în Occident sub numele de Cisiordania. 
Mulţi israelieni şi oameni din întreaga lume sperau că acesta va fi 
primul pas spre înfăptuirea păcii cu palestinienii. Sharon însuși a 
numit acest demers un test menit să verifice dacă palestinienii erau cu 


adevărat pregătiți să facă pace; voia să vadă ce s-ar fi întâmplat dacă li 
s-ar fi dat autonomie. Lumea a aflat repede acest lucru. 

Hamas a preluat prin violență Fâșia Gaza, distrugând 
infrastructura şi serele lăsate în urmă de populația evreiască, 
transformând Gaza într-o platformă de lansare a rachetelor Qassam - 
şi, mai târziu, a unor rachete mai sofisticate, cu rază mai lungă de 
acțiune, precum rachetele Katiușa, fabricate de Rusia și furnizate de 
Iran, care puteau ajunge mult mai departe în interiorul Israelului. 

Între 2001 - când au fost lansate prima oară rachetele Qassam - 
şi 2012, au avut loc împotriva Israelului peste 10.000 de atacuri cu 
rachete trase din Gaza. Peste 90% dintre acele atacuri s-au produs 
după ce Israelul a părăsit Gaza. 

În ciuda obiecțiilor exprimate de mulţi generali, ministrul 
apărării, Amir Peretz (unul dintre cei mai nepopulari miniștri ai 
apărării din istoria Israelului), a devenit unul dintre primii susținători 
ai finanțării proiectului Domul de Fier în momentul în care a preluat 
funcţia, în 2006. Pentru Peretz a fost o decizie ușor de luat. Crescuse în 
Sderot, care a fost o țintă constantă a rachetelor Hamas, și îi înțelegea 
foarte bine pe oamenii obligați să îndure zilnic pericolele și 
distrugerile provocate de rachetele trase din Gaza. Decizia lui a permis 
alocarea mai multor fonduri pentru acest proiect. 

Într-un articol bine documentat apărut în TheTimesoflsrael, 
Mitch Ginsburg afirma următoarele: „În februarie 2007, cu fonduri 
pentru un singur an și fără aprobarea ministrului finanţelor, care este 
necesară pentru un proiect multianual, Peretz a autorizat realizarea 
Domului de Fier. Într-o şedinţă care a avut loc la miezul nopţii în biroul 
său, [...] a ajuns la un acord cu reprezentanții companiei Rafael, unul 
dintre furnizorii armatei: ei urmau să «strângă» 50 de milioane de 
dolari, Ministerul Apărării, alte 50 de milioane - dintr-un buget anual 
de circa 15 miliarde de dolari - iar producţia trebuia să înceapă 
imediat”. Trei ani mai târziu, inginerii care lucrau la proiect au reușit 
să-i prezinte ministrului apărării un model funcțional. 

Între timp însă, rachetele au continuat să cadă. Atacurile au 
obligat Israelul să lanseze Operaţiunea „Plumb Topit” la sfârşitul 
anului 2008 și începutul anului 2009. În timpul luptelor, Hamas și alte 
grupări au lansat sute de rachete în zone civile. Guvernul era constrâns 


să găsească o soluție pentru a-i proteja pe civili de amenințările 
constante. 

Israelienii din comunităţile aflate în raza de acţiune a rachetelor 
lansate din Gaza erau nemulțumiți fiindcă, dacă rachetele ar fi căzut la 
Tel Aviv sau Ierusalim, guvernul ar fi reacționat, armata ar fi răspuns 
cu duritate. S-a cerut guvernului să se consolideze acoperișurile 
caselor, școlilor și centrelor comunitare pentru a-i proteja pe civili. 
Mulţi israelieni știau din presă că se lucra la Domul de Fier, iar 
presiunea exercitată de opinia publică pentru a-l finaliza repede era 
mare. 

În martie 2011, sistemul a fost instalat pentru prima oară în 
Deşertul Negev cu scopul de a proteja localitățile situate în apropiere 
de Gaza. Ministerul Apărării a făcut acest lucru fără a bate toba, dar 
după o intensă dezbatere internă. Sistemul nu fusese testat în 
totalitate: se făcuse o „lansare în pripă” pentru a minimaliza şi mai 
mult importanța lui. 

În momentul inaugurării, generalul de brigadă Shoham a fost 
citat de ziarul israelian Haaretz afirmând că „înalții reprezentanți ai 
Ministerului Apărării au avut dreptate când au luat această decizie; 
noi, cei de la Administrația pentru Dezvoltarea Armelor și 
Infrastructurii Tehnologice, ne-am dat seama că ar fi bine să mergem 
înainte chiar dacă aviația avea rezerve. Cei de acolo nu s-au opus, dar 
dezbăteau în continuare problema. Am fi putut să nu instalăm 
sistemul, să suportăm pierderile, iar politicienii ar fi avut mai puţin 
spaţiu de manevră. Într-o asemenea situaţie, ne-am fi putut justifica 
susținând că sistemul pur și simplu nu este gata. Direcția era însă clară, 
iar combinaţia de planificare operaţională şi sprijin tehnologic și 
logistic a fost excelentă. După părerea mea, eram suficient de pregătiți 
să ne asumăm un risc calculat, şi nu era unul chiar atât de mare, pentru 
că testele au reușit 100%”. 

Domul de Fier este compus din trei părți principale: o staţie 
radar, centrul de control și bateria de interceptare care lansează 
proiectile antirachetă. Mai mulţi furnizori ai armatei israeliene au 
contribuit la realizarea sistemului, inclusiv nume mari din industria 
israeliană a apărării, Israel Aerospace Industries, Elta şi Rafael, ca şi 
multe dintre filialele lor. 


Radarul depistează rachetele care se apropie. Nu se opreşte însă 
la aceasta, comunicându-i echipajului aflat la comandă care dintre 
rachetele care se apropie reprezintă o amenințare pentru comunități și 
care nu. Lansarea unui proiectil antirachetă cu ajutorul Domului de 
Fier este destul de scumpă. Hamas este capabil să producă rachete 
Qassam cu doar câteva sute de dolari bucata. Proiectilele antirachetă 
costă Israelul aproximativ 38.000 de dolari la fiecare lansare, aşa încât 
este important să se prevină risipa. Reprezentanţii statului israelian 
remarcă însă cu promptitudine că, în ciuda diferenţei dintre costul 
rachetelor trase de Hamas și ceea ce cheltuieşte Israelul pentru a le 
distruge, dacă rachetele respective ar lovi mașini, case și cartiere 
întregi, costul reparațiilor ar depăși cu mult 38.000 de dolari, așa încât 
costurile pe fiecare rachetă nu se pot compara. Ei au subliniat, de 
asemenea, că 38.000 de dolari reprezintă, în mod evident, un preț mai 
mult decât acceptabil când e vorba despre salvarea vieţii cuiva. 

Shoham a mai declarat pentru Haaretz că „nu avem pretenţia de 
a intercepta mii de rachete, ci doar de a câștiga timp, de a limita 
amenințarea, timp în care armata face și ea alte lucruri. Nu trebuie să 
uităm că sistemul sporește, de asemenea, într-o proporție 
considerabilă, capacitatea de intimidare a Israelului”. 

Primul test adevărat a avut loc la 7 aprilie 2011, când o rachetă 
Grand, de fabricație rusească, în stare să parcurgă 40 km, a fost trasă 
din Gaza spre Beer Sheva, cel mai mare oraș din sudul Israelului, cu o 
populaţie de 200.000 de locuitori. 

Cei care au asistat la acel moment istoric spun că radarul a 
detectat racheta care se apropia. Sistemul a urmărit-o și, în câteva 
milisecunde, a stabilit că erau şanse mari să lovească o zonă populată. 
Sirenele au început să sune, luminile s-au aprins, tinerii din centrul de 
comandă au început să strige și să execute ordine. A fost lansat 
proiectilul antirachetă. În acel moment, s-a produs o explozie mică, 
zgomotoasă. Trei secunde, patru secunde, cinci secunde... zece 
secunde mai târziu, pe cer s-a văzut o explozie, urmată de o detunătură 
puternică. Succes. La o şedinţă a cabinetului desfășurată câteva zile 
mai târziu, premierul Netanyahu a spus: „Israelul a realizat un lucru 
semnificativ și impresionant cu sistemul de interceptare a rachetelor 
denumit Domul de Fier. Vestea s-a răspândit în toată lumea”. În 


săptămânile și lunile următoare, s-au înregistrat tot mai multe 
interceptări reuşite. 

Conform informaţiilor armatei, în aprilie 2011, în timpul 
escaladării conflictului din Gaza, Domul de Fier a avut o rată de succes 
de 65%. A fost luna în care sistemul a început să funcționeze. În august 
2011, în timpul unei alte serii de atacuri cu rachete, rata de succes a 
Domului de Fier a ajuns la 70%. În martie 2012, Domul de Fier a avut o 
rată de succes de 80%. În iunie 2012, rata respectivă a ajuns la 85%. În 
octombrie același an, ea s-a ridicat la 95%. 

Înmulțirea atacurilor cu rachete și achiziționarea de către 
Hamas a unor rachete care puteau lovi Tel Aviv-ul au provocat o nouă 
serie de confruntări intense în noiembrie 2012, când Israelul a lansat 
Operaţiunea „Stâlpul Apărării”. În timpul acestei operaţiuni, au fost 
trase spre Israel din Gaza 1 506 rachete. Sistemul Domul de Fier a 
stabilit că 421 de rachete reprezentau un pericol, iar 85% dintre 
acestea au fost distruse în aer. Ministerul Apărării spune că nu ţine 
evidența exactă a lansărilor reușite, dar crede că, după câteva reglaje, 
sistemul se poate apropia de o rată de succes de 100% în următorii 
ani. Comunitatea israeliană din domeniul apărării este optimistă, 
considerând că Domul de Fier va stârni interesul altor ţări şi se va 
adăuga altor sisteme militare pe care ţara le vinde și le exportă. Până 
în iarna anului 2015, nu a fost semnat niciun acord. 

Deşi sistemul a fost imaginat de talpioțţi, iar absolventul Talpiot 
cu gradul cel mai înalt, Ophir Shoham, s-a ocupat în parte de realizarea 
acestuia (cu ajutorul industriei militare israeliene), SUA au fost un 
factor important în acoperirea cheltuielilor. Congresul a alocat 
proiectului aproximativ 500 de milioane de dolari, iar, în iunie 2013, 
legiuitorii au dat alte 15 milioane de dolari, în speranţa că SUA vor 
putea colabora direct la viitoare proiecte. În aceeaşi lună, Comisia de 
Servicii ale Armatei din Camera Reprezentanţilor a aprobat 284 de 
milioane de dolari pentru plata programelor menite a întări 
colaborarea cu Israelul în domeniul apărării antirachetă. 

Israelul şi SUA au realizat împreună, decenii la rând, sisteme de 
apărare împotriva rachetelor cu rază lungă de acțiune. Cele două ţări 
au creat sistemul antirachetă Săgeata. 

Acesta se află acum la a treia generaţie şi este conceput ținându- 
se cont în primul rând de pericolul pe care îl reprezintă programul 


1 


iranian de rachete balistice. Este considerat a fi cel mai bun sistem de 
interceptare a rachetelor cu rază lungă de acțiune existent pe plan 
mondial. 

Producţia lui a început în 1986, în același an în care studenții 
Talpiot începeau să-şi facă un renume în programul spaţial israelian. 
Specialiştii israelieni în tehnică aerospațială au avut o uriașă 
contribuţie la acest proiect, pentru că, de fapt, este vorba despre o 
rachetă. Ea trebuie să zboare la circa 50 km deasupra Pământului, 
pentru a detecta rachetele lansate de inamic și a le anihila. Unul dintre 
obiectivele sale principale este să distrugă o rachetă cu încărcătură 
nucleară, biologică sau chimică suficient de departe pentru ca ea să nu 
lovească Israelul. 

Proiectul „Săgeata” a fost realizat în comun de Boeing și Israel 
Aerospace Industries la un cost de circa 3.000.000 de dolari pe 
rachetă. Rachetele funcționează cu combustibil solid, nu lichid, care 
este mult mai volatil. Acest lucru le permite comandanților să nu pună 
rachetele pe poziție doar cu puţin timp înainte de a fi folosite; cu alte 
cuvinte, stau mereu pregătite pentru lansare pe rampă. Este un aspect 
esențial pentru că, de obicei, apărarea antirachetă nu poate fi 
planificată. Un asemenea sistem de interceptare este folosit doar 
atunci când inamicul trage cu rachete, astfel că momentul lansării 
Săgeţii nu poate fi anticipat, ca să nu spunem mai mult. 

La fel ca sistemul Domul de Fier, lansatoarele de rachete nu 
funcționează independent. Există un centru de comandă, o stație radar 
separată şi bateria care lansează efectiv rachetele. 

Săgeata 1, Săgeata 2 şi Săgeata 3 au fost testate cu succes, iar 
sistemul a dovedit că poate dobori rachetele inamice. În faza testelor, 
fizicienii, inginerii şi soldaţii din bateriile care lansează racheta au 
susținut că sistemul are o rată de succes de 90%. 

Mulţi dintre experţii în domeniul aerospațial, inclusiv israelieni, 
s-au îndoit multă vreme de eficacitatea Săgeţii Unii lideri militari 
israelieni au spus chiar că miliardele de dolari cheltuite pe sistemul 
Săgeata ar fi putut fi folosite mult mai bine în altă parte. Alții au spus 
că Săgeata ar putea funcționa, dar ar putea fi păcălită cu ţinte false. 
Adică, dacă o țară inamică ar lansa 50 de rachete spre Israel şi doar 
una ar avea încărcătură nucleară, iar celelalte 49 ar fi ținte false, 
Săgeata nu ar avea nicio şansă. 


Un fizician israelian care are cunoştinţe detaliate despre 
capacitatea Săgeţii și care predă în cadrul programului Talpiot, râde de 
acele temeri. Recunoaște că apărarea antirachetă nu va fi niciodată 
eficientă 100%, dar ţintele false pot fi cu siguranţă evitate. 

Profesorul Azriel Lorber, care a predat la Talpiot aproape două 
decenii, confirmă că „foşti studenţi de-ai mei din Talpiot s-au ocupat de 
problema țintelor false în primii ani de funcționare a sistemului. 
Țintele false prezintă diferite caracteristici de zbor, care le dau de gol. 
Este de asemenea adevărat că este mai ușor şi mai ieftin pentru inamic 
să construiască o rachetă reală decât să construiască o țintă falsă bună. 
Toţi aceşti factori ne ajută să deosebim ceea ce este real de ceea ce nu 
este”. 

Prima baterie Săgeata a fost instalată la baza aeriană Palmachim 
de la sud de Tel Aviv. De aici au fost efectuate cu succes câteva teste de 
lansare și de interceptare. Deși sistemul nu a fost folosit într-o situație 
reală, ofițerii care ar fi trebuit să tragă în rachetele inamice şi-au putut 
testa în mare măsură abilitățile în timpul războiului civil din Siria. 

Armata siriană a lansat câteva rachete Scud în încercarea de a 
zdrobi rebeliunea începută în 2011. Israelienii se obişnuiseră cu ele 
din timpul Primului Război din Golf, Saddam Hussein lansând 36 de 
rachete Scud spre Israel în 1991. 

În 2011, 2012 şi 2013, când Siria lansa rachete Scud, se declanșa 
alarma la baza aeriană Palmachim, forțând echipele care deserveau 
bateriile antirachetă să stea cu degetul pe trăgaci, în timp ce radarul 
urmărea rachetele lansate de pe teritoriul Siriei. 

Când sirienii lansau rachete Scud, israelienii le urmăreau. 
Făceau acest lucru pentru a-și testa abilitățile de urmărire, pentru a 
studia modul în care Siria lansa rachetele, dar, mai important, Israelul 
le urmărea pentru a se asigura că nu erau trase împotriva sa. 
Reprezentanţii Ministerului Apărării afirmă că, în primele secunde, 
este greu de spus dacă atacurile care pornesc din nord spre sud sunt 
îndreptate împotriva unor zone din Siria ocupate de rebeli sau dacă 
Israelul este ținta. 

În 2013, colonelul Zvika Haimovich a declarat pentru Reuters 
că, după ce forțele lui Bashar al-Assad trag o rachetă, Israelul are doar 
câteva secunde să stabilească dacă el este ținta sau nu. „Bateriile 
sirienilor pot trage dintr-un moment în altul. Nu e nevoie decât de o 

schimbare cu câteva grade a traiectoriei pentru ca noi să fim în 
pericol”. În acelaşi articol, colonelul Haimovich a declarat tot pentru 
Reuters că „urmărim toate aspectele, de la eficiența armamentului 
până la modul în care îl folosesc sirienii. Au folosit tot ceea ce ştiu eu că 
există în arsenalul lor de proiectile şi rachete. Le îmbunătățesc mereu, 
şi noi la fel, dar trebuie să studiem aceste lucruri și să fim pregătiţi”. 

În articolul celor de la Reuters se mai spune: „Radarele cu rază 
lungă de acțiune transmit date în timp real despre atacurile cu rachetă 
la centrul de comandă al lui Haimovich, unde ofițerii se pregătesc să 
activeze Săgeata 2, un scut antirachetă israelian creat cu sprijinul SUA 
care nu a fost încă testat în luptă. Lansările care prezintă cel mai mare 
pericol declanşează sirenele la Palmachim, iar avioanele de luptă 
aşteaptă ordinul de decolare. Haimovich nu a explicat cum determină 
Israelul dacă o rachetă trasă în direcția sa nu va trece granița, spunând 
doar că procesul durează «câteva secunde, nu mai mult». Un alt expert 
israelian a spus, sub protecția anonimatului, că sistemul combină 
analiza în câteva fracțiuni de secundă a forţei lansării cu informații 
actualizate despre intenţiile lui Assad”. 

Israelul a creat, de asemenea, un sistem de interceptare a 
rachetelor capabil să detecteze, să urmărească și să distrugă rachete cu 
rază medie de acțiune care se îndreaptă spre Israel. „Praştia lui David” 
a avut primul test reuşit la 25 noiembrie 2012. Sistemul este în stadiul 
testării finale şi se speră că va fi instalat înainte să izbucnească 
următorul război inevitabil în care va fi implicat Israelul. 

Specialiştii se așteaptă ca acesta să doboare rachete lansate de 
la cel mult 240 km distanță. Este vorba despre rachete trase de 
terorişti sau de oricine altcineva din Deşertul Sinai. În ultimii ani, zeci 
de rachete au vizat orașul-port al Israelului la Marea Roşie, Eliat. 

Totuşi sistemul a fost conceput ţinându-se cont de situaţia din 
Siria şi din Liban. Siria are rachete capabile să lovească oriunde în 
Israel. Libanul găzduieşte organizația Hezbollah, care se laudă că poate 
lovi oriunde în Israel cu impresionantul său arsenal de rachete. Pentru 
a se putea ajunge la un acord de încetare a focului după al Doilea 
Război din Liban din vara anului 2006, comunitatea internaţională s-a 
angajat să împiedice reînarmarea organizaţiei Hezbollah. Cu toate 
acestea, se crede că Hezbollah are peste 40.000 de rachete gata de 
lansare împotriva Israelului. 


Organizația Hezbollah posedă trei rachete principale. Zelzal şi 
Fatteh-110 sunt fabricate și furnizate de lran. Zelzal înseamnă 
cutremur în persană, iar fatteh, cuceritor. A treia este racheta Katiușa, 
fabricată de Rusia. 

Zelzal şi Fatteh-110 sunt capabile să transporte ogive de 680 kg 
şi să zboare pe o distanță de 240 km. Datorită acestor caracteristici, 
amândouă pot fi distruse de Praștia lui David. Siria posedă şi ea 
racheta Fatteh-110, iar, potrivit informaţiilor existente, armata siriană 
controlată de Bashar al-Assad le-a folosit împotriva rebelilor în timpul 
războiului civil din Siria. 

Rachetele Katiușa nu sunt la fel de avansate ca Fatteh-110 sau 
Zelzal, dar au o putere extraordinară. Au fost folosite mult de 
Hezbollah în timpul celui de-al Doilea Război din Liban. Reprezintă o 
amenințare la adresa Israelului pentru că rachetele sunt adesea trase 
cu ajutorul unor lansatoare mobile. Pot fi trase repede și în număr 
mare, după care pot fi ascunse de avioanele israeliene. 

Prașştia lui David este capabilă să anihileze toate aceste trei 
tipuri de rachete, iar scopul său principal este să împiedice rachetele 
trase de Hezbollah să producă pagube în comunităţile israeliene. 
Având în vârf dispozitive de ţintire şi ghidare, racheta lansată de 
sistemul de interceptare Praștia lui David mai este numită Trăsnetul. 
Comparativ cu sistemul Săgeata, rachetele de interceptare trase de 
Prașştia lui David sunt mai ieftine. 

Fără îndoială că sofisticata apărare antirachetă a Israelului va 
avea o importanță crucială în anii următori, iar cercetările şi 
îmbunătățirile constante realizate în acest domeniu vor da tuturor 
cetățenilor un foarte necesar sentiment de siguranţă. Sistemele de 
ultimă generaţie, care produc un impact considerabil sunt în mare 
măsură rodul muncii cadeţilor și absolvenţilor Talpiot, printre care se 
numără şi vizionarul general de brigadă Ophir Shoham. 

Capitolul 14 O misiune 

Giora Komblau și-a dorit mereu să zboare. Când a sosit vremea 
să facă stagiul militar, a fost sigur că va alege şcoala de pilotaj. Giora a 
vrut la aviaţie. Dar pe Giora l-a vrut Talpiot. 

Când cei trei ani de studii se apropiau de final, a optat să nu 
lucreze deocamdată în cercetare-dezvoltare, destinația majorității 
absolvenţilor Talpiot, ci să se înroleze în aviația militară. Voia să 

piloteze un avion de luptă. Colonelul Avi Poleg, care conducea 
programul Talpiot la vremea respectivă, îi încuraja de obicei pe 
absolvenţi să se înroleze într-o imitate combatantă după absolvire. 
Când el și colaboratorii săi găseau un candidat dornic să facă acest 
lucru, îl ajutau să străbată labirintul birocratic la capătul căruia se afla 
postul râvnit. „Consider că îmbinarea programului Talpiot cu serviciul 
combatant este un mod excelent de a te implica în domenii de o 
importanță majoră din sectorul apărării”, spune Poleg. „După ce ai 
servit o perioadă într-o unitate de luptă, există posibilitatea să-ţi faci o 
carieră militară îndelungată și stabilă, care te poate duce până în vârf”. 

Aşa au stat lucrurile în cazul lui Komblau, unul dintre primii 
absolvenţi Talpiot care au urmat școala de pilotaj. Născut în Argentina 
în 1972, a fost adus în Israel de familia sa după un an. Când a fost 
recrutat de Talpiot, nu auzise de acesta, dar, curând, a fost cooptat în 
seria a XII-a a programului, care a început cursurile în 1990. 

Când Komblau și-a anunţat intenția de a merge la școala de 
pilotaj, nu mai existase un precedent asemănător. Regulile erau scrise 
în momentul în care Giora a făcut pasul următor. Unul dintre 
argumentele sale a fost acela că, timp de trei ani, la Talpiot se pusese 
accentul pe importanța instrucției de front, ca şi pe importanța 
„murdăririi mâinilor pe teren. Vor oameni și cu pregătire teoretică, şi 
cu experienţă de luptă. Am fost de aceeași părere cu ei”. 

Îşi aminteşte că „existau nişte obstacole birocratice. Mereu te 
împiedică ceva, dar întotdeauna reușeşti în ultima clipă. A trebuit să-i 
conving într-un fel oarecare pe cei de la Ministerul Apărării, care 
investiseră în pregătirea mea. La finalul programului Talpiot, există un 
proiect de absolvire, care durează trei luni. Ca să încep şcoala de 
pilotaj după absolvire, trebuia să lipsesc la acest proiect. Au fost multe 
discuţii, dar, în cele din urmă, Ministerul Apărării şi conducerea 
Talpiot au spus: «Dacă ești admis la școala de pilotaj, continuă în 
aviația militară.» Cei de la aviaţie însă vedeau totul în alb şi negru. Au 
spus: «Pe noi nu trebuie să ne convingă cineva, trebuie doar ca tu să 
treci testul.»”. 

Şi, ca în mai toate încercările prin care trecuse până atunci în 
viață, Komblau a reușit şi de data aceasta. După ce a luat testele 
inițiale, a trebuit să înveţe foarte multe lucruri. A început să zboare pe 
avioanele de luptă A4 Skyhawk, utilizate acum la antrenament de 

forțele aeriene israeliene. Aparatele respective fuseseră folosite 
înainte de Israel în misiuni de luptă la sfârşitul anilor 1960 și începutul 
anilor 1970, ca şi la începutul anilor 1980, în Operaţiunea „Pace pentru 
Galileea”. Ca „artilerie zburătoare”, principala lor misiune era să 
lovească ţinte aflate la sol şi să asigure protecţia forţelor terestre 
israeliene. 

Când a ajuns să stăpânească acest avion, a fost învăţat să zboare 
pe F-16. F-16 este cunoscut drept brațul lung al Israelului. Cele 
aproape 225 de avioane F-16 ale Israelului pot fi alimentate în zbor, 
fiind capabile să lovească oriunde în Orientul Mijlociu sau în jumătatea 
de nord a Africii, pe unde treceau traficanţii care vindeau arme 
organizației Hamas și altor reţele teroriste din Gaza și Sinai. 

În iunie 2008, 100 de avioane israeliene F-16 şi F-15 au zburat 
în formație spre Grecia. Distanţa este de aproape 1 400 km, fiind 
aceeași ca între Israel şi Iran. Grecia este dotată cu sisteme antiaeriene 
SĂ-300 de fabricaţie rusească, aceleași sisteme despre care se spunea 
că Rusia intenționa să le vândă Iranului. Aviația israeliană a vrut să 
transmită astfel un mesaj destul de direct, şi anume că erau pregătite 
să execute orice misiune oriunde și oricând. 

Misiunile piloților militari israelieni rămân de obicei secrete 
decenii întregi după ce au fost efectuate. Komblau a putut spune doar 
că i s-a cerut să execute misiuni în toate zonele în care au acționat 
Forţele Aeriene Israeliene în perioada în care el a fost pilot. În timpul 
stagiului său militar, FAI a executat misiuni de bombardament în Gaza, 
împotriva organizaţiilor Hamas și Jihadul Islamic, după ce acestea au 
lansat o serie de atacuri teroriste împotriva civililor israelieni. Din 
dorința de „a tăia capul șarpelui”, Israelul a început, de asemenea, să 
lanseze atacuri împotriva liderilor acelor operaţiuni teroriste. 

Pe vremea când Komblau activa în aviația militară, un alt teatru 
de operațiuni se găsea la nord de Israel, în Liban. A executat misiuni de 
luptă în ultimele luni ale ocupaţiei israeliene din sudul Libanului (care 
a început în 1982). Pe măsură ce OEP, care își avea sediul în Liban, a 
devenit un pericol tot mai redus pentru Israel, Hezbollah, sprijinit de 
Iran, a preluat rolul de „mişcare de rezistență armată”, reprezentând, 
în anii următori, ţinta principală a FAI. 

Din primele zile, pilotul militar a fost considerat „războinicul 
celor inteligenţi”. Trebuie să știi cum să folosești complicatele comenzi, 

cum să nu pierzi viteza în plin zbor; trebuie să știi fizică și 
aerodinamică. Trebuie să ghiceşti ce poate face adversarul și când va 
face un anumit lucru. Odată aflaţi în aer, piloții militari israelieni au 
foarte multă libertate pentru a-și îndeplini misiunea. În ciuda 
experienței sale de luptă, Komblau recunoaște că se simte încurcat 
când este întrebat la ce se gândește în timpul unei misiuni. „Nu mă 
consider un pilot curajos, care are de spus poveşti extraordinare. De 
obicei, mă gândesc la multe lucruri. Unele au legătură cu misiunea şi cu 
faptul că trebuie s-o execut cât mai bine. Simulez în minte părțile cele 
mai importante ale misiunii şi ce trebuie făcut. Alteori, mă gândesc la 
masa de prânz sau la orice îmi vine în minte. Cred că la fel se întâmplă 
cu oricine este pe cale să facă ceva important pentru el”. 

După ce n-a mai fost pilot pe cel mai avansat avion din arsenalul 
Forțelor Aeriene Israeliene, Komblau s-a întors în domeniul cercetării- 
dezvoltării. „Experiența mi-a oferit cunoştinţele tehnice care m-au 
ajutat să mă ocup de viitorul forţelor aeriene - şi să contribui la 
dezvoltarea tehnologiilor viitorului”. 

Arik Czerniak este unul dintre cei mai cunoscuţi absolvenţi ai 
Talpiot. Fiind un adolescent ambițios, el şi prietenii lui erau într-o 
permanentă întrecere, voind să vadă cine va ajunge la cea mai bună 
unitate militară. Czerniak voia să câștige, dar nu a luat în calcul Talpiot, 
crezând că nu va reuși niciodată să intre acolo. Așa că şi-a pus în gând 
să devină pilot combatant. 

Când s-a apropiat ziua recrutării, a fost invitat să participe la 
testele preliminare pentru admiterea în programul Talpiot. Ajungând 
la locul examinării, ofiţerii l-au întrebat ce voia să facă. Czerniak a fost 
sincer: „Vreau să fiu pilot combatant',„Nicio problemă, au râs ei, le poți 
face pe amândouă”. 

„M-au trimis la comisie pentru a fi testat”, îşi amintește 
Czerniak. „Cu o săptămână înainte, citisem o carte despre teoria 
relativității elaborată de Einstein pentru a încerca să par pregătit și 
inteligent. Toată lumea trebuia să fie pregătită să vorbească despre 
ceva științific. Am vorbit despre fizică. M-au întrebat cum funcționează 
o centrală termică solară, precum cea de pe acoperiș. M-au întrebat ce 
aş vrea să studiez dacă nu aş fi în armată și am spus că arhitectura. 
Atunci, mi-au dat o problemă de arhitectură; a trebuit să le arăt cum aș 


proiecta o sufragerie. Apoi, mi-au pus o problemă de progresie. Mi-o 
amintesc şi acum: 61, 52, 63, 94, 46... care e numărul următor? 

Am stat în fața tablei albe și am încercat toate metodele 
matematice pe care le ştiam pentru rezolvarea progresiilor, iar ei au 
spus: «Doar schimbă ordinea cifrelor.» «Oh, exact», am zis ea Am 
arătat ca un idiot, dar a fost amuzant. Era doar un truc. Privind înapoi, 
ei doar voiau să vadă cum mă descurcam sub presiune. 

La finalul examinării, am întrebat din nou: «Mai pot să mă fac 
pilot?» Voiam să întreb cât mai mulţi oameni cu putinţă, pentru a fi 
sigur că răspunsul va fi mereu afirmativ, și aşa a fost. S-au ţinut de 
cuvânt”. 

În timp ce aştepta răspunsul de la Talpiot, a acceptat să dea 
probe pentru şcoala de pilotaj. „În aviația militară, instrucţia dura 
şapte zile, cu 600 de oameni. Te îmbracă în uniformă. Toată ziua alergi 
de colo până colo, executând comenzi. Nu există un echivalent în altă 
limbă pentru ceea ce trebuia să facem, dar acesta s-ar traduce prin 
«avansare pe picioare». Vezi copacul ăla? Ai 20 de secunde să alergi 
până acolo și înapoi: START! Nu ai reușit. Din nou! Erau o mulțime de 
activități şi teste de grup precum săpatul unor gropi, dezlegarea unor 
cuvinte încrucișate, atârnatul de bare de cățărat; toată lumea stă 
atârnată de bare şi vezi cine cade primul și ultimul. Nu se doarme 
aproape deloc; ne trezeau după doar două ore de odihnă”. 

Czerniak a depășit toate obstacolele. În cele din urmă însă, s-a 
gândit „Vă mulțumesc, băieți, pentru orice eventualitate, este bine că 
am trecut dar acum sper din inimă să intru la Talpiot”. La absolvirea 
liceului, tot nu avea un răspuns de la Talpiot. Într-o zi, la începutul 
verii, se juca pe computer când a primit un telefon. „Felicitări, ai fost 
acceptat în seria a XV-a a programului Talpiot”. Prima lui întrebare a 
fost: „Mai pot ajunge pilot?” în prima zi ca student la Talpiot, 
comandanții le-au adus cadeţilor lipii și şniţel. „Apoi, ia de-aici! Am 
început instrucția ca parașutiști. După şase zile, abia îmi puteam mișca 
picioarele, dar am continuat. Era floare la ureche în comparație cu ce 
făceau prietenii mei din unităţile de luptă, dar tot era foarte greu”. 
Când au început cursurile, materia i s-a părut cu adevărat grea. Dar 
Czerniak avea un as în mânecă. Se putea concentra asupra materiei cu 
câteva ore înaintea testelor și obținea rezultate bune. După ce a 
absolvit Universitatea Ebraică şi cursurile din programul Talpiot, 

Czerniak se aştepta să facă şase luni de muncă în domeniul cercetării- 
dezvoltării înainte de a se apuca de altceva. Era deja planificat. 
Misiunea lui era să se ocupe de un nou sistem radar produs în Israel 
pentru F-16, sistem pe care aviația israeliană urma să-l instaleze pe un 
avion de luptă fabricat în SUA. 

Dar comandantul bazei aeriene în care urma să lucreze a spus: 
„Destul! Dacă vrei să fii pilot, trebuie să vii acum” S-a trecut peste 
barierele birocratice, s-au semnat actele și Arik Czerniak era pe cale să 
reia stagiul militar. (Ministrul apărării a considerat mai târziu că 
aceasta a fost o decizie greşită. În anii care au urmat, cu câteva 
excepții, absolvenţii Talpiot au trebuit să lucreze în cercetare- 
dezvoltare înainte de a activa în unități combatante.) 

Czerniak învăţa în sfârşit să zboare. După absolvirea școlii de 
pilotaj, a primit cheile unui aparat F4 Phantom, un avion de luptă 
folosit cândva pe scară largă de aviația israeliană. Dar curând după ce 
a fost repartizat într-un escadron FA, aviația a decis că avionul era 
depășit. Czerniak a fost, în același timp, dezamăgit, dar şi bucuros de 
noua lui misiune. Și astăzi este instructor de zbor pe un A, Skyhawk. 
Ca şi F4, A, a fost cândva o componentă importantă a flotei de luptă a 
Forţelor Aeriene Israeliene. Ceea ce a învățat Czerniak pe acele 
avioane, azi depăşite, este încă valabil în foarte mare măsură. „Mă duc 
la rezervişti o zi, două la fiecare două, trei săptămâni pentru a-i învăța 
pe piloţi să lupte cu avioanele inamice. De obicei îi învăţ lupta unu la 
unu. Dacă, mâine, două avioane F-16 - unul din Egipt și altul din Israel 
- se apropie foarte mult unul de celălalt, va avea loc o luptă unu la unu. 
Este ca și cum i-aș învăța să dribleze. Nu tragi cu gloanţe, desigur. 
Scopul tău este să-l iei în vizor pe celălalt. Eşti în spatele lui, la 300 m, 
se răsuceşte în vizorul tău și totul este surprins de un aparat video. 
Când aterizezi, dai raportul ca să afli cine a câștigat, cine a pierdut și de 
ce”. 

Mulți absolvenți ai Talpiot spun cu modestie că nu contează ce 
contribuție au la securitatea Israelului, căci nimic nu va întrece 
niciodată sacrificiul făcut de un luptător adevărat, de un soldat din 
prima linie, de un pilot combatant care zboară deasupra teritoriului 
inamic sau de un marinar implicat într-o bătălie pe mare. 

Boaz Rippin, din a doua promoţie a programului, cunoştea un 
tânăr recrutat în Talpiot, incredibil de inteligent, care venea dintr-un 

kibbutz. „După câteva săptămâni, a renunțat”, a spus Rippin. „Şi-a dat 
seama că nu se putea întoarce în kibbutzul său într-o uniformă 
dejobnick” Un jobnick este un soldat din armata israeliană care nu 
luptă în mod direct. Poate face muncă de birou în logistică sau în 
spionaj, ori poate lucra în unitatea de relaţii 

Fostul şef de stat-major Rafael Eitan trece în revistă trupele. 


© Arhivele Armatei Israeliene 


Oră de informatică la începutul funcționării programului 
Talpiot. 

atorii programului Talpiot. 

Profesorul Novik predă o lecție de matematică avansată la 
Talpiot. 

Gilad Lederer și echipajul unei nave purtătoare de rachete. 

treia promoţie a Talpiot sărbătoreşte. 


Cădeţi ai programului Talpiot instruindu-se pe un tank 
Merkava. 

programului Talpiot instruindu-se în folosirea 


Cădeți ai 
explozivilor în timpul Primului Război din Liban (1982). 

Talpioții Avi Fogelman şi Gilad Lederer, într-un moment de 


relaxare, în timpul Primului Război din Liban. 


Cadetul Avi Poleg (care avea să fie mai târziu comandant al 
Talpiot), cu mâna ridicată. 

Una dintre primele serii ale programului Talpiot participă la un 
exercițiu de debarcare pe plajă. 

Baterie din sistemul defensiv „Domul de Fier” în plină acțiune în 
timpul Operațiunii „Stâlpul Apărării” din noiembrie 2012. 


Membri ai seriei a noua a Talpiot în timpul unor manevre cu 
tancuri, în 1990. 


Israelul lansează satelitul Ofek 7 la 11 iunie 2007. 
publice a armatei - toate sunt activități importante care fac 
armata și țara să funcționeze - dar se consideră că un asemenea soldat 
nu-și riscă viața pentru țară. „Armata îi va pune mereu pe un piedestal 

pe cei care-și riscă viaţa. Pilotul combatant este un caz extrem. Aceştia 
sunt priviţi altfel. Mereu va fi așa”, crede Rippin. 

Dintre cei aproape 700 de absolvenţi ai Talpiot, câţiva au decis 
să ajungă în unități combatante după absolvirea programului și să 
lucreze mai târziu în cercetare-dezvoltare sau în alte domenii specifice 
unui absolvent al Talpiot. 

Unul dintre acei soldaţi era din promoţia a XI-a. Datorită rolului 
jucat în program și în armată, Ministerul Israelian al Apărării nu 
acceptă ca numele acestuia să fie dezvăluit. Mai târziu, el a devenit 
comandat al Talpiot, dar, înainte de asta, a ajuns în una dintre cele mai 
temerare unități ale armatei israeliene, Shaldag. Această mică unitate 
de operaţiuni speciale este atașată aviației militare. Soldaţii sunt 
uneori parașutați în spatele liniilor inamice, departe de acestea, pentru 
a executa atacuri prin surprindere sau alte misiuni secrete. Deşi nu 
sunt piloți, ei răspund de îndeplinirea uneia dintre cele mai importante 
sarcini pe care le are aviația militară. 

Se crede că soldaţii acestei unităţi au fost trimişi în regiunea 
Deir ez-Zor din Siria în zilele și săptămânile dinainte ca reactorul 
nuclear de acolo să fie distrus de avioanele de luptă israeliene. Li s-a 
cerut să ia mostre de sol pentru ca liderii israelieni să fie siguri că locul 
respectiv era ceea ce bănuia comunitatea israeliană de informaţii că 
este. 

Soldaţii din unitatea Shaldag folosesc dispozitive laser sau 
electronice pentru a lovi o construcţie care să ajute la ghidarea 
bombelor sau rachetelor sol-aer. Acest lucru este deosebit de folositor 
în cazul țintelor mici, care necesită o mare precizie. Este, de asemenea, 
un mod de a limita daunele colaterale atunci când ţintele se află în 
zone dens populate, pentru că inamicii operează adesea în asemenea 
zone. Când Israelul consideră că nu are încotro și trebuie să lovească 
acele ţinte pentru a-și proteja propriii cetăţeni, există mereu o dorință 
foarte mare de a limita numărul victimelor civile din cealaltă tabără. 
Opinia publică mondială se întoarce repede împotriva Israelului atunci 
când sunt răniţi civili. 

Acel fost membru al Shaldag este departe de a fi singurul 
absolvent al Talpiot care s-a transformat într-un adevărat luptător de 
comando. Alți câțiva cădeţi ai Talpiot au urmat şcoli speciale de ofițeri 


imediat după ce au absolvit și au devenit comandanți de pluton înainte 
de a merge să lupte în Liban. 

Remarcabila poveste a unuia dintre acești luptători (al cărui 
statut important în domeniul securității ne împiedică să-i divulgăm 
numele) continuă să-i inspire pe recruți. îl voi numi Natan. Prietenii şi 
soldaţii aflați sub comanda lui spun că este „sarea pământului”. Și arată 
ca războinicul care şi-a dorit mereu să fie. Are părul tuns foarte scurt. 
Solid ca un boxer de categorie mijlocie, are umerii mari şi lați. Nu este 
genul de individ la care ai îndrăzni să sari cu pumnii. 

Natan provine dintr-o mică localitate agricolă, situată la câțiva 
kilometri sud de graniţa cu Liban. Câţiva kilometri mai la est este 
graniţa cu Siria. În copilărie, a făcut exerciţii de protecţie în caz de 
dezastre și îşi aminteşte că rachetele trase din Liban cădeau puţin prea 
aproape pentru a fi liniștit. 

Făcând parte din generația numită „copiii Războiului de Yom 
Kippur”, s-a născut la scurt timp după încetarea luptelor. La 12 ani, un 
medic i-a spus că nu-și va îndeplini niciodată visul de a deveni pilot 
militar pentru că nu vedea foarte bine. Mama lui a fost cumplit de 
dezamăgită, dar el i-a spus vesel: „În loc să pilotez avioane, voi construi 
avioane care nu vor avea nevoie de piloți”. Din acel moment, fără să 
ştie mare lucru despre Talpiot, s-a orientat spre acesta. 

Temându-se că recrutorii nu-l vor găsi în mica localitate natală, 
Natan a decis să facă el cerere pentru Talpiot, ceea ce era o raritate în 
acele zile. În timp ce se străduia să parcurgă complicatul proces de 
înscriere, a fost intimidat de „generalii care umpleau sala” şi care îi 
puneau întrebări complexe. Discuţia era condusă însă de colonelul Avi 
Poleg, un om mai blând şi mai cumsecade. Copilul mic şi slab de la 
oraș, care avea să ajungă un luptător important, a fost întrebat cum 
funcționează un cuptor cu microunde. „Îmi amintesc că nu ştiam 
aproape nimic despre asta, dar am inventat un răspuns coerent. În 
rest, am uitat aproape totul. Eram foarte, foarte concentrat; încercam 
să-mi țin capul ridicat și să nu privesc în jos. După ce am ieșit, nu mi- 
am mai amintit aproape nimic despre ce s-a întâmplat”. Credea că 
şansele lui de a fi acceptat erau nule. 

În timp ce Natan a început să se gândească la variantele pe care 
le avea, a auzit că mai mult de jumătate dintre colegii lui din liceu au 
fost acceptaţi la parașutiști. Resemnându-se cu ideea că vederea slabă 

îl va împiedica să facă parte dintr-o unitate combatantă, se gândea să 
„facă altceva”, când a sunat telefonul. Fusese acceptat la Talpiot. Era în 
extaz! 

Seria Talpiot din care făcea parte a fost repartizată să facă 
instrucția de bază cu parașutiștii, pe care i-a admirat dintotdeauna. 
Deşi nu era cel mai bun student din serie, în ceea ce privește viața 
militară, excela. Acest cadet învăţa foarte multe din vizitele pe care le 
făcea în avanposturi, pe navele militare, la bazele aeriene, la unitățile 
de artilerie din teren, la unităţile de blindate și la echipele de 
cercetare-dezvoltare care se ocupau de proiecte interesante, 
novatoare. „Ce îmi plăcea cel mai mult în Talpiot erau acele perioade 
intersemestriale în care mergeam în vizită şi făceam instrucţie. Îmi 
amintesc că mă întorceam acasă şi mă întâlneam cu toţi prietenii mei 
care activau în unități combatante. Le spuneam: «Luna trecută am 
făcut instrucţie ca tine, luna aceasta, ca tine”. 

Se ştia că studenţii din seria lui erau foarte nerăbdători să ia la 
întrebări eşalonul superior al înaltului Comandament israelian. Într-o 
zi, ei au vizitat o bază aeriană și au ascultat o prelegere a generalului 
Avihu Ben-Nun, comandantul Forţelor Aeriene Israeliene între 1987 și 
1992. Ca pilot, Ben-Nun fusese un as, doborând cel puțin trei avioane 
inamice - două MIG-uri egiptene şi un MIG rusesc care ajuta armata 
egipteană. Era venerat în toată țara. 

General explica decizia sa de a cumpăra mai multe avioane F-15 
decât F-16. Cadeţii Talpiot cărora li se adresa erau în armată de mai 
puţin de doi ani. „Unul dintre băieți”, îşi amintește Natan, „a ridicat 
mâna și l-a întrebat plin de curaj: «A fost o decizie greşită. Cum ați 
putut face asta? Nu vă daţi seama ce are cu adevărat nevoie aviația 
militară?» în cele din urmă, Ben-Nun a explicat de ce a făcut ce a făcut 
şi a câştigat disputa. Dar oare în câte ţări pot tinerii de 20 de ani să 
pună la îndoială înțelepciunea unei legende?” Studentul devenit 
războinic a continuat, zâmbind răutăcios: „Când ne întâlneam cu mari 
comandanți, imediat le puneam întrebări. Acesta era spiritul nostru. 
Totul era contestabil. Nu ştiu dacă acest lucru era enervant pentru 
comandanți sau jenant pentru ofițerii noștri, dar acum, fiind mai în 
vârstă, îmi pot da seama cum era”. 

Când acest excepţional tânăr cadet s-a apropiat de jumătatea 
celui de-al doilea an de studii, a început să aibă îndoieli în privința 

părții teoretice a programului Talpiot. Îi plăcea să fie pe teren şi credea 
că putea juca un rol mai important acolo. A început să cocheteze cu 
ideea de a merge la şcoala de ofițeri combatanți, cu speranța de a 
deveni comandant de pluton. Comandanții săi i-au spus că îl puteau 
ajuta să facă asta, dar i-au cerut să termine mai întâi cursurile și să 
obțină diploma. 

În ciuda faptului că s-a înrolat în Talpiot, Natan nu şi-a pierdut 
niciodată dorinţa de a deveni un adevărat războinic. După absolvire, 
colegii săi de generație și-au luat repartizările - majoritatea în 
cercetare-dezvoltare - în timp ce el a luat-o literalmente de la zero. A 
făcut din nou instrucția de bază, apoi s-a dus la şcoala de ofițeri și a 
urmat cursurile destinate comandanților. 

Scopul său era să comande o unitate a cărei existență fusese 
considerată, până de curând, secret de stat, o unitate de rachete 
antitanc. Racheta, numită Tamuz, este un proiectil teleghidat, lansat de 
o armă ținută pe umăr. Este fabricată de firma Rafael. Poate fi, de 
asemenea, trasă de un lansator montat pe un jeep sau pe un mic 
vehicul blindat. Pentru propulsie se folosește o cantitate mică de 
combustibil solid, astfel încât reîncărcarea este relativ ușoară. 

Tamuz a fost folosit de câteva ori în timpul războiului civil din 
Siria de soldaţii israelieni care patrulau la graniță. Când armata siriană 
sau rebelii trăgeau cu mortiere spre Israel, intenționat sau accidental, 
Israelul răspundea adesea distrugându-le cu rachete Tamuz. 

Lui Natan i-a plăcut cu siguranţă faptul că a luptat efectiv şi este 
mândru de acest lucru. Entuziasmat de Tamuz, el spune că „racheta 
este ghidată cu ajutorul unei camere de luat vederi. În vârful rachetei 
se află o asemenea cameră, iar tu doar manevrezi racheta spre ţintă. 
Pentru mine, era o combinaţie extraordinară între tehnologia de 
ultimă generație și o unitate concentrată asupra celor ce se întâmplau 
pe teren”. 

Vreme de peste zece ani, a făcut parte din aceeași unitate 
antitanc; un ucigaş de tancuri în adevăratul sens al cuvântului. Dacă 
izbucnea războiul, obiectivul său era să folosească elementul-surpriză 
pentru a scoate din luptă tancurile inamice fără ca armata să 
trebuiască să trimită întregi unități de tancuri în acele zone. Printre 
altele, unitatea lui era pregătită să deschidă focul asupra unor tancuri 


aflate la câțiva kilometri depărtare fără să fie detectată sau urmărită 
de inamic. 

Acum este locotenent-colonel în rezervă, având în subordine 
aproape 400 de oameni, pe care îi instruiește în așa fel încât să 
reîncarce și să tragă în numai 15 secunde. Ca ofițer în rezervă, este o 
anomalie din mai multe motive, unul dintre ele fiind faptul că-i place 
cu adevărat ceea ce face în calitate de rezervist. Pentru el, ideologia 
serviciului militar este obligatorie. El consideră că „rezerviștii sunt 
adevărata armată şi trebuie să-și păstreze condiţia fizică şi să fie 
pregătiți. Rezerviștii noștri au luptat pentru țară și au salvat-o în toate 
războaiele. Căminul meu este aici, printre rezervişti”. Servește în 
armată 70 - 80 de zile pe an, ceea ce este foarte mult pentru un 
israelian. Majoritatea rezerviștilor rămân concentrați cel mult câteva 
săptămâni pe an. 

Istoricii militari sunt de acord cu analiza pe care el o face 
rezerviştilor israelieni. Întrucât armata permanentă are doar 
aproximativ 175.000 de bărbați şi femei, rezerviştii sunt deosebit de 
importanţi. Sunt aproape de patru ori mai mulți rezerviști decât 
soldaţi. În trecut, când Israelul era atacat, principalul scop al armatei 
permanente era să țină piept inamicului până când intrau în luptă 
rezerviștii. Deşi războiul s-a schimbat, ca și armata Israelului, generalii 
şi liderii politici ştiu că se pot produce surprize, iar rezerviștii sunt 
consideraţi încă foarte importanţi în toată țara. 

Acest israelian modest, născut într-un orășel, care se temea că 
va fi un militar oarecare, este adesea chemat de conducătorii 
programului Talpiot să le țină prelegeri recruţilor. Bineînţeles că 
acceptă întotdeauna. Datorită exemplului său, mulţi absolvenţi ai 
Talpiot au intrat în forțele terestre, iar conducerea armatei speră că și 
mai mulți îi vor călca pe urme. 

Capitolul 15 

Noiieroiailsraelului 

Israelienii îi iubesc pe americani. Consideră SUA țara tuturor 
posibilităților. Le place atât de mult să facă cumpărături acolo, încât 
israelienii care vizitează SUA îşi iau cu ei o valiză goală pentru hainele 
noi pe care le vor cumpăra. De asemenea, israelienii se dau în vânt 
după televiziunea americană. Le plac la nebunie Seinfeld, 
FamiliaSimpson, Totuldespresex - şi lista poate continua la nesfârşit 

într-o zi, actorul şi scriitorul israelian Assaf Harel urmărea un episod 
din serialul original HBO Anturaj. Dacă nu ştiţi, filmul este despre un 
puşti din Queens care are succes la Hollywood, devenind o mare 
vedetă. Fratele său vitreg, mai mare decât el, era actor de mâna a doua, 
dar el şi-a adus în California doi prieteni foarte apropiaţi. Unul devine 
impresarul său, celălalt are grijă de casa în care locuiesc toți patru, 
situată într-una dintre cele mai frumoase zone din sudul Californiei. 

Harel urmărea un episod în reluare când a sosit știrea că 
Mirabilis, compania care realizase programul de mesagerie 
instantanee numit ICQ, a fost cumpărată de AOL cu 287 de milioane de 
dolari, plus alte 120 de milioane de dolari în plăţi eșalonate. 

Era de departe cea mai mare sumă plătită vreodată pentru o 
companie israeliană. Israelienii erau absolut captivați. Curând, au aflat 
povestea acestei incredibile companii şi motivul pentru care avea o 
valoare de piață atât de mare. Mirabilis a fost fondată de cinci 
israelieni în 1996. Patru erau prieteni, al cincilea era Yossi Vardi 
(acum, un investitor bine cunoscut în Israel, tatăl unuia dintre cei 
patru prieteni). Ei au hotărât să inventeze mesageria instantanee după 
ce şi-au dat seama că tehnologia exista, dar nimeni nu o experimenta. 
Scopul lor era să realizeze o legătură între utilizatorii de calculatoare 
care foloseau sistemul de operare Microsoft Windows. 

„Vânzarea lui Mirabilis a fost un eveniment important pentru 
tinerii din această ţară, de fapt, pentru toată lumea din Israel”, spune 
Harel. „Câţiva indivizi au creat un lucru și l-au vândut cu mai multe 
sute de milioane de dolari. Asta nu se mai întâmplase niciodată în 
Israel. Nu avuseserăm niciodată tineri milionari, mai ales unii care să 
facă avere prin forțe proprii. Îmi amintesc cât de entuziasmați erau toți 
în țara asta. M-am gândit că, dacă Israelul era atât de interesat de 
treaba asta, probabil ar urmări şi un serial pe acest subiect. De atunci, 
asemenea lucruri s-au tot petrecut. Dar noi am fost cei care le-am 
transformat cu adevărat într-un eveniment specific culturii de masă”. 

Harel a folosit povestea tinerilor milionari israelieni și i-a 
aplicat factorii de succes ai serialului american., Anturaj era un serial 
despre amiciţie. Amiciţie în adevăratul sens al cuvântului. ICQ ne-a 
oferit contextul pentru Anturaj în stil israelian”. El și prietenii săi au 
început să scrie imediat ce le-a venit ideea. Câteva luni mai târziu, 
serialul a primit undă verde şi au început filmările în 2005. Harel este 

omul cu ideile care stau la baza scenariului, dar şi una dintre vedete, 
interpretându-l pe Guy Fogel, cel mai serios dintre cele patru 
personaje principale. 

Serialul se intitulează Mesudarim, ceea ce s-ar traduce prin 
„aranjat pe viaţă”. Serialul este o comedie dramatică despre modul în 
care cei patru prieteni îşi trăiesc viața după ce şi-au vândut compania 
high-tech unei firme americane cu 217 milioane de dolari. Cei patru 
prieteni îşi cumpără o vilă. Se amestecă unii în treburile altora, 
indiferent că este vorba despre femei, despre bani sau despre 
următoarea afacere. Mesudarim a devenit repede cel mai apreciat 
serial de comedie din Israel. 

Harel este un producător, regizor, scriitor şi actor inteligent şi 
priceput. Cunoaște țara foarte bine, ceea ce îl ajută să surprindă esența 
modului în care se schimba Israelul. A înțeles că societatea aprecia 
foarte mult spiritul de inițiativă în afaceri și tehnologia, așa încât a 
putut transforma vânzarea unei tehnologii de câteva milioane de 
dolari într-un serial de televiziune. În plus, şi-a dat seama că eroii țării 
se schimbaseră. 

„Înainte, Sayeret Matkal (forţele speciale israeliene) era unitatea 
în care tânjeau să ajungă toți”, explică el. „Ei erau eroii noștri. Ei erau 
vedetele: oameni ca Ariel Sharon din Unitatea 101 de parașutiști, Ehud 
Barak și Benjamin Netanyahu, ambii din Sayeret Matkal. Ei erau așii 
noştri. Acum însă, imitările de înaltă tehnologie sunt cele mai admirate 
- Unitatea 8200 și mai ales Talpiot. Israelienii îi apreciază pe cei din 
high-tech așa cum americani îi apreciază pe sportivi și pe celebrități”. 

Harel crede că schimbările din societatea israeliană s-au născut 
din dezamăgirea provocată de Războiul de Yom Kippur din 1973. „Cu 
ani în urmă, luptătorii au creat o identitate pentru Israel. Toată lumea 
intra în armată şi aceasta îți spunea cine vei deveni. După acel război 
însă, oamenii au început să se schimbe. N-am mai pus accentul pe 
muşchi, ci pe creier. Talpiot și celelalte unități de «gânditori» 
reprezintă contribuţia universală a Israelului la inovare; creierul este 
noul pașaport către societatea globală. Astfel, acum, acești membri ai 
Unităţii 8200 şi absolvenţii Talpiot sunt noii noștri eroi”. 

Lupta dintre creier şi mușchi, dintre individualism și binele 
comun, dintre soldat și director a existat în Israel încă de la bun 
început. Decenii întregi, ea s-a manifestat prin rivalitatea dintre 


Yitzhak Rabin şi Shimon Peres. Mulţi îi considerau pe cei doi 
giganţi politici ai Israelului drept aliaţi. Israelienii ştiau însă că nu e 
aşa. 

„Rabin şi Peres se urau. Rabin era luptătorul, generalul. Peres nu 
a fost niciodată soldat, dar era unul dintre cele mai importante cadre 
de conducere din Ministerul Apărării. Luptătorii erau învăţaţi să nu 
aibă încredere în cei care nu au luptat, iar Peres nu suporta această 
atitudine. Exista această tensiune permanentă între abordările lor. În 
Partidul Muncii, erau mereu unul împotriva celuilalt. Uniformele 
contra costumelor”. 

Assaf Harel consideră succesul de care se bucură Talpiot atât în 
armată, cât şi în cultura israeliană drept victoria supremă a lui Peres. 
„Până de curând, Israelul se afla încă în era luptătorului”, afirmă el. 
„Acum mergem mai departe”. Assaf mai crede că nu va trece mult până 
când soldaţii care au făcut parte din unităţi tehnologice de elită ca 
Talpiot vor îndeplini roluri politice în ţară, poate chiar funcția de prim- 
ministru. 

Succesul programului Talpiot este și o dovadă a faptului că 
Israelul trece de la o societate socialistă la o societate cu un caracter 
capitalist mult mai accentuat. Urmărind îndeaproape evoluţia 
societăţii şi culturii israeliene, Assaf consideră că banii sunt acum mai 
importanţi ca oricând în Israel. „Dar Israelul este departe de a fi 
singura ţară în care banii sunt mai importanți decât în trecut. Acest 
lucru este cu siguranţă valabil pentru SUA și lumea occidentală. Pur și 
simplu, așa stau lucrurile. Nu are niciun rost să stai să le judeci; doar 
faci ce îți stă în putere. Ai putea crede că această evoluţie este bună 
pentru că promovează educaţia. Oamenii doresc să fie mai bine 
educați, au salarii mai mari, iar donațiile pentru cauze filantropice vin 
din acei bani”. Acestea fiind spuse, următorul său proiect pentru 
televiziunea israeliană este exact opusul lui Mesudarim. Este despre 
nişte bătrâni care stau toată ziua într-o cafenea, plângându-se de viața 
pe care o duc. 

Schimbările produse în modul de gândire al societăţii aduc cu 
sine creşterea popularității recruţilor Talpiot. Mulți membri ai Talpiot 
spun că, după ce se înrolează în această unitate, este uimitor câți 
adolescenţi din comunitățile și liceele în care au învăţat își fac timp să 


le afle numerele de telefon. Îi sună să-i întrebe ce mai fac şi cum se 
descurcă în Talpiot. 

Saar Cohen este din Hadera, o așezare situată la nord de Tel 
Aviv, fiind primul elev trimis la Talpiot de liceul din localitate. „Puștii 
mă urmăresc”, spune Cohen, consternat. „Mă întreabă ce se va 
întâmpla cu mine în Talpiot? Cum am reușit să intru?” 

Evident, urmăresc ceva. Nu-i interesează doar educaţia, 
pregătirea şi prestigiul programului. Îi interesează și să poată spune, 
cât timp vor trăi, că fac parte din elita Talpiot. Satisfacțiile sunt 
numeroase. 

Capitolul 16 

„Acceptăm doartalpioţi'. 

Relaţiile sunt foarte importante pentru cei care participă la 
programul Talpiot - pentru cădeţi, pentru absolvenţii care activează 
într-o unitate militară şi mai ales pentru cei care au ajuns să lucreze în 
sectorul privat. Cunoscuţi în mod neoficial ca „talpioţi”, absolvenții 
apelează unul la altul, se ajută pentru a-și găsi un loc de muncă, se 
sprijină unul pe altul oricând este posibil. În definitiv, este vorba 
despre o reţea de oameni născuți şi crescuţi să rezolve probleme, să 
răspundă la întrebări şi să dezlege misterele vieții. 

Marina Gandlin va fi și ea, foarte curând, parte a acestei tradiții a 
talpioților. Deocamdată, își ajută prietenul, care a făcut parte din 
Unitatea 8200, să-şi înceapă viaţa profesională. „Căutam pe internet un 
loc de muncă pentru el și am fost şocaţi să constatăm că, pentru multe 
posturi din sectorul comunicaţiilor şi al calculatoarelor, se făcea 
mențiunea «doar pentru talpioți»”, exclamă ea. „Pentru mine, va fi 
bine. Dacă firma ta caută un lider, poți angaja un comandant care a 
activat în aviaţie sau într-o unitate combatantă. Dar dacă te 
interesează un lider care să fie şi specialist în tehnologie, atunci poți 
specifica «doar pentru talpioţi». Sunt cei mai buni”. 

Acele anunţuri „doar pentru talpioți” sunt postate adesea pe 
site-uri cu oferte de muncă de persoane care nu au absolvit programul 
Talpiot, dar care vor ca talpioţii să lucreze în companiile lor. Când însă 
compania este condusă de un talpiot, mai ales o firmă aflată la început, 
dorința de a lucra doar cu alți absolvenţi ai Talpiot este și mai mare. 
Mulţi ar spune că aceștia vorbesc o limbă specială, că se înţeleg cu 


adevărat unii pe alții, că talpioţii au încredere unul în altul, că știu cum 
să pună lucrurile la punct și că au aceleași experienţe unice. 

„Talpiot este o platformă excelentă pentru crearea unor relații 
fiindcă participanţii sunt foarte apropiaţi între ei”, spune Elad Fierber, 
din promoția a XXV-a. „După trei ani și câteva luni, 18 ore pe zi cu 
aceiaşi 30 de oameni, ajungi să-i cunoști foarte bine pe băieţi şi pe fete. 
Poţi să spui literalmente cine este fiecare numai văzându-i umbră. 
Tinerii ăştia vor face totul pentru tine. Ne simțim realmente obligaţi să 
ne ajutăm unii pe alții. Acest lucru este valabil în special pentru cei din 
seria ta, pentru cei din seria dinainte şi pentru cei din seria următoare. 
Această legătură puternică durează pe tot parcursul programului, în 
timpul serviciului militar şi în activitatea desfășurată în sectorul 
privat. Nimic nu este oprit. Este o comunitate foarte unită și, deşi toți 
trebuie să ne câştigăm traiul, banii nu intră niciodată în discuţie”. 

Câțiva absolvenţi care fac parte din acest club de elită au pus 
bazele unui program numit Talpinet. Este un forum on-line destinat 
exclusiv absolvenţilor. Îi ajută să intre în contact cu alţii dacă sunt în 
căutarea unei persoane care să ocupe un post într-o echipă de 
conducere, dacă au nevoie de un programator cu anumite abilități sau 
dacă, pur şi simplu, încearcă să rezolve o problemă considerată până 
atunci de nerezolvat. 

Inspirându-se de la Talpinet, pilotului militar Arik Czerniak i-a 
venit ideea de a crea „Talpimeet”. De câteva ori pe an, Czerniak găseşte 
o sală și-i invită pe toţi cei peste 700 de absolvenţi ai Talpiot la o 
întâlnire. La fiecare întâlnire sunt câţiva vorbitori, absolvenți ai Talpiot 
care au o carieră în plină ascensiune. 

O astfel de întâlnire a fost organizată în primăvara lui 2012, 
într-un amfiteatru al Universităţii Tel Aviv. Au venit absolvenţi din 30 
de promoții diferite; au fost sute de participanţi. S-au reunit, au 
depănat amintiri şi au ascultat prezentările unor talpioți despre cum 
funcționează o celulă, cum crește, cum se modifică, cum poate suferi 
mutații și cum poate fi „reparată”. 

L-au ascultat, de asemenea, pe Elad Fierber, citat mai sus. 
Înainte de a fi acceptat în Talpiot, Fierber era foarte hotărât să se facă 
pilot militar. Începuse deja procesul de recrutare. Dar, la fel ca Arik 
Czerniak cu câțiva ani înaintea lui, a ajuns la concluzia că și programul 
Talpiot i-ar prinde bine, aşa că a început să se pregătească pentru 

amândouă. Una dintre amintirile sale cele mai ciudate este că 
persoanele care l-au examinat la Talpiot i-au cerut să le spună cine 
sunt Janis Joplin şi Florence Nightingale şi să explice cum a început 
Primul Război Mondial. „O ştiam pe Janis Joplin”, îşi aminteşte el, «dar 
nu ştiam exact când a început Primul Război Mondial sau cine a fost 
Florence Nightingale - dar acum ştiu”. 

După ce şi-a terminat studiile din cadrul programului Talpiot la 
Universitatea Ebraică, Fierber s-a ocupat de programele companiei 
Rafael, unul dintre furnizorii armatei. El crede că firma a fost foarte 
interesată de el din câteva motive, inclusiv acela că avea relaţii printre 
talpioți. „Știu că, atunci când aduc pe unul dintre noi să se ocupe de un 
proiect, pot apela la mulţi alţii. Știu că vom folosi rețeaua Talpiot. Aș 
putea atrage alți talpioți și aş avea acces la ideile lor, chiar dacă ei nu 
lucrează la același proiect în mod direct. Este ca un magnet pentru 
ideile bune”. 

După stagiul de la Rafael, Fierber a lucrat în Ministerul Apărării, 
unde s-a ocupat de proiecte mari, dintre care unele sunt încă foarte 
importante pentru securitatea națională. Activitatea sa are legătură cu 
îmbunătăţirea substanţială a unui software. 

Acel proiect a fost pus în practică şi este folosit în prezent de 
armata israeliană. Restul este secret. 

Fierber spune că acele proiecte mari - la care a lucrat împreună 
cu mulți specialiști din cele mai diferite domenii - l-au pregătit pentru 
afaceri. Când nu a mai lucrat pentru armata Israelului, s-a gândit să 
facă primul pas adevărat spre lumea afacerilor private. Ratând câteva 
ocazii oferite de alți absolvenţi ai Talpiot, Fierber a acceptat o ofertă 
din partea programului de MBA al Universităţii Stanford. Ca mulți 
talpioți care se duc în străinătate să studieze sau să înceapă o afacere, 
Fierber ajurat să se întoarcă acasă. 

El consideră că există asemănări între programul său 
postuniversitar și Talpiot. „Programul MBA de la Stanford este foarte 
coerent, foarte intensiv. Ca la Talpiot, suntem încurajați să conlucrăm; 
relaţiile interpersonale sunt foarte importante. Asta îmi permite să-mi 
fac relații în toată lumea”. 

În timpul studiilor, a fondat Echolabs. Compania a conceput o 
metodă de analiză a sângelui într-un mod neinvaziv, folosind 
electrooptica. „Această tehnologie are foarte multe întrebuinţări”, 

spune Fierber. „Este destinată mai puțin comunităţii medicale şi mai 
mult sportivilor - le spune cum se comportă corpul lor în anumite 
condiţii, când ar trebui să se odihnească, când ar trebui să mănânce 
sau să bea. Îi ajută să dea un randament optim”. 

Fierber a construit el însuși prototipul, cumpărând componente 
de la magazinele din zona San Francisco și combinându-le într-un 
dispozitiv portabil de dimensiunea unui ceas de mână. A ținut legătura 
cu talpioții, care l-au ajutat să strângă fonduri suplimentare. 

Rotem Eldar a făcut parte din seria a XVI-a a Talpiot şi a absolvit 
în 1994, cu nouă ani înaintea lui Fierber. Lucrează la Gemini Venture 
Capital, unul dintre cele mai mari fonduri de investiţii din Israel. Eldar 
a fost imediat interesat de Echolabs. Deși nu este încă sigur dacă 
Gemini va investi în Echolabs într-un stadiu atât de timpuriu, Eldar l-a 
ajutat pe Faber punându-l în legătură cu specialiștii care ar putea 
sprijini finanţarea companiei sale acum și în viitor. 

Eldar lucrează la etajul al XI-lea al unei clădiri cu o perspectivă 
impresionantă asupra Mării Meditarane, situată în Herzliya Pituach, 
una dintre cele mai bogate localități din tot Israelul. Pe străzile de 
dedesubt se văd restaurante de sushi, iar în holul clădirii Gemini există 
o consolă de jocuri video Xbox. Eldar a început să lucreze aici în 2011, 
după ce a pus umărul la crearea și la promovarea unei companii de 
comunicații cu sediul în Boston. El spune că, la Gemini, se ocupă mai 
ales cu auditul intern, asigurându-se că firmele pe care le-ar putea 
recomanda pentru investiții reprezintă o alegere bună. El apelează în 
acest sens la multe cunoştinţe din Talpiot. 

Arătând spre fereastră, spune: „Noi numim asta Silicon Wadi. 
50% dintre start-upuri se află pe o rază de patru-cinci kilometri din 
locul în care stăm. Microsoft este la o stradă distanță. Broadcom este în 
clădirea de acolo. În general, Israelul şi mai ales sectorul tehnologiei de 
vârf din Israel este ca o mlaștină. Aproape toţi se cunosc între ei. Dar 
cele care mă ajută cu adevărat să obțin mai repede informaţii sigure 
sunt relațiile mele din Talpiot. 

Cunosc oameni din Talpiot care au lucrat în diferite sectoare ale 
apărării, iar destinul i-a dus în diferite domenii și în diferite companii. 
Aceste relaţii constituie un avantaj uriaș, ajutându-ne pe mine şi pe cei 
de la Gemini să nu ne irosim timpul. Din punctul meu de vedere, poți 
afla foarte multe din registrele sau situaţiile financiare ale unei 

companii, mai ales dacă este un start-up. Ai însă nevoie de informații, 
iar relaţiile mele din Talpiot mi le oferă”. 

Mai mult, după ce Eldar decide că ar fi bine ca Gemini să 
investească într-un anumit proiect, relaţiile din Talpiot îl pot ajuta să 
înceapă demersul. „Dacă este o afacere cu șanse mari de succes, atunci 
concurența este mare și e greu. Multe fonduri de investiţii vor să 
investească într-o idee bună - în următorul Facebook, dacă poți să-ți 
dai seama care va fi - şi toți vor să intre în afacere. Relaţiile personale 
sunt esenţiale. Dacă-l cunoşti pe întreprinzător sau pe cineva care-l 
cunoaşte, ai şanse mai mari să fii acceptat și să fii primul. Să fim 
cinstiți; nu sunt foarte multe companii extraordinare în care să 
investeşti”. 

Când de cealaltă parte se află un talpiot, „vorbim efectiv aceeași 
limbă”, spune zâmbind Eldar; „suntem pe aceeași lungime de undă; se 
simte în largul lui când vorbește cu mine, iar asta îmi oferă un avantaj. 
Talpiot este acel gen de rețea care depăşeşte orice graniță sau o 
ignoră”. 

Acest sentiment este împărtășit de cinci absolvenţi ai Talpiot 
care lucrează toți la Takadu, o companie israeliană care supraveghează 
rezervele de apă şi aprovizionarea cu apă a oraşelor. Proprietarul 
firmei, talpiotul Amir Peleg, a apelat la colegi din Talpiot la scurtă 
vreme după ce a înființat firma. Unul dintre ei, Haggai Scolnicov, 
mărturiseşte: „Dacă mă sună cineva şi spune: «Nu mă cunoşti... mă 
numesc... sunt din Talpiot», lucrurile se schimbă puţin. Nu toți talpioții 
sunt neapărat oameni cu care aş colabora. Probabil însă că un talpiot 
are ceva interesant de spus. Adevărat, e ceva ce duce cu gândul la 
relaţiile dintre foștii colegi de școală, dar, în general, sunt foarte utile. 
Este ceva extraordinar. Unde în altă parte mai poți avea în mod 
constant legătură cu persoane cu 10 - 15 ani mai mari sau mai mici 
decât tine?” Relaţiile pe viață se stabilesc în perioada petrecută în 
armată, când talpioţii se ajută în lupta lor cu birocraţia. Uneori, 
politica, birocrația sau problemele tehnice îi împiedică să meargă mai 
departe, dar talpioţii pot grăbi lucrurile colaborând cu absolvenţi ai 
programului din alte unități. 

Un Barkai, un alt talpiot angajat la Takadu, explică: „Se pierd 
lucruri în procesul de comunicare. Pentru a discuta cu o altă unitate, 
trebuie să urci întâi la nivelurile superioare şi apoi să cobori. Deci pot 

apărea unele erori de comunicare, iar când poţi s-o iei de-a dreptul şi 
să apelezi la un camarad din Talpiot, informaţiile vin mai repede, iar 
asta e foarte bine”. 

Scolnicov își aminteşte că, la un moment dat, comandantul său 
voia ca el să se ocupe de comunicaţii. „Am spus: «Nu sunt foarte sigur.» 
Apoi am întrebat: «Cine e la celălalt capăt?» Când comandantul mi-a 
zis: «Simmy... şi el este din Talpiot», am acceptat imediat. Bineînţeles 
că prețul pe care va trebui să-l plătească un şef este acela că noi vom 
petrece 30 de minute pe zi flecărind”. 

Biologul Ron Milo nu a fost niciodată prea vorbăreţ. Informatica, 
fizica, tehnologia şi chimia sunt instrumentele pe care le folosește la 
Institutul Weizmann, un centru de cercetări de nivel mondial aflat în 
oraşul Rehovot, la sud de Tel Aviv și la vest de Ierusalim. Fondat în 
1934 de chimistul Chaim Weizmann, care, mai târziu, a devenit primul 
preşedinte al Israelului, institutul a fost catalogat, în 2011, de cei de la 
publicaţia TheScientist drept locul din afara SUA cel mai prielnic 
cercetărilor efectuate de cadrele universitare. 

Este un magnet pentru talpioți ca Milo. Plăcuțele cu numele de 
pe ușile birourilor arată că locul e plin de absolvenţi ai Talpiot. La 
Institutul Weizmann, Milo și echipa lui se ocupă de „marile probleme 
ale viabilității”. Asta înseamnă că se ocupă de îmbunătăţirea eficienței 
uneia dintre cele mai mari realizări ale naturii - fotosinteza - cu scopul 
de a cultiva plante agricole mult mai repede acolo unde este mai mare 
nevoie de ele, în regiunile cele mai sărace ale lumii, unde mulți oameni 
suferă de foame. El explică astfel activitatea complexă de cercetare pe 
care o desfăşoară: „Analizăm posibilitățile, limitele şi nivelul optim al 
metabolismului carbonului. Sperăm să înţelegem principiile după care 
se produce, cu scopul de a îmbunătăți capacitatea de a produce, mai 
eficient, hrană și combustibil”. 

Ron este foarte deschis când vorbeşte despre ceea ce l-a făcut să 
se ocupe de așa ceva la Institutul Weizmann, poziție din care încearcă 
literalmente să salveze lumea. „Am o pregătire ştiinţifică, iar 
cunoștințele dobândite în Talpiot au fost vaste și profunde. M-au ajutat 
să stăpânesc matematica, fizica şi informatica, iar asta este ceea ce 
contează cu adevărat pentru mine în acest moment”. 

Deşi are un deosebit respect pentru program în sine - de la 
recrutare și instrucția militară până la instruirea teoretică și absolvire 

- el crede că nimic din toate acestea nu se compară cu faptul că recruții 
se încurajează unul pe celălalt, cu faptul că instructorii îi îndrumă pe 
cădeți şi cu influența pe care o au mai vechii absolvenţi ai Talpiot 
asupra traseului profesional (şi vieţii) celor care vin după ei. 

„În Talpiot, cei cu care te însoțeșşti şi care au influenţă asupra ta 
sunt la fel de importanţi, dacă nu chiar mai importanţi, decât 
pregătirea în sine. Eşti înconjurat de oameni interesanțţi, de foarte 
bună calitate. Eşti influențat de comandanţi şi de profesori, care îţi 
spun mereu că tu poţi schimba lucrurile. Când termini programul, crezi 
deja asta și ai tu însuţi aşteptări foarte mari de la tine”. Ținând cont de 
mediul stimulativ din punct de vedere intelectual, după părerea lui 
Milo, nu este de mirare că, atunci când se apucă de un proiect 
important, interesant, un talpiot va recruta alți talpioţi ca să-l ajute. 
Există o afinitate naturală pentru preocupări similare. Relaţiile intră 
din nou în acțiune, asigurându-te că acei talpioți cu care colaborezi își 
vor dovedi valoarea. 

Rotem Eldar rezumă avantajul de a fi fost în Talpiot cu acest 
avertisment: „Nu uitaţi că nu există bilete pentru succesul în viață. Nu 
poți să spui pur şi simplu «sunt din Talpiot» și să crezi că aşa vei obţine 
orice îți dorești tot restul vieţii tale. Ai însă beneficiul de a cunoaște 
oameni extraordinari și de a fi în relaţii cu oameni extraordinari. Deși, 
în ultimă instanţă, eşti pe cont propriu, există un fel de corp intern de 
consilieri gata să te ajute să găseşti răspunsuri şi să iei decizii”. 

Capitolul 17 

Succesulproiectului 

În ultimul capitol, am văzut că mulți absolvenţi ai programului 
Talpiot au ajuns, cu ajutorul altor talpioţi, în avangarda industriei 
israeliene. Este foarte interesant să urmăreșşti evoluţia foştilor talpioți, 
să vezi cum pregătirea, educaţia şi experiența lor militară dau roade 
mai târziu în viaţă. Talpioţii joacă un rol important oriunde merg și 
influențează economia Israelului așa cum aceasta nu a mai fost 
influențată înainte. 

În 1993, internetul era în faşă. Exista doar în câteva zone în care 
cercetătorii făceau experimente cu reţelele. În unele cazuri, cei care 
aveau calculatoare legate la o linie telefonică puteau comunica între ei 
printr-un dispozitiv conectat la o linie de fax. Se putea efectiv auzi 
semnalul de apelare similar cu al faxului înainte să se facă o conexiune. 

Chiar şi pentru cei din lumea tehnologiei de vârf, perspectiva ca 
această mică reţea să devină cândva centrul mondial al afacerilor, 
serviciilor bancare şi marketingului era încă o pură fantezie. O mică 
echipă de israelieni a privit însă departe, în viitor. Ei au înţeles 
importanța internetului; şi-au imaginat o lume în care tranzacţiile 
comerciale şi bancare se vor face, cum altfel, decât on-line. Erau cu 
mult înaintea celorlalți. 

Marius Nacht, din a doua promoţie a Talpiot (pe care l-am 
cunoscut în capitolul 6), lucra la Optrotech, una dintre primele 
companii israeliene cotate la Nasdaq, când unuia dintre manageri i s-a 
permis să creeze o unitate separată, denumită GAD. Nacht a fost invitat 
să lucreze în noul compartiment. Şeful nu i-a dat prea multe amănunte, 
dar Nacht a fost încrezător. „Nu mi-a spus despre ce era vorba în 
proiect pentru că nu voia să se dea de gol”, explică el. „Dar era genial, 
aşa că am acceptat oferta fără să ştiu la ce urma să lucrez. După ce am 
semnat actele, mi-a spus că vom lucra la o imprimantă mare, nouă, 
sofisticată. Am fost atât de dezamăgit de mine însumi: cu un an, doi în 
urmă, salvam piloţi israelieni în luptă, iar acum lucram la o 
imprimantă. M-am simţit foarte prost. Voia ca eu să mă ocup de partea 
de software, care era extrem de sofisticată. A spus că vor fi doar cinci 
oameni care vor avea grijă de treaba asta; de rest se ocupau alții”. 

Optrotech a fuzionat mai târziu cu Orbit, devenind Orbotech, 
aceasta fiind cotată încă la Nasdaq. Compania produce, 
comercializează şi asigură service-ul unor produse destinate industriei 
electronice, inclusiv circuite imprimate. Este, de asemenea, 
specializată în ceea ce se numeşte inspecţie optică automată: un aparat 
face fotografii foarte detaliate ale unei componente electronice și apoi 
comunică eventualele probleme pe care le-ar putea avea dispozitivul. 

Nacht recunoaște că nu ştia nimic despre software pe atunci. 
„Când eram eu în Talpiot, informatica nu prea era folosită. Nu știam 
nici măcar DOS, iar pe atunci exista doar DOS”. Cumva, mai târziu, a 
învăţat singur UNIX şi Macro-S înainte de a învăţa să facă programare 
în OS X16 de la Apple, toate acestea fiind necesare la Optrotech. 


1 DOS, UNIX, Macro-S, OS X sunt sisteme de operare. DOS, prescurtarea de la 
Disk Operating System, a fost creat de Microsoft la începutul anilor 1980, fiind cel 
mai cunoscut sistem de operare până la apariţia lui Windows 95 în 1995 (n. red.). 

Apoi, Nacht a dat de o problemă încercând să scrie un cod care 
să-i permită unui computer să comande o sofisticată imprimantă cu 
laser la care lucra. „Nimeni nu putea rezolva problema”, își aminteşte 
el. „Mi s-a spus să-l chem pe un anume Gil Shwed. Activase în Unitatea 
8200 şi lucra ca liber-profesionist pentru Sun Microsystems în Israel. 
Nu-i plăcea deloc să fie angajatul unei corporații și lucra la un singur 
proiect înainte de a se ocupa de altul. Era regele liber-profesioniștilor. 
Aşa că l-am invitat să mă ajute, iar, după câteva zile, a apărut. S-a 
aşezat în fața monitorului şi a început să tasteze în timp ce eu îi 
descriam problema - nici măcar ceea ce voiam să fac, doar problema. 
Eu vorbeam, iar el lucra. Am strigat: «Hei, de ce nu asculți ce încerc să- 
ți spun?» Nici măcar nu s-a uitat la mine; a spus doar: «N-ai nicio grijă, 
tu vorbește.y»”. 

Nacht râde. „Ca programator, Gil este uimitor. Nici astăzi nu-l 
egalează nimeni. În trei ore a rezolvat o problemă la care noi lucram de 
o lună - iar în echipa noastră aveam pe unul cu doctorat și pe altul cu 
master în informatică. 

A plecat de la Optrotech în acea după-amiază - «ciao, 
arrivederci». Dar am păstrat legătura. L-am convins să vină să lucreze 
la firmă. Asta a fost o adevărată ispravă. Nu a primit niciodată ordine 
de la nimeni. I se părea absurd să aibă un șef şi un salariu. Sunt foarte 
mândru că l-am putut convinge să lucreze cu mine”. 

Nacht și Shwed au plecat de la Optrotech câteva luni mai târziu, 
ducându-se la o companie israeliană cu sediul în New York care se 
ocupa cu automatizarea activității de gestiune a stocurilor. Printre 
clienții acesteia s-au numărat Boeing și Procter & Gamble. Datele cu 
privire la stocuri erau vechi, gestiunea se ţinea într-un sistem numit 
VAX, iar Shwed și Nacht au trecut totul în UNIX. 

Potrivit afirmațiilor lui Nacht, în tot acest timp, Shwed spunea: 
„Am o idee grozavă. Internetul este următoarea chestie importantă. Va 
trebui să fie protejat”. Shwed se gândea de fapt la ceea ce avea să fie 
numit mai târziu firewall, un program menit să-l apere pe utilizator de 
tot felul de atacuri lansate de la alte calculatoare. 

„Chiar nu aveam habar despre ce vorbea”, recunoaște Nacht. 
„Nu ştiam nimic despre internet. Îmi era greu să înţeleg chiar şi 
conceptul de internet. Dar Gil m-a convins să plec de la Optrotech 


odată cu el, spunând: «Asta se întâmplă acum; trebuie să facem ceva.» 
Aşa a început Check Point”. 

Deşi Check Point a fost în mare măsură ideea lui Shwed, Nacht 
spune că acesta i-a propus, plin de generozitate, să împartă compania 
jumătate-jumătate. Nacht a înţeles că avea să aibă treabă până peste 
cap. Și-a luat câteva zile libere și a plecat în Jamaica să reflecteze şi să 
se relaxeze în „paradis”. Acolo, a primit un telefon de la Shwed, care l-a 
întrebat dacă 1 - ar deranja să aducă în grupul lor un al treilea om, pe 
Shlomo Kramer, un prieten al lui Shwed din Unitatea 8200. Deşi Nacht 
nu-l cunoştea propriu-zis, a fost de acord. Acum, fiecăruia îi revenea o 
treime din companie. 

Deşi Gil era principalul conducător al noii companii, Nacht îşi 
aminteşte că „nici măcar nu avea un computer. Așa că i-am dat 
apartamentul meu; aveam un Intel 386. Dormitorul meu a devenit 
biroul nostru. La puțin timp după aceea, a murit bunica lui Shlomo. 
Apartamentul ei a devenit biroul nostru și mi-am recuperat 
dormitorul”. Deşi aveau ceva bani pentru început, Shwed, Nacht și 
Kramer au hotărât să nu angajeze pe nimeni care să-i ajute până când 
nu vor fi siguri că vor putea să atragă clienţi şi să supraviețuiască fără 
fonduri din afară. În definitiv, dacă dădeau greş, nu voiau să tragă pe 
nimeni după ei. Ar fi fost rău pentru reputaţia de care se bucurau într- 
o țară mică, dar, şi mai important, ar fi fost „rău pentru sufletul lor”. 
Aşa că au făcut singuri mare parte din munca măruntă, neplăcută, de 
organizare şi secretariat. 

După ce lucrurile au început să se așeze, una dintre primele 
persoane angajate a fost o femeie pe nume Limor Bakal. Sarcina ei era 
să-i ajute pe cei trei să-şi organizeze ideile şi programul de lucru, 
sprijinindu-i așa cum putea. Ea a pus bazele departamentelor de 
vânzări şi marketing; în acel moment, toţi făceau de toate la Check 
Point. 

„Nici măcar nu știam ce este internetul”, spune Bakal. „Era ceva 
neobișnuit pe atunci, dar totul avea un caracter foarte tehnic, foarte 
ştiinţific. A trebuit să învăţăm singuri înainte să putem aborda un 
potenţial client. Mai întâi trebuia să-i explicăm că putea folosi 
internetul pentru a face afaceri. Apoi îi puteam vorbi despre 
potenţialele probleme şi despre soluția noastră. Nu-i spuneai unui 
potențial client: «Conectează-te şi foloseşte un firewall.» Trebuia să-i 

spui: «Acesta este internetul.» îmi amintesc că le spuneam 
potențialilor clienți: «Aveţi un site de internet?» Dacă spuneau că nu, 
nu-mi mai băteam capul cu ei pentru că erau cu mult în urmă. În 
realitate însă, pentru o companie de tehnologie, şi noi eram cu mult în 
urmă. Prima oară când au adus un calculator personal, niciunul dintre 
noi nu a vrut să-l atingă - eram toți speriați de moarte. Ei ziceau ceva 
despre Microsoft, iar eu spuneam: «Ce naiba e un Microsoft?»”. 

Bakal îşi aminteşte că Marius Nacht căuta clienți în SUA. 
„Călătorea tot timpul. Lucra și dormea în mașină luni întregi, exact ca 
un comis-voiajor de demult. Se ducea literalmente la companii și bătea 
la ușă”. 

Când i-am spus lui Nacht ce a zis Bakal, a răspuns zâmbind 
afectat: „Aşa eram eu”. La una dintre primele vizite făcute de Nacht 
unei companii din SUA, a cunoscut, în apropiere de Boston, un 
tehnolog-șef, care i-a spus: „Nu este absolut deloc nevoie de securitate 
pentru internet”. Acesta lucra la firma de software Lotus. „M-au dat 
afară din birou râzând de mine, spune Nacht. Credeau că nu va fi 
nevoie de niciun fel de protecție pentru internet, că internetul nu va fi 
niciodată un instrument de comunicare pentru comerț. Prima oară 
când am fost acolo, administratorul de rețea mi-a spus: «Nu mă voi 
conecta niciodată la internet. Nu voi avea nevoie de un firewall.» Ce 
poţi să spui? Într-adevăr, nu ai nevoie de niciun firewall dacă nu ai de 
gând să te conectezi la internet. Până la urmă, acel individ a fost dat 
afară, iar persoana care l-a înlocuit ne-a sunat. l-am arătat produsul și 
a fost atât de încântat, încât a vrut să-l folosească imediat la reţeaua 
lotus.com. l-am spus: «Uite, de ce nu-l încerci puţin pe o rețea de 
producţie, învață regulile, învață cum să-l foloseşti, pentru că, dacă 
regulile nu sunt bune, îţi vei distruge propria producţie.»”. 

Dintre primii angajaţi ai firmei Check Point a făcut parte și Gil 
Dagon, un absolvent al Talpiot din una dintre primele serii ale 
programului. Se spune că era egalul unei întregi echipe de 
programatori. Dagon era și este concentrat complet asupra lucrurilor 
care-l interesează cel mai mult. De fapt, a dat pe degeaba multe dintre 
opţiunile emise la început de Check Point, opțiuni care valorează 
milioane de dolari. „Nu vă temeţi”, chicoteşte Bakal, „are încă o 
mulțime”. 


Check Point este acum o companie cu o valoare de piață de 12 
miliarde de dolari și una dintre cele mai mari, cele mai cunoscute și 
cele mai respectate firme israeliene. Este încă lider mondial în 
domeniu şi deține câteva patente importante, continuând să joace un 
rol determinant în domeniul securităţii on-line. 

Ca să găsești mai multe poveşti despre succesul talpioţilor în 
afaceri nu trebuie să cauţi pe internet. Absolvenţii programului au 
folosit sistemul Talpiot pentru rezolvarea unor probleme din multe 
alte domenii. Talpiot este celebru pentru îndoctrinarea cadeţilor cu o 
„abordare sistemică”. În loc să adopte o abordare limitată, aceştia se 
uită desuslatoţi factoriidinsituaţia respectivă şi găsesc un mod de a 
înțelege impactul înansamblu înainte de a elabora un plan. 

Asemenea multora înaintea lui, Gilad Almogy s-a visat 
comandant al unei unități combatante și a fost foarte bănuitor în 
legătură cu programul Talpiot înainte de a face parte din seria a cincea 
în 1984. Cu toate acestea, se pricepea să rezolve probleme și avea 
rezultate bune la teste, uneori chiar fără să înțeleagă pe deplin toate 
conceptele. „Poate că de aia eram perfect pentru Talpiot”, glumeşte el. 

Almogy studiase deja abordarea sistemică înainte de a face 
parte din Talpiot. Consideră însă că acest program a făcut din el un 
maestru al abordării sistemice. „Modul în care am învăţat asta la 
Talpiot mi-a oferit un bagaj de cunoştinţe extraordinar. Mai târziu, 
chiar mi-am câștigat existența apelând la acel mod de gândire”. 

A terminat cei trei ani de cursuri teoretice din programul 
Talpiot la Universitatea Ebraică, specializându-se în fizică şi 
matematică, apoi a mers la şcoala de ofițeri combatanți. În calitate de 
comandant de pluton din Brigada Golani, a luptat în prima Intifadă şi a 
activat un timp în sudul Libanului. Pe când stătea nemișcat în praf în 
timpul desfăşurării manevrelor, îi privea adesea pe tinerii lui soldați şi 
îşi spunea: „Pun pariu că niciunul dintre ei nu are studii avansate de 
fizică şi matematică”. 

După ce a plecat din armată, Almogy a fost angajat de Orbot, 
unde a realizat un sistem care descoperă defectele semiconductorilor 
complet invizibile cu ochiul liber, ajutând astfel companiile să 
economisească sute de milioane de dolari. Ca să funcţioneze, 
semiconductorii trebuie realizați la perfecție. Micile dispozitive nu pot 
avea ştirbituri sau zgârieturi. (Acesta este unul dintre motivele pentru 

care persoanele care le realizează poartă costume similare cu cele care 
se pot vedea la locul unui dezastru biochimic.) 

„Trebuie să cauţi posibile defecte de câteva zecimi de 
milimetru”, explică Almogy. „E ca şi cum ţi s-ar spune să cauţi un bob 
de sare pe un teren de fotbal. Apropo, pe teren este iarbă; ignoră asta. 
În plus, trebuie să ştii ce fel de bob de sare este și să fii 100% sigur că 
nu este piper”. 

Când firma Orbot a fost cumpărată de Applied Materials 
(cunoscută, după simbolul dat de Nasdaq, drept AMAT) cu suma de 
110 milioane de dolari în 1996, Almogy s-a mutat la AMAT. Era 
permanent foarte solicitat şi a ajuns vicepreședinte după ce şi-a dat 
doctoratul în fizică aplicată la CalTech17. 

Şi-a dorit întotdeauna să-și facă propria firmă, dar i-a fost foarte 
greu să se despartă de uriașa corporație. „Pot privi o problemă în 
ansamblu, ăsta este atuul meu”, spune el. În cele din urmă, şi-a analizat 
în mod temeinic propria problemă și a găsit o cale de a se elibera de 
AMAT. Ştia că managementul multisistem îi va asigura succesul. 

Almogy a fondat, în 2009, în California, compania Congenera, 
specializată în sisteme de captare a energiei solare. A reușit să 
convingă alți doi directori ai AMAT să vină cu el. Almogy spune că 
realizarea unui panou solar este similară fabricării semiconductorilor 
în sensul că fiecare panou trebuie să nu aibă niciun defect pentru ca 
eficiența lui să fie maximă. Noua tehnologie a companiei a avut un 
succes extraordinar în toată lumea datorită designului unic al 
panourilor solare, atrăgând atenţia unora dintre marii investitori ai 
planetei, inclusiv lui Vinod Khosla18, unul dintre cei mai puternici 
investitori din istorie. 

Succesul companiei Congenera are la bază ceea ce Almogy 
numeşte „abordarea Ikea”. Toate componentele sunt expediate la 
fabricile sale, unde sunt asamblate. Nu are furnizori exclusivi pentru 
nicio componentă; astfel, nu riscă nimic. Compania sa a realizat câteva 
lucrări foarte importante în California, inclusiv la noul sediu central al 


17 Prescurtarea de la California Institute of Technology (Institutul de Tehnologie 
din California) (n. red.). 
18 Vinod Khosla (n. 1955) este om de afaceri şi investitor american de origine 
indiană. Potrivit publicaţiei Forbes, la începutul anului 2020, averea lui se ridica la 
circa 2,2 miliarde de dolari (n. red.). 

Facebook, The Sonoma Wine Company și Clover Dairy, ca şi la doi 
clienţi foarte mari din India. 

Absolvenţii Talpiot se ocupă, de asemenea, de câteva tehnologii 
aflate încă în stadiul de dezvoltare. Printre cele mai importante sunt 
tehnologia comunicaţiilor mobile și maşinile autonome. Itay Gât, din 
seria a cincea a Talpiot, este vicepreședintele companiei Mobileye și se 
ocupă de programele de producţie. În timp ce Israelul se lupta cu 
teroriştii din Gaza în vara lui 2014, Mobileye a intrat pe bursă, fiind 
listată la Nasdaq cu simbolul MBLY. în a doua zi de tranzacţionare, 
după succesul ofertei sale publice inițiale, compania cu sediul în 
Ierusalim avea o valoare de piaţă de 7, 6 miliarde de dolari. 

Mobileye este „al treilea ochi” pentru mașina personală. Îţi 
poate spune dacă ești pe punctul de a lovi mașina din față şi chiar 
acționează frâna dacă şoferul reacționează prea încet. Dispozitivul îl 
avertizează pe şofer şi dacă poate lovi alte lucruri aflate pe şosea, de 
pildă alte mașini sau pietoni, declanșând o alarmă care îl determină să 
ia măsuri. 

Strategia comunicațiilor mobile este un alt domeniu care îi 
atrage pe talpioţi. Un absolvent din seria a noua, Guy Levy-Yurista, are 
o diplomă în electrotehnică de la Universitatea Tel Aviv, un doctorat de 
la Institutul Weizmann și un MBA de la Wharton School din cadrul 
Universității din Pennsylvania. Deţine cinci brevete americane în 
domeniul codării, al detectării programelor informatice neautorizate și 
al impulsurilor optice. 

A lucrat toată viaţa în cercetare-dezvoltare, mai întâi în armata 
israeliană, apoi în sectorul privat. Levy-Yurista s-a ocupat de crearea 
unor platforme mobile pentru AOL și pentru unitatea de protecţie a 
comunicațiilor mobile din cadrul marii companii McAfee, care produce 
software de securitate. A fost tehnolog-șef al unei companii numite 
AirPatrol, care le permite organizatorilor unei conferinţe și celor care 
administrează platforme business-to-business să controleze modul în 
care invitații îşi folosesc dispozitivele mobile când accesează 
informaţii secrete sau protejate prin lege. De asemenea, cei nepoftiți 
sunt împiedicaţi să acceseze programe de pe telefoanele lor inteligente 
- inclusiv internetul, mesageria şi aparatul de fotografiat - în timp ce 
se află în locul în care se desfăşoară conferința. 


Un alt absolvent al Talpiot a repurtat atâtea succese în afaceri, 
încât prietenii l-au poreclit „Mașina de Idei”. lar ideile lui Ariel Maislos 
au produs foarte mulți bani. După ce a absolvit programul Talpiot în 
1994, Maislos a lucrat într-o unitate de elită din domeniul cercetării- 
dezvoltării până în 2001. De când a plecat din Talpiot, a fondat și a 
vândut două companii. Prima a fost Passave. Misiunea companiei este 
să asigure conexiuni mai bune, mai rapide, mai ieftine şi, pur şi simplu, 
mai eficiente pentru persoanele fizice şi juridice folosind mijloace 
video, dispozitive vocale și linii de internet de mare viteză. În 2005, 
venitul a fost de 30 de milioane de dolari. Compania a fost cumpărată 
de PMC-Sierra în 2006 cu 300 de milioane de dolari. 

Celălalt succes uriaş al lui Ariel a fost Anobit, care a reuşit să 
înregistreze 65 de patente internaționale. El și partenerii săi au 
inventat o metodă care permite dispozitivelor de stocare bazate pe 
memorie externă să înmagazineze mai multă informaţie. Deşi este 
apreciată de orice companie producătoare de tehnologie, metoda 
respectivă este deosebit de valoroasă pentru piața dispozitivelor 
mobile. După ce a fost curtată de câteva nume mari, Anobit a fost 
cumpărată de Apple cu 390 de milioane de dolari în 2012. Maislos a 
rămas la Apple o scurtă perioadă după vânzarea companiei sale. A 
plecat câteva luni mai târziu, probabil pentru a pune bazele unei alte 
companii care se va vinde cu câteva sute de milioane de dolari. 

Banii nu sunt, desigur, singura măsură a succesului. Numele 
unuia dintre primii absolvenţi ai Talpiot a rămas întipărit pentru 
totdeauna în memoria iubitorilor de muzică din lumea întreagă. După 
ce a absolvit cursurile Talpiot la Universitatea Ebraică, Meir Shaashua 
a folosit algoritmi pentru a crea noi sisteme radar destinate armatei 
israeliene. Descoperind un mod de a folosi algoritmii pentru a 
îmbunătăţi sunetul, a fondat, în 1992, împreună cu un asociat, Waves 
Audio Ltd. Produsele firmei sunt destinate înregistrării, mixării şi 
masterizării sunetului, fiind folosite pe scară largă în industria 
muzicală și în cinematografie. 

Compania lui Shaashua a inventat, de asemenea, un mod de a 
calma nervii milioanelor de pasionaţi ai fotbalului din toată lumea. În 
timpul Campionatului Mondial din 2010, microbiștii de pe stadioanele 
din Africa de Sud suflau în vuvuzele, instrumente zgomotoase care 
scoteau un sunet distinct. În primele zile ale competiţiei, se pare că 

numai BBC a primit câteva sute de reclamaţii, telespectatorii cerând 
postului de televiziune să facă ceva. FIFA, organizația internațională 
care se ocupă de fotbal, a refuzat să interzică folosirea vuvuzelelor în 
timpul meciurilor, aşa că Waves Audio a oferit soluţia. Firma a realizat 
repede şi a oferit rețelelor de televiziune o aplicaţie software cu 
ajutorul căreia puteau elimina zgomotul. 

Compania a fost răsplătită cu un premiu Grammy pentru tehnică 
în 2011. Pe covorul roşu de la Los Angeles, Shaashua a respins laudele 
care i se adresau pentru produsele sale originale, spunându-le cu 
graţie celor care-l intervievau: „Este o mare onoare! Gândurile mele se 
îndreaptă spre personalul de la Waves - spre toţi angajaţii care au 
făcut posibil acest lucru”. 

Capitolul 18 

Ceicaresalveazăvieţi 

L-am cunoscut pe Eli Mintz, din promoţia a patra a programului 
Talpiot, în capitolul 3, iar traiectoria sa profesională i-a inspirat pe toți 
cei de după el. După lăsarea la vatră, Eli a plecat în Franţa, unde a 
studiat afacerile la INSEAD (una dintre cele mai mari şcoli 
postuniversitare de afaceri, cu filiale în diferite țări ale lumii). Soţia sa, 
Liat, specializată în biologie, a găsit un loc de muncă la Institutul 
Pasteur din Paris, o fundaţie dedicată studiului biologiei, bolilor, 
vaccinurilor şi microorganismelor. „La începutul anilor 1990, francezii 
erau chiar înaintea americanilor în domeniul cercetării genomului 
uman”, explică Eli. „Bineînţeles că americanii i-au ajuns repede din 
urmă și i-au depășit pe francezi. Dar, în acel moment, se făceau multe 
eforturi în Franţa. Ne aflam cu adevărat în locul potrivit la momentul 
potrivit”. 

În timp ce studia la INSEAD, încerca să-și dea seama ce putea 
face cu algoritmul său și cu toate cunoștințele pe care le dobândea 
despre afaceri când Liat a avut brusc o idee. Cei doi urmau să 
folosească ceea ce ştiau pentru a crea un computer care să ajute la 
creşterea vitezei, fiabilității şi eficienței extragerii datelor cu privire la 
genom. 

Din acea idee s-a născut Compugen, una dintre primele 
companii care a folosit algoritmi complecși pentru a extrage date 
despre genomul uman și pentru a-l carta. De fapt, Eli a fondat-o 
împreună cu alți absolvenţi ai Talpiot, Simehon Faigler şi Amir Natan. 

(Mai târziu, vor coopta în echipă un alt talpiot: Mor Amitai va fi, multă 
vreme, directorul general al companiei Compugen și întruchiparea 
uneia dintre cele mai strălucite poveşti de succes în afaceri ale 
Talpiot.) 

Împreună, au realizat un computer care putea carta și analiza 
ADN-ul, permițându-le cercetătorilor de la companii de medicamente 
ca Merck, Pfizer, Bayer și Eli Lilly să caute coduri genetice pentru a 
realiza medicamente mai eficiente. 

A fost nevoie însă de cunoștințele de marketing ale unui 
american pentru a duce Compugen la nivelul următor. Martin Gerstel a 
crescut în SUA fără să acorde prea multă atenție moştenirii sale 
evreieşti. Pur și simplu, nu l-a interesat; nu i s-a părut relevantă când a 
mers la Yale, apoi când a făcut carieră în domeniul biotehnologiei, aflat 
în plin avânt în California. Şi-a făcut o reputaţie ca director general la 
Alza Corporation, o firmă care fabrică o gamă largă de medicamente, 
de la cele folosite împotriva SIDA la cele care tratează deficitul de 
atenție. 

În timp ce se afla într-o deplasare în interes de serviciu, a 
cunoscut o tânără israeliană. După puţin timp, aceasta l-a convins să 
viziteze Israelul, lucru care i-a schimbat viața pentru totdeauna. S-a 
simţit acasă din clipa în care a coborât din avion, sentiment pe care 
spun că îl au mulţi evrei neisraelieni care călătoresc pentru prima oară 
în Israel. Dar Gerstel a și ascultat de glasul inimii. S-a căsătorit cu acea 
tânără şi a sprijinit multe idei extraordinare care s-au născut în 
comunitatea de afaceri din Israel. Printre companiile care l-au atras pe 
Gerstel ca finanţator și consultant în management s-a aflat și 
Compugen. 

Gersel a fost extrem de impresionat când i-a cunoscut pe Mintz 
şi pe alți absolvenți ai Talpiot. „Nu există nimic ca Talpiot nicăieri în 
lume”, spune el cu entuziasm. „Oamenii care termină programul 
gândesc altfel decât oamenii obișnuiți care termină chiar şi cele mai 
bune universități din lume. Să vedem cum au ajuns astfel. Programul 
Talpiot se bazează pe dorinţa tinerilor de a sluji lumea și propria țară. 
Este un efort concentrat care durează nouă ani. Gândiţi-vă: nouă ani 
când ai abia 18. Învață, se dezvoltă și aplică ceea ce ştiu în situații 
reale, în care viaţa fratelui, a surorii, a verișorului sau a părinţilor 
poate depinde de ceea ce fac ei. Poţi să te bizui mereu pe tehnologie 

aici. Marketing? Habar nu au. Dar, când vine vorba despre tehnologie, 
Talpiot îi învaţă să fie cei mai buni”. 

Adus de unii dintre cei mai mari investitori ai Compugen să 
„rentabilizeze” compania, Gerstel a ghidat firma pe parcursul unui 
semnificativ proces de tranziție la scurt timp după ce aceasta a fost 
cotată Nasdaq, iar valoarea acțiunilor ei a crescut. 

El şi-a dat seama imediat că firma Compugen vindea prea ieftin 
cel mai bun produs de pe piaţă. „Computerul ei era mult mai bun decât 
cel pe care concurența îl vindea cu 1, 2 milioane de dolari. Compugen 
vindea propria versiune cu 30.000 de dolari”. În mod paradoxal, 
calitatea deosebită a computerului Compugen a provocat o scădere a 
vânzărilor. „Erau atât de bune și atât de rapide, că nimeni nu mai avea 
nevoie de altul”, îşi amintește Gerstel. 

Ajunsese să fie ferm convins că firma trebuia să-şi schimbe 
imaginea pe care o avea pe piaţă, să nu mai fie o companie care 
produce calculatoare, ci o companie specializată în științele vieții. 
Ideea lui de a schimba imaginea companiei va duce însă curând la 
plecarea fondatorilor acesteia. 

Echipa Talpiot inițială nu se împăca nici cu felul în care cercurile 
corporatiste abordau problemele. Însoţindu-i pe cei patru - cărora el 
le spunea „puști” - la întâlnirile cu reprezentanții celor mai mari 
companii farmaceutice din lume, Gerstel s-a lămurit că ei aveau 
dreptate şi toţi ceilalți se înșelau. „Mi-am dat seama imediat că aceşti 
puşti, băieţii de la Compugen, știau mai multe despre biologie și despre 
elementele fundamentale ale vieții decât restul lumii. Am fost în vizită 
la mai multe companii farmaceutice importante, unde ni s-a spus: 
«Sunteţi nişte matematicieni buni, dar teoriile dumneavoastră nu pot fi 
adevărate.» Nu puteau renunţa la principala dogmă a biologiei: o genă, 
un transcript, o proteină. Așa că ne-am întors acasă și am creat un 
laborator de biologie pentru a testa ceea ce descoperiserăm cu ajutorul 
computerului nostru. Am aflat că datele furnizate de computer erau 
corecte. Timp de mai mulți ani, încet, dar sigur, ne-am transformat 
într-o companie specializată în ştiinţele vieţii. Am angajat mai mulți 
biologi; am investit mai mult în munca de laborator şi în cercetare”. 

În principiu, Gerstel și noile cadre de conducere de la Compugen 
au dat companiei o nouă direcție, sporindu-i şansele de a atrage clienți 
noi. A doua generație de conducători a fost dată tot de Talpiot. Gerstel 


1 


spune plin de admiraţie: „Aşa gândesc ei. Absolventul Talpiot trebuie 
mai întâi să identifice problema și apoi să-i dea de cap”. 

Cu energia, flerul și mândria sa caracteristică, Gerstel spune că 
Israelul (datorită, în mare parte, programului Talpiot și companiei 
Compugen) este lider mondial în domeniul algoritmilor. „Nimeni nu se 
descurcă mai bine. lar Israelul artrebui să fie un centru al acestuia. Are 
algoritmi și biologi dintre cei mai buni. Trei dintre ultimii şapte 
câştigători ai Premiului Nobel pentru științele vieţii au fost israelieni. 
Nu ar trebui să se dea acest premiu la Stockholm, ci la lerusalim sau la 
Tel Aviv”. 

Uneori, Gerstel a fost acuzat că e într-atât de îndrăgostit de 
Talpiot, încât îi pune într-o situație stânjenitoare pe directorii 
Compugen în timpul discuţiilor avute cu potenţialii clienți. Un fost 
director al Compugen își aminteşte că a fost deosebit de jenat. Le-a 
spus prietenilor săi: „Călătoresc în toată lumea și nimeni din 
străinătate nu m-a întrebat niciodată despre Talpiot. Chiar şi în Israel, 
se întâmplă foarte rar acest lucru pentru că oamenii pur şi simplu nu 
ştiu de el. Martin le ţinea tuturor o prelegere extraordinară despre 
Talpiot, iar eu trebuia să stau pur şi simplu, în timp ce directorii 
firmelor farmaceutice se holbau la noi. Era groaznic... Dar ştie să-şi 
vândă marfa”. 

Deși fondatorii Eli Mintz și Martin Gerstel nu s-au prea înțeles în 
afaceri, chiar şi după mai mulţi ani de la divizarea faimoasei lor 
companii, Compugen, nu aveau decât cuvinte de laudă unul pentru 
celălalt. Mintz îşi aminteşte că Jonathan Medved, un investitor de 
succes în start-upuri, a băgat bani în afacere, „dar cea mai importantă 
contribuţie a sa la ascensiunea companiei Compugen a constat în 
faptul că ne-a prezentat lui Martin. Am fost foarte norocoşi că l-am 
întâlnit. În mare măsură, datorită lui este Compugen ceea ce este. 
Implicarea lui Martin Gerstel în conducerea companiei a fost un plus 
uriaş datorită experienţei sale în afaceri, a relațiilor sale, a capacităţii 
sale de a atrage capital, a simțului său strategic și a înțelegerii 
comunității din domeniul biotehnologiei, în virtutea experienţei 
acumulate la Alza. Am intrat realmente în afaceri cu biotehnologie Eră 
ca cineva din companie să aibă experienţă în acest domeniu. A fost un 
îndrumător grozav”. 


Gerstel a fost cu adevărat impresionat de laudele aduse de 
Mintz: „N-am știut niciodată că gândeşte astfel”. 

Dacă întâmplarea l-a adus pe Gerstel în Israel, tot întâmplarea i- 
a schimbat destinul lui Guy Shinar, un absolvent al seriei a Xl-a a 
programului Talpiot. Înainte să intre în Talpiot, scopul său era să 
devină pilot militar sau membru al unei unităţi navale de comando și 
spera să continue în această direcţie. În timpul instrucției de bază însă, 
a fost lovit de un şrapnel în ochi. Când i s-a spus că vederea îi va fi 
afectată permanent, şi-a dat seama că visul său de a activa într-o 
unitate combatantă s-a sfârșit. 

Avea să-și ia însă revanșa cu vârf și îndesat în fața destinului 
după un traseu lung și dificil. Primul an de studii la Talpiot, făcut la 
Universitatea Ebraică, a fost foarte greu, dar, în cele din urmă, s-a 
îndrăgostit de știință. „Am ştiut că mă voi ocupa de ea tot restul vieţii”. 

După absolvire, a continuat activitatea în cercetare-dezvoltare, 
la centrul de mentenanţă al armatei și, apoi, la informaţiile militare. 
Deşi încă îl durea faptul că nu lupta, lucrând în cercetare-dezvoltare și 
creând noi sisteme, a început să-și dea seama că propria contribuţie la 
apărarea Israelului era importantă și că va fi de durată. „Asta e viaţa, 
spune el, alegi un lucru și renunți la altele. Există mereu argumente 
pro şi contra”. 

Când a părăsit armata după un deceniu de când a început-o, a 
plecat la studii postuniversitare de administrare a afacerilor în Franța. 
În acest moment, Shinar se gândea din ce în ce mai mult la domeniul 
dispozitivelor medicale, aflat în plină dezvoltare în Israel. Imediat 
după ce s-a întors în ţară, Shinar a devenit primul angajat al companiei 
X-Technologies, care avea să producă şi să vândă catetere pentru cei 
bolnavi de inimă. Firma s-a specializat în fabricarea baloanelor folosite 
de chirurgii cardiologi pentru a lărgi arterele obturate. În vasele de 
sânge ale pacientului se introduce şi se umflă un balon care permite o 
mai bună circulaţie a sângelui. 

La patru ani de la înființare, compania X-Technologies a fost 
cumpărată de firma Guidant din Indianapolis cu 60 de milioane de 
dolari în bani-gheaţă, la care s-au adăugat 100 de milioane de dolari 
pentru realizarea vânzărilor planificate. Se spune că firma americană a 
acceptat să promoveze în mod agresiv produsele X-Technologies. La 
trei ani după încheierea acordului, câteva mari corporaţii au pus ochii 

pe Guidant, inclusiv Johnson and Johnson, Boston Scientific și Abbott 
Labs. În cele din urmă, o ofertă făcută de Boston Scientific cu sprijinul 
Abbott Labs a pus capăt îndelungatei lupte pentru preluarea firmei 
respective. 

În ciuda garanţiilor concrete acordate de Guidant, care a promis 
să facă reclamă și să promoveze produsele X-Technologies, compania 
s-a concentrat pe alte idei, lăsând X-Technologies pe planul al doilea. 
Shinar, fondatorii firmei X-Technologies şi investitorii principali au dat 
în judecată Guidant pentru că nu a promovat cum trebuie produsele şi 
nu a atins obiectivele cu privire la vânzări. În cele din urmă, conflictul 
s-a aplanat, reclamanţii rămânând fără cele 160 de milioane de dolari, 
cât ar fi trebuit să obțină din vânzări, dar, oricum, cu o situaţie 
financiară foarte bună. 

În acel moment, preluarea X-Technologies de către Guidant a 
fost una dintre primele achiziții de amploare ale unei companii 
israeliene de dispozitive medicale. Afacerea a arătat lumii întregi că 
firmele şi tehnologiile israeliene erau de nivel mondial. 

Shinar a făcut parte apoi din consiliul de conducere al altor 
companii israeliene producătoare de dispozitive medicale înainte de a 
fonda, împreună cu un asociat, o companie numită Javelin Medical, la 
care a fost şi tehnolog-șef. Obiectivul acesteia este să prevină 
accidentele vasculare cerebrale la persoanele cu risc crescut, în special 
la bolnavii cu fibrilaţie atrială, o formă răspândită de aritmie (un ritm 
neregulat al bătăilor inimii). „Nu există în prezent un tratament 
adecvat pentru atacul vascular cerebral, iar prevenirea lui este cea mai 
bună strategie”, afirmă Shinar. În prezent, compania Javelin testează 
pe animale tehnologiile pe care le produce şi speră să treacă, în foarte 
scurt timp, la teste pe oameni. 

Asemenea multor absolvenți ai Talpiot, Shinar spune că a fost 
atras de domeniul dispozitivelor medicale pentru că necesită 
cunoaşterea temeinică a unor discipline diferite: tehnologie, medicină, 
teste clinice, statistică, asigurarea calităţii, legislație și proprietate 
intelectuală, ca să amintim doar câteva. Talpioţilor li se potrivește de 
minune. „Cei care au terminat Talpiot au un avantaj real dat de faptul 
că sunt obișnuiți să rezolve mai multe probleme deodată studiindu-le 
dintr-o multitudine de perspective diferite”, subliniază Shinar. „Ani la 
rând, am fost învăţaţi să folosim o abordare sistemică, iar acesta este 

exact lucrul care se cere în industria dispozitivelor medicale”. Shinar 
consideră că programul Talpiot a avut un rol hotărâtor în formarea sa 
ca om; nimic nu a avut o influență mai mare asupra sa. 

Toată creativitatea și capacitatea intelectuală dezvoltate de 
programul Talpiot au fost valorificate de un mare om de afaceri 
israelian, Yossi Gross. Cu toate că a făcut stagiul militar înainte de 
apariția Talpiot, inițiativele avute de el în domeniul tehnologiei 
dispozitivelor medicale au atras o mare parte a absolvenților 
programului. Este un domeniu în dezvoltare rapidă, limitat doar de 
imaginaţia oamenilor. 

Gross a lucrat în domeniul ingineriei aerodinamice şi, o 
perioadă, a fost unul dintre inginerii care s-au ocupat de avionul de 
luptă Lavi al Forțelor Aeriene Israeliene. A renunţat la acea poziție 
întrucât a considerat că birocraţia aferentă unui proiect de mare 
amploare al unei companii foarte mari îi afecta creativitatea. La scurt 
timp, soţia i s-a plâns că aparatul electric de epilat nu mai mergea cum 
trebuie. Gross nu doar că l-a reparat, ci l-a transformat într-un produs 
care, în cele din urmă, a devenit unul dintre cele mai cunoscute din 
lume: epilatorul electric „The Lady Remington Smooth and Silky”. 

Gross s-a săturat însă repede de afacerea cu produse 
electrocasnice. „Într-o lună, făceam avioane de luptă pentru Forţele 
Aeriene Israeliene. În următoarea, făceam epilatoare pentru femei. Am 
trecut de la tehnologia de vârf la o tehnologie mai simplă. Era 
enervant”. 

Deşi nu ştia asta pe atunci, avea să i se dea curând șansa de a 
lucra într-un sector inovator al tehnologiei de vârf și de a colabora cu 
unii dintre cei mai capabili oameni din Israel şi din lume. La scurt timp 
după ce s-a despărțit de Remington, a cunoscut un alt întreprinzător 
israelian care a avut ideea de a realiza minipompe pentru 
administrarea preparatelor farmaceutice. „Nu ştiam nimic despre asta 
în momentul respectiv, dar i-am spus că pot să fac așa ceva”. La scurt 
timp, a prezentat ideea și proiectele sale companiei irlandeze de 
biotehnologie Elan. Aceasta a investit în proiectul minipompei, dându-i 
lui Gross banii necesari dezvoltării propriilor idei şi firme în noua 
lume a ingineriei biomedicale. 

Yossi Gross are în prezent şase sute de patente pe numele său şi 
a înființat peste 12 companii specializate în inginerie biomedicală. 

Majoritatea acelor companii fac parte din grupul Rainbow Medical, 
care se ocupă, de asemenea, de finanțarea companiilor şi tehnologiilor 
pe care le deţine. Una dintre companiile aflate sub umbrela Rainbow s- 
a specializat în realizarea implanturilor minim invazive care au scopul 
de a ajuta inima să funcționeze mai bine. Produsele unei alte companii 
a acestui grup reduc în mod eficient grăsimile cu ultrasunete, 
diminuând nevoia de a apela la proceduri de liposucţie, care sunt 
scumpe şi necesită o perioadă lungă de recuperare. 

Încă de la început, Gross a căutat la Talpiot personal pentru 
companiile pe care le controlează. În sectorul dispozitivelor medicale 
din Israel, absolvenţii Talpiot au un avantaj evident datorită 
competenţei lor tehnice deosebite și capacităţii lor de a asimila noi 
tehnologii și noi idei. Sunt, de asemenea, deosebit de respectaţi pentru 
că pot înţelege și se pot ocupa simultan de mai multe aspecte ale unui 
proiect - mecanică, tehnologie, medicină, producţia de software. 

Directorul general al uneia dintre companiile lui Gross, Nano- 
Retina, este Raanan Geffen, din promoţia a treia a programului Talpiot. 
Compania lucrează la o retină artificială care îi va ajuta pe cei care şi- 
au pierdut sau își pierd vederea să vadă bine din nou. În prezent, 
retina artificială este destinată persoanelor care suferă de 
degenerescență maculară. Testele continuă pe măsură ce produsul se 
apropie de perfecțiune. 

Geffen şi-a dedicat cea mai mare parte a carierei îmbunătățirii 
tehnologiei din domeniul comunicațiilor și a sistemelor navale 
destinate armatei. După mai bine de două decenii, a venit vremea să 
plece. Fiind o persoană inovatoare, cu experiență în coordonarea 
proiectelor mari, complexe, i s-au deschis multe uși. Privind în urmă, 
Geffen știe ce valori i-au influențat alegerea. „Nu am irosit niciun minut 
în cei 23 de ani petrecuţi în armată și nu am vrut să-mi irosesc timpul 
în sectorul privat. Asta e sigur. Munca pe care o fac aici este deosebit 
de însemnată; este foarte important pentru mine să ajut omenirea”. 

Consideră că, datorită programului Talpiot, a ajuns să poată 
conduce o companie dintr-un domeniu care este încă în stadiul de 
început, cu oameni avizi de idei inovatoare. „Talpiot m-a ajutat să fiu 
aşa cum sunt astăzi: m-a învăţat să fiu o persoană interesată de nou și 
să exploatez cu încredere această energie inovatoare”. 


O companie californiană numită Second Sight Medical Products 
a demonstrat că Geffen este pe drumul cel bun într-o domeniu aflat în 
plină dezvoltare. Ea realizează un produs asemănător retinei artificiale 
create de Nano-Retina, acesta fiind implantat deja câtorva pacienți. 
Geffen urmărește îndeaproape progresele făcute de Second Sight. 
„Sunt concurenții noştri, dar le ținem pumnii. Au demonstrat, la fel ca 
noi, că această tehnologie funcționează. Trebuie actualizată și 
îmbunătăţită, dar funcţionează”. 

Unul dintre primii angajați de Geffen la Nano-Retina a fost un alt 
absolvent al Talpiot, Kobi Kaminitz, din promoţia a XVI-a. L-am 
cunoscut în capitolul 12, ocupându-se de aparate de fotografiat și 
dispozitive electrooptice pentru sateliții israelieni. Kaminitz observă 
că, în ciuda numelui, compania Nano-Retina nu prea are legătură cu 
nanotehnologia. Componentele sunt incredibil de mici, dar nu suficient 
de mici pentru a fi considerate nanotehnologie. Valorificând 
experiența acumulată în armată, retina artificială pe care o realizează 
împreună cu Geffen foloseşte în mare măsură aceeaşi tehnologie cu 
care este înzestrată flota de sateliți de informaţii a Israelului. „Scopul 
nostru este să utilizăm un cip mai mic de 5 mm, cum este cel folosit la 
aparatul foto digital încorporat unui telefon celular. Pe o parte este 
lentila, pe cealaltă parte, o serie de pulsuri care trimit semnale retinei. 
Imită fotoreceptorii, bastonașele şi conurile din ochiul omenesc”, 
explică el. 

O altă companie aflată sub umbrela Rainbow Medical este 
Maxillent. Este specializată în producţia de implanturi dentare minim 
invazive; cel mai important produs al său este o tehnică inovatoare de 
lifting sinuzal, procedură care crește masa osoasă în zona maxilarului 
superior. 

Gideon Foştick este directorul general al companiei Maxillent. 
Bunicul lui Foștick a plecat din Bielorusia în 1939, când al Doilea 
Război Mondial şi Holocaustul abia începeau. Își amintește că bunicul îi 
povestea despre cumplitele pogromuri de care a scăpat în Europa. 
Bunica sa era din Polonia și şi-a pierdut întreaga familie în Holocaust. 
Destinul familiei a fost doar unul dintre motivele pentru care Foștick a 
ținut să dedice un deceniu din propria viață programului Talpiot, 
armatei şi țării sale. 


Foștick a aflat pentru prima oară de Talpiot când era elev de 
liceu la Tel Aviv - a ştiut imediat că voia să ajungă acolo. A reuşit să 
intre în seria a zecea a Talpiot, în 1988. După absolvirea părţii 
teoretice a programului, urmând cursuri de fizică şi inginerie şi 
obținând diplome în ambele domenii, a ajuns la o unitate militară de 
tehnologie a informaţiei. A devenit repede un specialist respectat în 
cercetare-dezvoltare, contribuind la realizarea unor proiecte militare 
avansate care sunt secrete, în mare măsură, şi astăzi. 

A fost recompensat cu una dintre cele mai prestigioase distincţii 
din Israel, Premiul pentru apărarea Israelului, pentru munca 
desfășurată în domeniul sistemelor multidisciplinare. Deși nu au fost 
dezvăluite toate detaliile proiectului, activitatea lui Foștick are 
legătură cu realizarea unor sisteme avansate de alertă, menite să 
detecteze manevrele ofensive ale unităților de rachete și ale forțelor 
terestre inamice. Sistemul combină cunoștințe de informatică, fizică şi 
electronică pentru a furniza armatei israeliene, mai mult ca oricând, 
alerte cu privire la iminența unor atacuri inamice. Munca sa 
demonstrează tocmai scopul Talpiot. 

Compania Maxillent are un ritm mediu de creştere de 15% pe 
an, iar Foştick consideră că abilităţile lui de conducător se datorează 
programului Talpiot şi experienței dobândite în domeniul 
informațiilor. El spune că atât Talpiot, cât şi informațiile militare l-au 
învățat să gândească altfel. „Talpiot îți bagă în cap: abordare sistemică, 
abordare sistemică, abordare sistemică”. 

În aparență, acest lucru nu s-a schimbat niciodată. Acum câțiva 
ani, Foştick s-a întors la Talpiot pentru o reuniune, iar una dintre 
seriile de atunci a interpretat câteva scheciuri: poanta era întotdeauna 
„abordare sistemică”. Foștick își aminteşte că, „la un moment dat, 
câțiva studenți interpretau o scenă dramatică. Au dat să iasă din 
cameră, dar ușa s-a blocat. Părea înțepenită, aşa că primul student a 
tras şi s-a izbit de uşă. Altul a încercat să o forțeze. Altul s-a uitat la ușă 
din toate direcţiile, de sus în jos și dintr-o parte în alta, timp de câteva 
minute. Apoi, alți doi l-au întrebat ce face. «Abordare sistemică», a 
răspuns el, gânditor. Apoi, a deblocat ușa și a deschis-o cu ușurință. 
Credeţi-mă, a fost amuzant”. 

Foștick consideră că Given Imaging, o companie israeliană din 
industria farmaceutică, este un excelent exemplu de firmă care 

foloseşte abordarea sistemică. Este foarte cunoscută pentru 
conceperea unui pastile cu un aparat în interior care face fotografii ale 
stomacului pacientului. „Ideea a aparținut unei echipe de la Rafael care 
se ocupa de rachetele ghidate. Ei știu să facă lucruri mici. Știu optică, 
aşa că au creat ceva nou. Este un exemplu clasic de abordare sistemică, 
de combinare a tuturor lucrurilor pe care le ştim deja şi de folosire a 
lor într-un scop nou”. 

Regretatul Steve Jobs - care a înființat şi a condus Apple, cum 
bine se ştie - nu a făcut parte din armata israeliană şi probabil că nu a 
auzit niciodată de Talpiot. Foştick spune însă că „Jobs a fost, poate, cel 
mai mare specialist în sisteme din lume. Putea să vadă întotdeauna 
imaginea de ansamblu - modul de comunicare între om și calculator, 
patentele, marketingul, relațiile publice. A redefinit industria muzicală 
aproape singur. Putea analiza o problemă dintr-o multitudine de 
perspective şi putea găsi noi soluții ale acesteia”. 

Gideon Foştick subliniază o altă trăsătură comună a 
absolvenţilor Talpiot: admirația sinceră pentru ingeniozitatea și 
realizările celorlalți. „Era un absolvent extraordinar din promoția a 
cincea a Talpiot. Îi plăcea mult ceea ce făcea, îi plăcea să lucreze în 
cercetare-dezvoltare și mi-a fost de mare ajutor în viață și în carieră. 
Aprecia din toată inima momentele în care înțelegeam ceva ce el nu 
putea înţelege. Lucram odată la un proiect din domeniul opticii, iar 
inginerii continuau să vadă dungi. Nu puteau înţelege de ce. În cele din 
urmă, mi-am dat seama că era din cauza umidității. A fost mai fericit ca 
oricând! Acesta este unul dintre factorii importanţi care asigură 
succesul celor din comunitatea Talpiot - dorinţa de a se ajuta și de a 
colabora, fără să le pese cui îi sunt atribuite meritele”. 

Capitolul 19 Reuniunea în paginile acestei cărți, am cunoscut 
zeci de tineri cădeţi, participanţi la programul Talpiot, băieţi şi fete a 
căror existență s-a învârtit în jurul programului și al armatei 
israeliene. Educaţi şi încrezători, erau nerăbdători să ajute Israelul să 
progreseze; după lăsarea la vatră, erau optimişti în legătură cu viitorul 
lor profesional. Ce s-a întâmplat cu ei? Unde se află astăzi? 

Închipuiţi-vă o sală plină cu absolvenţi ai Talpiot din peste 25 de 
promoții. Sunt oameni cu experiență acum, iar poveştile lor de viață 
sunt diverse şi impresionante. Unii vorbesc pe scurt despre ceea ce s-a 


întâmplat cu ei după armată sau despre actualul lor loc de muncă; alții 
spun povești lungi despre afaceri și întreprinderi îndrăzneţe. 
Promoţia a II-a 


Opher Yaron. L-am cunoscut pe Opher în capitolul 4, când a fost 
ales de armata israeliană şi de Ministerul Apărării să conducă Talpiot. 
Era pentru prima oară când un absolvent al Talpiot era selectat pentru 
acest post. Începând cu promoţia a şaptea, din 1985, a organizat 
programul după principiile care stau la baza organizării celor mai 
bune universități din SUA, promovând ideea de tradiție. A urmărit, de 
asemenea, creşterea numărului femeilor recrutate în Talpiot. 

În prezent, locuieşte în Belgia, unde acordă consultanță unor 
companii europene de tehnologie și predă la Universitatea Gent, dar 
plănuieşte să se întoarcă în Israel. Gent se află într-o zonă a Belgiei în 
care se vorbește mai mult flamanda. Colegii săi l-au rugat să învețe 
limba, dar le-a răspuns în glumă: „Vorbesc deja o limbă (ebraica) pe 
care o vorbesc mai puțin de zece milioane de persoane; aș fi nebun să 
învăţ alta”. 

Opher Kinrot Opher a fost unul dintre primii absolvenţi ai 
Talpiot care au primit sarcini în domeniul spionajului. După ce a ajutat 
la înarmarea trupelor din Sinai cu dispozitive sofisticate de spionaj cu 
rază lungă de acțiune (1982), a lucrat o perioadă la Radio Corporation 
of America (RCA), în Camden, statul New Jersey. La vremea respectivă, 
compania avea contracte cu armata israeliană. Când s-a întors în Israel, 
a fost unul dintre primii absolvenţi ai Talpiot care au comandat serii 
noi de cădeți participanţi la program. Asemenea colegului său de clasă, 
Opher Yaron, a demonstrat armatei că era mai bine să folosească 
absolvenți ai Talpiot în postura de comandanți ai cadeţilor. 

Boaz Rippin Când Boaz a devenit membru al seriei a doua a 
Talpiot, programul avea încă un caracter secret şi experimental. După 
armată, a început o carieră de succes în sectorul privat, lucrând în 
telecomunicaţii. S-a ocupat mult de tehnologia  ASDL 
(asymmetricdigitalsubscriberline) şi alte tipuri de telecomunicaţii care 
folosesc benzi de frecvențe mai mari pentru a transmite informaţiile 
mai repede. 

Promoţia a III-a 


Gilad Lederer Adevărat aventurier internaţional, Gilad are un 
fler deosebit pentru afaceri. Nefiind un talpiot tipic, mărturiseşte că 
este probabil unul dintre cei mai îndărătnici recruți din istoria 
programului. Înainte de a da admiterea la Talpiot, tatăl său, de profesie 
inginer, i-a spus că e o pierdere de timp: „Ce naiba o să faci cu fizica şi 
matematica? Astea nu îţi dau nicio meserie”. Mai mult, când recrutorii 
i-au spus că-l vor „învăţa să gândească”, le-a râs în nas. Însă, la sfârşitul 
celor trei ani de studii, Gilad avea mult mai mult respect pentru 
metodele și obiectivele programului. 

Când l-am întâlnit ultima oară, în capitolul 10, Gilad se înrolase 
în marina militară şi devenise unul dintre primii ofițeri combatanți 
proveniţi din Talpiot care serveau pe o navă dotată cu rachete. În 
activitatea de cercetare-dezvoltare desfășurată în armată, s-a dedicat 
mai ales creării unor radare antinavă care să ajute Israelul să 
păcălească sistemele de detecție ale dușmanului. 

Gilad și-a folosit experiența căpătată în marină și la Talpiot 
pentru a face lucrurile cele mai diverse și mai periculoase pe care le-a 
făcut vreodată un absolvent al programului. După ce s-a ocupat o 
vreme de câteva proiecte în Japonia, s-a întors în ţară, unde s-a 
îndrăgostit de o femeie care conducea reprezentanța comercială a 
Portugaliei în Israel. La un moment dat, pericolul permanent al 
izbucnirii unui război şi al producerii unor atentate teroriste a devenit 
prea mare pentru ea, așa că a vrut să-și mute familia cu cei patru copii 
în Portugalia. Lui Gilad i-a plăcut mereu să călătorească şi să descopere 
obiceiuri noi, așa că au plecat. 

A fost o greşeală. Portugalia nu i-a plăcut deloc. Spre deosebire 
de Israel, avea un mediu de afaceri nefavorabil, iar spiritul de inițiativă 
în afaceri lipsea aproape cu desăvârşire. Gilad avea idei, dar erau atât 
de multe obstacole, încât a renunţat să investească sau să înființeze o 
firmă. „În Portugalia, nu poţi concedia pe nimeni”, spune el. „Nu poți 
crea sau inova. Aproape nimeni nu dorește cu adevărat să muncească. 
Aşa nu poți să conduci o țară și să speri că ea va progresa; va rămâne 
inevitabil în urmă. Criza economică izbucnită în 2009 dovedeşte asta”. 

L-au ajutat să plece din Portugalia relaţiile de afaceri pe care 
socrul său le avea în Africa. Cumplitul, brutalul război civil care a 
devastat Angola mai bine de trei decenii tocmai se încheiase. Angola 


fusese colonie portugheză sute de ani. De bine, de rău, aceste legături 
au dat naştere unor oportunităţi de afaceri care se cereau valorificate. 

Socrul lui Gilad voia să vândă tehnologie israeliană Angolei, țară 
în care infrastructura fizică era foarte puţin dezvoltată și care nu avea 
aproape deloc infrastructură tehnologică. Angolezii voiau să ajungă din 
urmă lumea modernă: aveau nevoie de linii telefonice, reţele de 
telefonie mobilă, tehnologie de comunicare prin satelit şi internet. Sunt 
domenii în care Israelul excelează. 

Aşa se face că, în 2004, Gilad s-a mutat cu familia în Cape Town, 
Africa de Sud. Angola era încă un loc prea periculos pentru a-și muta 
familia acolo. „Eram cutezător și nerăbdător, nu naiv și stupid”, 
glumeşte el. După ce şi-a instalat soţia şi copiii la Cape Town, a început 
să facă deplasări regulate la 3.000 km spre nord, până la Luanda, în 
Angola. Sunt câteva zeci de curse aeriene pe săptămână, așa că e foarte 
ușor să călătorești, chiar și după standardele occidentale. Chiar dacă 
naveta era suportabilă, „era ca şi cum locuiam în rai, dar lucram în iad”, 
spune Gilad. 

Într-o zi, conducea un jeep în care se afla şi soţia sa în afara 
orașului Cape Town, într-o zonă rurală cu drumuri neasfaltate. Au dat 
peste nişte hârtoape uriașe. „Eram la trei ore depărtare de oraș. Soţia 
mea a început să ţipe la mine, dar s-a oprit când și-a dat seama că nu 
mai eram în mașină cu ea. Fusesem azvârlit afară cu capul înainte”. Și-a 
fracturat clavicula şi şi-a rupt zece coaste. Le-au trebuit 13 ore să 
ajungă la spital. Când au ajuns, Gilad avea plămânul stâng făcut praf, 
suferise o comoție și avea momente de inconștiență. „Am stat la 
terapie intensivă zece zile, apoi am zăcut în spital trei săptămâni. 
Pentru a reumple un plămân cu aer, trebuie să tușești foarte mult. Dar 
eu aveam treabă în Angola! Am întrebat-o pe doctoriţă ce altceva mai 
puteam face. «Alergați pe scări cât puteţi», a zis ea. Curând, toată 
lumea din spital vorbea despre israelianul nebun care aleargă în sus și- 
n jos pe scări cu o perfuzie în braţ. Dar a mers. Medicul a spus că nu a 
văzut niciodată o recuperare atât de rapidă la cineva cu un plămân 
distrus. Programul Talpiot şi instrucția primită în armată m-au învăţat 
că, în asemenea situaţii, trebuie să fiu foarte hotărât”. 

Gilad recunoaște că îi place să-și asume riscuri şi spune că un 
om precaut nu ar încerca niciodată să facă afaceri în Angola. 
Infracționalitatea și siguranța personală sunt în continuare o problemă 

şi nu ştii niciodată cu cine ai de-a face în realitate. „Ar trebui să ai un al 
şaselea simț”, face el cu ochiul. Cazarea pentru cei care călătoresc cu 
treburi în Angola este departe de a fi ideală. „În Israel, am dormit în 
praf pe gratis”, spune el. „Bineînțeles că am dormit în mizeria din 
Africa - cu gândaci și Dumnezeu mai ştie ce - pentru câteva milioane 
de dolari. Nu pot spune că mi-a plăcut, dar disconfortul nu a fost atât 
de mare ca să mă oprească”. 

Gilad s-a pus pe treabă, importând şi vânzând soluţii de stocare 
a datelor şi tehnologie pentru internet. „Creşterea era de două cifre”, 
îşi aminteşte el. „Era însă foarte multă corupție și sărăcie. Ţi se rupe 
sufletul. Până la urmă, eu eram doar un intermediar care vindea de 
toate: sârmă de cupru, aparatură de rețea, sisteme de stocare a datelor. 
Nu mi-a plăcut nici măcar o clipă, dar nu m-am simţit niciodată cu 
adevărat în pericol. Am părăsit bucuros Angola pentru totdeauna”. 

Munca în condiții aproape imposibile l-a pregătit pentru o altă 
misiune grea, pe care avea s-o ducă la îndeplinire câțiva ani mai târziu. 
Deşi Gilad nici nu a confirmat, nici nu a negat acest lucru, se spune căa 
fost la un milimetru de a încheia, cu Muammar Gaddafi, un contract de 
construcție a unor stațiuni turistice în Libia, la scurt timp după ce țara 
a ajuns, cu Occidentul, la un acord de renunțare la armele sale de 
distrugere în masă. Afacerea nu s-a mai materializat, iar liderul libian a 
pierdut puterea şi a fost ucis cu brutalitate în timpul Primăverii Arabe 
din 2011. 

După ce a lucrat puţină vreme la firma israeliană Elbit, care avea 
contracte cu armata, a urmat renumita școală postuniversitară de 
afaceri din Franţa, INSEAD. S-a pregătit astfel să facă ceea ce i se 
potriveşte cel mai bine: astăzi, Gilad îi ajută pe investitori, persoane 
fizice şi juridice, să găsească idei şi companii de perspectivă. Despre el 
spune că este „un fel de specialist în investiţii financiare şi cercetaș în 
același timp. Pot să mă uit la material, să-l analizez și să decid repede 
dacă are sau nu are calitate și valoare. La asta sunt cel mai bun”. 
Lucrează pe cont propriu - dar relaţiile pe care şi le-a făcut la Talpiot și 
la INSEAD îi aduc afaceri, idei şi conexiuni noi. Nu alege niciodată o 
afacere în care nu ar investi personal. „În domeniul meu, renumele 
este totul”. 

Gilad şi alți câţiva absolvenţi ai Talpiot au creat OTM 
Technologies, o companie specializată în fabricarea unor dispozitive 

care îi permit utilizatorului să scrie notițe sau mesaje de mână pe 
telefonul mobil sau pe tabletă. Dispozitivul său este numit „pana”. 

Promoţia a V-a 

9 

Amir Peleg Amir s-a ocupat cu precădere de programul destinat 
construcției vehiculelor aeriene fără pilot (VAP), care era în plin avânt 
la sfârşitul anilor 1980 şi începutul anilor 1990. În prezent, Israelul 
este lider mondial în exportul de VAP şi componente pentru VAP. 
Munca depusă de el în cadrul programului amintit în calitate de 
student al Talpiot a stat la temelia acestui succes. 

Ulterior, a devenit întreprinzător, fondând trei firme, inclusiv 
YaData, pe care a vândut-o lui Microsoft. A fondat și conduce în 
prezent o companie care asigură calitatea apei numită Takadu 
(descrisă în capitolul 16), cu sediul în orașul industrial Yehud. Firma 
are clienţi din toată lumea, inclusiv din Londra, Chile şi Israel. 

Promoţia a VI-a 

Eviatar Matania o adevărată legendă a Ministerului israelian al 
Apărării, Eviatar Matania a devenit cunoscut mai târziu ca „mâna 
dreaptă a Talpiot”. A fost fondatorul programului preuniversitar 
Nachshon, care a dat ulterior unităţii Talpiot mai mulţi cădeţi. În 
prezent, Eviatar este unul dintre cei care răspund de apărarea 
cibernetică, fiind subordonat direct premierului Benjamin Netanyahu. 

Zvika Diament L-am cunoscut pe Zvika în capitolul 11. Era un 
tânăr îndrăzneţ care lucra pentru aviația militară israeliană la firma 
Elisra, unde avea de-a face cu ingineri mult mai mari ca vârstă decât el. 
După armată, a lucrat pentru două companii tinere de succes, fondate 
de absolvenţi ai Talpiot. În prezent, lucrează la Takadu, compania lui 
Amir Peleg, împreună cu alți absolvenţi ai Talpiot, Haggai Scolnicov, 
Barak Peleg și Un Barkai. Se ocupă cu proiectarea și testarea 
sistemului care supraveghează rețeaua urbană de distribuţie a apei. 

Promoţia a X-a 

Matan Arazi Pe când era adolescent și locuia în Japonia, Matan a 
creat un software revoluționar care permite realizarea instantanee a 
unor tranzacţii financiare dintr-un capăt al lumii în altul. După Talpiot 
şi armată, a luat-o pe un alt drum decât cel urmat de majoritatea 
absolvenților. S-a dus la Hollywood. 


Matan foloseşte ştiinţa de a crea programe informatice, pe care 
a deprins-o într-o unitate de elită a spionajului militar, pentru a 
administra un site numit audish.com, care este, în principiu, o agenţie 
de casting on-line. Scopul acestuia este simplu: îi pune pe regizorii şi 
producătorii de film în contact cu actorii și actrițele, eliminând o serie 
de intermediari. Când Matan nu se ocupă de site, este director general 
al unei firmulițe de investiții de risc numite Secent LLC, cu sediul în 
Santa Monica. Potrivit propriei prezentări, Secent oferă „acces global la 
companii aflate în primele faze ale existenţei, care au tehnologii 
inovatoare, cu potenţial mare de a genera câștiguri la nivel mondial”. 
Cu alte cuvinte, spune el, „ne place să ajutăm oamenii să-și 
îndeplinească visele şi cunoaștem oameni care cunosc oameni”. 

Promoţia a XIII-a 


Ophir Kra-Oz Ophir şi-a găsit locul în Unitatea 8200, creând 
software care recuperează date stocate pe calculatoarele cu care sunt 
dotate mijloacele tehnice ale armatei israeliene. După ce a plecat de la 
8200, a înființat o companie numită Cloud-Share, care făcea aceleași 
lucruri pentru mari corporaţii din întreaga lume. El spune că serverele 
se găsesc la Miami, „pentru că, Doamne fereşte, dacă s-ar afla în Israel, 
nu ai putea să atragi niciodată clienți. Ce le-ai putea spune? «Nu vă 
temețţi, datele voastre sunt sigure chiar dacă se află în raza de acțiune a 
rachetelor lansate de Siria, Hezbollah, Hamas, Iran și alți teroriști»?” 

A trecut după aceea la Check Point şi la EMC, una dintre cele mai 
mari companii specializate în soluţii destinate infrastructurii din 
domeniul informaţiilor. Ultima schimbare a locului de muncă l-a dus la 
Google, în Mountain View, statul California. Speră să se întoarcă în 
Israel în următorii ani. 

Promoţia a XIV-a 

Ofir Zohar Ofir a făcut parte dintr-o unitate de înaltă tehnologie 
a armatei israeliene, iar, mai târziu, a devenit unul dintre cei mai 
bogaţi absolvenţi ai Talpiot. împreună cu alți colegi de clasă, a 
dezvoltat XIV (numit astfel după faimoasa promoţie a XIV-a a Talpiot), 
un sistem sofisticat de stocare a datelor care a captat atenția şefilor de 
la IBM, după care a atras banii acestora. IBM a cumpărat XIV cu 300 de 
milioane de dolari în 2008. La vremea respectivă, a fost cea mai 
costisitoare achiziție din toate timpurile a unei companii israeliene. 


Barak Ben-Eliezer Barak este o raritate printre israelienii 
nereligioşi. A crescut în Ierusalim, în Orașul Vechi. Părinţii lui s-au 
mutat acolo după Războiul de Șase Zile din 1967, considerând că este 
datoria lor să trăiască în zone din care evreii au fost alungaţi cândva. 
Întâmplător, când avea 15 ani, s-a mutat în cartierul în care se afla 
sediul Talpiot, o zonă a lerusalimului de Vest mai modernă decât 
Oraşul Vechi. 

După armată, în loc să alerge după câștig, Barak a intrat în 
poliția israeliană. El consideră delictele şi corupţia - precum și lipsa de 
respect față de legile și instituţiile țării - drept cea mai mare 
ameninţare cu care se confruntă ţara, mai mare decât dușmanii din 
afară ai Israelului, mai mare decât pericolul pe care îl reprezintă 
Iranul. 

Barak nu s-a făcut sectorist sau agent de circulație. Scopul său 
era să realizeze un software care să modernizeze maniera depășită în 
care se țin evidenţele în Israel. A stat cinci ani în poliţie, actualizând 
sisteme care au ajutat poliţia israeliană să fie mai eficientă. lar 
moştenirea sa dăinuie. De când a plecat din poliţie, alţi doi absolvenți 
ai Talpiot s-au angajat să continue proiectul început de el. 

Promoţia a XV-a 

Saar Cohen Saar nu a vrut niciodată să se folosească de cele 
învăţate la Talpiot pentru a câștiga milioane. Scopul său a fost să facă 
ceva important, chiar dacă asta însemna să lucreze într-un cadru mai 
restrâns. A respins o ofertă foarte avantajoasă de la Check Point, 
spunând că firma era pur şi simplu prea mare pentru el. Eforturile 
talpioților de a-l recruta au eșuat până când Saar a acceptat o ofertă de 
la EMC din Beer Sheva. A avut o contribuţie esenţială la crearea 
programului Recover Point, care găsește datele pierdute în urma unor 
dezastre sau a unei funcționări defectuoase a aparaturii și a 
programelor informatice. 

Arik Czerniak Arik este absolventul Talpiot care voia cu orice 
preț să fie pilot, dar a ajuns să joace un rol activ în pregătirea 
rezerviștilor, antrenându-i pe piloţi în lupta unu contra unu. După 
armată, a creat Metacafe, unul dintre primele site-uri de distribuţie a 
materialelor video. În principiu, este o versiune superioară a YouTube, 
cu filmări realizate de profesioniști şi emisiuni TV difuzate doar pe 
internet. A reușit să obțină 3 milioane de dolari de la două dintre cele 

mai mari firme de investiții din Silicon Valley, Accel Partners și 
Benchmark. Arik și-a vândut partea din afacere cu 2, 5 milioane de 
dolari. 

Astăzi, priveşte albastrul Mediteranei din biroul său de la etajul 
al unsprezecelea al unei clădiri în care se află sediul celei de-a doua 
companii pe care a creat-o, Supersonic Ads. Priveliştea este uimitoare, 
biroul nu are nimic deosebit; este biroul pe care te-ai aștepta să-l aibă 
un pilot militar cu pregătire superioară devenit șef de firmă care 
operează pe internet. Sunt acolo modelul de mari dimensiuni al unui 
rechin mare alb, o chitară electrică, câteva perechi de blugi şi teniși 
aruncate peste tot, o haină verde groasă şi un tricou al echipei 
naționale de fotbal a SUA. Supersonic Ads este lider mondial în 
publicitate on-line la jocurile video, reţelele de socializare şi 
publicitate cu răspuns direct. De asemenea, compania transformă banii 
reah în monedă virtuală. Este o componentă-cheie a cunoscutului joc 
Farmville, creat de Facebook. De fiecare dată când vrei să cumperi un 
lucru pe care urmează să-l foloseşti în joc, treci pe la Supersonic Ads 
pentru a-ți transforma banii reali în dolari Farmville. Reclamele 
companiei ajung la 500 de milioane de jucători din toată lumea. 

În timpul bber - care nu-i ajunge niciodată - Arik a găsit un mod 
original de a organiza în fiecare an câteva evenimente pentru 
absolvenții Talpiot. Aceştia țin discursuri în fața colegilor lor despre 
noile tehnologii pe care le-au crerat și la care lucrează în sectorul 
privat. Absolvenţii folosesc aceste evenimente ca o formă de pregătire 
continuă. 

Promoţia a XVI-a 

Amir Schlachat Unul dintre cei câţiva istorici neoficiali ai 
Talpiot, Amir Schlachat este și unul dintre cei mai populari absolvenți. 
După absolvire, a încercat să devină pilot pe un avion de luptă, dar nu a 
trecut testele. Invitat să urmeze cursurile pentru piloţii de elicopter, a 
refuzat, spunând: „Nu vreau să-i jignesc pe numeroșii mei prieteni care 
sunt piloţi de elicopter, dar, pentru mine, nu erau decât două variante: 
pilot de avion sau nimic”. După ce a activat 11 ani într-o unitate 
militară de cercetare-dezvoltare şi a fost comandant în cadrul Talpiot, 
a fost acceptat la şcolile postuniversitare de afaceri de la Harvard, 
Wharton, MIT, Columbia şi la INSEAD. A ales-o pe cea de la Paris, 

INSEAD, temându-se că şcolile americane duc într-o singură direcție - 
spre corporaţiile americane. Amir nu voia să trăiască în străinătate; 
voia să contribuie la dezvoltarea afacerilor în Israel. 

După ce a fost consultant la McKinsey & Company, a lucrat la 
cea mai mare bancă israeliană, Bank Hapoalim, ca asistent direct al 
directorului general, un fel de șef de stat-major al unei companii. Apoi, 
Amir şi-a valorificat experiența dobândită în sectorul bancar în lumea 
comerțului electronic internațional, înființând Global E cu scopul de a 
înlesni şi de a eficientiza mai mult ca oricând tranzacţiile bancare 
internaționale. 

Promoţia a XVIII-a 

Adam Kariv Născut în Argentina, Adam a servit într-o unitate 
tehnologică a informaţiilor militare israeliene după absolvirea 
programului Talpiot. După nouă ani în care a luptat cu calculatorul 
pentru armata israeliană, a trecut în sectorul privat. 

După ce a creat software menit să facă dispozitivele mobile 
personale compatibile cu toate platformele profesionale, ajutând 
companiile să realizeze economii de miliarde de dolari la hardware, a 
lucrat la o nouă companie, numită Screenovate. Intel este unul dintre 
primii susținători financiari ai acesteia; puternicele companii de 
tehnologie Nvidia şi Samsung s-au angajat, de asemenea, să coopereze 
cu ea. Dispozitivul creat de Screenovate permite oricărui smartphone 
să transforme televizorul într-un aparat inteligent. Cu un simplu clic, 
utilizatorii pot vedea pe ecranul mare al televizorului tot ceea ce au pe 
telefonul mobil. Este foarte folositor atunci când ai de făcut o 
prezentare la serviciu: poţi programa sau salva o prezentare pe 
telefon, apoi, într-o şedinţă, o poţi arăta pe un ecran mare ca să o vadă 
toți. De asemenea, compania comercializează produse pentru 
constructorii de automobile, respectiv ecrane de bord, pentru firmele 
care produc jocuri video și pentru cele care realizează produse de 
divertisment la domiciliu. În plus, Kariv şi-a folosit cunoştinţele de 
programare pentru a crea Public Knowledge Workshop, o bază de date 
on-line gratuită care le permite cetățenilor israelieni să afle pe ce 
anume cheltuieşte bani guvernul, precum și alte informații şi cifre 
importante despre Knesset, parlamentul israelian. 

Promoţia a XXVI-a 


Marina Gandlin Una dintre puţinele femei recrutate în promoţia 
ei, Marina a avut parte de o pregătire militară intensă în Brigada Givati. 
După instrucția de bază și pregătirea teoretică primită la Talpiot (în 
special la fizică, matematică şi informatică), s-a ocupat mult timp de 
proiectul satelitului Ofek. 

În timp ce lucra în cercetare-dezvoltare, a devenit o parte 
importantă a sistemului de recrutare a talpioțţilor. Astăzi, călătoreşte în 
toată lumea, vorbindu-le femeilor despre importanţa lor şi despre 
egalitatea de șanse din armata israeliană. 

Generalul Vitzehak Ben-lsrael Deşi nu e absolvent al Talpiot, 
generalul Ben-lIsrael a fost prezentat în capitolul 7 ca un model pentru 
talpioți. După ce a ocupat poziţii înalte în unități de informații și în 
domeniul dezvoltării armelor, a trecut la conducerea MAFAT și s-a 
ocupat de Talpiot. Dincolo de realizările sale militare, a devenit un 
membru deosebit de apreciat al comunităţii de afaceri din Israel. A fost 
membru al consiliului de conducere al Israel Aerospace Industries (L- 
Al), cel mai mare și mai productiv furnizor al armatei (lider în 
domeniul dronelor). De asemenea, Ben-lsrael a făcut parte din 
consiliul consultativ al companiei Teva, cea mai mare firmă de produse 
farmaceutice generice din lume. Teva şi L-AI sunt doi dintre cei mai 
importanţi angajatori din Israel. Activ în Partidul Kadima al lui Ariel 
Sharon și Ehud Olmerţ, generalul a fost membru al celui de-al XVII-lea 
Knesset (parlamentul israelian). 

Yossi Azar la această reuniune, mai există însă un absolvent al 
Talpiot pe care nu l-am cunoscut mai devreme. Înalt şi slab. 

Yossi Azar nu arată deloc ca un războinic. Arată exact ca un 
câştigător al Olimpiadei de Matematică Premiul întâi la Londra) și este 
şeful prestigiosului Departament de informatică al Universităţii Tel 
Aviv. 

Recrutat în seria a treia a Talpiot, în 1981, Yossi nu era un 
soldat reprezentativ - nici măcar un soldat reprezentativ pentru 
Talpiot. Pedant şi rezervat din fire, „Talpiot mi-a schimbat 
personalitatea”, afirmă el. „Înveţi să aparţii unui grup, iar ăsta e un 
sentiment extraordinar. Spiritul de echipă a devenit mult mai 
pronunțat”. 

Nu era tocmai pregătit pentru rigorile instrucției de bază. 
Întrucât suferea de astm, medicii militari l-au trimis să facă o pregătire 

mai puțin intensă decât cea pe care trebuiau să o îndure ceilalți 
talpioți. Cu un zâmbet larg, Azar povestește cum a învins sistemul. „Am 
mers în fața unei comisii medicale și am cerut să fiu scos de pe lista 
celor care suferă de astm pentru a putea face o pregătire obișnuită. 
Privind în urmă la toţi cei 13 ani, nu e foarte ușor de înţeles de ce am 
făcut acest lucru. Aveam 18 ani şi eram foarte hotărât să fac parte din 
grup. Ceilalţi băieţi au zis că sunt nebun. Mi-a fost foarte greu, dar am 
reușit să închei pregătirea de bază”. 

Potrivit afirmațiilor profesorului, cei care răspundeau de 
Talpiot credeau că Israelul avea destui luptători, savanți şi ingineri. 
„Aveau nevoie de oameni ca noi, care puteau face parte din ambele 
lumi, puteau înțelege ambele lumi și puteau face legătura între ele”. 

El remarcă faptul că armata israeliană s-a compartimentat tot 
mai mult. Fondatorii Talpiot au fost printre primii care au observat 
această tendinţă și au înțeles importanța pregătirii unor conducători 
potriviți. La 18 ani, nu a înţeles această necesitate, dar, privind în 
urmă, spune: „Am greşit. Armata era cu mult înaintea mea. Talpiot 
putea să devină lider în acea nouă structură”. Și totuşi, chiar şi atunci 
când a absolvit programul, mai erau câțiva detractori în conducerea 
armatei care spuneau că acesta era prea scump şi nu era necesar. 

După absolvire, Yossi a fost repartizat la o unitate de informații. 
Folosirea matematicii şi a informaticii la rezolvarea problemelor era 
scopul lui de la început. „Am crezut întotdeauna că munca pe care o 
făceam era importantă, chiar dacă avea caracter teoretic”, afirmă el. 
Chiar și după 25 de ani, tot nu vorbea despre mare parte din 
activitatea pe care o desfăşurase în unitate. 

A cunoscut-o pe viitoarea lui soție în aceeași unitate de 
informaţii. Cei doi s-au mutat ulterior în California, unde Yossi a 
studiat la Stanford înainte să se mute la Redmond, în statul 
Washington, unde s-a ocupat de diferite proiecte pentru Microsoft. 
Acolo a cunoscut mulți ingineri programatori iranieni. Acest lucru i-a 
dat un fior de spaimă. A văzut cu ochii lui cât de inteligenți sunt 
savanții iranieni şi, cu toate că mulţi erau împotriva regimului, unii nu 
erau. A știut atunci că o capacitate intelectuală superioară va duce la 
existența unui Iran şi mai puternic în viitor. „Nu e un lucru prea bun 
pentru Israel sau pentru lumea liberă”, adaugă el, îngrijorat. 


Acesta este doar unul dintre motivele pentru care Israelul are 
nevoie de atuul furnizat de Talpiot. Yossi este sigur că programul are o 
importanță fundamentală pentru combaterea amenințărilor de acest 
gen, pentru dezvoltarea economiei și pentru rămânerea Israelului în 
fruntea luptei pentru supremație în tehnologie. „Programul ia oameni 
motivaţi şi îi face să fie și mai motivaţi; iar acest lucru este 
extraordinar din toate punctele de vedere pentru Israel. Să ne uităm 
doar la calităţile deosebite ale absolvenţilor. Reuşesc în armată şi apoi 
excelează în mediul universitar, în industrie, în afacerile tinere, în 
companiile mari și mici - iar unii rămân în armată. Toate aceste lucruri 
sunt bune pentru țară”. 

Capitolul 20 Viitorul 

Viitorul, chiar şi viitorul apropiat, nu e niciodată sigur în Israel. 
Politica se schimbă; deși partidele de dreapta și de centru-dreapta au 
predominat vreme de peste un deceniu, schimbările din politica 
israeliană sunt inevitabile. Convorbirile de pace cu palestinienii şi cu 
principalele țări arabe azi sunt, iar mâine nu mai sunt. Chiar şi după 
cea mai temeinică analiză, impactul Primăverii Arabe - ca și al noilor 
mişcări explozive, inclusiv al ISIS - în Orientul Mijlociu este 
imprevizibil. Relaţiile Israelului cu restul lumii rămân oscilante. 

Pe plan intern, există probleme de ordin bugetar. În 2013, 
armata a fost obligată să concedieze sute de militari de carieră. Fostul 
şef al Statului-Major, Benny Gantz, al cărui mandat s-a încheiat în 
februarie 2015, a însărcinat 250 de oameni să găsească metode de 
reducere a cheltuielilor, armata înregistrând un deficit de 20 de 
miliarde de shekeli19. În 2017, urmează să expire un acord de ajutor 
extern cu SUA,20 iar acest lucru se petrece într-o epocă în care, în 
politica americană, se schimbă prioritățile politicii externe. Deși 
legislația americană spune că 

SUA trebuie să ajute Israelul să-și păstreze avantajul militar 
calitativ față de vecinii săi (conform Naval Vessel Transfer Act HR 


1 Peste 5 miliarde de dolari (n. red.). 

2% O serie de date din acest capitol nu mai sunt de actualitate, cartea apărând la 
începutul anului 2016. Acordul despre care vorbeşte autorul a fost reînnoit 
ulterior, în acel an, conform Congressional Research Service 
(https://crsreports.congress.gov, accesat la 24 ian. 2020) (n. red.). 


7177 adoptat de Congres, precum şi altor reglementări), când vine 
vorba despre cheltuieli în Congres, nimic nu mai este sigur. 

Actualul ministru israelian al apărării, Moshe Yaalon, fost şef de 
stat-major, înțelege foarte bine dificultățile. Într-un discurs din 2013, 
el a subliniat nevoia de a păstra un avantaj tehnologic semnificativ față 
de alte țări din Orientul Mijlociu, spunând că trebuie să se acorde 
prioritate armelor de mare precizie, dronelor și altor sisteme de 
apărare fără echipaj, capacităţilor de spionaj și războiului cibernetic. 

Eficiența este esenţială pentru siguranţa Israelului - eficiența 
personalului, a investiţiilor, a pregătirii superioare și a proiectelor de 
înaltă tehnologie. Din fericire pentru Israel, eficiența nu este un 
domeniu în care să exceleze arabii. Dror Ofer, absolvent al celei de-a 
treia promoții a Talpiot, consultant al MAFAT şi specialist în 
biotehnologie, spune că „arabii din jurul nostru sunt în declin... Le 
suntem superiori în ceea ce priveşte eficiența”. El explică această 
afirmație cu ajutorul unei ecuații, aşa cum doar un expert pregătit de 
Talpiot ştie s-o facă: „Să ne închipuim că toate armatele arabe ar fi 
foarte eficiente, funcționând la 80% din potenţial. Cum eficiența 
maximă este de 100%, chiar dacă armata noastră ar atinge acest nivel, 
am avea o eficiență pe soldat doar de 1, 25 ori (= 100/80) mai mare 
decât a lor. Cum avantajul numeric pe care îl au față de noi este mult 
mai mare de 1, 25, ne-ar putea învinge ușor cu o armată de două ori 
mai mare decât a noastră. Acum, să ne închipuim că armatele arabe 
sunt extrem de ineficiente, funcționând cu o eficiență de 1%. Dacă 
armata noastră are o eficiență de 10%, este tot foarte ineficientă pe un 
soldat, dar este de zece ori mai bună decât armatele arabe - de aici și 
superioritatea noastră”. După care adaugă cu un umor sec: „Dacă am fi 
înconjurați de 300 de milioane de elveţieni, am avea o mare 
problemă”. 

În urmă cu câțiva ani, din dorinţa de a creşte eficienţa și de a 
evidenția importanța tehnologiei militare, armata israeliană a 
schimbat titulatura soldaţilor care folosesc computerele pentru a 
distruge infrastructura inamicului, numindu-i „soldaţi combatanți”. În 
presa israeliană s-au făcut o mulțime de speculaţii, iar, într-un articol 
din JerusalemPost, se susținea că titulatura respectivă era o 
recunoaștere a faptului că „unităţile cibernetice israeliene sunt folosite 


şi în scopuri ofensive, nu doar defensive”. Conducerea armatei nu a 
comentat. 

Liantul care leagă toate aceste resurse unice pentru armata 
israeliană este Talpiot, deşi costurile programului sunt mereu 
analizate cu multă atenţie. Arik Czerniak (pilot de avion militar cu 
jumătate de normă și întreprinzător cu normă întreagă în domeniul 
tehnologiei de vârf) a vorbit despre investiția relativ mică pe care 
armata o face în cadeţii Talpiot în schimbul unui câștig semnificativ. 
„Programul Talpiot este absolut necesar pentru viitor. Ce face armata? 
Plătește ca 30 - 40 de copii să beneficieze de pregătire superioară? 
Este neglijabil. Ei alcătuiesc o echipă de oameni cu adevărat devotați 
activității de cercetare-dezvoltare. Un pilot militar cheltuie mai mulți 
bani într-o săptămână decât costă întregul program Talpiot un an 
întreg. Aşa că eu nu-l consider un program scump. Este ieftin, dar 
structurat într-un mod foarte inteligent, ceea ce face ca rentabilitatea 
investiţiei să fie foarte mare”. 

În ce proiecte viitoare ar putea fi folosiţi absolvenţii Talpiot? Cu 
siguranță, este de așteptat ca ei să aibă o colaborare oficială și mult 
mai strânsă cu Corpul de Informaţii de Luptă. Acesta este compus din 
trei batalioane:  Shahaf  (Pescărușul), care colaborează cu 
comandamentul nordic, Nesher (Vulturul), în sud, la granița cu Gaza, 
unde este mare agitaţie, și Nitzan (Floare), în partea centrală a ţării, 
care include Cisiordania. Aceste unități folosesc tehnologii noi, 
complexe, menite să urmărească și să intercepteze comunicațiile 
dușmanului fără să-i pună pe soldați în pericol. Camerele de 
televiziune cu circuit închis au menirea de a-i alerta pe soldații aflați 
pe teren când posibilii teroriști sau oricine altcineva se apropie de 
graniță sau de anumite zone demilitarizate. Aceste tehnologii sunt 
deosebit de prețioase pentru Israel întrucât armata nu mai are nevoie 
de trupe care să patruleze la frontieră în aceste zone periculoase, în 
trecut, soldaţii de la frontieră erau ţinte sigure pentru teroriști. Acum, 
acei soldaţi pot răspunde la alertele pe care le primesc de la Corpul de 
Informaţii de Luptă, așteptând în condiţii de relativă siguranţă. 

Comandantul unităţii Nesher a declarat pentru JerusalemPost în 
2013 că „suntem cunoscuți drept fratele cel mare al Gâzei. Vedem 
totul. Vedem cum Hamas se întărește şi se pregăteşte. Îi vedem cum ne 
urmăresc”. 


În timpul războiului din Gaza din vara lui 2014, cunoscut în 
Israel ca „Roca Tare” (iar în străinătate ca Operaţiunea Proiective Edge, 
„Limita Protectoare”), Hamas a folosit o nouă armă: tunelurile. Era o 
armă pe care teroriștii o mai folosiseră înainte, în atacul din 2006, care 
a dus la capturarea lui Gilad Schalit și la moartea a doi israelieni. În 
2014 însă, Hamas a început să folosească aceste tunele ca pe un 
element strategic. Mulţi analiști militari israelieni au comentat că 
Israelul era în avantaj în aer, pe mare și la sol, dar nu şi în subteran. 
Cineva a glumit, spunând că „Israelul ar trebui să-i angajeze pe cei din 
Hamas să construiască metroul la Tel Aviv”. 

Cu acele tunele însă, nu era de glumă. Unele se întindeau din 
Gaza până departe în Israel, ieşind în apropierea unor kibbutzuri sau a 
altor construcţii civile. Spionajul israelian a descoperit că tunelele 
urmau a fi folosite, în toamna lui 2014, în preajma sărbătorilor 
evreiești, într-un „megaatac terorist”. În interiorul unui tunel, forțele 
israeliene au descoperit tranchilizante și cătușe care ar fi trebuit să fie 
folosite pentru a duce ostatici israelieni în Gaza. 

Deşi Israelul știa de existenţa acestor tunele, nu a luat suficiente 
măsuri pentru ca ele să nu mai fie utilizate. În 2014, Hamas le-a folosit 
ca să lanseze câteva atacuri în Gaza și în Israel, soldate cu moartea 
câtorva soldați israelieni. 

În timp ce războiul făcea ravagii la 85 km sud-est de Ierusalim, 
Comisia pentru Știință și Tehnologie din Knesset a început să caute 
metode de combatere a amenințării reprezentate de tunelele Hamas. 
Șeful comisiei, Moshe Gafhi, din partidul Degel Haâorah, a cerut 
membrilor ei să se ocupe de această amenințare imediat după 
încheierea războiului din 2014, spunând că aşteaptă dovezi şi idei de la 
experți cu experienţă în geologie, minerit și alte domenii similare. 

Şi cadeţii Talpiot au început să caute soluţii. Este posibil ca 
pericolul reprezentat de tunele să fie tema proiectelor pe care viitorii 
studenți din anul al doilea le vor prezenta ofițerilor superiori ai 
armatei. Deşi este imposibil de spus care va fi soluţia, toată lumea este 
de acord că, pentru ca viaţa să continue într-o aparenţă de siguranţă, 
mai ales în localitățile din sudul Israelului, trebuie făcut ceva. Au 
apărut deja idei privind amplasarea unor senzori în subteran, dar încă 
nu s-a stabilit nimic concret. 


Avi Isaacharoff, reporter şi analist la publicația TheTimesoflsrael 
şi la Walla.co.il (unul dintre principalele portaluri israeliene), autor al 
cărții 34Days despre al Doilea Război din Liban, afirma următoarele 
într-un articol apărut în august 2014 în TheTimesoflsrael: „Hezbollah a 
folosit primul tunelele construite în scop defensiv pentru a ataca 
soldaţi israelieni şi a continua să lanseze rachete. S-ar putea spune că, 
în cei opt ani care au trecut de la al Doilea Război din Liban, Hezbollah 
şi-a intensificat eforturile de construire a tunelelor pe două planuri: 
tunele defensive în Liban și tunele de atac în Israel. După opt ani de 
muncă, este posibil ca, în următorul război, să ne trezim cu luptători ai 
Hezbollah ieşind din tunele săpate adânc în interiorul Israelului, nu 
neapărat în apropiere de graniţă. Da, acolo pământul este mai greu de 
excavat comparativ cu cel din Gaza, dar se poate presupune că, la fel ca 
întotdeauna, ceea ce Hamas face bine Hezbollah poate face și mai 
bine”. 

Este limpede că, fără o soluție de la Talpiot sau din altă parte, 
perspectiva înfricoşătoare a existenței mai multor tunele de atac în sud 
şi în nord ar putea provoca o tragedie pentru Israel. În multe privinţe, 
o soluţie tehnică reprezintă doar primul pas în tentativa Israelului de a 
rezolva problema tunelelor. La o conferință de presă (6 august 2014) 
susținută după ce a intrat în vigoare, pentru trei zile, un acord de 
încetare a focului cu Hamas, premierul Netanyahu s-a referit pe larg, în 
mesajul adresat naţiunii și presei internaţionale, la această 
amenințare: „Israelul lucrează la crearea unor mijloace tehnice de 
localizare a tunelelor care ar putea ajunge în teritoriul nostru”. 

De asemenea, soldații pregătiți de Talpiot şi-ar mai putea folosi 
cunoștințele tehnice pentru a construi zeci de arme controlate de la 
distanţă, care să fie amplasate la frontiera dintre Israel și Gaza și să fie 
operate de la un post de comandă aflat la câțiva kilometri distanţă, 
adesea de soldaţi de sex feminin special pregătiți. Aceste arme vor 
contribui, de asemenea, la reducerea numărului soldaţilor de care 
Israelul are nevoie pentru a se asigura că teroriștii nu trec linia. 

Dacă luptele de la frontieră sunt cu siguranţă o prioritate, la fel 
este și lupta care se desfăşoară la o distanță mai mare. Absolvenţii 
Talpiot sunt implicaţi în pregătirea piloților israelieni care urmează să 
zboare cu avioanele americane F-35. Acestea vor înlocui mai vechile 
aparate F-16. Unul dintre instrumentele principale pe care le vor 

poseda piloţii de F-35 este sistemul de afișare a imaginilor pe cască, 
proiectat de firma israeliană Elbit Sistems. Elbit și personalul său 
compus din ingineri formați de Talpiot colaborează la acest proiect cu 
firma americană Rockwell Collins. Pe cască, pilotul va putea vedea 
imagini furnizate de camerele aflate la bord, care îi vor oferi o 
perspectivă mai bună asupra țintelor, obiectivelor și obstacolelor, ca și 
asupra mecanismelor și funcționării avionului. 

Ophir Shoham, faimosul absolvent al Talpiot și șef al MAFAT, 
investeşte tot mai mult în robotică. El nu crede că roboții îi vor înlocui 
vreodată pe soldaţii israelieni. Este însă convins că, în 2020, roboții 
vor juca un rol mai mare în luptă şi vor contribui la reducerea 
numărului victimelor în rândul israelienilor, pătrunzând primii în 
teritoriul inamicului. El i-a spus, în 2012, lui Amos Fiarei, 
corespondentul ziarului Haaretz, că „roboții nu-i vor înlocui pe 
războinici... Vor exista însă vehicule fără pilot care vor merge spre 
țintele de mare risc, vor putea fi trimise de la distanţă în teritoriul 
inamicului, ca un fel de avangardă, vehicule care urmăresc o situație și 
trag. Asta se va petrece în viitorul apropiat”. Shoham anticipează o 
prezență mai mare a roboților în teren, vehiculele terestre fără echipaj 
(VTE) având, dintr-un anumit punct de vedere, aproape aceleași 
performanţe cu cele ale vehiculelor aeriene fără pilot. 

Şeful compartimentului de robotică al MAFAT este locotenentul- 
colonel Gabi Dobresco. El spune că multe VTE sunt deja operaţionale; 
unele ajută la supravegherea desfăşurată de-a lungul frontierei cu 
Gaza, altele ajută trupele aflate în apropierea zonelor arabe din 
Cisiordania. El consideră că, în viitor, VTE vor fi folosite mai mult 
pentru a găsi şi a detona bombele şi minele antipersonal de la 
marginea drumurilor. De asemenea, vor fi folosite în zonele urbane 
pentru a-l determina pe inamic să tragă în ele, ajutând astfel armata 
să-l localizeze. Într-un comunicat de presă emis de Ministerul Apărării, 
locotenentul-colonel Dobresco spunea: „Uneori, roboții merg înaintea 
trupelor pentru a deschide drumuri periculoase cum ar fi aleile înguste 
şi pentru a oferi sprijin logistic. Un robot poate ușura povara 
soldatului, astfel încât, atunci când trebuie să lupte, soldatul să poată 
reacționa corespunzător”. El a mai spus că, în viitor, „VTE vor fi 
echipate cu senzori pentru obstacole, camere de luat vederi şi alte 
instrumente, putând identifica și ocoli singure piedicile”. Talpioţii sunt, 

de asemenea, în linia întâi atunci când este vorba despre dezvoltarea 
unor vehicule de luptă controlate de la distanţă atât în aer, cât şi la sol. 

Absolvenţii Talpiot vor continua să joace un rol important nu 
doar în armată, ci şi în ridicarea economiei israeliene pe noi culmi. În 
timpul unei călătorii efectuate la Ierusalim în vara lui 2013, John 
Chambers, directorul general al companiei Cisco, a spus că Israelul va 
fi prima țară digitală din lume. Inovatorii și întreprinzătorii israelieni, 
inclusiv mulți absolvenţi ai Talpiot care fie construiesc reţele, fie 
contribuie la finanțarea lor, conectează tot mai multe sectoare ale 
economiei naționale la fibra optică. Acest lucru va avea un impact 
asupra sistemului public de sănătate, asupra economiei şi asupra 
modului în care oamenii comunică, învaţă și fac afaceri la domiciliu. 

Talpioţii nu au jucat încă niciun rol în lumea politicii. Până 
acum, nici măcar un absolvent al Talpiot.nu a făcut valuri în politica 
israeliană, dar situaţia s-ar putea schimba într-o bună zi. Acești tineri 
țin cu adevărat la ţara lor şi, aşa cum au schimbat organizarea în 
armată, tot așa unul dintre ei ar putea schimba și peisajul politic. 

Deși Iranul amenință mereu că „Israelul va fi şters de pe hartă”, 
puţini dintre talpioţii cu care am discutat atunci când am scris această 
carte cred că Iranul este cea mai mare problemă a Israelului. Colonelul 
Avi Poleg, care şi-a valorificat experiența dobândită în armată și la 
Talpiot făcând carieră în domeniul educației particulare globale, a râs 
când a fost întrebat despre puterea tot mai mare a Iranului. A spus că 
„Iranul nu este o problemă militară pentru Israel în acest moment. Nu 
mă îngrijorează bomba Iranului sau palestinienii. Pentru mine, cel mai 
înfricoşător și mai problematic este procesul prin care trece societatea 
noastră. Am rezistat unor foarte mari încercări ale istoriei noastre 
pentru că am fost foarte puternici din interior. Când apar fisuri în 
mecanismele interne ale unei societăţi, este foarte periculos”. 

Una dintre „fisurile” la care face aluzie este ruptura dintre 
populaţia haredi21, în continuă creștere, și societatea în ansamblu. 
Indignarea opiniei publice se manifestă în atitudinea plină de sarcasm 
a presei, provocată de faptul că ultraortodocșii au fost scutiți de 
serviciul militar obligatoriu încă din 1948 (când numărul lor era 
relativ de mic). Dezbaterile aprinse cu privire la propunerea de 


21 Este vorba despre evreii aşa-zişi „ultraortodocşi” (n. red.). 


recrutare a acestora nu fac decât să lărgească diviziunea culturală, 
slăbind unitatea naţiunii. Talpioţii sunt, de asemenea, mai îngrijorați 
de dezechilibrul economic, ca și de criminalitatea și de corupția 
internă decât de bomba atomică a Iranului. 

Problemele sociale nu captează însă atenţia presei în aceeași 
măsură ca amenințările militare. Barak  Ben-Eliezer declara 
următoarele pentru ziarul TheMarker. „Educaţia și problemele sociale 
sunt poate mai puţin fotogenice, dar sunt la fel de acute ca problemele 
de securitate. Sunt chestiuni interne, nu externe, aşa că e mult mai 
greu să le descoperim și să le expunem”. 

Aluzia sa la educaţie ca la o altă „fisură” care ameninţă Israelul 
este surprinzătoare. Educaţia israeliană nu mai este însă ce era cândva. 
Într-un studiu recent efectuat asupra unor adolescenţi din 65 de ţări 
„dezvoltate”, Israelul a ocupat locul 41 la matematică, alături de 
Croaţia și Grecia. Și la ştiinţe, Israelul a fost tot pe 41. Dacă există două 
domenii în care Israelul pur și simplu nu-și poate permite să rămână în 
urmă, acestea sunt matematica și științele. Ambele simt esenţiale 
pentru o ţară care se mândreşte cu inovaţia - și are nevoie de inovaţie 
ca să supraviețuisea. 

Poate că, pentru a redresa sistemul educaţional din Israel, este 
necesară o abordare de tip Talpiot. Aceasta este susținută deja de 
colonelul Poleg, care folosește modelul Talpiot atunci când oferă 
consultaţii în școli atât din Israel, cât şi din străinătate. 

Pentru a descrie cu ce se ocupă, David Kutasov, profesor de 
fizică la Universitatea din Chicago, specialist în teoria corzilor, 
întreabă: „Ați urmărit vreodată serialul de televiziune TeoriaBigBang? 
Fac exact ce face Sheldon Cooper, tipul ăla slab și ciudat. Treaba mea 
este să aflu cum s-a format universul”. 

Kutasov consideră că Talpiot va continua să joace un rol de 
frunte în cercetare. Ştie și de ce. „Cercetarea care se face la Talpiot are 
adeseori legătură cu originalitatea. Fără Talpiot, nu aș fi fost un 
cercetător sau un fizician atât de bun. Te responsabilizează. 

Văd astăzi o mulțime de tineri - chiar şi la cele mai bune 
universități americane - care sunt prea convenționali şi nu sunt deloc 
originali. La Talpiot, scot asta din tine şi te obligă să fii original. Să 
vedem ce se întâmplă în sistemul american. Fiica mea a intrat la MIT, la 
inginerie. Din anul ei însă, doar ea vrea să fie inginer. Ceilalţi vor să 

obțină licenţa în administrarea afacerilor, dar s-au luat după alţii şi s- 
au înscris la MIT. Un alt exemplu: în Manhattan, trebuie să te duci la o 
anumită grădiniță ca să ajungi la Dalton, să ajungi la Harvard, să faci o 
anumită facultate de drept. Sistemul naște profesioniști complet lipsiți 
de originalitate, atât și nimic mai mult. 

Se pare că cei mai importanţi lideri americani din domeniul 
tehnologiei de vârf nu au terminat facultatea. Steve Jobs a renunțat Bill 
Gates a renunţat. Uitaţi-vă la toţi acești licenţiaţi în afaceri care fac 
tranzacții cu produse financiare derivate de mare risc. A pus cineva 
problema dacă asta e o idee bună? Sistemul naște imitatori, nu lideri. 

Pe de altă parte, programul Talpiot produce în mod constant 
lideri. Pune accentul pe originalitate. Cei care răspund de acest 
program aduc oameni care îţi spun ce se întâmplă într-un anumit 
compartiment al armatei, apoi te întreabă cum ai face același lucru, dar 
altfel. Te provoacă permanent. Programul are asta în gene”. 

De la începuturile Talpiot, acele „gene” au ajutat programul şi pe 
absolvenții acestuia să realizeze lucruri neașteptate, fără precedent. 
Într-o zi, aceşti tineri vor influenţa fără îndoială guvernarea și politicile 
Israelului și poate chiar vor face în așa fel încât să crească șansele de a 
se ajunge la pace. Pe măsură ce absolvenții Talpiot îşi vor extinde 
influența în toate domeniile - de la educaţie la apărare şi la scena 
politică de la Ierusalim - există speranța că Israelul va fi în siguranță 
pentru multe generaţii de acum înainte. 

Tabel cronologic 


Data Evenimentul istoric Evenimentul legat 
de Talpiot abso 
1918 - Sfârşitul Primului 
1919 Război Mondial. Sfârșitul 


dominaţiei otomane în 
Palestina. Liga Națiunilor 
încredinţează Marii Britanii 
mandatul de a guverna 
Palestina. 


În Iugoslavia, se 
1924 naşte Felix Dothan. 

În Palestina, se 
1927 naște Shaul Yatziv. 


29 ONU acceptă 


noiembrie împărțirea Palestinei între 
1947 arabi şi evrei. 

14 mai la ființă statul Israel. 
1948 SUA recunosc Israelul. 

1948 - Israelul este atacat de 
1949 țările arabe din jur. Războiul 


de Independenţă se încheie 
în urma semnării unor 
armstiții cu Egipt, Iordania, 
Siria şi Liban. Ierusalimul 
este împărţit între Israel și 


Iordania. 
Data Evenimentul istoric Evenimentul legat de Talpiot Reali 
Talpiot 
Octomb 
rie 1956 


Campania din Sinai: Israelul cucereşte Peninsula Sinai 
al Franței. Peninsula este înapoiată Egiptului la presiunea ON 


Anii 
1950 - 1960 Atacuri permanente ale gherilelor arabe; represalii ale 
Iunie 
1967 EA . ; z z 
Războiul de Șase Zile. Egiptul blochează Strâmtoarı 
Peninsula Sinai de la Egipt, Cisiordania, inclusiv Ierusalimul 
Golan de la Siria. 
Noiemb 
rie 1967 Este adoptată Rezoluția 242 a ONU drept cadru pentru 
1967 - 
1970 Războiul de Uzură dintre Egipt şi Israel. 
Octomb 
rie 1973 


Războiul de Yom Kippur. Israelul este atacat de Egip 
pierderi, dar, în cele din urmă, înfrânge Egiptul și Siria. Se dec 


Aprilie 


1974 


Raportul provizoriu al Comisiei Agranat care investig; 


Yom Kippur face referire la 


lipsa pregătirii militare şi infor 


militari, ca şi premierul Golda Meir. 


Noiemb 


rie 1974 


Profesorii Shaul Yatziv și Felix Dothan concep un doc 
înfiinţarea unui institut de creare a unor arme noi”. Astăz 
„Documentul de inițiere” a programului Talpiot. Dothan şi Y: 
licenţe în fizică și matematică celor mai talentaţi recruți di 
îndrumați spre crearea unor soluţii pentru armată. 


1974 


Intel deschide un birou în Israel, primul său centru de í 


Data 


Evenimentul istoric 


Evenimentul legat de Tal) 


lulie 
1975 


La o şedinţă de la M 
Apărării se ia în calcul 
programului. La sfârşitul . 
participanții ajung la concluzia « 
idee bună, dar rămân în discuți 
chestiuni, aşa că programul 
aprobat în mod oficial. 


1971 
- 1982 


OEP este expulzată din 
Iordania în 1971 şi îşi 
stabileşte baza în sudul 
Libanului. Pune la cale atacuri 
asupra locuitorilor din Galileea 
şi suportă represaliile armatei 
israeliene. 


Marti 


Operaţiunea „Litani”. 


e 1978 Israelul realizează pentru 
prima oară o invazie de mari 
proporții a Libanului. OEP se 
retrage din sudul Libanului şi 


îşi 


stabileşte baza la nord de 


râul Litani. ONU instituie o 
zonă-tampon la granița dintre 
Israel și Liban. 


Septembr 


ie 1978 


Sunt semnate 
Acordurile de la Camp 
David dintre Egipt şi Israel. 
Preşedintele egiptean Sadat 
şi premierul israelian Begin 
împart Premiul Nobel 
pentru pace în 1978. 


1978 In mandatul 
premierului Begin, 
generalul Rafael Eitan 
devine al XI-lea șef de stat- 
major al Israelului, 
inaugurând o eră a 
inovațiilor. 
Martie Este semnat tratatul 
1979 de pace dintre Is Generalul Eitan aprobă în 
rael și Egipt. programul Talpiot şi dă 
realizarea acestuia. 
Primăvar Încep recrutările pentru 
a lui 1979 planurile programului. Prima s 
datorie în vara lui 1979. 
1981 
Sediul Talpiot este m 
Palmachim la Universitatea Ebr: 
Data Evenimentul istoric Evenimentul legat de Talpiot Realizăr 


Talpiot 


1978 


- 1982 
OEP îşi continuă campania împotriva Israelului. Israelul i 
1982 și alungă cu forța OEP. Israelul se retrage spre o zonă-ta 
menținută cu ajutorul Armatei Libanului de Sud. 
ia Ariel Sharon este numit ministru al apărării. 
1982 
Marina militară israeliană primeşte cădeţi ai Talpiot; așt 
dat de Talpiot în procesul modernizării. Primii soldaţi ai Tal) 
program teoretic. 
1982 Război permanent în sudul Libanului Cadeţii Talpiot 
- 2000 armata israeliană, Hezbollah și pentru instrucţie de front și pre 
de gherilă. pentru ofiţeri. 
1983 În programa Talpiot este introdusă informatica. 
1983 Este înființată Agenţia 
Spațială Israeliană de Yuval 
Neeman, care a condus 
Ministerul Științei şi a jucat un 
rol esențial în aprobarea 
programului Talpiot de 
Ministerul Apărării. 
1984 
Femeile sunt acceptate în 
1985 Hezbollah, o mişcare 
radicală şiită libaneză 
sprijinită de Iran, cheamă la 
luptă armată împotriva 
ocupaţiei israeliene a 
Libanului. 
Mijloc 
ul anilor Ariel Lorber, profesor în « 
1980 mului Talpiot, elaboreaz: 


sistemului de protecție a mijlc 
Trofeu. 


1985 


Absolvenți ai Talpiot de 
comandanţi de serie în cadrul 
primul absolvent care conduc 
numărul femeilor acceptate în T 


Data Evenimentul istoric Evenimentul legat de Tal) 
1987 - Prima  Intifadă - 
1993 palestinienii se revoltă 


împotriva Israelului în 
Cisiordania şi Gaza. 
Israelul lansează 
1988 primul satelit Ofek. 
Din Irak sunt lansate rachete spre Israel Cursurile c 
1991 militare devin obliga 
În timpul „Războiului torii pentru studenții Ta 
Scud”. aceste cursuri se însușesc cu 
despre conflictul  arabo-i 
despre câmpul de luptă mo 
despre securitatea națională. 


1993 - Israelul şi OEP 
1995 semnează Acordurile de la 
Oslo. 
Mijlocul Sunt lansate rachete spre centrele civile Studenții 
anilor sugerează ideea care 
1990 din sudul Israelului. a stat la baza sistem 


apărare Domul de Fier. 


1993 


Octomb Este semnat tratatul 


rie 1994 de pace dintre Israel și 
Iordania. 
1994 Începe epoca 
atentatelor cu bombă ale 
teroriştilor-sinucigaşi. 
Noiemb Asasinarea 
rie 1995 premierului Yitzhak Rabin. 
1996 
Check Point Software 7 
Nasdaq. 
1999 
Se sărbătoreşte a XII-a an 
2000 Programul Talpiot se e 
este cotată la un număr aproape 
200I Ariel Maislos fondeză Pas 
2003 Sub conducerea coma 
Technologies este Schlachat 
tescumpărată de Guidant. Guy 
Shinar are o strânsă legătură c 
această primă afacere import 
domeniul biotehnologiei. 
2000 - A doua Intifadă - 
2005 palestinienii se revoltă 
împotriva Israelului în 
Cisiordania şi Gaza. 
Data Evenimentul istoric Evenimentul legat de 
Talpiot 
lulie- Al Doilea Război din 
august 2006 Liban împotriva Hezbollah. 


2007 


2008 


Incepe cursurile seria 


XIII-a a Talpiot. 


i 


C 


Primul Război din 


DecembrGaza împotriva Hamas 
je 2008 -(Operațiunea „Plumb 


ianuarie 2009 


Topit”). 


2011 


Este înființat Biroul 
Israelian de Răz 

boi Cibernetic, menit 
să-l consilieze 

pe premier şi să se 
ocupe de apărarea 
cibernetică. Este condus de 
absolventul Talpiot Eviatar 
Matania. 


Ianuarie 
2012 


Noiembr 


ie 2012 


Al Doilea Război din 
Gaza (Operațiunea „Stâlpul 
Apărării”). 


Iulie- 
august 2014 


Al Treilea Război din 
Gaza (Operațiunea „Limita 
Protectoare”). 


Un salutdinparteaautorului 
De fiecare dată când apare o carte sau un articol detaliat despre 
un program militar secret, autorul datorează mulțumiri foarte multor 
oameni al căror nume nu poate fi menționat, dar care au avut un rol 
uriaş în documentare. Israelul are reguli stricte de securitate, menite 

să protejeze identitatea piloților, a spionilor, a analiștilor militari, a 
responsabililor din domeniul apărării, a ofițerilor, a luptătorilor şi a 
savanților. Programul Talpiot cuprinde o listă de specialiști de primă 
mână, atât de necesari unei armate extraordinar de eficiente. 

Aş vrea să le mulțumesc bărbaților și femeilor care m-au ajutat 
să mă informez şi să cercetez şi care pur şi simplu m-au ajutat să 
înțeleg cum funcționează armata israeliană. Deşi mulți nu au putut fi 
numiți din motive de securitate, iar alții nu au avut propriu-zis 
permisiunea de a vorbi cu un jurnalist, contribuţia lor la această carte 
a fost vitală. 

Lista amintită include: bărbaţi şi femei care au făcut parte din 
Mossad şi care mi-au fost de mare ajutor, punându-mi la dispoziţie o 
parte din timpul lor; cadre de conducere ale unor firme mici și mari 
care au contracte cu armata Israelului; foşti membri ai Biroului de 
Presă al Armatei care au fost generoși cu timpul lor, dar care au fost 
nevoiți să păstreze mai departe secretul cu privire la anumite subiecte; 
actuali comandanți ai unor unități combatante; piloţi; foşti ofiţeri 
navali; câțiva soldaţi activi din Talpiot; câțiva absolvenţi ai Talpiot care 
activează acum în diverse compartimente ale armatei sau în rezervă. 

Ei şi-au slujit şi continuă să-și slujească țara cu foarte mult curaj, 
comandând unități de elită, pregătindu-se mereu pentru următorul 
război şi încercând mereu să fie cu zece paşi înaintea duşmanilor care 
înconjoară Israelul. 

Din fericire, sunt mulți care mi-au permis să le folosesc numele. 
Adresez mii de mulțumiri următorilor absolvenţi ai programului 
Talpiot: 

Gilad Almogy Ophir Kra-Oz 

Mor Amitai David Kutasov 

Matan Arazi Gilad Lederer 

Yossi Azar Ron Milo 

Un Barkai Eli Mintz 

Oded Bar Lev Marius Nacht 

Ziv Belsky Dror Ofer 

Ron Berman Amir Peleg 

Saar Cohen Barak Peleg 

Arik Czerniak Avi Poleg 

Tal Dekel Boaz Rippin 


Zvika Diament Amir Schlachet 

Rotem Eldar Haggai Scolnicov 

Barak Ben-Eliezer Guy Shinar 

Elad Fierber Tal Slobodkin 

Gideon Foștick Dr. med. Aviv Tuttnauer 

Marina Gandlin Opher Yaron 

Raanan Gefen Guy Levy-Yurista 

Kobi Kaminitz Ofir Zohar 

Adam Kariv 

Opher Kinrot 

Giora Komblau 

Mulţumiri speciale lui Amnon Govrin, fratele absolventului 
Talpiot Oded Govrin (decedat). 

Administratori şi organizatori ai programului în faza de început 

Yoav Dothan, fiul lui Felix Dothan, fondator al programului 
General Uzi Eilam, fost șef al MAFAT General Yitzhak Ben-lIsrael, fost 
şef al MAFAT Colonel de aviaţie Benji Machnes, unul dintre fondatori 
Hanoch Tzadik, administrator al programului în faza de început, când a 
îndeplinit rolul de psiholog 

Observatori ai programului în faza de început şi foști soldaţi 

Odelliah Cohen Meidad Muskal 

Angajaţi ai guvernului, Ministerul de Externe 

Oren Anolik Benjamin Krasna 

Biroul de Presă al Armatei 

Căpitan Eytan Buchman Căpitan Keren Hajioff Colonel Avital 
Leibovich Libby Weiss 

Lt.-col. Limor Gross-Weisbuch 

Furnizori ai armatei 

David Ishai, Rafael Noga Nadler, L-AI 

Contacte din industrie 

Martin Gerstel, investitor 

Yossi Gross, Rainbow Medical 

Sharona Justman, STEP Strategy Advisors 

Profesor Jonathan Rynhold Colonel Shaul Shay Ronen Bergman 
Ron Schleifer 

Profesori, istorici, jurnaliști 


David Horovitz Arieh O'Sullivan Abraham Rabinovich Amir 
Rapaport 

Observator cultură populară 

Asaf Hard, actor, producător, scriitor 

Personal de la arhivele armatei israeliene Consulatul Israelului 
de la New York 

Shahar Azani Keren Gelfand 

Mulţumiri 

Cartea aceasta nu ar fi existat sub nicio formă fără Charlotte 
Friedland și Vitzehak Friedland. Răbdarea cu care m-au învăţat să 
structurez lucrarea şi ajutorul pe care mi l-au dat în refacerea ei au fost 
pur și simplu de nepreţuit pentru mine. Nu voi putea să le mulțumesc 
niciodată așa cum trebuie. Amândoi sunteţi niște editori minunaţi și 
niște oameni minunaţi. Vă mulţumesc. 

Vreau să le mulțumesc lui Ilan Greenfield, Lynn Douek, Kezia 
Raffel Pride și Esther Schwartz-lvgy de la Editura Gefen pentru că au 
crezut în mine și în cartea mea și, desigur, pentru că au publicat-o. 
Cred că Ilan a înţeles cu adevărat viziunea mea şi pasiunea mea pentru 
poveste din primul e-mail de prezentare pe care i l-am trimis, acum 
mulți ani. 

Yehudit Singer, din lerusalim, mi-a fost de mare ajutor, 
punându-mă în legătură cu oameni importanţi din Israel, căutând, 
găsind şi traducând documente imposibil de aflat. Fără ea, aş fi stat și 
acum pe podeaua rece a unei biblioteci din Ierusalim, cu dicționarul 
meu englez-ebraic. 

Aș vrea să le mulţumesc multor oameni de la Biroul de Presă al 
Armatei, inclusiv colonelului Avital Leibovich, colonelului Limor Gross- 
Weisbuch, lui Eytan Buckman, Keren Hajioff şi Libby Weiss. De la 
Ministerul Apărării, le voi rămâne pe veci îndatorat câtorva persoane 
care, pe lângă faptul că mi-au dat sfaturi, au verificat cu multă atenţie 
informaţiile... Unul dintre ei chiar m-a învăţat să mă strecor printr-o 
ploaie de gloanţe fără să fiu lovit; vă mulţumesc. 

Ronen Bergman, unul dintre cei mai străluciți jurnaliști militari 
ai Israelului, a fost extrem de generos cu sfaturile și ideile oferite pe 
parcurs. 


Directorul de relaţii publice al Centrului Medical Hadassah, 
Barbara Şofer, mi-a oferit mereu sfaturile, ideile şi prietenia sa - în 
plus, am putut conta mereu pe buna sa dispoziţie. 

Jeffrey Gewirtz şi Stacy Gewirtz au fost niște ajutoare grozave, 
însoțindu-mă în călătorile făcute în Israel. Tatăl meu, Michael Gewirtz, 
mi-a oferit mai multe informaţii decât voi putea eu vreodată să 
organizez şi să strâng așa cum trebuie; a fost neobosit în eforturile sale 
de a-mi sugera materiale pe care le găsea pe internet sau în ziare din 
toată lumea. 

Vreau să-i mulțumesc lui Robert DeFelice pentru că m-a ajutat 
să explic din punct de vedere grafic ideile mele cu privire la copertă, 
astfel încât artiştii de la Gefen să realizeze imaginea pe care eu nu 
eram capabil să o exprim în cuvinte. 

Ron Schleifer de la Universitatea israeliană Ariel mi-a fost, de 
asemenea, de mare ajutor, arătându-mi cum să transform într-o carte 
ideea pe care o aveam, de unde să încep şi cum să procedez pe parcurs. 

Am fost deosebit de norocos să colaborez cu unii dintre cei mai 
buni profesioniști din domeniul ştirilor. Mark Hoffman a transformat 
CNBC într-unul dintre principalele posturi care difuzează ştiri de 
business. Datorită lui, toți angajaţii CNBC pot spune cu mâna pe inimă 
că sunt mândri să lucreze acolo. 

Vreau să-i mulțumesc în mod special lui Nik Deogun pentru 
entuziasmul pe care l-a arătat tot timpul cât eu am continuat să fac 
cercetări și să scriu. Nik este unul dintre cei mai buni și mai informaţi 
reporteri pe care i-am cunoscut vreodată. Cunoștinţele sale nu au 
limită, nu doar când este vorba despre conţinut, ci şi când este vorba 
despre folosirea lor. 

Jeremy Pink a fost excepţional, încurajându-mă la începutul 
acestui proiect. Vreau să le mulțumesc lui David Friend şi Joel Franklin 
pentru că m-au adus la CNBC. 

Această carte nu ar fi putut apărea fără sprijinul lui Jonathan 
Wald, care m-a trimis în prima mea misiune în Israel ca producător şi, 
apoi, m-a tot trimis să relatez despre război, pace și călătoria istorică 
făcută de Warren Buffett în ţară în toamna lui 2006. Acele sarcini mi- 
au dat încredere nu doar să scriu cartea de față, ci şi să mă dezvolt din 
punct de vedere personal și profesional. Lucrând în diverse părți ale 
lumii - inclusiv în Orientul Mijlociu în vremuri de război și în timpul 

revoltelor din Grecia - cu care Quintanilla, am învăţat ce înseamnă să 
muncești cu adevărat sub presiune. Timpul petrecut cu el pe teren a 
fost foarte prețios pentru mine ca jurnalist. Am avut, de asemenea, 
norocul să colaborez cu mulți oameni care au lucrat la fostul biroul al 
NBC din Tel Aviv, inclusiv cu Gila Grossman, Paul Goldman, Dave 
Copeland şi Martin Fletcher, unul dintre cei mai buni jurnaliști care s-a 
ocupat vreodată de Israel. Călătoriile făcute şi colaborarea avută cu 
corespondenții internaționali ai CNBC Michelle Caruso-Cabrera și Scott 
Cohn au fost, de asemenea, experiențe care au avut un impact uriaș 
asupra mea. 

Fără ca Ben Sherwood să ştie, am folosit cartea lui intitulată 
TheSurvivor'sClub drept model pentru unele părți ale manuscrisului 
meu. Ben este un povestitor grozav. Am învăţat foarte multe în scurtul 
timp pe care l-am petrecut cu el şi din remarcabila sa abilitate de a 
povesti şi de a-i lăsa pe oameni să-și exprime părerile. 

Jim Rivas de la Check Point Software Technologies m-a ajutat ca 
nimeni altul să discut cu persoane foarte importante şi să obțin 
materiale esenţiale. 

David Raab, autorul cărții TerrorînBlackSeptember, a fost 
deosebit de generos cu timpul și sfaturile sale în momentul în care am 
început să scriu. 

Tuturor vă mulțumesc foarte mult. 

Cuprins 

Prefață. Talpiot:  rolulstrategicalcreativităţii  înTzahal şi 
însocietateaisraeliană de Ovidiu Raeţchi 5 

Introducere 13 

Capitolul 1 - Un factorhotărâtoralschimbării 17 

Capitolul 2 - Creatorii programului Talpiot 28 

Capitolul 3 - Identificarea supersoldaților 38 

Capitolul 4 - îmbunătăţirea programului 53 

Capitolul 5 - Totulîncepeînliceu 65 

Capitolul 6 - Cel mairapidprocesdeînvăţare 72 

Capitolul 7 - Formarea unuimoddegândireneconvenţional 82 

Capitolul 8 - întoarcerealarealitate 92 

Capitolul 9 - Atacdelatastatură 99 

Capitolul 10 - Efecte semnificative 111 

Capitolul 11 - Experimentatori aitehnologieidevârf. 121 


Capitolul 12 - Talpioți înspațiu 133 
Capitolul 13 - Sistemele antirachetă 140 
Capitolul 14-0 misiune 154 

Capitolul 15 - Noii eroiailsraelului 167 
Capitolul 16 - „Acceptăm doartalpioți” 172 
Capitolul 17 - Succesul proiectului 181 
Capitolul 18 - Cei caresalveazăvieţi 192 
Capitolul 19 - Reuniunea 205 

Capitolul 20 - Viitorul 220 
Tabelcronologic 231 
Unsalutdinparteaautorului 241 
Mulţumiri 245 


